
PREFATA INTELEAPTA 


Stiinta prostiei omeneşti — dacă mi-e îngăduit să alatur doi termeni 
diametral opusi — n-a avut prea multi adepţi. Probabil că vastitatea tematicii 
i-a speriat pe cercetători. Americanul W. H. Pitkin n-a ajuns decât la 
începutul începutului; mai departe nici n-a încercat să pătrundă. Astfel şi-a 
intitulat cartea: Scurtă introducere în istoria prostiei omeneşti (A short 
introduction to the history of human stupidity, New York, 1932). Scurta 
introducere se întinde pe suprafaţa a 574 de pagini, autorul märturisindu-si şi 
prin aceasta părerea despre dimensiunile nemărginite ale subiectului său. 

Se poate oare defini precis prostia ? 

Un filolog maghiar a adunat 325 de expresii care, fiecare, exprimă o 
nuanţă a prostiei. 

Definiţia științifică a prostiei este foarte deficitară. Charles Richet 
ocoleşte astfel întrebarea: „Nu este prost acela care nu înţelege ceva, ci acel 
om este prost care deşi înţelege un lucru procedează de parcă nu l-ar fi 
înţeles". Spirituală definiție, însă nu ne ajută cine ştie ce. 

Or. L. Loewenfeld abordează problema din punctul de vedere al 
medicului. El şi-a intitulat cartea cu elasticul titlu de: Uber die Dummheit 
(Despre prostia omenească, Miinchen, 1909 şi 1912). Cartea a apucat două 
ediţii, ceea ce dovedeşte că publicul a urmărit cu deosebită atenţie această 
temă de interes obştesc. Autorul grupează astfel formele de manifestare ale 
prostiei: 

Prostie totală şi parțială. Inteligența deficitară a oamenilor talentaţi. 
Putere de înţelegere nedezvoltată. Slabă capacitate de judecată. Neatentie, 
asociaţie greoaie, memorie slabă. Spirit tern, tâmpenie. Grandomanie, 
orgoliu. Influentabilitate, nechibzuintä. Egoism. Prostie şi vârstă ; prostie şi 
sex ; prostie şi rasă ; prostie şi har ; prostie şi mediu. Prostia în economia 
politică si în viaţa socială; în artă şi literatură; în ştiinţă şi politică. 


Clasificarea este foarte imbietoare, pacat insa ca, aria tematica fiind 
atât de vastă, autorul mi reuşeşte să o cuprindă. Se poate vedea, de 
asemenea, că autorul nu este prea umblat prin istoria culturii ; datele şi le 
culege din a doua şi a treia mână ; exemplele sale nu prea au legătură cu 
titlul capitolului în care sunt inserate . 

În opoziţie eu lucrarea lui Pitkin, cartea lui Charles Richet L'homme 
stupide (Omul prost) a ieşit surprinzător de scurtă. De altfel, savantul francez 
nu-şi prea bate capul cu lămurirea noţiunilor. În schimb, prezintă cititorului 
exemplificări foarte, sugestive. lată câteva din titlurile capitolelor cărții sale: 

Alcool. Opiu. Tutun. Inegalitate : bogat şi sărac, sclavagism, iobăgie, 
etc. Război. Modă şi bijuterii. Haosul limbilor. Superstitie. Chinuirea 
animalelor : luptele cu tauri, vânătoarea de porumbei. Distrugerea barbară a 
monumentelor de artă. Martirajul pionierilor. Sistemul vamal. 
Distrugerea pădurilor etc. 

Cartea este mai degrabă o causerie spirituală, decât o lucrare 
ştiinţifică. Are şi capitole care nu au ce căuta sub accepţia de prostie. 

Cartea lui Max Kemmerich : Aus der Geschichte der menschlichen 
Dummheit (Din istoria prostiei omeneşti, München, 1912), este un patimas 
rechizitoriu împotriva dogmelor bisericeşti şi religioase. Ca şi in celelalte 
cărți ale sale (Curiozitati culturale, Curiozitäti culturale moderne) şi în 
această carte Kemmerich se prezintă ca un ateu convins. 

În anul 1785 a apărut la Lipsca o lucrare în şapte volume, neiscălită, 
intitulată : Geschichte der menschlichen Narrheit (Istoria prostiei omeneşti). 
Autorul ei, J. Chr. Adelung, scriitor şi lingvist, a fost bibliotecar principal la 
biblioteca imperială din Drezda. Cartea lui n-are nici în clin, nici în mânecă 
cu istoriografia. Lucrarea conţine vreo şaizeci-şaptezeci de biografii, prin 
care se prezintă şi se analizează viaţa unor alchimişti, a unor şarlatani şi 
maniaci religioşi. 

De tăişul satirei dăm în cartea lui Sebastian Brandt: Das Narrenschiff 
(Nava nebunilor, 1494), la fel ca şi în cartea lui Thomas Murner : 
Narrenbeschwôrung (Păcăleli, 1512). În aceste cărţi autorii înşiruie diferite 
tipuri de prostie, eu un umor perimat astăzi şi cu un accentuat iz de 
predicatori. 

Închei sărăcăcioasa bibliografie cu nemuritoarea operă a lui Erasmus 
de Rotterdam : Lauda prostiei omeneşti (Encomium moriae, 1509). Ştim, 
dintr-o scrisoare adresată lui Thomas Morus, că această strălucitoare satiră a 
fost concepută de Erasmus în timpul unei călătorii pe care o făcea călare. 


Parcă imi sună în urechi cuvintele lui Erasmus, din scrisoarea lui către 
Morus : „Știu că şi pe tine te încântă o astfel de glumă, pentru că şi tu 
priveşti cu veselie viaţa oamenilor, la fel ca şi Democrit... Nu ar fi drept să se 
interzică gluma ştiinţifică mai ales dacă cititorul - în cazul că nu-i total 
mărginit — poate învăţa mai multe din ea, decât dintr-o lucrare ştiinţifică 
plină de morgă... Dacă s-ar nimeri cineva care să se simtă jignit, prin asta n- 
ar face altceva decât să-şi dezvăluie slăbiciunea sau frica... Toţi cititorii mei 
de bună credinţă vor înţelege că m-am străduit să amuz şi nu să jignesc". 

Mi-am adunat materialele din domeniul istoriei culturii; pe cât s-a 
putut nu din surse facile, oricui uşor accesibile. Înainte de toate am dorit să 
ofer o lectură plăcută şi de aceea, în locul unui studiu riguros construit, am 
recurs la prezentarea unor colorate realități culturale. Dacă cititorul va aduna 
capitolele, aşa cum se obisnuieste eu coloanele de cifre, în fata sa va apărea 
un fragment din istoria culturii. Doar un fragment fiindcă într-un singur 
volum nu m-am putui desfăşura prea mult. Poate voi mai avea prilejul să 
completez acest material, deocamdată oferit cu zgârcenie. 

Am rămas dator şi cu definirea noţiunii de prostie. Rog cititorii să 
extragă ei înşişi din materialul pe care l-am oferit ceea ce socotesc ei că se 
poate considera drept prostie. Am credinţa că în astfel de lucrări autorul 
procedează mai corect dacă în locul speculațiilor sale oferă cititorilor date 
concrete. 

Tocmai de aceea acum scriu pentru ultima dată cuvântul prostie. 


RATH-VEGH ISTVAN 


AUR! AUR! 


In apropierea Carolinelor, valurile Oceanului Pacific se sparg de 
țărmul singuraticei insule Yap, pe care trăiesc aproximativ vreo şapte sau opt 
mii de oameni. 

Cu toată neprihănirea lor paradisiacă, cunosc ingenioasa descoperire 
a civilizaţiei : banul. Subsolul insulei Yap însă nu tăinuieşte în adâncurile 
sale nici un metal care să poată fi folosit drept valută; trebuia, deci, născocită 
o altă valută. locuitorii Yapului au ajuns curând la concluzia că scoicile, 
colții de câine sau lucruri asemănătoarea acestora, uşor de procurai, nu fac 
două parale. S-au văzut obligaţi să născocească deci altceva, greu de găsit, 
deoarece înţelepciunea le şoptea că banii trebuie, neapărat, să aibă şi o 
valoare intrinsecă, derivată din greutatea procurării si prelucrării materialului 
din care sunt făcuţi. Urmarea acestui raţionament a fost că alegerea li s-a 
oprit asupra unor bolovani pe care i-au descoperit în insulele Pelew, aşezate 
la vreo 200 de leghe de insula lor. Mari cit pietrele de moară, deci greu de 
transportat, bolovanii — dacă mai punem la socoteală şi faptul ca trebuia 
slefuiti — întruneau toate calităţile pentru a se putea numi o valută serioasă. 
Bun. Valuta a fost apoi sortată pe diferite categorii de valori. 

O piatră cu diametrul de un picior” corespunde la ceea ce numim noi 
märuntis. Prin gaura slefuita în mijlocul ei se trece o bâtă, cu care, proptind- 
o de umăr, pornesti frumusei la târg. Cu cât pietrele sunt mai mari, fireşte şi 
valoarea lor creşte. De exemplu, o piatră enormă, cu un diametru de 12 
picioare, joacă rolul unei bancnote de o mie. Gaura scobită în centrul unui 
astfel de bolovan este atât de mare, încât poate intra în ea comod un om 
oricât de gras. 

Să nu vă inchipuiti însă că această enormă masă de piatra este 
rostogolită, de colo-colo când se cumpără ceva cu ea. Nici pomeneală. Au ei 
minte, bastinasii! Piatra de moară rămâne pe locul unde a fost aşezată la 


inceput, in curtea primului ei proprietar, transcriindu-se doar, pur si simplu, 
pe numele noului stapan. Fireste, aceasta ,,transcriere" se face pe baza unei 
înţelegeri verbale. Averea insularilor bogaţi este, aşadar, imprastiata prin 
diverse locuri străine. Uriaşii bani pot fi vizitaţi, proprietarii lor se pot aşeza 
în gaura din mijlocul pietrelor; deci si insularii au parte de delicii 
asemănătoare celor pe care le au avarii "civilizati" când îşi zornäie aurul pe 
masă. 

Dar partea interesantă de-abia urmează. 

Dacă valurile oceanului, bântuit de furtuna, târăsc după ele averea 
imobiliară a câtorva locuitori înstăriți, dispariţia pietrelor de moara nu aduce 
dupa sine ruinarea proprietarilor lor. După trecerea calamitätii, oamenii isi 
caută banii ; pietrele de moară sunt găsite pe fundul apei, aproape de mal. 
Nimeni nu-şi dă osteneala să le pescuiască. Ar fi de prisos. Fiecare ştie 
precis locul unde se află, sub apă, piatra sa de moară, aşa ca averea familiei 
nu suferă nici o pagubă. Faptul că sunt scufundate în apă nu schimbă 
valoarea bolovanilor. 

Am citit că, în caz de primejdie, tezaurul Statelor Unite se poate 
scufunda. Aurul inundat al Fort Knox-ului nu alterează cu nimic valoarea 
miliardelor de dolari care circulă la suprafaţă. Chiar şi sub apă, acoperirea în 
aur se consideră intactă. 

În toată treaba aceasta un singur lucru este surprinzător : sclipitoarea 
inteligenţă cu care necultivatii locuitori ai insulei Yap au anticipat manevrele 
civilizatilor economiști burghezi. 


AURUL SE JOACA DE-A V-ATI ASCUNSELEA 


Nicicand învăpăiatul disc de lumină al soarelui n-a atatat inchipuirea 
omului, cum a stârnit-o aurul cu strălucirea lui vicleană, galbenă şi rece. De 
fapt, cuvioşii adoratori ai soarelui cinsteau astrul ca pe un Dumnezeu, însă 
cu un respect lipsit de entuziasm, devenit un fel de obisnuinta, cinstire care 
se cuvine unei divinități cumsecade, demnă de încredere, care isi 
îndeplineşte conştiincios şi prompt îndatoririle ei de zeitate. Doar nu s-a 
întâmplat niciodată ca soarele să nu apună seara şi să nu răsară dimineaţa?! 

Însă aurul ?! Aurul! El surâde galben când ici, când colo. Unde nu-l 
cauţi, se rostogoleşte la picioarele călătorului. Apele îl aruncă la mal ca pe o 
pulbere strălucitoare. Pe neaşteptate, muntele îşi deschide, sub loviturile 
lacome ale târnăcoapelor, sânul doldora de aur. Dacă ui cauţi insă, se arată 


doar pentru o clipă, ca o femeie cocheta, şi se ascunde apoi, de nu-i mai dai 
de urmă. 

Pe vremuri, când spaniolii, posedati de furia aurului, vânau comorile 
pieilor roşii, oamenii lui Cortez au ajuns pana în California. În drumul lor 
răscoleau fiecare cort, fiecare colibă, sat ori oraş indian, dar de urma aurului 
n-au dat, deşi ar fi trebuit doar să se aplece ca să-l culeagă, fiindcă boabele 
de aur le scârțâiau pe sub tălpi. Visau El Dorado-ul, neştiind că umblă prin 
el! 

Aurul putea fi mândru de festa pe care o juca adoratorilor sai ! 

De-a lungul a trei sute de ani aventurierii europeni au cutreierat 
pământul Californiei în căutarea norocului, dar niciodată, nimănui, nu i-a 
trecut prin minte să ia un pumn din nisipul care strălucea pe malul râurilor şi 
să-l cerceteze... Oare razele soarelui fac să sclipească, într-adevăr, doar un 
fleac de mică, lipsită de valoare ? În 1848, un anume Marshall, din serviciul 
căpitanului elveţian Sutter, în sfârşit, şi-a îndoit mijlocul ca să ridice un 
pumn de nisip zgrunturos. Parcă aurul doar plecaciunea aceasta a aşteptat-o : 
omul norocos ţinea în palmă fărâme de aur curat. 

Ca să-şi sprijine sarlataniile, aurul îşi face o reclamă uriaşă. Cronicile 
antichităţii sunt pline cu nemaipomenitele minuni ale aurului ; vechile aiureli 
simt în stare să atate până şi în zilele noastre fantezia unor oameni. 

De pe filele bătrânelor cronici străluceşte aurul regelui Solomon, 
comorile lui Midas şi Cressus, recolta aurită a Hesperidelor, lâna de aur a lui 
Jason. Despre bogata Fenicie s-a dus vestea că-şi aducea aurul din Hispania. 
Se zice că, la întoarcere, corăbiile feniciene aveau ancore de aur, deoarece, 
terminând mărfurile, preschimbau în aur şi fierul vechilor ancore. Diodor 
sicilianul dă şi o explicaţie faptului că în Hispania se găseşte o cantitate atât 
de mare de aur. El spune că pe vremuri vechii locuitori nu cunoşteau 
pretiosul metal. O dată, însă, Pirineii au fost cuprinsi de un incendiu uriaş. 
Pădurile s-au transformat într-o imensă torta; flăcările au mistuit lanţurile 
muntoase. Groaznicul pojar a topit aurul din măruntaiele Pirineilor şi astfel 
metalul necunoscut până atunci a irumpt, spre văi, sub forma unor veritabile 
râuri de aur. 


AUR SI FURNICI 


Au crezut ei, oamenii, lucruri si mai trăsnite. Şi-au închipuit, de 
exemplu, că şi animalele preţuiesc aurul. 


Aelianus ne informează ca în pustiul Bactriei, din antica Persie, 
sălăşluiau grifonii. Aceste păsări ciudate scormoneau cu ghearele lor ca de 
oţel stâncile că să scoată aurul din piatră. Astfel, grifonii strângeau grămezi 
de metal preţios, pe care le pazeau cu străşnicie de oameni. 

Pliniu nu crede în existenţa acestei pasări legendare. în schimb, nu se 
indoieste catusi de putin că ar exista nişte furnici care scurmă aur. 

„Oamenii se aduna ca la o minune în fata antenelor furnicii indiene, 
care se păstrează în templul lui Hercule din Eritreea. În partea de nord a 
Indiei trăiesc nişte furnici ciudate, de mărimea lupului egiptean. În timpul 
iernii, aceste furnici scurma aurul din pământ şi-l adună, grămadă, la 
suprafaţă. Vara, arsita le goneste în galeriile lor subpământene. În această 
perioadă indienii le fură aurul. Trebuie să se grăbească, însă, foarte tare, 
fiindcă furnicile, de îndată ce simt miros de om, ies din ascunzătoare şi îi 
atacă. Dacă nu sunt destul de sprinteni, hoţii sunt sfasiati pe loc, fiindcă 
patima aurului le-a făcut cumplit de sângeroase" *. 

Herodot spune că s-ar fi capturat vreo câteva furnici de acest soi, care 
erau ţinute la curtea regelui Persiei. 

Si Strabo descrie furtul de aur. El relatează că în apropierea 
muşuroiului se arunca otravă. Lacome, furnicile o inghiteau pe dată, şi, în 
timp ce ele se tăvăleau de durere, aurul era iute furat. Strabo se referă şi la 
alti autori, din descrierile cărora reiese că existenţa furnicii cu o patimă atât 
de ciudată a fost acceptată fără nici o discuţie de către scriitorii lumii antice. 

Cariera fabuloasei furnici nu se opreşte aici. Ea pătrunde şi în 
ştiinţele naturale ale evului mediu, deoarece învățații medievali considerau 
drept profanator pe cel care îndrăznea să înfrunte cu obiecții şi îndoieli 
scrierile clasicilor. 

În jurul anului 1240, Brunetto Latini, magistrul lui Dante, a scris o 
vastă lucrare intitulată Cartea comorilor’. Ba cuprinde, într-adevăr, tezaurul 
ştiinţei din evul mediu. Lucrarea este o grandioasă enciclopedie care începe 
cu facerea lumii şi ingrämädeste în filele sale toate cunoştinţele de geografie, 
ştiinţele naturii, astronomie, ba chiar şi de etică şi politică. 

Furnica sus-amintită a fost trecută în partea rezervata ştiinţelor 
naturii. 

După Latini, hraparetele ființe nu trăiesc in India, ci într-o insula a 
Etiopiei. Şi el acceptă că cine se apropie de ele este sortit pieirii. Oamenii 
vicleni le-au venit însă de hac. Cu o iapă, de spatele căreia atârnau nişte lăzi, 
treceau pe insulă si acolo, dând drumul animalului, păstrau cu ei mânzul. 


Ierburile grase stârneau apetitul iepei, care pastea fără grijă până la asfintitul 
soarelui. Între timp, furnicile observând lăzile de pe spatele iepei le socoteau 
că ar tocmai bune pentru aurul lor. Zis şi făcut. Furnicile încarcă lăzile cu 
aur. La apusul soarelui, ingeniosii etiopieni aduc manzul pe malul opus celui 
pe care paşte iapa. Bietul mânz nechează disperat după maică-sa, care, 
auzindu-l, o ia la goană, se aruncă în apă şi o trece înot cu povara ei de aur 
cu tot. Ingenios furt, nu ? 

Sa sarim trei secole. in 1544 apare impunătoarea cosmografie a lui 
Sebastian Munster: Cosmographia universalis. Aici furnica scurmătoare de 
aur este înfăţişată printr-o frumoasă gravură. Naivul desen o reprezintă la fel 
ca pe binecunoscutele şi modestele ei neamuri, furnicile de rând, atâta doar 
că o umflă la o dimensiune colosală. 

Rezistentul animal nu şi-a încheiat cariera nici de astă dată. De Thou, 
un celebru judecător, om politic şi istoric al Franţei, povesteşte că în 1559 
şahul Persiei a trimis daruri bogate sultanului Soliman. In pretiosul transport 
figura şi o furnică indiană, mare cat un câine mijlociu, sălbatică si 
colţoasă..... 

Mai târziu, când ştiinţa a început să deschidă ochii, s-a încercat 
explicarea originii basmului cu furnicile. După una dintre teorii, el şi-ar 
datora apariția vulpii siberiene, deoarece aceasta are obiceiul să scurme 
movilite, la fel ca şi cartita. 

Or, despre vulpe, cunoscută ca o ființă deşteaptă, nu se poate 
presupune că ar scurma musuroaiele numai aşa, dintr-un simplu moft; 
desigur, ea caută aur. Slabă explicaţie, la fel ca şi o alta, după care, într- 
adevăr, ar fi existat cândva o specie de insecte dispărută astăzi, asemănătoare 
cu furnicile uriaşe. 

Poate că s-ar putea aborda mai rational miezul legendei uriasei 
furnici. Probabil, cineva a asemuit munca minerului cu cea a furnicii. 
Comparatia era nimerită şi izbitoare ; ea a facut obisnuitul drum oral. 
Cunoastem la ce se ajunge, pe această cale, dacă cercetăm soarta diverselor 
legende : pe ici, pe colo li se adaugă câte ceva ; fiecare transmitator vrea să 
fie mai interesant decât predecesorul său şi le umflă, le gogonează ; în cele 
din urmă, materialul brut de flecăreală ajunge în mâinile unui cunoscător, 
care îl şlefuieşte, transformându-l într-o legenda ce rezistă, apoi, timpului. 


RODUL DE AUR AL VITEI-DE-VIE MAGHIARE 


Nu-i vorba despre auriul vin de Tokaj, ci despre o legendă care se 
agaţă cu tenacitate de secolele ce se perindă. Povestea spune că în Ungaria, 
pe alocuri, vifa-de-vie rodeste aur curat. Desäntatul delir nu s-a mulțumit sa 
scornească pe seama animalelor că sunt lacome de aur ; el a calomniat pînă 
şi plantele, afirmând că s-ar hrăni cu aur. 

Anticii au fost obsedati de gândul că metalele cresc şi se dezvoltă la 
fel ea şi plantele. Multă vreme s-a abuzat de numele lui Aristotel, 
atribuindu-i-se carticica Despre întâmplări minunate. Cartea este apocrifă, 
însă oglindeste credinţele epocii. În ea se afirmă că, undeva, s-a băgat în 
pământ o bucată de aur, care a început să crească, până ce a răsărit ca oricare 
altă sămânță. Stiintele naturale din evul mediu, orientându-se cu 
conştiinciozitate după scrierile unor clasici antici, au dezvoltat această teorie. 
Aurul - se spunea - pe alocuri, se afundă, în stare semisolidă, în adâncul 
pământului. Se poate întâmpla deci ca unele plante, în specia! vita-de-vie, 
să-şi înfigă rădăcinile în aurul moale, cîteodată chiar lichid, absorbind astfel 
metalul preţios. Aurul pătrunde treptat prin trunchiul plantei în ramuri, în 
frunze şi în fructe. 

Petrus Martyr, vestit învăţat al secolului al XVI-lea, profesor la 
Oxford, scrie că în Hispania se întâlnesc des astfel de arbori care absorb 
aurul. Cu ocazia fericitului eveniment al logodnei unei prințese portugheze, 
logodnicul, print de Savoia, i-a trimis logodnicii daruri în valoare de 12 000 
de taleri imperiali. În lipsă de bani lichizi, curtea de la Lisabona a răspuns 
generozitätii logodnicului, trimitandu-i fel de fel de raritati. Cele mai 
remarcabile articole erau: 1) doisprezece harapi, dintre care unul blond ; 2) 
un iepure viu fript ; 3) un bulgare mare de aur de recoltă ; 4) un copăcel de 
aur curat crescut de la sine. 

Cei mai multi autori aminteau vita-de-vie ca pe una dintre plantele 
cărora le place să se hrănească cu aur. În podgoria satului St. Martin la 
Plaint, din Franţa, s-a găsit cică un butuc de vita de aur, cu mugurii tot de 
aur. L-au trimis regelui Henric al IV-lea care, desigur, s-a bucurat că viile 
supuşilor săi rodesc aur. Invatati germani scriau articole ştiinţifice în care era 
vorba despre lăstarele de aur ale podgoriilor germane. În viile din regiunile 
Dunării, Mainului şi Neckarului - scriau ei — pe butuci apar muguri de aur 
curat, din care se desfac frunze de aur. 

Cele mai vestite roduri de aur au fost oferite de viile din Ungaria. 

Poveştile au pornit de Ia culegerea de anecdote despre regele Matei 
Corvin, a lui Galeotto Marzio. În această culegere găsim următorul 


fragment: 

„Amintesc un lucru uimitor şi nemaiauzit, despre care se spune ca 
nicăieri nu s-a mai întâmplat. Anume că acolo (în Ungaria) aurul creşte fie 
sub forma unui betigas, la fel ca şi sparanghelul, fie ca un cârcel incolacit de 
butucul vitei-de-vie, carcel care are de cele mai multe ori o lungime de doua 
palme, lucru ce l-am văzut adeseori eu propriii noştri ochi. Se crede ca 
inelele făcute din cârcei de aur — inele foarte uşor de mestesugit, fiindcă nu- 
i nevoie de cine ştie ce trudă să-ți tragi un astfel de cârcel pe deget — 
vindecă negii. Drept care şi eu am un astfel de inel." Aşa a început cariera lui 
aurum vegetabile, adică a „aurului vegetal". 

Din toale câte se povestesc, un singur lucru este adevărat, şi anume 
ca într-adevăr s-au găsit în Ungaria pe nişte butuci de vita carcei, sau mai 
bine zis sârme spiralate de aur. 

Medicul german E. W. Happel, în lucrarea sa Relationes curiosae 
(Hamburg, 1683), a adunat date despre descoperirile renumite din epoca sa. 
lată două cazuri de la Eperjes (Ungaria), pe care medicul localnic M. H. 
Franckenstein le-a descris într-o scrisoare lungă, adresata prietenului sau 
Sachs ă Lewenheim, vestitul medic din Breslau. 

O dată, paznicul unei vii, odihnindu-se după lucru, observă ceva 
galben ce se itea din pământ. Se duse acolo, cercetă : acel ceva galben era 
adânc înfipt in sol. Izbi de câteva ori cu sapa, insă acel lucru nici nu se clinii. 
Cu mare trudă desprinse din el o aschie, pe care o duse la aurar. „Apoi ăsta 
este cel mai curat şi mai fin aur" — îi spuse meşterul. Fericit, paznicul 
preschimbă aurul pe bani şi se reîntoarse la minunea galbenă. Se întâmplă cu 
adevărat o minune, fiindcă după câteva zile apăru o nouă rămurică de aur. 
Autenticitatea întâmplării este atestată de actele unui proces deoarece 
paznicul care ducea întruna aurarului lăstare de aur, a ajuns să-i meargă 
vestea ; pentru prădăciunea făcută de unul singur, atât mosierul, cât şi 
vistieria l-au dat în judecată. 

Un alt caz : În timp ce un ţăran ara, fierul plugului său a scos la 
iveală o rădăcină de aur de câţiva coti lungime. Necunoscându-i valoarea, el 
făcu din ea un cui pentru jug. O dată, transportând lemne Ia Eperjes, s-a oprit 
să se odihnească în fala unui aurar; acesta a remarcai ciudatul cui si l-a 
cumpărat pe un preţ de nimic. 

Până şi învățații secolului al XVIII-lea îşi mai băteau capul cu aurul 
crescut în Ungaria. O revista cu prestigiu, ,,Breslauer Sammlungen", se 
ocupă pe larg de el, în vara anului 1718. Aceeaşi revistă publică şi în 


numarul XXXVI, clin 1726, o informatie provenita din Késmark. Potrivit 
acestei informaţii la Andrasfalva, dupa seceris, servitorii de pe moşia lui 
Andras Pongracz au găsit o bucată mare de aur care ieşea din pământ, de 
parcă-ar fi crescut de acolo. Cinstiti, ei au dat-o stăpânului lor. Descoperirea 
a fost evaluată la 68 de forinti. (Pe vremea aceea, dintr-o marca de Köln se 
băteau 72 de forinti. Deci, aurul găsit a atins aproape greutatea mărcii de 
Köln, adică 233,81 g.) 

Dar nici asta n-a fost de ajuns pentru imaginatia infierbantata de aur. 
La un moment dat s-a dus vestea că şi boabele de struguri contin aur. 

Maté Held, doctorul de curte al principelui ardelean Zsigmond 
Rákóczy, povesteşte că la Sárospatak, cu prilejul unui ospăț, principelui i s- 
au servit struguri cu coaja de aur. 

Galantul print Karoly Batthyány i-a făcut cadou Mariei Tereza un 
bob de aur asemănător. Un bijutier a montat bobul de strugure în gura unui 
cerb de aur, pe care l-au aşezat într-o ladita tot de aur. Astăzi ladita a ajuns Ia 
Muzeul National [din Budapesta], unde este inventariată sub numele de 
„dulăpiorul de la Tokaj”. Bobul s-a stafidit, a crăpat în două, însă în coaja lui 
mai strălucesc graunfe de aur veritabil. E clar că le-a montat bijutierul. 

Faima fructului-minune s-a răspândit dincolo de graniţă, până în 
Anglia. Istvan Weszprémi, medicul-sef al Debretinului, susţinea, in 
conferinta sa din 1773, ca, pe vremea cand studia la Londra, s-a scos la 
licitaţie moştenirea doctorului curții, Richard Mead. 

„A cumpărat acolo, un lord englez, domn nobil şi bogat, un ciorchine 
tic strugure stafidit, socotit ca provenind din Ungaria, pe care se găseau, din 
belşug, faramite cu un luciu galben ca al aurului." 

Nobilul şi bogatul domn a dus pretiosul ciorchine lui Morris, 
profesor de chimie, pentru a fi analizat. Weszpremi a fost de fata la analiză. 
Ea a dat însă greş : grauntele de aur n-au rezistat probei focului, 
transformându-se repede în cenuşă. „Astfel, în scurt timp, tot aurul de vita 
din Ungaria s-a transformat în fum şi cenuşă, împreună cu multele lire 
sterline de aur adevărat ale lordului englez." 

Care să fie tâlcul acestor întâmplări născocite în delirul stârnit de 
aur? 

Rădăcina de aur, mugurul de aur, sârma de aur în spirală nu sunt 
altceva decât rămăşiţele bijuteriilor vechi, de origine celtică, sau, poale, de 
altă provenienţă. Pe vreme de război, proprietarii comorilor le-au îngropa!, 
iar când, o dată cu trecerea pericolului, s-au întors după ele, la dezgropare s- 


a rupt sau s-a pierdut câte ceva din bijuterii. Se poate ca şi stăpânul lor sa fi 
pierit, iar bijuteriile să fi stat pitite sub pământ, până când o rădăcină sau o 
tulpină de plantă, milostivindu-se de ele, le-a târât cu ea la suprafaţa 
pământului. Astfel de sârme spiralate se găsesc cu duiumul în galeriile 
fiecărui muzeu. 

La analiză, grauntele de aur de pe boabele de strugure s-au dovedit a 
fi ouăle uscate, cu luciri gălbui, ale unui soi de plosnita. Plosnita a ieşit din 
ele şi şi-a lăsat coaja înșelătoare pentru amuzamentul nobililor bogaţi. 

Sau, cu alte cuvinte, toată legenda n-a fost altceva decât curată 
pălăvrăgeală născocită de creierii infierbantati ai unor apucati. După expresia 
minunată a destoinicului şi chibzuitului Weszprémi : aiureală. 


BĂIATUL CU DINTE DE AUR 


Fantasmagoriile aurite ale febrei gălbui se învârtejesc mai departe, 
sus, sus, spre înălțimi până la stele, şi chiar dincolo de ele ; până şi puterea 
divină ar fi învestit aurul cu harul de a tălmăci omenirii profetiile sale. 

În amintita expunere a lui Weszpremi sunt cuprinse şi următoarele : 

„Aşa am patit noi până acum cu aurul de recoltă, precum Jacob 
Horstius cu dintele de aur al copilului din Silezia, care Ia Martin Rulandus si 
la alti învăţaţi de mai mică importanţă este prezentat ca o mare minune a 
firii, şi despre care el scrisese o întreagă carte." 

Jacob Horstius a fost profesor şi prorector la Universitatea din 
Helmstădt. Amintita lucrare a iscat o mare controversă în lumea învätatilor . 

Cartea este rezultatul unei întâmplări ciudate : unui copil din Silezia, 
de vreo zece ani, i-a crescut o masea de aur. Mäseaua cu pricina se afla jos, 
pe partea stângă a mandibulei. Importanţa locului unde era plasata măseaua 
va ieşi îndată la iveală. 

Dacă pe vremea aceea vreun învăţat ar fi susținut că a văzut un copil 
căruia îi curgea mercur din ureche ori că îi creştea o unghie de aramă, de 
bună seamă că ar fi fost internat imediat în turnul nebunilor. Fiind însă vorba 
de aur, lucrurile se schimbau radical. De minunea cerească trebuia să te 
apropii cu capul descoperit şi s-o tălmăceşti cu argumentele de nezdruncinat 
ale ştiinţei. 

Pe scurt, demonstraţia profesorului Horstius era următoarea: 

Copilul s-a născut la 22 decembrie 1585. Soarele se afla în zodia 
Berbecului, în conjunctie cu Saturn. Din pricina constelatiei astrologice 


favorabile, energiile din trupul copilului se manifestau cu o putere 
neobişnuită, astfel încât, în loc de masă osoasă, au secretat aur. 

Luat în sine, acest lucru ar fi suficient pentru explicarea misterului, 
însă, la influenţa astrelor s-a adăugat încă un fapt îndeobşte cunoscut de 
ştiinţa medicală. În timpul sarcinii mama a văzut obiecte de aur sau bani de 
aur şi şi-a atins din întâmplare măseaua. Se ştie că dacă femeia însărcinată 
pofteste ceva şi dacă în acelaşi timp îşi atinge mâna de fata, nas, gât sau de 
alte parti ale trupului, pe copil va apărea, în acelaşi loc, imaginea obiectului 
poftit, sub forma unui semn din naştere’. 

Întrebarea următoare a fost: care-i semnificaţia măselei neobişnuite ? 

Nu încape îndoială — scria profesorul - că ea a apărut ca un semn 
ceresc. După strălucita victorie de la Fülek, au urmat gravele înfrângeri ale 
oştirilor creştine din Ungaria, drept pedeapsa pentru păcatele noastre ; dar 
iată - continuă profesorul - cerul ne dă speranţă, fiindcă dintele de aur 
înseamnă timpuri de aur. Adică, împăratul roman va alunga pe turci din 
Europa şi astfel va începe o epocă de aur, care va ţine o mie de ani. Cum însă 
dintele a crescut pe mandibulă şi încă pe partea stângă, să nu fim prea 
încrezători, fiindcă epoca de aur va fi precedată de lovituri şi necazuri. 

Expunerea de motive s-a dovedit atât de ispititoare, încât un alt 
învăţat, admirând-o, a luat pana în mână şi a ,,creat" o nouă operă, despre 
aceeaşi măsea buclucaşă. Respectivul a fost Martin Rulandus, medic din 
Regensburg. Cartea, scrisă încă în acelaşi an, s-a alăturat părerii lui Horstius. 
în schimb, Johann Ingolstădter n-a crezut în cele relatate şi l-a atacat pe 
Rulandus. Rulandus a ripostat straşnic. În controversă s-a amestecat şi 
Duncan Liddel, demonstrând că Horstius nu poate avea dreptate. De ce ? 
Deoarece, la 22 decembrie 1585 soarele nu era în zodia Berbecului. Discutia 
luând proporţii enorme, Andreas Libavius, renumit chimist din Coburg, a 
rezumat şi comentat toate părerile. 

Sabiile ştiinţei zăngăneau şi fulgerau aprig. 

În sfârşit, unui medic din Breslau i-a venit o idee normală. „Ar trebui 
examinat copilul" — a propus el. Într-adevăr, până atunci nimeni nu se 
gândise la asta. La început, examenul a fost favorabil copilului. Au trimis 
după aurar, acesta a frecat dintele cu piatră de probă şi urma rămasă pe piatră 
s-a dovedit a fi aur curat. Dar un medic din localitate, cu numele de 
Rhumbaum, descoperi pe dinte o mică fisură suspectă. A zgandarit-o şi iată, 
parcă se mişca ceva. Dintele era acoperit cu o placă de aur ! Nu era clasica 


coroană cunoscută de stomatologia moderna ; părinţii inventivi imbracasera 
dintele copilului intr-un nasture de aur, gol pe dinauntru. 
Strälucitorul cläbuc al profetiei plesni. Turcii au fost izgoniți din 
Ungaria, dar abia după o sută de ani, însă promisa epoca de aur n-a apărut. 
Oare să fi avut dreptate Ovidiu ? 


"Iată epoca de aur : Stăpânul nostru a devenit aurul. 
Vrei o femeie? Vrei dragoste? Toate le obţii în schimbul aurului". 


FARMACOPEEA AURULUI 


Cu ani în urmă, gazetele publicau ştirea că un medic balneolog 
francez administrează bolnavilor săi injecții de aur, vindecând cu succes 
reumatismul. Nu mă îndoiesc de succes, fie că abordez problema din punctul 
de vedere al medicului, ori din cel al bolnavului. Dar oricât aş respecta 
ştiinţa medicală modernă, trebuie să spun că descoperirea nu este nouă. 

Încă pe vremea lui Pliniu” se întrebuința aurul ca medicament. Mai 
târziu, şi medicina arabă l-a trecut în rândul leacurilor pompoase. Tradiţia s-a 
păstrat, cu multă cuviosenie, şi în terapeutica medicală a evului mediu. 
Lucru firesc, deoarece în regele metalelor trebuie că se ascunde o mai mare 
putere de vindecare decât în cine ştie ce alt metal de rând. 

Panaceul universal preferat era aurum potabile — aurul potabil ; 
despre efectul lui, medicii numai că nu cântau osanale. În general, se 
întrebuința ca întăritor pentru inimă, dar se recomanda şi contra altor 
neplăceri. O notă rămasă de la curtea regelui francez Ludovic al XI-lea arată 
că medicii tratau epilepsia, care-l chinuia pe rege, punându-l să bea aur; 
pentru pretioasa băutură s-au întrebuințat 96 de taleri de aur. 

Aurul potabil se obținea în mai multe feluri. Dintre multele reţete, 
reproducem pe cea recomandată de Marsilio Ficino” regelui Matei. 

„Toți autorii recomandă aurul ca fiind substanţa cu cea mai mare 
putere de alinare si totodată leacul cel mai ferit de stricăciune. Din cauza 
strălucirii lui, el a fost închinat Soarelui, din cauza calității de balsam, 
planetei Jupiter ; drept care el are însuşirea de a îmbina într-un mod 
admirabil căldura naturală cu umezeala şi de a apăra de stricăciune umorile 
trupului. El este în stare să introducă în părțile trupului atât căldura soarelui, 
cât şi calităţile binefăcătoare ale lui Jupiter. În acest scop, aurul, care este un 
metal deosebit de dur, trebuie transformat, trebuie să fie făcut mai fin ca să 


poata fi absorbit cat mai usor de catre organism. Este stiut ca substantele 
care lecuiesc bolile de inima au o eficacitate cu atat mai mare cu cat 
organismul suferă mai putin de pe urma administrării lui. De aceea, se vor 
doza cele mai fine substanţe în starea lor pură. Cel mai bine ar fi, aşadar, 
dacă apa de aur s-ar putea pregăti pură, fără nici o altă substanţă străină. Dar 
până acum, din păcate, aurul nu se poate administra decât cel mult zdrobit 
sau presat în foite. 

Voi spune, deci, cum poţi obține apa de aur : 

Strange foi de viţă şi melisă, atunci când soarele intră în zodia 
Leului. Fierbe aceste flori cu zahăr alb, topit în apă de trandafiri ; pentru 
fiecare uncie” de fiertură amestecă trei foite de aur şi bea-o pe stomacul gol, 
îndoită cu puţin vin auriu”. 

Efectul aurului este şi mai mare dacă-l aruncăm în stare de 
incandescenţă în fiertură. Dar trebuie să fie un aur bun. Cel mai mare preţ îl 
aveau banii de aur ungurești, iar dintre ei mai ales galbenii cu corbul regelui 
Matei. Aceştia erau folosiţi şi împotriva gă/binării, fiindcă, evident, o boală 
galbenă trebuie să albă ca antidot un medicament galben ; după cum şi 
spuzeala roşie a vărsatului trebuie vindecată cu cearceaful roşu. 

Deşi galben, un oarecare rol îi reveni aurului şi în problema 
vărsatului negru. Ce altceva ar putea împiedica apariţia hidoaselor cicatrice, 
dacă nu aurul, care este, după cum se ştie potrivit şi pentru cosmetică ? În 
jurul anului 1726 au apărut în Franţa nişte monede noi de aur. După sfaturile 
cosmeticienilor în vogă, doamnele își frecau buzele cu aceste monede. 
Spuneau cosmeticienii că aurul atrage sângele şi buzele primesc o frumoasă 
culoare trandafirie, fără să trebuiască să le nenoroceşti cu fel de fel de 
vopsele. 

Teorii de soiul acesta recomandau aurul si cucoanelor frumoase, 
bolnave de vărsat. Faţa bolnavă trebuia acoperită cu o pojghita subțire de 
aur, fiindcă puterea astrală a acestuia împiedica distrugerile răufăcătoare ale 
băşicilor de vărsat. Astfel au procedat doctorii cu soția lui Miklos Bercsényi, 
când ea s-a îmbolnăvit de vărsat. După cele scrise de Kelemen Mikes, într-o 
scrisoare din 28 decembrie 1718, rezultatul nu s-ar putea numi favorabil : 

"Doamnele sunt lecuite altfel decum femeile de rând. Numai ce s-a 
îmbolnăvit ea, că se şi adună mulțime de doctori - care le-au dat sfat, ba una, 
ba alta, pentru ca vărsatului să nu-i rămână urmă şi frumuseţea să dăinuie. 
Unul - printre altele - a găsit cu cale precum că-i nevoie a-i dărui obrazul. 
Vocea ăstuia fu ascultată şi au lipit-o pe doamnă cu foaie de aur şi făcut-au 


din ea icoană vie. Ast lucru fiind făcut, un timp aşa trebuia să adaste, dar 
apoi tot fu nevoie de scos aurul ; pentru că nu se poate umbla cu faţă daurită 
şi fiindcă obrazul îmbujorat place mai mult decât cel daurit. Dară acum era 
meșteșugul, cum să-l scoată ? Feluritele ape nu l-au putut spăla, ci cu vârful 
acului trebuit-a desprins aurul de pe obraji. Drept care cojitu-l-au tot, însă 
pre nas lipindu-se mai tare, era şi treaba mai grea : la urma urmei, şi de acolo 
l-au dezghiocat, dar acela (nasul) rămas-a negru. Drept care nu dau sfat 
nimănui să-şi aureasca fata". 

Auroterapia a avut multe alte variante. Ca să se întremeze, 
convalescentii rontäiau plăcuțe de aur. Vechii venețieni îşi condimentau 
mâncărurile cu pilitură de aur. Medicul Vallot a tratat negii regelui Ludovic 
al XIV-lea cu ulei de aur. Doctorul Cabanés ştie că nobilul metal era 
întrebuințat şi într-un mod nedemn : se marina cu el apa de clismă. 

Nu pot stabili cu ce scop s-a creat aurul parfumat. A fost 
descoperirea aurarul parizian Tritton de Nanteville. Ziarele germane s-au 
ocupat de el în 1766 ; şi, bineînţeles, din invidie, negau importanţa 
descoperirii. 

S-au găsit medici care, din prudenţă, considerau că administrate 
nemijlocit, medicamentele cu aur ar putea, eventual, să şi strice bolnavului. 
Drept care au conceput un mod fantezist de a-l introduce, pe cale mijlocita, 
în organismul bolnavului. Pilitura de aur trebuie amestecată în hrana 
găinilor. Găina îşi va asuma tot riscul şi de altfel este tot una dacă o să-i 
strice sau nu, fiindcă, oricum, puterea tămăduitoare a aurului va trece în 
trupul ei. Pasărea va fi tăiată, iar carnea ei se poate socoti un leac tot atât de 
eficace ca oricare alt medicament preparat din aur. Bolnavul, însă, să nu-i 
mănânce pipota. Nu pentru că i-ar fi vătămătoare, ci pentru că s-ar putea ca 
în pipotă să mai fi rămas nişte resturi din pilitura de aur, care se pot din nou 
întrebuința. Tot din acelaşi motiv, găina trebuie ţinută neapărat în cotet, ca nu 
cumva uşuratica pasăre să risipească pretiosul metal prin cine ştie ce bălării. 

Critica farmacopeei aurului o las pe seama învățatului Samuel 
Kôleséri, care în cartea sa Auraria Romano-Dacica (Mina de aur romano- 
dacică), apărută în perioada de vârf a auroterapiei, opinează astfel : 

„Cum ar putea oare să se lege una de alta cele două noţiuni : valoare 
si medicament? (Pretium et Medicamentum). Lucrul se aseamănă cu 
întâmplarea unui flăcău de la tară, căruia, îmbolnăvindu-i-se tatăl, a vrut să- 
şi hrănească părintele cu o mâncare deosebit de fină. $i a luat un canar care 


cânta frumos de a făcut friptură din el". 


MISTERIOSUL OPHIR 


Acum vreo trei decenii, un profesor universitar din Londra şi-a expus 
ipoteza cum că centrul globului pământesc ar fi de aur. Când elementele 
lichide care alcătuiau Pământul au început să se solidifice, cele grele se 
scufundau, iar cele mai uşoare răbufneau la suprafaţă. Cantitatile 
incomensurabile de aur se odihnesc deci în adâncurile inexplorabile. 

Cu ce explozie de bucurie ar fi primit această ştire omul de altădată ! 
Înseamnă că n-au fost fantasmagorii spusele mult gustate despre minele de 
aur ale Ophirului şi despre comorile de aur din El Dorado ! Legendele au, 
aşadar, un sâmbure de adevăr. 

Cea mai veche, cea mai patinată dintre legende este cea a 
misteriosului Ophir. 

Versetul 18, partea a 9-a, din cartea a Ii-a a Cronicilor din Vechiul 
Testament glăsuieşte astfel : 

„Si trimis-a Hiram slujitorii săi, care erau buni coräbieri, si pe 
drumurile mării învăţaţi, împreună cu slugile lui Solomon, care mergând în 
Ophir, să aducă de acolo patru sute cincizeci de talanti de aur pre carele să le 
ducă regelui Solomon". 

În textul original al Vechiului Testament se află scris „kikkar" şi nu 
"talant". În cartea lui despre Ophir, A. Soetbeer evaluează kikkarul la 42,6 kg 
in greutatea de azi. In felul acesta, încărcătura de aur a corăbiilor s-ar fi 
ridicat la 17 892 kg. 

Din alte fragmente răzlețe ale Vechiului Testament aflăm că aceste 
corăbii ale lui Solomon si ale asociatului său Hiram din Tir, repetau din trei 
în trei ani excursia în Ophir şi totdeauna se întorceau acasă încărcate cu aur. 

Aceasta ar fi fost explicaţia tronului de aur al regelui Solomon, a 
celor cinci sute de scuturi de aur, a vaselor sale de aur şi a celorlalte 
orbitoare comori, pentru admirarea cărora regina din Saba nu s-a dat în lături 
din fata obositoarei şi îndelungatei călătorii. 

Si deodată Biblia amuteste. Nu mai aduce vorba despre Ophir. 

Frazele laconice nu dau nici un fel de indicație cam pe unde ar putea 
fi misteriosul Ophir. Sau, ceea ce interesa mai ales posteritatea : unde se 
aflau minele de aur ale regelui Solomon? 

Problema Ophirului s-a încuibat în trupul ştiinţei ca o imensă tenie 
mâncătoare de cerneală. Mulţi kikkari de aur au costat cerneala şi tuşul care 


s-au risipit, scriindu-se despre Ophir. 

La început, rebusiştii trudeau doar cu nasul în carte. Lingvistul aduna 
denumiri geografice care aveau rezonanţe asemănătoare Ophirului. Dacă 
întâlneau vreo denumire care le suna bine la ureche, spuneau : aceasta a fost 
vechiul Ophir. Dhofarul arab a ademenit pe un căutător al Ophirului în 
Arabia. Numele tribului Abhira, din regiunea Indusului, a îndreptat pe altul 
spre coasta Indiei. S-a găsit cineva care, din grămada de versete ale Bibliei, 
l-a ales pe acela care aminteşte despre aurul din Parvaim. Este clar, prin 
urmare, judecă el, că Ophirul nu trebuie căutat nicăieri altundeva decât 
taman în Peru. 

Cei care au identificat biblica denumire cu Africa erau mai aproape 
de adevăr. Bineînţeles că aceste căutări erau un fel de joc de-a lingvistica al 
invatatilor de salon. Dezlegarea misterului a luat o formă mai serioasă atunci 
când călătoriile de explorare au început să reducă din ce în ce mai mult 
petele albe de pe harta Africii. 

Surpriza cea mare i-a ajuns pe savanții călători in Africa räsäriteana, 
în actuala regiune a Sofaliei. Si numele luat în sine sună interesant, fiindcă 
unele traduceri ale Bibliei amintesc Ophirul şi sub forma de Zofora ! Faptul 
că aproximativ la 300 km de țărm s-au găsit într-adevăr străvechi mine de 
aur a făcut o impresie puternică. Pe drumul care ducea la mine, lângă 
actualul Zimbabye, s-au descoperit ruinele unui templu străvechi pe care s- 
au găsit urme de-ale locuitorilor vechii Fenicii, tara regelui Hiram. 

Deci, s-au găsit minele de aur ale regelui Solomon... 

Mine de aur ? 

La asta, cei mai proaspeţi căutători ai Ophirului au dat din cap a 
negare. Este imposibil - au spus ei - ca ebrei şi fenicieni nepriceputi in ale 
mineritului sa fii putut organiza o exploatare miniera, cu o productie de aur 
de asemenea proporții. Este de asemenea imposibil sa fi putut face legătura 
cu țărmul mării pe un traseu de 300 km şi care, pe deasupra, trecea şi prin 
junglă. Dacă de acolo s-a scos cândva aur, apoi numai bästinasii ar fi putut s- 
o facă. 

Fie şi aşa, s-au invoit înamoraţii Ophirului. Oamenii lui Solomon 
deci şi-au procurat aurul de la băştinaşi, prim viclesug si prin schimb. 

Din nou s-a dat din cap a negare. Fenicia a fost o ţară comercială. 
Regele Hiram nu era nebun să se asocieze cu Solomon într-o afacere pe care 
si singur ar fi putut-o scoate la cale ; cu atât mai mult cu cât el ar fi adus în 


afacere partea cea mai pretioasa - marinarii calificati. Se parea ca vaporul 
cautatorilor Ophirului iar va esua. 

Când situația părea mai disperată, a intervenit in discuţie Karl 
Niebuhr, cu o ingenioasă tălmăcire a cuvintelor. Se spune în Biblie că flota 
Ophirului a adus acasă nu numai aur, ci şi animale rare : tukiim - spune 
textul ebraic -, adică păuni, struti, sau cam aşa ceva. După Niebuhr, înţelesul 
a fost încurcat dintr-o eroare de transcriere ; a se citi nu tukiim, ci sukiim, 
adică sclavi ! 

În interesanta sa carte, Richard Henning“ reconstituie din această 
mică "greşeală de tipar" întreaga poveste. Oamenii lui Solomon - spune el - 
n-au avut mine în regiunea Sofaliei şi nu s-au dus acolo să facă negot. E 
vorba pur şi simplu de o expediţie piraterească bine organizată. Ştia regele 
Hiram ce face. Poporul lui se pricepea numai la navigaţie si la negot. In 
timpul călătoriilor pe mare, fenicienii au descoperit tara de aur a Sofaliei, 
însă se vede treaba că încercarea de a obţine aur prin schimb n-a reuşit. În alt 
fel trebuia acaparată comoara de aur a bästinasilor. Regele Solomon avea 
trupe versate în luptă. Să dea deci Solomon luptătorii, iar Hiram marinarii. În 
felul acesta, cu înţelepciune şi puteri unite, au izbutit să ia aurul celor din 
Ophir. 

Patima aurului stârnea visuri năstruşnice. În orice caz, trebuie că a 
fost o distracție total inofensivi să cauţi urmele dispărute ale unor regiuni 
necunoscute. 

Nu tot acelaşi lucru se poate spune despre goana după aur, scăldată în 
sânge, a aventurierilor care năzuiau spre El Dorado. 


EL DORADO 


"Piscuri de aur, cupole de aur, 
Praful pământului imi bea sângele" 
(ADY) 


În 1530, a pornit la drum prima ceată de aventurieri ca să cucerească 
El Dorado ; în 1618, ultima. 

Oamenii aceştia au suportat cele mai înfiorătoare încercări cu un 
nemaipomenit stoicism. 

Au indurat foamea chinuitoare : dar cine se mai gândeşte la stomac, 
când este torturat de foamea aurului, de auri sacri fames? 


Cu gâtlejul uscat, au gafait de-a lungul imensitatilor pârjolite de 
soarele pampasului ; dar aceasta e o nimica toată fata de mistuitoarea sete de 
aur. 

Pe unde rătăceau, erau parjoliti de otravă : otravă in ceturile 
mlaştinilor, otravă în acele norilor de tăuni, otravă pe vârful sägetilor pieilor 
roşii. Însă ce le păsa lor ? Mai aprigă şi mai turbată era otrava aurului care-i 
biciuia la drum ! 

Înaintau prin pădurile neumblate ; traversau torente şi vârtejuri 
ucigătoare ; cu picioarele frânte de oboseală, au cutreierat mii şi mii de mile 
; n-are importanţă, se vor odihni ei când vor ajunge sub cupolele de aur ale 
oraşului Manoa. 

Si aceşti falşi eroi, ce-şi vărsau sudoarea şi sângele, nu-şi dădeau 
seama că truda lor e la fel ca un joc de copii : povestea copilului si a 
curcubeului. 

Când spaniolii, în loc să-i măcelărească, au început să stea de vorba 
cu indienii, căutătorilor li s-a dezvăluit o poveste uimitoare: 

Există o ţară — li se povestea — a cărei căpetenie iese în fiecare 
dimineaţă pe malul lacului, spre a i se unge trupul cu uleiuri aromate. Si se 
presară apoi pe el pulbere de aur, de se aseamănă cu o statuie de aur. Seara, 
în tovărăşia preoților săi, căpetenia vâsleşte pe lac, se scaldă şi-şi spală aurul 
de pe trup. A doua zi ceremonialul cu aurul reîncepe. Toate acestea se 
întâmplă în Manoa, capitala acelei ţări, în care străluceşte cupola aurită a 
zeului Soare şi în care acoperişurile caselor sunt din aur curat!;" 

Atât a fost de ajuns pentru a incendia imaginaţia spaniolilor. Pe loc 
au şi botezat legendara tara cu numele de El Dorado, ..Aurita". Noi stiri 
atâtau şi mai tare pojarul. In tara de basme, cică irump spre cer munţi de aur 
adevărat; la asfintit, strălucirea lor scanteietoare iti 1a ochii! 

Mai târziu, s-a găsit şi un spaniol viu şi nevătămat care declara că 
umblase prin Manoa şi a depus mărturie, consemnată într-un proces-verbal, 
cum că spusele despre ţara de aur sunt adevărate. Numele lui era Juan 
Martinez. A slujit în oastea lui Diego de Ordaz, şi probabil că a încălcat în 
mod grosolan disciplina militară, fiindcă a fost condamnat la moarte ; 
ulterior a fost grațiat şi, aşezat într-o barca fără lopeti, a fost lăsat în voia 
norocului şi a curentului fluviului Orinoco. A avut noroc. Nişte indieni 
binevoitori l-au pescuit din fluviu şi, socotindu-l o ciudätenie nemaivăzută 
— om cu pielea albă ?! — , l-au dus la Manoa ca să-l arate căpeteniei lor. 
Acolo Martinez a benchetuit şapte luni încheiate. Oraşul de aur — spuse el 


— arată într-adevăr asa cum îl descriau povestirile oamenilor, şi chiar mai 
frumos. Pe o stradă din Manoa şi-au deschis prăvălii nu mai puţin de trei mii 
de aurari, şi zi şi noapte, în cele trei mii de ateliere, se prelucrează aurul. 
După trecerea celor şapte luni, Martinez a fost lăsat să plece, dându-i-se 
chiar şi o escortă. I s-a îngăduit să ia cu el atâta aur cât puteau să care în 
spate însoțitorii săi. Din păcate însă, pe drum a fost atacat de un alt trib 
indian, care l-a jefuit de tot aurul. 

Când Sir Walter Raleigh a debarcat în insula Trinidad şi, lipsit total 
de simtäminte prietenoase, a pârjolit capitala spaniolilor, speriatul 
guvernator spaniol i-a fluturat prin faţa ochilor descrierea călătoriei lui 
Martinez ; pesemne spre a-l determina să-şi vadă de drum şi să caute aiurea 
El Dorado. S-a făcut chezaş că originalul procesului-verbal se poate găsi 
între actele arhivei de stat din capitala insulei Porto-Rico. Raleigh a crezut 
povestea, a transmis-o mai departe reginei Elisabeta, adăugând şi acele 
informaţii pe care Francisco Lopez de Gomara le adunase în cartea intitulată 
Historia general de las Indias... (Medina, 1553). Gomara, înainte de a fi 
profesor de retorică la Alcala, a călătorit patru ani prin America pentru a 
strânge datele necesare importantei sale opere. Dar se vede treaba că bunul- 
simţ al istoricului a fost înăbuşit de verva profesorului de retorică, deoarece 
iată ce a fost în stare să scrie despre palatul şefului de trib Guaynacapa : 

„Toate vasele, până şi cele de bucătărie, sunt de aur. Prin sălile 
palatului se află statui uriaşe, din aur curat. Se pot vedea, de asemenea, 
mulajele în mărime naturală ale tuturor vieţuitoarelor care trăiesc în ţară, fie 
ele patrupede uriaşe, păsări ori peşti. Guaynacapa are şi o grădină în care îşi 
petrece clipele de răgaz. Toate plantele grădinii, pomi, arbuşti, flori, sunt din 
aur curat. Printre alte comori, märeata căpetenie are stivuite şi cantităţi 
incomensurabile de aur brut". 

Ulterior, Humboldt a încercat să demitizeze fantasticele pălăvrăgeli, 
dezvăluind miezul lor real. În regiunea dintre Amazon şi Orinoco, spune 
Humboldt, se află din abundență un minereu cu sclipiri aurii, care însă nu are 
nici o valoare deosebită. Acest minereu este mica. El se află la suprafaţa 
solului şi în unele locuri îmbracă în întregime coastele dealurilor. Când 
razele piezişe ale apusului se răsfrâng pe coaste, regiunea pare, într-adevăr, 
scăldată în văpăi de aur. Războinicii unor triburi indiene, în loc să se tatueze 
sau să-şi ungă trupul si fata cu vopsele, cum fac cei din alte triburi, se 
pudrează din cap până în picioare cu praf de mică, praf care face parte, şi el, 
din arsenalul podoabelor marţiale. 


Cu poveştile despre Manoa, indienii încercau să-i prostească şi să-i 
păcălească pe spaniolii pe care-i urau. În dorinţa de a se scălda în gloria 
initiatului şi totodată spre a-şi spăla petele dubiosului său trecut, Martinez a 
mai înflorit şi el balivernele. Natural că faimosul proces-verbal, care ar fi 
atestat întreaga poveste, nu este de găsit în nici o arhivă, iar gradina de aur a 
şefului de trib cu nume sonor n-a înflorit vreodată decât în închipuirea 
profesorului de la Alcala. 

Abia daca se mai află în istoria omenirii vreun exemplu de 
fantasmagorie care să fi ametit, de-a lungul unui secol aproape, nu numai 
creierii infierbantati ai unor aventurieri nechibzuiti, ci şi guverne serioase şi 
bancheri calculati. 

lată, pe scurt, bilanţul afacerii cu aurul din El Dorado: 

1530, Din însărcinarea casei Welser din Augsburg pleacă la drum 
Ambrosius Dalfingei. la cu el două sute de însoțitori şi câteva sute de sclavi. 
Sclavii erau legaţi, unul de altul, cu un lanţ prins de gât. Dacă vreunul dintre 
ei se präbusea, nu se pierdea timpul cu lecuirea sau eventual cu pilirea 
lanţului de la gât; i se reteza pur şi simplu capul, iar peste ceilalți robi, biciul 
vâjâia mai departe. N-au găsit El Dorado, în schimb gâtul lui Dalfinger a fost 
străpuns de o săgeată indiană, şi omul s-a prăpădit. 

1536. Porneşte la drum Georg Hohemut. Tot german. Îl însoțesc 
câteva sute de aventurieri germani şi spanioli. Insucces total. Hohemut 
moare în patul său, însă străpuns de pumnalul unui ucigaş spaniol. 

1541. O ultimă expediţie germană, sub conducerea lui Philipp von 
Hutten. Cand se înapoiază din explorare fără rezultat, guvernatorul 
Venezuelei îl decapitează. 

1552. Prima încercare spaniolă de mai mare anvergură, comandată de 
Don Pedro de Ursua, nobil din Navarra. Ca să bage în sperieti triburile 
bastinase, îi invită pe şefii de trib la un ospăț prietenesc şi îi mäceläreste pe 
toţi. Pe ajutorul său. Pedro Ramiro, îl ucid din gelozie doi ofițeri, camarazi 
de-ai lui. Ursua decapiteaza pe cei doi făptaşi. 

1560. Al doilea drum al lui Ursua. Un ofiţer în subordine, cu 
numele de Aguirre, instigă un complot împotriva lui şi este omorât de 
propriii săi soldați. 

1561. Sub conducerea lui Aguirre, expediţia se transformă într-o 
bandă de tâlhari. Prada şi ucid. Cu toate acestea, câteodată li se întâmplă sa 
rămână fără alimente. Atunci şi boabele de porumb se împart numărate cu 
bucata. Din însărcinarea lui Aguirre, Martin Perez ucide pe Sancho Pizarro, 


devenit suspect. Apoi, bănuindu-l pe Perez, şeful îl ucide si pe el. Un 
subaltern, pe nume Antonio Llamosa, ca să-şi dovedească credinţa, bea din 
sângele presupusului trădător Perez. Pe cel pe care-l atingea doar aripa 
bănuielii, Aguirre îl omora. În decursul a cinci luni de jafuri, a prădat patru 
oraşe, şi din propriii lui spanioli şaizeci au fost omorâţi la porunca lui. 
Printre aceştia se numără trei preoţi şi cinci femei. A fost încercuit de armata 
trimisă pentru capturarea lui, iar oamenii săi au dezertat. Când a văzut că nu 
mai are scăpare, şi-a înjunghiat, cu pumnalul, propria-i fată. L-au prins şi l- 
au împuşcat. Camaradul lui credincios — băutorul de sânge — , împreună cu 
alti câţiva complici de-ai săi au fost spânzurați. 

1595—1618, Repetatele expediţii ale lui Sir Walter Raleigh. Această 
figură de factură shakespeariana, care intruchipa în fiinta lui savantul, 
scriitorul, marinarul, comandantul, curteanul şi aventurierul, credea orbeste 
în basmul cu El Dorado. A armat pe cont propriu corăbii, cheltuind 40 000 
de lire pentru sterilele-i rataciri. La ultima călătorie, secundul său a incendiat 
un oraş spaniol, din care cauză regele lacob I l-a condamnat pe Sir Walter la 
moarte ; a fost decapitat la 29 octombrie 1618. 

Deci, soldul: sânge, sânge, numai sânge. 

Oh, aur, zgură galbenă a pământului !... 


HARPAGONI 


Avarul nu-şi dezleagă baierele pungii decât pentru a şi-o îndesa şi 
mai tare. 

Crescit amor nummi, quantum ipsa pecunia crescit 

(Patima pentru bani creste in raport cu cantitatea lor.) 

Din constatarea lui Juvenal se poate trage concluzia ca, deoarece 
numai acela care are bani poate să fie cu adevărat zgarcit. pe cei mai multi 
avari îi vom întâlni deci în rândul oamenilor care au bani din belşug. Înainte 
de a fi întrecută de America, Anglia era tara cea mai bogată a epocii 
moderne; deci acolo trebuie să investigăm dacă dorim să evidentiem tipul 
reprezentativ al avarului. Ziarele engleze de pe vremuri rezervau 
întâmplărilor cu zgärciti faimoşi un spaţiu considerabil. 

În toamna anului 1852, ziarele londoneze relatau despre moartea lui 
John Camden Neild, un faimos avar care a murit la vârsta de 72 de ani. 
Conform datelor sale biografice, şi-a făcut studiile la Cambridge, devenind 
avocat ; într-un cuvânt a pornit ca un om cumsecade. Când a împlinit treizeci 


si patra de ani, a moştenit de la taică-său o avere uriaşă de 250 000 de lire. 
După moştenire şi-a schimbat cariera in cea de avar, transformându-se intr- 
un zgârcit cum scrie la carte : nu-i plăcea să-şi achite datoriile, se tocmea 
pentru fiecare pärälutä, nu făcea nimănui nici un serviciu, şi nu era cu 
adevărat fericit decât atunci când obținea ceva pe gratis. Odată, iarna, 
călătorea într-un poştalion, împreună cu nişte oameni sărmani. În timp ce se 
schimbau caii, călătorii au intrat în cârciumă să se încălzească cu un păhărel 
de brandy; economul domn, însă, dârdâia mai departe în trăsură. Celorlalti li 
s-a făcut mila de el, şi adunând mână de la mână i-au luat si "särmanului 
domn" un păhărel de băutură, pe care 1 l-au trimis ca să se dezmorteasca şi 
el. "Sărmanul domn" a mulțumit frumos şi l-a băut. 

Ca orice zgarcit pur-sânge se trata şi pe sine însuşi de parca ar fi fost 
un concurent în afaceri. Nu mânca decât nişte pâine uscată, ouă tari şi puţin 
lapte. Dormea pe scândura goală iar pentru spălat nu-şi îngăduia decât o 
cojita de săpun. Nu permitea să i se perie hainele fiindcă postavul s-ar fi tocit 
mai repede. În anul 1828 La ajuns o mare nenorocire : pe neaşteptate i-au 
scăzut acţiunile. În disperarea lui s-a răzbunat tot pe el însuşi : şi-a tăiat 
beregata. Ar fi murit de hemoragie dacă o anume Mrs. Neal, soţia unui 
chiriaş de-al său, nu i-ar fi sărit în ajutor ca să-l salveze pentru anii ce-i mai 
avea de trăit în zgârcenie. 

Toate acestea n-ar fi fost încă suficiente ca să ajungă în rubricile 
ziarelor ; se mai găseau în Anglia destui avari asemănători. Adevărata 
surpriză s-a produs la deschiderea testamentului său. A ieşit la iveală că 
Neild a sporit averea rămasă de la tatăl său până la fabuloasa sumă de 
500.000 de lire, bani pe care i-a lăsat moştenire reginei Victoria. N-a cerut 
nici o recompensă în schimb ; a rugat-o pe regină să primească suma şi să o 
intrebuinteze în scopurile ei personale. Victoria, cum era de aşteptat, a 
acceptat moştenirea. I-a făcut bătrânului avar o înmormântare ca lumea, a 
renovat biserica, lăsată în paragină, de pe moşia lui şi 1-a fixat o pensie 
viageră acelei doamne Neal, care a salvat — atunci când cu tăierea beregatei 
— viaţa bravului domn, dându-i astfel bătrânului posibilitatea să se înfrupte, 
încă un sfert de veac, din plăcerile economiei, sporindu-si averea. 

Un om tot atât de ciudat a fost şi Daniel Dancer, vlăstarul unei 
distinse familii. S-a purtat la fel de dusmänos cu el însuşi ca toți veritabilii 
avari. N-avea decât o singură cămaşă pe care o purta până ce putrezea pe el. 
Acest lucru trebuie luat aproape ad litteram, pentru că şi spălatul îi concepea 
la fel ca şi colegii săi zgärciti, adică îi era milă de banii cheltuiţi pe săpun. In 


zilele însorite se ducea până la malul râului din vecinătate, unde se spăla cu 
nisip şi se usca culcat la soare. Trăia împreună cu sora lui care duminica 
gătea toată mâncarea pentru o săptămână : supă de oase şi paisprezece 
budinci, socotite câte două pentru fiecare zi. Asta au mâncat ei zi de zi, 
săptămână de săptămână, an de an, până când bătrâna lady s-a îmbolnăvit. 
Fratele său a fost cuprins de o pioasă religiozitate, care s-a manifestat prin 
faptul că n-a chemat un medic. Zicea el: „aş comite un sacrilegiu dacă m-aş 
amesteca în sentinţa providentei". Presupunând că zilele bătrânei doamne 
sunt numărate era firesc să n-o mai poată ajuta nici o intervenție medicală. 
Bineînţeles că în astfel de condiţii providenta a chemat-o la ea pe infometata 
fiinţă, astfel că domnul Daniel a fost obligat să ducă tratative cu 
întreprinderea de pompe funebre. După îndelungi târguieli, afacerea s-a 
încheiat în felul următor : întreprinderea va confectiona cosciugul, însă cu 
scândurile domnului Daniel. Mult timp după înmormântare îndoliatul frate s- 
a zbuciumat deoarece fuseseră întrebuințate prea multe cuie, desi ar fi fost de 
ajuns şi mai puţine. 

Daniel Dancer a trăit până la vârsta de şaptezeci şi opt de ani, şi cum 
nu putea proceda la fel ca şi avarul despre care Jozsef Aszalay spune că s-a 
desemnat pe sine drept moştenitorul său, domnul Daniel şi-a lăsat toată 
averea verişoarei sale Lady Tempestre. Era o avere considerabilă. însă a 
trebuit să fie adunată pe bucățele. În staulul vacilor au fost găsite ascunse 
2500 de lire sterline, din grajduri a ieşit la iveală aur în valoare de vreo 500 
de lire sterline, în horn se aflau 200 de lire sterline iar într-un ibric vechi se 
piteau bancnote în valoare de 600 de lire sterline. 

Toate acestea sunt date autentice. Cei pe care ii interesează latura 
anecdoticä a întâmplărilor cu zgarciti, pot apela la culegerea intitulată 
Harpagoniana”. 

În literatură, după cum bine este ştiut, tipul statornic al avarului a fost 
creat de Plaut si Molière. Mai putin cunoscută este însă acea avalanşă de 
cărţi care s-a ocupat cu regulamentul de funcționare şi viata inexistentului 
club al avarilor. Gluma a fost lansată cam pe la mijlocul secolului al XVI-lea 
în Italia. Onorabilul club ar fi avut numele de Compagnia della Lesina 
(Asociaţia avarilor)”. Se spunea, printre altele, că membrii clubului se 
obligau : să nu-şi schimbe cămaşa vreme de 45 de zile, să-şi taie unghiile de 
la picioare până la carne ca nu cumva să le găurească ciorapii, să nu-şi 
presare praf de uscat pe scrisori spre a nu le îngreuna, ca să poată plăti o taxă 


" 


poştală mai mică; să nu puna punctul pe litera ,,i" ca să economiseasca 
cerneală. 

S-ar mai putea vorbi şi despre o categorie curioasă a avarilor, şi 
anume despre cersetorii bogaţi. Mai demult apărea prin ziare ştirea că Ia 
moartea vreunuia dintre cerşetorii de la colţul străzilor, s-au găsit, dosite prin 
saltele, pungi întregi cu bani şi pachete de bancnote. Poate că cel mai vestit 
din acest soi de avari a fost un profesor berlinez. Acesta, în timpul zilei, 
preda lectii de limbi străine, iar noaptea cerşea. A murit în 1812. Sub pragul 
casei lui au fost găsiţi, ascunsi, 20.000 de taleri. Scotianul William 
Stevenson (mort în 1817) şi-a petrecut 87 de ani cerşind cu sârguintä. În 
mizerabilul său bordei a fost găsită o adevărată colecție de bani de aur si de 
argint. Au ieşit la iveală şi multe polite, unele în valoare de 1.000 de lire 
sterline. Pe aceşti cerşetori, însă, nu 1-as trece în categoria avarilor pur-sânge, 
pentru că ei nu adunau banii de dragul banilor. Îi stârnea la economii mai 
degrabă grija pentru asigurarea traiului la bătrâneţe sau în caz de boală. 

L-am lăsat anume la urmă pe baronetul englez Sir John Elwes, regele 
zgärcitilor din toate timpurile, a cărui faimă va rămâne pe veci nepieritoare. 
Sir John a murit la 26 noiembrie 1789 ca membra al Parlamentului englez. 
Mostenirea pe care o lăsa în urma sa a fost evaluată la 800.000 de lire 
sterline. Personalitatea lui parcă era alcătuită din caracterul a doi oameni 
deosebiți. Biografii lui îl prezintă ca pe un domn cu maniere foarte plăcute ; 
totdeauna era gata să-şi servească prietenii, chiar şi cu bani. Ciudatul lui fel 
de a fi s-a manifestat în cea mai caracteristică formă cu prilejul unor curse de 
cai de la Newmark. A invitat la aceste curse pe preotul de pe moşia sa. Au 
pornii la drum călare, dimineaţa la ora şase. La plecare preotul n-a mâncat 
nimic, socotind că, şi aşa, în timpul curselor va fi musafirul bogatului 
mosier. Acesta, însă, a găsit de cuviință să uite, în focul emoţiilor, de 
stomacul lui şi de cel al invitatului său. S-a făcut după-amiază şi în drum 
spre casă bietul popă a anunţat timid că lui, zău, îi este foame ; probabil că 
aerul proaspăt de la Newmark să-i fi provocat această stare excepțională. 
„Sigur, sigur", i-a răspuns Sir John şi a scos de prin buzunare o bucală uscată 
de cozonac, pe care, impartind-o cu preotul, l-a asigurat că, desi cozonacul 
fusese adus de la Londra cu şase luni în urma, era la fel de gustos de parcă ar 
fi fost copt de curând. Au ajuns acasă seara la ora nouă. Sir John s-a culcat 
plin de veselie că, sustrăgându-se de la obligaţiile sale de gazdă, a putut 
economisi trei şilingi. În schimb, cu prilejul aceloraşi curse s-a întâmplat că 
Lordul Abington, prietenul domnului avar, a pierdut şapte mii de lire sterline 


pe care nu le putea onora. Sir John s-a obligat, fără să tresară măcar, sa 
plătească în locul lordului datoria, ştiind precis că n-o să-şi revadă banii în 
vecii vecilor. 

Despre el se scria că este penny-wise and pound-foolish ; înţelept 
când era vorba de a economisi un banut de aramă şi nebun când era vorba de 
a irosi aurul. Nopți întregi juca, la clubul său, cărți. Câteodată pierdea mii 
grele, însă dimineața se întorcea acasă pe jos ca să economiseascä banii de 
birjă. Dormea într-o cameră neîncălzită, însă o dată a investit 26.000 de lire 
sterline într-o dubioasă afacere americană cu nişte mine de cărbuni. A şi 
pierdut banii, dar a suportai mult mai uşor această pagubă decât ştirea că i-au 
pierit câţiva berbeci. Avea la Londra o mulţime de case. Cu una dintre ele a 
avut un mare bucluc, fiindcă, dând faliment, chiriaşul nu-i mai plătea chirie. 
Casa s-a aprins şi a ars până la temelie. Sir John a primit ştirea cu un suspin 
de uşurare : „Slavă Domnului că a ars, fiindcă altfel n-aveam cum să mă 
descotorosesc de neghiob şi ar fi trebuit să-l las să locuiască pe gratis". 

Dacă vreunul dintre chiriaşii săi rezilia contractul şi Sir John nu 
reusea să reînchirieze casa, se muta el însuşi în locuinţă până o închiria din 
nou. Din cauza aceasta nu avea la Londra o locuinţă ca lumea, fiindcă tot 
timpul se muta dintr-un Ioc într-altul. Nu-i venea greu s-o facă deoarece în 
afară de două paturi, două scaune şi o masă nu avea nici o altă mobilă, şi nici 
alti servitori în afară de o bătrână care îi făcea curăţenie. 

Ca toți avarii reglementari, si Sir John îşi considera propria sa 
persoană ca pe un duşman. Trăia cu ouă răscoapte şi morfolea pâine uscată. 
Nu îngăduia să 1 se lustruiască cizmele ca să nu 1 se tocească mai repede. Nu 
s-ar fi suit pentru nimic în lume într-o birja fie că ploua cu găleata sau era 
lapovita ; prefera să se ude până la piele. Acasă stătea ore întregi cu hainele 
ude pe el până se uscau. O dată a găsit pe stradă o perucă năpârlită ca vai de 
lume, pe care probabil că a aruncat-o vreun cerşetor, fiindu-i şi lui ruşine să 
se mai arate cu ea. Sir John a pus mana pe neasteptata pradă şi de atunci 
încolo a purtat-o mereu. Dacă mergea călare la una dintre moşiile sale, în 
buzunar cu proverbialele ouă răscoapte, lucrul se petrecea în felul următor : 
pe cât posibil nu călărea decât pe iarbă pentru ca potcoavele calului să se 
tocească cât mai puţin. Când trecea pe vreun drumeag mărginit cu mărăcini 
încetinea lăsând calul să mănânce firele de paie agatate in märäcinis. Cu 
riscul să-şi frângă gâtul îşi conducea calul prin toate hârtoapele, ocolind de 
departe toate barierele ca să nu plătească taxa de trecere. Dacă, în vreo iarnă 
deosebit de friguroasă, era totuşi obligat să încălzească vreunul din castelele 


sale, punea să se adune pentru foc toate rămăşiţele de lemne, de paie, de 
oase. într-un rând, vecinul său de moşie l-a surprins smulgând cuiburile de 
ciori de pe copaci. „Este de-a dreptul o neruşinare, explica el omului 
perplex, cât material pot să risipească ciorile astea pentru un cuib. Ar putea fi 
mai econoame". 

Dintre toate cheltuielile pe care le socotea inutile, mai groază îi era 
de banii pe care i-ar fi băgat în buzunar medicul. O dată a căzut, totuşi, pe 
mâna doctorului. într-o noapte, conform obiceiului său, întorcându-se pe jos 
de Ia o şedinţă a Parlamentului, s-a împiedicat de ceva şi, în cădere, şi-a rănit 
ambele picioare. Acasă, a răbdat el cât a răbdat până ce vărul său, trecând 
din întâmplare pe la el, l-a hotărât să cheme medicul. Cu mare greutate a 
cedat sfatului şi a îngăduit să fie consultat. Ca să economisească jumătate 
din onorariu, a mințit că-l doare doar un picior, prezentându-l doar pe acela 
spre a fi tratat ; pe celălalt l-a lăsat în seama mumei noastre Natura. 

Piciorul tăinuit s-a vindecat cu două săptămâni mai repede decât cel 


pe care medicul îşi exercitase profesiunea. 
x 


Ar trebui să întregesc şirul celor posedati de demonul aurului cu 
visătorii care credeau că aurul se va supune poruncii lor. Alchimistul nu 
fugea după aur ; voia să forțeze aurul să vină Ia el. Dar pomelnicul despre 
aur s-a întins si aşa prea mult ; personajele capitolului următor sunt 
nerăbdătoare, doresc să se prezinte, şi astfel de fete simandicoase nu-i bine 
să le laşi să aştepte. 


THEATRUM CEREMONIALE 


Drept urmare a unei migăloase şi trudnice activități de cercetare, 
istoricul german Johann Christian Lünig a scos o lucrare în două volume, cu 
ti tiul sonor de Theatrum ceremoniale (Leipzig, 1719). Cântărite, cele două 
uriaşe volume în folio, ar trage vreo 10 kg. Lucrarea relatează, descrie, 
dezvăluie, explică, analizează cu minutiozitate ceremonialurile şi eticheta 
care reglementează cu severitate de lege viata de la curțile domnitorilor 
europeni. Pe deasupra, temerarul autor îngrămădeşte, în filele tomurilor, o 
sumedenie de întâmplări de la diferitele curți, întâmplări pe care le relatează 
cu o foarte exactă cunoaştere a protocolului. Pagini întregi sunt pline cu 
amănuntele vizitelor şi deplasărilor unor mărimii principi germani, de 
exemplu. 

Uriaşul material brut a tentat şi pe un alt autor să-l sistematizeze într- 
o clasificare ştiinţifică. Julius Bernhard von Rohr, căci despre el este vorba, 
şi-a intitulat cartea: Einleitung zur Ceremonial-Wissenschaft der grossen 
Herren (Introducere la ştiinţa protocolului nobiliar), Berlin, 1729. Parcă prin 
acest modest titlu s-ar exprima speranţa că mai târziu firavul vlăstar al noii 
ştiinţe va creşte şi-şi va ocupa locul ce 1 se cuvine printre ştiinţele mature ale 
omenirii. 

Liinig îşi rezumă în următorul fel părerea cu privire la necesitatea 
ceremonialelor: 

"Deoarece marii domnitori sunt întruchiparea pământească a 
Atotputernicului, trebuie, pe cât posibil, să semene cu El. Dumnezeu este şi 
Dumnezeul ordinii, ordine care se arată în fiece lucru creat. Cu cât doresc să- 
1 semene mai mult, cu atât reprezentanţii lui pământeni trebuie să menţină o 
mai mare ordine în treburile lor personale. Gloata (Pöbel !) mai degrabă se 
orientează după pilda stapanitorului ei decât după legi. Dacă in felul de viata 
al domnitorului observă o ordine folositoare, şi-o va însuşi şi gloata ; prin 


aceasta propăşeşte întreaga tara. Dacă mulțimea descoperă undeva 
dezordine, ea îşi zice că acel domnitor nu-i întruchiparea fidelă a celui 
adevărat (adică a lui Dumnezeu). Respectul piere şi ţările acelea vor cădea 
pradă dezordinii. De aceea, marii domnitori au creat reguli pe care curtenii 
lor trebuie să le respecte şi cărora li se supun si ei înşişi”. 

Deşi consider exagerată concepția după care până şi domnitorii pe 
care istoria ni-i prezintă drept lipsiţi de inteligenţă şi cu moravuri îndoielnice 
ar fi intruchipäri ale divinității, totuşi voi porni pe făgaşul deschis de Lünig. 

Teoria cu chipul lui Dumnezeu pe pământ a avut mare priză la 
împărații bizantini. 

În anul 404. drept urmare a unui eveniment rămas obscur, împărații 
Arcadius şi Honorius au hotărât să-şi disciplineze curtenii, dând un decret de 
ordine interioară, care se încheia astfel : „Iară toţi aceia care, manati de o 
cutezanta profanatoare, îndrăznesc să se împotrivească divinității noastre, 
vor fi despuiati de slujba şi averea lor". În această ordonanţă, scrisă cu 
cerneală de şofran, nu bubuie glasul păgânilor imperatori romani, ci al 
blânzilor împărați creştini. Scrisoarea împăratului bizantin era considerată 
sfântă ; legislaţia lui, revelație divină. Trebuia să 1 te adresezi cu titlul de 
Eternitatea- Ta. 

Fiind o personificare divină, şi lui, la fel ca şi lui Dumnezeu, i se 
cuvenea adoratia. Nemiloasele canoane ale ceremonialului obligau nu numai 
pe supuşi, ci şi pe ambasadorii străini să se prosterneze în fata domnitorului. 
Episcopul din Cremona, Liutprand, ambasadorul ducelui din Milano, n-a 
vrut cu nici un chip să se prosterneze în fata unui pământean. Până la urmă, 
totuşi, a fost nevoit s-o facă. În descrierea soliei sale, el povesteşte cum s-a 
desfăşurat prezentarea la curte. Împăratul stătea pe un tron de aur, aşezat la 
umbra unui copac, cu crengile şi frunzele din aur. Pe ramuri stăteau păsări 
artificiale ; de cele două parti ale tronului îşi holbau ochii lei de mărime 
naturală, fauriti din aur curat. Când ambasadorul a fost introdus în sala 
tronului, păsările artificiale au început să fluiere şi să cânte; cei doi lei au 
izbucnit în răgete. Rezistenţa episcopului s-a frânt şi, împreună cu suita lui, 
s-a prăbuşit în faţa tronului. Când şi-a ridicat din nou privirea, nu mai era 
nici împărat, nici tron : un mecanism secret ridicase toată panorama în aer si 
fulgerele dumnezeieşti ale privirii împăratului îl săgetară de sus pe 
ambasadorul înlemnit. 

Ceilalți domnitori europeni nu pretindeau o astfel de umilință cu iz 
asiatic. Ei se multumeau cu simpla îngenunchere. Se pare că faimoasa 


etichetă spaniolă a născocit acest frumos, dar incomod fel de cinstire. 
îngenuncherea este întâlnită şi la Viena unde, evident, a sosit o dată cu 
eticheta spaniolă. Împäratilor austrieci le-a plăcut mult de tot această 
flexiune a articulației genunchiului. Ei s-au străduit să înmulțească pe cât se 
poate ocaziile de ingenunchere. Solicitantii îşi înmânau cererile stând în 
genunchi ; în alte ocazii, era de ajuns doar îndoirea unui singur genunchi. 
Dacă împăratul trecea prin oraş cu trăsura, toţi trecătorii erau obligaţi să-şi 
plece genunchiul în faţa lui ; mai mult chiar, nici înalții demnitari nu erau 
scutiți de knix pe stradă, dacă din întâmplare, trăsura lor se încrucişa cu 
caleaşca domnitorului. Chiar aşa, cât de mare demnitar să fi fost trebuia să 
coboare din trăsura sa şi să se lase frumos pe un genunchi. Sub domnia 
Mariei Tereza, s-a mai uşurat un pic povara etichetei. Când Lessing apăru în 
audienţă la suverană poetul, lipsit total de antrenament şi experienţă, se 
împiedică în propriile sale picioare şi nu-i reuşi knixul; drept care 
împărăteasa l-a dispensat de acest exerciţiu de gimnastică. 

Cu toată tendinţa sa spre idolatrie, curtea de la Versailles n-a urmat, 
în această privinţă, eticheta spaniolă. Gustul francez se opunea categoric 
îngenuncherii. În schimb în Anglia, rotulele curtenilor erau puse la grea 
încercare. În 1547, mareşalul Vieilleville a fost invitat la masă de regele 
englez Eduard al VI-lea. În memoriile sale, el prezintă oribila experienţă 
astfel: 

„Masa a fost servită de cavalerii Ordinului Jartierei, care purtau 
tăvile; când ajungeau în dreptul mesei se lăsau în genunchi. Tăvile erau 
preluate de maestrul de ceremonii al curţii şi el, tot în genunchi, îl servea pe 
rege. Nouă, francezilor, ni s-a părut foarte ciudat. Să îngenuncheze cavaleri 
care descind din familiile cele mai vestite ale Angliei, bărbaţi şi osteni bravi, 
când la noi şi lacheii îşi pleacă genunchiul numai la usa, când intra în sală 
db 

Sub domnia reginei Elisabeta sfera de activitate a genunchilor 
curtenilor s-a lărgit şi mai mult. Călătorul german Paul Henzner, in 
descrierea drumurilor sale”, povesteşte că a avut ocazia să asiste când se 
aşternea masa reginei. Întâi a intrat un demnitar de la curte, cu bastonul de 
ceremonie în mână ; după el, un alt gentleman, cu faţa de masă pe braţ. 
Amândoi şi-au aplecat de trei ori genunchii in fata mesei goale. 
Gentlemanul numărul doi a întins faţa de masă, din nou şi-a aplecat 
genunchii, apoi cei doi domni s-au retras, plini ele solemnitate. După ei au 
sosit alti doi gentlemeni, dintre care unul purta solnita, farfuria şi pâinea, iar 


celalalt, un domn serios, cu baston, pasea in fata lui servindu-i drept garda de 
onoare. Trei îndoiri de genunchi in fata mesei, înainte şi după depunerea 
obiectelor din mână. Au intrat apoi, cu paşi mărunți, două ladies ; ele 
aduceau cuțitul. (Pe vremea aceea încă nu se folosea furculita.) Flexiunea 
genunchilor etc. etc. Sunete de corn, hârâit de tobă — soseşte garda, depune 
pe masă 24 de tăvi cu mâncare, pe nişte platouri de aur. Regina nu se arată 
încă, în schimb se îngrămădesc in sală o mulţime de doamne de onoare, 
tinere. Cu mult respect, ele ridică tăvile şi le duc în apartamentul reginei. 
Prin urmare, Elisabeta voia să mănânce singură. Ea şi-a ales un fel sau două 
din mâncărurile aduse, restul a fost trimis înapoi şi mâncat de doamnele de 
onoare. 

Regele, chiar şi pe vremea lui Carol al II-lea, era servit în genunchi. 
Cavalerul francez Grammont a luat parte la un prânz de la curte. Pe rege îl 
cuprinsese lăudăroşenia şi i-a spus cavalerului : 

„Nu-i aşa că acasă nu vedeţi ceva asemănător ? Regele francez nu 
este servit în genunchi !" 

Francezul a răspuns prompt: 

„Sire, într-adevăr, nu. În schimb, mărturisesc că m-am înşelat. La 
început crezusem că domnii aceştia stau în genunchi ca să ceară iertare 
Maiestatii voastre pentru mâncărurile proaste pe care 1 le servesc”. 


ETICHETA SPANIOLA 


De obicei, în culegerile de anecdote absurditatile etichetei spaniole 
sunt servite ca nişte delicatese. 

Persoana sacră a perechii regale spaniole nu putea fi atinsă de orice 
muritor. O dată, calul reginei luând-o razna, ea alunecă din şa ; doi ofiţeri au 
prins-o în cădere, eliberându-i piciorul din scară, salvându-i astfel viaţa. De 
îndată însă, salvatorii au pornit-o în goană peste graniţă, în străinătate, spre a 
scăpa de inevitabila pedeapsă cu moartea ce-i ameninţa, fiindcă atinseseră 
trupul reginei. 

Filip al III-lea s-a ars stând lângă cămin, pentru că nu fuse găsit la 
repezeala acel grande, care avea dreptul sa dea deoparte fotoliul regelui. 

Iarna, regina trebuia să se culce la ora nouă. Daca eventual întârzia la 
cină peste ora nouă, doamnele de companie o luau cu asalt, o dezbrăcau şi o 
culcau. 


Ana Maria de Austria, mireasa lui Filip al II-lea, a fost întâmpinată 
cu pompă în fiecare oraş prin care a trecut. Primarul unuia dintre oraşe i-a 
oferit în dar o duzină de perechi de ciorapi de mătase, mândria fabricii 
locale. Majordomul, încruntat, a dat deoparte cutia: „Să ştiţi, domnule 
primar, că regina Spaniei n-are picioare". Cică, mireasa ar fi leşinat de 
spaimă, crezând că la Madrid de dragul etichetei o să 1 se amputeze 
picioarele. 

Aceasta este una dintre cele mai cunoscute anecdote. Găsim una 
asemănătoare şi din vremea revoluţiei franceze. În timpul dezbaterilor asupra 
constituţiei, un deputat a propus o moţiune către rege, care începea cam aşa: 
„Națiunea îşi depune omagiul la picioarele regelui”. Mirabeau însă a stricat 
frumuseţea de frază, strigând cu vocea sa de leu : „Regele n-are picioare !" 

Dar anecdota are şi picioare, şi aripi : face ocolul pământului, zboară 
din secol în secol, iar dacă vrem să-i descoperim izvorul, nu-l aflăm 
niciodată. Nu avem date demne de crezare care să ateste faptul că aceste 
gogorite ale etichetei ar fi existat cu adevărat. Liinig le aminteşte cu mare 
prudenţă şi spune că informaţii mai ample se pot găsi în memoriile contesei 
d'Aulnoy. Contesa d'Aulnoy fusese o prețioasă în toată legea ; a scris multe 
romane şi poveşti ; toate s-au scufundat însă în uitare. O singură carte a 
supravieţuit până în zilele noastre şi anume Memorii despre curtea spaniolă, 
editată în 1690. Această lucrare a fost izvorul din care ulterior s-au inspirat şi 
autorii cărţilor cu anecdote şi autorii lucrărilor serioase, cum ar fi de pildă 
culegerea de curiozitati literare a bătrânului Disraeli; deşi era evident ca 
distinsa contesă a recurs la multe artificii, infrumusetänd bârfelile si 
palavragelile cu aparenţa realităţii. 

Un fapt este neîndoielnic, şi anume că domnitorii spanioli, scrantiti la 
cap de puterea absolută, s-au afundat în temnita celei mai rigide etichete, 
făurită de ei înşişi. Ei şi-au pus cătuşe de aur la mâini şi la picioare. Fiecare 
oră a vieţii li se scurgea cu o rigurozitate cronometrică. Regele spaniol nu 
putea face nici măcar dragoste altfel decât după regulile stabilite de etichetă. 
Seriosul şi respectuosul Liinig descrie inaltatorul moment în care regele 
porneşte, pe vreme de noapte, să-şi îndeplinească drepturile şi datoriile de 
sot astfel echipat : 

„cu papuci în picioare, iar peste umeri cu o mantie de mătase neagră. 
În mâna dreaptă o sabie scoasă din teacă, în stânga, un felinar. De braţul 
stâng îi atârnă, prinsă cu o fundă, o ploscă, care nicht zum trincken, sondern 


sonst bey Nacht-Zeiten gebrauchet wird" (care nu folosea la băut, ci, pe 
vreme de noapte, la cu totul altceva). 


SPRE REGIN 
DRUM PE VAVA! 
—& 


Me 


NU ÎMPLETITI 
FUNiI | 

ETICHETA DE LA CURTEA REGELUI SOARE 


Vechilor regi francezi le venea peste mână să încătuşeze liberul şi 
spumosul spirit galic în chingile etichetei. Ei au preluat, de fapt, 
ceremonialul curţii burgunde, însă au avut grijă să lase în el destule fisuri 
prin care să poată lua contact nemijlocit cu anturajul lor. Lui Henric al IV-lea 
îi plăcea vorba neprefăcută. El a renunţat şi la stupidul obicei de la curțile 
germane de a folosi tineri nobili în funcția de Prügelknabe (băiat de bătut), 
obicei prin care tovarăşii de joc ai micului prinţ erau bătuţi, în locul lui, dacă 
prinţul se obrăznicea. Henric al IV-lea l-a împuternicit pe educatorul fiului 
său ca ori de câte ori copilul face vreo răutate să-l bată bine. La 14 noiembrie 
1607, îi scrie următoarele: "Vreau ca Dauphinul să fie bătut cu nuielele ori 
de câte ori se incäpätäneazä sau face räutäti ; ştiu din proprie experienţă ca 
nimic nu-i mai folositor decât bälaia din belşug”. 

Sub Ludovic al XIV-lea se schimbă situația. Lui îi plăcea viaţa de la 
curte, era pe gustul lui lumea plină de animaţie a Versailles-ului însă dorea să 
fie ci soarele, în jurul căruia se învârte întregul univers al curții. 

A reajustat deci şi a impopotonat eticheta spaniolă după propriul său 
gust. 

Dau la o parte cortina secolelor ca să arunc o privire în dormitorul 
Regelui Soare. Prim-cameristul face acelaşi lucru ca şi mine : trage 
draperiile patului, fiindcă e dimineaţă. Regele se trezeşte. Lacheii îi introduc 
pe nobilii care au dreptul să fie de faţă la această clipă solemnă. Îşi fac 
apariţia prinții de sânge ; sambelanul-sef înaintează cu plecäciuni, apoi şeful 
garderobier, împreună cu patru sambelani. 

Începe lever-ul, ceremonialul de sculare a regelui. 

Regele coboară din ilustrul pat, care este aşezat pe direcţia axei 
grădinii de la Versailles şi constituie centrul castelului ; Regele Soare este 
centrul curţii sale, precum Soarele e centrul sistemului planetar. După o 
scurtă rugăciune, prim-cameristul îi picură pe mână câțiva stropi de esenţă 
aromată şi cu aceasta spălatul de dimineaţă s-a isprăvit. Primul-şambelan îi 
pune papucii, apoi îi predă şambelanului-şef halatul de casă, iar acesta îl 
îmbracă pe rege. Apoi regele se aşează în fotoliu. Frizerul curţii îi scoate 
boneta de noapte şi îi piaptănă părul, in timp ce primul-sambelan îi tine în 
fata oglinda. 

Acestea sunt amănunte neinteresante, până la plictis, însă în viaţa 
curţii de la Versailles ele erau de mare importanţă şi pline de semnificație. 


Să-i pui regelui papucii sau halului de casă era o favoare extraordinară, pe 
care ceilalți curteni o priveau galbeni de invidie. 

Ordinea în care decurgea îmbrăcatul a fost hotărâtă de însuşi regele, 
stabilindu-i desfăşurarea cu o rigurozitate matematică. Regele, până la vârsta 
de 77 de ani, întotdeauna a fost incaltat cu papucii de către primul-şambelan 
şi îmbrăcat cu halatul de către şambelanul-şef. Să propui schimbarea 
rolurilor ar fi dovedit gânduri revoluționare. 

Până aici tinea partea întâi, intimă, a /ever-ului. Urma a doua parte, 
ceremonioasă. 

Lacheii deschideau larg uşile. Intra curtea : prinții şi ceilalţi nobili de 
rang înalt, ambasadorii, maresalii Franţei, miniştrii, înalții judecători şi tot 
felul de demnitari de la curte. Se înşiruiau în dosul barierei aurite care 
împărțea încăperea în două, urmărind într-o linişte religioasă panorama care 
se desfăşura în faţa lor, de parcă ar fi urmărit o reprezentație de gală, jucată 
de cel mai mare actor al Franţei. 

Primul act: dezbrăcarea halatului. Garderobierul-sef ajută din 
dreapta, cameristul-şef — din stânga. Se pare ca halatul era un obiect 
vestimentar mai putin distins decât cămaşa, fiindcă schimbarea cämäsii se 
făcea mai complicat: un ofiţer garderobier o dădea primului-sambelan, 
acesta o transmitea prinţului de Orleans, care urma în rang imediat după 
rege. Regele prelua cămaşa de la prinţ, o trăgea pe umeri şi cu ajutorul a doi 
şambelani se descotorosea de cămaşa de noapte pentru a o îmbrăca pe cea de 
zi. Reprezentatia de gală continua. Funcţionarii de la curte îl îmbrăcau pe 
rând şi cu celelalte obiecte vestimentare, îi puneau pantofii, îi prindeau 
cataramele cu diamante, îi potriveau sabia şi decoraţiile. Garderobierul-sef, 
care de obicei era unul dintre cei mai distinsi printi ai Frantei, avea un rol 
important. El tinea hainele din ziua precedentă, până ce regele scotea din 
buzunarele lor diferitele märuntisuri şi le potrivea în buzunarele hainei pe 
care o îmbrăcase ; tot el întindea, spre alegere, pe o tavă de argint trei batiste 
brodate. Îi oferea apoi regelui pălăria, mänusile, bastonul. 

În diminetile mohorâte, dacă era nevoie de lumină, avea de lucru si 
vreunul din membrii asistenţei. Sambelanul-sef îl întreba în şoaptă pe rege 
cui să i se acorde favoarea de a ţine lumânarea. Regele desemna o 
notabilitate şi respectivul, cu pieptul umflat de mândrie, tinea un sfeşnic cu 
două braţe cât timp dura îmbrăcatul. Să fim bine intelesi: un sfesnic cu două 
braţe. Fiindcă în mecanismul bine gândit şi slefuit al etichetei de la curte, 
Ludovic a prevăzut până şi dreptul de întrebuințare a sfesnicelor. Numai 


regele avea voie să intrebuinteze un sfesnic cu două braţe; toţi ceilalți trebuia 
să-şi facă lumină doar cu un sfeşnic cu un singur braţ. De altfel, aşa era pe 
toată linia. Lui Ludovic îi plăceau hainele cu găitane, deci nu-i era îngăduit 
oricărui muritor să poarte una la fel. Permitea, ca pe o rară favoare, unor 
bărbaţi cu totul exceptionali să-şi coasă şi ei nişte galoane pe haină. Ca 
autorizaţie de port al galoanelor se intocmea un act cu peceti, iscalit de rege 
si contrasemnat de primul-ministru. Această îmbrăcăminte excepţională se 
numea justaucorps à brevet, adică haină cu autorizaţie. 

După ce admiratul spectacol zilnic lua sfârşit, regele părăsea 
dormitorul, iar curtea venea buluc după el. În dormitor, se mai desfăşura un 
mic ceremonial suplimentar. Prea importantul pat trebuia pus în ordine. Nu 
aşa în fugă, cum se obişnuieşte cu paturile de rând. Această operaţie avea 
prescrise propriile sale reguli. Unul dintre camerişti se plasa la capul patului, 
altul la picioarele lui, iar tapiterul curții asternea, cu atenţia cuvenită, cel mai 
ilustru loc de dormit. Unul dintre sambelani era de fata până la sfârşitul 
operaţiilor şi avea grijă să fie respectate întocmai toate regulile. 

De altfel, ca tuturor obiectelor de întrebuințare legate de persoana 
regelui, şi patului 1 se cuvenea respect. Oricine şi oricând ar fi trecut prin 
partea despărțită cu barieră a sălii de dormit trebuia să salute, indoindu-si 
adânc genunchiul în faţa patului. 

Cu şi mai mare paradă decurgea scena dejunului. 

La timpul potrivit, majordomul Ciocănea cu bastonul în uşa camerei 
gărzii şi striga cu o voce tunătoare : 

— Domnilor, tacâmul regelui ! 

Fiecare ofițer din gardă lua cu sine acea parte a tacämului a cărei 
îngrijire îi era încredinţată şi alaiul pornea spre sufragerie. În frunte, 
majordomul, cu fata de masă, după el ofiţerii, iar pe de lături, garda. 
Obiectele componente ale tacâmului se depuneau pe masa de servit şi cu 
asta, deocamdată, activitatea ofiţerilor lua sfârşit. Asternutul mesei era treaba 
altor demnitari de la curte. Masa fund asternuta, sambelanul de serviciu tăia 
pâinea şi cerceta dacă totul este cum se cuvine. Totul fund găsit în ordine, 
majordomul se răstea din nou la gardă : 

— Domnilor, friptura regelui ! 

Garda stătea în aşteptare, o mulţime de feţe simandicoase treceau în 
sala de serviciu, unde cercetau minuţios fripturile hărăzite pentru masă. 
Maresalul curţii oränduia tăvile, apoi înmuia două felii de pâine in putin sos. 
Din una gusta chiar el, iar pe cealaltă o dădea stolnicului. Gustul fripturilor 


fiind găsit apetisant, alaiul se constituia din nou. În frunte, tot majordomul 
cu bastonul, dupa el mareşalul curţii cu toiagul de ceremonii, in spatele lui 
şambelanul de serviciu cu una din tăvile cu friptură, stolnicul cu o altă tavă, 
inspectorul bucătăriei cu o a treia, eventual încă vreo câţiva demnitari cu 
celelalte tăvi. Tavilor cu friptură li se cuvenea deosebita cinste de a fi 
escortate pe de lături, de o gardă cu archebuze la umăr. 

După ce pretiosul transport ajungea nevătămat în sala de mâncare, 
regele era anunţat, printr-un ritual bine stabilit, că masa este servită. Servitul 
era treaba a şase nobili, şambelani. Unul tăia carnea, altul o scotea pe 
farfurie, un al treilea o oferea, şi aşa mai departe. Când regele voia să bea, 
paharnicul striga : 

— Băutura regelui ! 

Apoi îşi pleca genunchiul în fata regelui, mergea la bufet şi prelua 
din mâna pivnicerului o tavă cu două sticle de cristal. Într-una era vin, într- 
alta apă. Cu o nouă îndoitură a genunchiului, el preda tava şambelanului care 
servea ; acesta îşi amesteca în paharul lui, separat, putin vin cu apă, gusta, 
apoi înapoia tava paharnicului. După ce toate acestea se săvârşeau cu 
serozitatea şi solemnitatea cuvenită, regele putea să bea în sfârşit. 

La fiecare fel, se repeta acelaşi ceremonial. 

După ce ziua schilodită cu fel de fel de ceremonialuri lua sfârşit, 
când în sfârşit regele mergea la culcare, în jurul lui se desfăşura din nou 
eticheta sculatului de dimineaţă, de data aceasta însă în ordine inversă, ca 
într-un film rulat de-a-ndoaselea. Cu singura deosebire că acum spălatul lua 
proporţii mai mari decât cu ocazia stropitului de dimineaţă. Întins pe două 
tăvi de aur, se aducea un prosop care avea un capăt umed şi celălalt uscat. 
Regele îşi „spăla“ faţa şi mâinile cu capătul umed, iar cu celălalt se ştergea. 
Nici nu mai e necesar să amintim că înmânarea ştergarului era socotită o 
onoare deosebită şi constituia un privilegiu al prinților de sânge. Şi la acest 
act simplu, eticheta curții făcea deosebiri teribil de subtile. Daca fiii sau 
nepoţii regelui erau de fata, stergarul era înmânat prințului mai mare în 
vârstă de însuşi sambelanul-sef. Dacă ei nu erau prezenți, stergarul era 
transportat de unul dintre camerişti. 

Din acest fragment de ceremonial, posteritatea a putut să afle că 
Regele Soare s-a scăldat în glorie, s-a scăldat în omagiul plin de venerație al 
supuşilor săi, s-a scăldat în multe, multe alte lucruri, numai în apă nu s-a 
scăldat niciodată. 


Idolatria zilnică punea in mişcare o imensă armată de curteni. Pentru 
desemnarea rangurilor şi funcţiilor lor nu avem expresii îndestulătoare. 
Numai cu supravegherea bucătăriei regelui se ocupau 96 de notabilitati, 
dintre care 36 stolnici, 16 controlori, 12 maresali ai curții şi un prim-maresal 
al curţii. Personalul curţii se ridica la 448 de capete, fără a lua în considerare 
servitorii personalului şi lacheii servitorilor. 


REGI DE CEARĂ PE CATAFALC 


Într-una din sălile mănăstirii Westminster din Londra se pot vedea, în 
schimbul unei taxe de intrare de doi şilingi, nişte manechine de ceară, 
înveşmântate în podoabe regesti. Să nu credeți ca păpuşile au fost 
confecţionate pentru panopticul doamnei Tussaud”. Nu, ele substituiau pe 
catafalc, cu prilejul înmormântărilor regale, pe suveranul mort. 

Lucrul este ciudat, deci trebuie explicat. Spre a-l putea lămuri, sunt 
obligat să mă reîntorc în Franţa — şi acolo păpuşile de ceară au avut un rol 
asemănător celui din Anglia —, unde se găsesc descrieri amănunțite asupra 
ceremonialelor care se desfăşurau cu ajutorul manechinelor. 

Trupul îmbălsămat al regilor francezi era înhumat la patruzeci de zile 
după moarte. Până atunci sicriul era depus pe un catafalc luxos, acoperit cu o 
cuvertură din brocart ele aur, tivită, de jur-imprejur, cu hermina. Pe cuvertura 
era culcată o păpuşă, copia de ceară a regelui, pe cap cu coroană, iar în 
mână cu sceptrul regal. 

Manechinului de ceară i se dădeau toate onorurile, de parcă ar fi fost 
însuşi regele, in viata, doritor de toate cele lumesti. Bineînţeles că 
ceremonialul sculatului si culcatului nu se mai indeplinea ; cu atat mai 
minuțios se desfăşura însă întreaga ceremonie a meselor. Personalul curţii 
aducea tăvile care erau preluate de către nobili, îndeplinindu-se toate 
chitibusurile etichetei. Cu o seriozitate de nezdruncinat amestecau şi gustau 
vinurile, respectau, la predarea şervetului, legile prioritatii în rang, de fata 
fiind, în afara nobililor de serviciu, întreaga curte. Cel care avea dreptul să 
participe la masa regelui viu insista să fie de fata şi la ,,hranirea" păpuşi de 
ceară. 

Manechinul de ceară suporta in tăcere intrările, 1esirile, 
complimentele. Nici măcar n-avea cum să zâmbească. 

Cum o fi luat oare ființă această comedie absurdă ? 


Fara discutie, in aparitia ei a jucat un rol insemnat vanitatea fara de 
margini a curtenilor. Timp de 40 de zile se puteau etala ranguri si se putea 
uza şi abuza de favoruri. Dacă unul dintre curteni apuca să îndeplinească 
vreo funcție, se declanşa o reacţie în lanţ : si al doilea si al patrulea si al o 
sutälea isi pretindea, cu vehementa, dreptul de a se evidenția. Cina si prânzul 
papusii de ceară erau fapte binevenite ca să hrănească vanitatea întregi curți. 

De unde s-a ivit însă ideea dementä de a confectiona un manechin de 
ceară ? Îi vom găsi geneza întorcându-ne la împărații romani. 

Din descrierile lui Herodianus se poate afla că atunci când murea 
împăratul, copia lui de ceară era depusă în vestibulul palatului, culcată pe un 
pat de fildeş. Sulemenit în culori care să-i dea un aspect livid, împăratul de 
ceară era tot timpul înconjurat de senatori în haine de doliu. Pe afară, 
poporul se îmbulzea așteptând ştirile. Din timp in timp, medicii examinau 
bolnavul de ceară şi, clătinând îngrijorați din cap, declarau că starea 1 se 
inräutäteste din ce în ce. În cea de-a şaptea zi se declara, oficial, moartea. 
Abia după aceea urma adevărata înmormântare, apoteoza, adică incinerarea 
pe uriașul rug festiv si zeificarea împăratului. 

S-a modelat şi după Ludovic al XVIII-lea o păpuşă de ceară. La 
catafalcul lui însă ceremonialul hranirii nu s-a mai îndeplinit, deoarece 
ultimului vlăstar al celei mai vechi ramuri a Bourbonilor i se dusese buhul de 
mâncău ce era si curtenii s-au ferit să stârnească mulțimea, ca nu cumva 
hohotele de râs ale străzii să pătrundă în sala catafalcului. 


CURTEA NAPOLEONILOR DIN HAITI 


În anul 1810, partea apuseană a insulei Haiti era republica. Funcţia 
de preşedinte era deţinută de Henri Christophe. Născut sclav, cu timpul s-a 
eliberat şi a devenit bucătarul unui conte francez. S-a înrolat, apoi, în armată 
si dovedindu-se, în luptele purtate, viteaz, a avansat din grad în grad, până a 
ajuns general şi, în sfârşit, preşedintele republicii. Spre cinstea lui, nici după 
ce a ajuns în funcţii înalte nu şi-a alungat soția, deşi femeia era o ființă tare 
simplă. 

Înaintea preşedintelui haitian strălucea exemplul lui Napoleon. Şi el a 
pornit-o tot de jos. Deşi preşedinte de republică, Christophe îşi aroga o 
autoritate de cezar. Posteritätii 1-a rămas un exemplar al organului de presă 


oficial din Haiti, in care este descrisă amănunţit festivitatea organizată cu 
prilejul zilei de naştere a soției preşedintelui. 

Titlul ziarului : „Buletinul oficial al statului Haiti" (30 august 1810, 
în anul al şaptelea al Independenţei). 

Urmărind articolul de fond al buletinului, se poale afla că : 

„Ziua de 15 august s-a caracterizat printr-o bucurie generală. Fiecare 
cetățean a fost pătruns de debordantul entuziasm ce însoţeşte de obicei 
sărbătorirea zilei de naştere a preaînaltei doamne, soţia Preşedintelui nostru. 
Deoarece pe cetăţenii Haitiului îi interesează şi cele mai mici amănunte 
legate de înalta doamna pe care o iubesc şi o respectă atât de mult, vom 
relata în amänuntime toate acele splendori care au dat strălucire acestei 
märete sarbatoriri". 

Grandioasele festivități au început încă din ajun. Semnalul începerii 
lor a fost dat de salve de tun, care au marcat clipele izbucnirii delirantei 
bucurii obşteşti. Pe coline s-au aprins focuri. Noaptea, capitala era luminată 
ca ziua. Casele şi drapelele erau presărate cu inscripții de laudă si 
preamărire. La miezul nopţii, în faţa palatului prezidențial s-a dat un concert. 
„Ariile şi duetele interpretate cu ardoare aduceau prinos de dragoste 
sărbătoritei. După serenada, publicul s-a retras, cu regret însă, la odihnă ; 
tobosarii îl vor chema în zorii zilei următoare să participe în continuare la 
festivitățile sublimei ceremonii". 

La ora şase dimineaţa, în timp ce tunurile bubuiau, notabilitatile s-au 
adunat la palat, spre a fi prezentate, pe rând, de către maestrul de ceremonii 
gratiozitatii sale, eminentei doamne preşedintă. Prim-ministrul a ţinut un 
discurs de felicitare, terminat cu un imn de slavă către stăpânul cerurilor, 
care a binecuvântat Haitiul cu gratiozitatea sa, eminenta doamna presedinta 
(aşa scria gazeta oficială). 

Doamna preşedintă a răspuns foarte emotionata şi foarte pe scurt. A 
vorbit doar preţ de trei rânduri, şi aceasta a fost, din partea ei, o realizare 
remarcabilă, deoarece nu ştia nici să scrie, nici să citească. lată răspunsul : 

„Domnilor! Apreciind pe deplin omagiul domniilor voastre, inima 
mea nu doreşte altceva decât să se facă pe zi ce trece mai demnă de 
dragostea şi respectul poporului haitian". 

Trebuie să recunoaştem că a fost un discurs cumsecade şi de ispravă. 
Iată şi bombasticul comentariu al ziarului oficial : 

„La aceste cuvinte, insuflate de modestia şi bunătatea întruchipate, 
asistenţa a izbucnit într-un freamăt plin de emoție. Pribeagul care, după un 


drum lung prin pustiuri, dă în sfârşit de un izvor unde isi astâmpără setea 
arzătoare nu poate simţi o mai mare încântare decât aceea care s-a revărsat in 
sufletul supuşilor haitieni la auzul acestor nobile cuvinte". 

După multe alte numere de program, a urmat un banchet la care 
notabilitatile şi-au stins, şi la propriu, setea arzătoare. 

Preşedintele Christophe nu s-a oprit la jumătatea drumului. A urmat 
fidel pilda lui Napoleon, idolul său, şi la 2 iunie 1811 se încorona, ca rege, 
sub numele de Henric I. 

Prima sa îndeletnicire a fost să consolideze strălucirea curții sale. Si 
în această privinţă l-a imitat conştiincios pe Napoleon. Almanahul curții 
haitiene din 1813 enumeră membrii familiei regale şi nobilimea de la curte. 
lată câteva spicuiri : 

Familia regală ` Maiestatea sa Henric, regele Haitiului, şi soția sa, 
Maiestatea sa Maria-Ludovica, regina Haitiului; copiii Maiestätilor lor, şi 
anume: dauphinul, prinţul Iacob-Victor, printesele Emethyste şi Athenais- 
Henriette, dintre care, prințesei Emethyste îi revine titlul de madame- 
premiere (prima doamnă), împreună cu toate onorurile cuvenite. 

Prinții şi printesele de sânge ` alteta sa regală, prinţul Noël, fratele 
reginei, şi madame Célestine, soţia acestuia ; alteta sa regală, prinţul Jean, 
vărul regelui, madame Marie-Augustine, văduva prinţului Gonaives. 

Marii demnitari ai regatului : prinţul Noél, colonelul gărzii ; prinţul 
Jean, amiral. Mareşalu regatului (urmează o mulţime de conti şi de prinți). 

Marii demnitari ai coroanei : marele pomănar, marele paharnic, 
marele sambelan, marele comis, marele maestru de vânătoare, marele 
maestru de ceremonii. 

Curtea reginei : un mare pomănar, două doamne de onoare personale, 
douăsprezece doamne de palat, un mare sambelan, doi sambelani, doi 
comisi, un secretar particular şi o mulţime de paji. 

Şi moştenitorul tronului, dauphinul, avea curtea sa personală. În plus, 
mai avea şi doi profesori, educatori. 

De unde a răsărit această mulţime de demnitari ? 

Din Almanah aflăm ca Maiestatea sa a învestit o nobilime 
succesorală cu : 11 titluri de print, 20 titluri de conte, 39 de titluri de baron şi 
11 titluri de cavaler. 

Almanahul aminteşte şi despre eticheta de la curte. Aflăm că 
maiestatile lor aveau zi de primire în fiecare joi. Regele şi regina se aşezau 
în fotolu ; celorlalți nobili li se ofereau scaune conform gradului, exact după 


canoanele curții franceze. Printeselor de sânge li se cuvin scaune cu 
spetează, iar celorlalte doamne numai faburete, adică scăunele fără spătar. 

În prezenţa maiestatilor lor, invitaţii nu au voie să se salute între ei. 
Era de asemenea interzis să te adresezi direct maiestatilor lor. Acest lucru era 
îngăduit numai cu aprobarea marelui maestru de ceremonii. 

Si aşa mai departe, până la 8 octombrie 1820, când, după obisnuita 
„retetä" haitiana, a izbucnit o răscoală militară. Regele Henric, văzând că 1 se 
năruieşte tronul, s-a împuşcat. 

Familia regală, împreună cu întreaga curte, s-a mistuit în negurile 
anonimatului din care răsărise. 


După câteva decenii, strălucirea coroanei sclipi din nou în Haiti. De 
data aceasta este vorba nu de o coroană regală, ci de una imperială. 

Generalul Faustin Soulouque nu s-a mulțumit cu preşedinţia 
republicii, a dorit mai multe onoruri, proclamându-se împărat. Importantul 
act a avut loc la 26 august 1849. Nefiind la îndemână o coroană de aur, s-a 
încropit una din carton aurit, pe care preşedintele senatului a aşezat-o solemn 
pe creştetul noului împărat. 

Faustin | — acest nume şi-l luase — şi-a organizat curtea 
împărătească după acelaşi model ca şi regele Henric. A făcut mari nobili şi 
mari demnitari, a instituit un ordin cavaleresc. Printre demnitätile curții, era 
si cea de mare maestru brutar, copiată după aceea de grand panetier, de la 
curtea franceză. Dar, interveni o încurcătură, fiindcă nimeni nu putu să-i 
spună demnitarului in ce constă funcţia lui. Fiind teribil de încurcat, el ceru 
audiență împăratului, care, plin de märinimie, îl concedie cu următoarele 
cuvinte: C'est quelque chose de bon (este ceva bun). 

Numele marelui maestru brutar era contele Limonadă. 

Într-adevăr, ciudat nume ! lată însă şi un alt nobil : ducele 
Marmeladă. Dar să citim lista noii aristocrații : 

Ducele de Durduliu (Duc de Dondon), ducele de Înaintare (Duc de 
l'Avancée), contele de Aversa (Comte de l'Avalasse), contele de Câine-Roşu 
(Comte de Terrier-Rouge), baronul de Seringă (Baron de la Seringue), 
baronul de Gaura-Murdara (Baron de Sale-Trou), contele de Numărul-Doi 
(Comte de Numero- Deux). 

Aceste absurditati au şi ele o explicaţie : 


Când împăratul Faustin a instaurat nobilimea, i-a donat şi proprietăţi, 
plantaţii mai mari sau mai mici, confiscate de la diverşi proprietari. Fiind 
cunoscut faptul că membrii nobilimii franceze, pe care o maimutäreau, îşi 
împrumutau numele de la domeniile pe care le stăpâneau, s-a găsit de 
cuviinţă ca şi nobilimea haitiană să poarte nume de latifundii. Numai că 
plantațiile lor n-aveau denumiri melodioase cum aveau castelele nobiliare 
franceze. Vechii proprietari au dat plantațiilor nişte nume tare de rând, 
potrivite fie cu produsul care se cultiva ori se prelucra pe ele, fie cu aşezarea 
sau cu însuşirile specifice ale terenului. Astfel, s-a ajuns ca în actul de 
donaţie, noul proprietar al livezii de lămâi să figureze eu numele de Comte 
de Limonade, iar proaspătul proprietar al fabricii de marmeladă să se 
mândrească, pe viitor, că este Duc de Marmelade. 

La 18 aprilie 1852, împăratul Faustin s-a încoronat din nou, împreună 
cu împărăteasa. De data aceasta, eu o coroană de aur veritabil. Solemnitatea 
a decurs după modelul încoronării lui Napoleon. 

Mai trebuie să amintesc doar câte ceva despre gardă. Împăratul tinea 
Ia ea ca la ochii din cap, nimic nefiind socotit prea scump pentru nevoile ei. 
A poruncit să i se facă o uniformă fastuoasă ` coifurile au fost comandate la 
o renumită firmă din Marsilia. Firma a livrat, într-adevăr, nişte coifuri 
minunate ; pe fiecare strălucea, ca podoabă deosebită, o placuta de metal. 

O dată s-a nimerit la curte un călător francez, care luă parte la o 
paradă militară. I-a bătut la ochi pläcuta de metal, S-a dus lângă un militar 
din gardă s-o privească mai de aproape. Pe placuta era însemnată, cu litere 
mărunte, o inscripţie care nu avea nici în clin, nici în mânecă cu maximele 
împărăteşti; era doar o marca de o filistină simplitate: ,,Sardines à l'huile, 
Barton et Cie., Lorinet". 

Garda nu s-a dovedit demnă de coifuri, în 1859, cu ocazia răscoalei 
iscate conform obiceiurilor haitiene, garda îl părăsi pe împărat ; drept care şi 
acesta părăsi „limonada", „marmelada", fugind, împreună cu familia lui, pe 
insula Jamaica, unde şi-a trăit viaţa neîncoronat, urmând şi în această 
privinţă pilda napoleoniană. 

PANTOFII CU TOC ROŞU 


În Bizanţ, numai împăratul avea dreptul să poarte pantofi roşii, care, 
la fel ca şi diadema, reprezentau unul dintre însemnele puterii împărăteşti. 
După căderea Bizanțului, pantofii roşii s-au refugiat la Paris, dar pe drum si- 
au pierdut tălpile şi feţele ; la curtea regilor francezi nu şi-au făcut intrarea 
decât tocurile roşii. Tocul roşu — talon rouge — a devenit un accesoriu al 
portului de la curte, deosebind pe nobilul de la curte de ceilalţi oameni. 

Fiecare curte domnitoare constituia o lume închisă. Îngrădită era 
lumea curţii strälucitorului Versailles, la fel cu a sumbrului Escurial ori cu 
cea a micilor principi germani care, la rândul lor, se dădeau în vânt ca să 
maimutäreascä obiceiurile marilor domnitori. Această lume nu se desfăşura 
în lăţime, ci suia în trepte. Ea trebuie închipuită ca o piramidă, în vârful 
căreia tronează domnitorul, iar pe scări, în jos, se înghesuie curtenii, fiecare 
ajungând până la treapta pe care i-a hărăzit-o ierarhia rangurilor. 

Rangul ! Mirajul fiecărui curtean : să o iei altuia înainte, să ajungi cu 
o treaptă mai aproape de idolul care tronează deasupra. Chiar şi atunci când 
acel tron nu este deloc fastuos, din aur, ci este un simplu scaun găurit, 
întrebuințat de domnitor pentru scopuri cu totul prozaice. Încă de pe timpul 
regelui francez Francisc I, în ierarhia rangurilor figura şi demnitatea 
purtătorilor de scaun (porte-chaise d'affaires). Aceştia îşi îndeplineau 
misiunea îmbrăcaţi într-o uniformă specială, purtând decoraţii şi sabie. 
Îndatoririle legate de scaunul mai sus amintit făceau parte din serviciile cele 
mai invidiate la curte, deoarece, în cazul unui rezultat favorabil, Maiestatea 
sa nu se zgarcea cu împărțirea favorurilor. Mai de mult, inaltatorul spectacol 
se desfăşura in public. Publicitatea i-a fost îngrădită de Ludovic al XIV-lea. 
El a considerat că o acţiune atât de intimă nu trebuie îndeplinită în fata unui 
public numeros. Când făcea uz de prozaicul tron, în scurtul interval de o 
jumătate sau trei sferturi de ceas nu accepta în preajma sa decât prinți si 
prințese de sânge, pe Madame de Maintenon, miniştri şi mari demnitari de la 
curte” *. 

Ierarhia punea de multe ori probleme foarte dificile, care necesitau 
nuantäri subtile, pe care le stabilea chiar domnitorul. $i cei mai neinsemnati 


printi germani hotărau, prin edict oficial, ierarhia demnitatilor de la curtea 
lor. De exemplu, Karl Theodor, principele elector de Pfalz, i-a repartizat, în 
cadrul cancelariei comisului, atât pe cei care trebuia să se îndeletnicească cu 
îngrijirea cailor, cât şi pe educatorii şi preceptorii aprozilor nobili 
Praeceptores et professores philosophiae — spune ordonanța —, deci nu era 
vorba de predarea ştiinţelor hipice. Probabil că blajinii învăţaţi au luat 
cunoştinţă, cu resemnare, de faptul că după rang erau aşezaţi în rând cu 
grăjdaru şi vizitiii. Cel mult se necäjeau din cauza lefii mici, şi pe drept 
cuvânt : vizitiul de la curte primea 300 de fiorini pe an, ajutorul lui — 250 
de florini. Şi cei 12 trompeti de la curte se bucurau de o leafa tot de 250 de 
florini ; un professor philosophiae însă era nevoit să se mulţumească doar cu 
200 de florini pe an. (Se ştie că un prinţ de Eszterhăzi l-a angajat pe Haydn 
ca muzicant de curte, fapt care a usurat considerabil viata artistului ; însă 
trebuia să poarte livrea şi in contract era stipulat că la serviciu este obligat sa 
vină curat ... E adevărat că, mai târziu, Universitatea din Oxford l-a facut pe 
Haydn doctor, ceea ce oricum înseamnă ceva.) 

Urzeala complicată a problemelor stârnite de rangurile de la curte 
merită tot interesul. Cel mai indicat este să se studieze pulsul curții din 
Versailles, pentru că aici febra rangurilor s-a ridicat la cel mai înalt grad. 

Pe cea mai înalta treaptă a piramidei se aflau prinții de sânge, prinții 
în general si pairii. Aceştia din urmă erau considerați, pe baza legii, 
nobilimea de bază a Franţei, şi, totodată, membri de drept ai parlamentului şi 
ai consiliului de stat. Acestei grupe suspuse i se cuveneau cele mai multe 
onoruri $i privilegii. Cu mult în urma lor veneau ceilalţi nobili. 

Trebuie subliniat că una înseamnă rangul şi alta puterea. Cineva 
putea fi ministru atotputernic, comandant victorios, guvernator de colonii 
sau preşedinte de parlament cu prestigiu în toată ţara ; în viaţa de la curte 
însă avea un rang mai mic decât un oarecare print cu tuleie în barbă. In 
tabără, mareşalii Franţei le-o luau înainte prinților şi pairilor, însă în viaţa de 
la curie nu beneficiau de nici un rang, iar soțiile lor nu se bucurau nici măcar 
de invidiatul şi mult râvnitul tabouret. 

„Dumnezeiescul taburet", cum se entuziasmează doamna de Sévigné, 
într-o scrisoare. Vechile dicţionare unguresti îl traduceau cu guggony 
(ghemuici). Era o mobilă fără braţe, fără spătar, mai degrabă un scăunel 
decât un scaun, însă, în pofida bicisniciei lui, la curtea franceză avea un rol 
important. 


Daca, fiind în mijlocul curtenilor, regele sau regina se aşeza, curtea 
rămânea în picioare. Dintre doamne, numai printesele se aşezau, însă nici ele 
pe fotolii, ci pe renumitele taburete. Cu toate acestea, şi în fata doamnelor 
condamnate la chinuitorul stat în picioare rămânea deschisă portita speranţei 
; ele se puteau împărtăşi cu deliciile taburetului, când perechea regală nu era 
de faţă. Eticheta de la curte a prevăzut, grijulie, toate situaţiile care s-ar fi 
putut ivi. Astfel a luat fiinta „dreptul taburetului", codificat în legi severe, de 
nezdruncinat. 

Deci: 

În faţa tatălui sau a mamei lor, copiii regali şedeau pe taburete ; în 
orice altă împrejurare aveau si ei dreptul la fotoliu. În prezenţa copiilor 
regali, nepoţii regali nu puteau avea pretenţie decât la taburet ; în oricare altă 
ocazie, şi sub ei se împingea un fotoliu. De fata cu perechea regală, 
printesele de sânge stăteau smerite, pe taburete ; în societatea nepoților 
regali, beneficiau de o favoare specială, intermediară : primeau un fotoliu 
fără braţe, dar cu spetează, un jet adică. Bineînţeles, nici ele nu erau excluse 
de la favoarea fotoliului, de care beneficiau atunci când luau loc în cercul 
unor doamne de rang mai mic decât al lor. 

Cu aceasta încă nu s-a încheiat şirul problemelor juridice : trebuia să 
se aibă în vedere şi plasarea inaltilor demnitari. În prezenţa regelui, 
cardinalii rămâneau în picioare ; în prezenţa reginei şi a copiilor regali, 
puteau să se aşeze pe taburete ; în mijlocul prinților şi al printeselor de 
sânge, puteau revendica dreptul la fotoliu. În prezenţa perechii regale şi a 
copiilor regali, principii străini şi granzii spanioli stăteau în picioare, în fata 
nepoților regali, pe taburet, iar în mijlocul prinților şi printeselor de sânge, în 
fotoliu. 

Vor mai fi fund încă multe de spus despre dreptul taburetului, însă 
nu-i pot consacra mai mult spaţiu, deoarece am în fata cartea lui Galeotto 
Marzio şi citesc câte ceva despre ordinea aşezării la curtea regelui Matei. 
Beatrice, soţia lui, a adus cu sine obiceiul italian potrivit căruia dacă ea se 
aşeza, şi celelalte doamne de la curte puteau să se aşeze, fără vreo învoire 
specială. Un curtean mofturos a adus vorba despre aceasta în faţa regelui 
Matei, manifestându-şi profunda dezaprobare, adăugând că ar fi mai potrivit 
ca doamnele să rămână în picioare. „Lasă-le să se aşeze — l-a liniştit regele 
—, sunt aşa de pocite, încât dacă ar sta în picioare ar supăra şi mai mult 
privirile omului". 


Dreptul taburetului reprezintă doar o färâmitä din tava încărcată cu 
apetisantele delicatese, care constituiau deliciile nobilimii. 

La receptiile de la curte, doamnele de rang mai mic trebuia să sărute 
tivul rochiei reginei ; printesele şi soțiile de pairi nu erau nici ele scutite de 
sărut, privilegiul lor însă consta în faptul că ele puteau săruta fusta ceva mai 
sus de tiv. 

După Saint-Simon, legile curții hotărau astfel lungimea trenei : 

Regina — 11 coti. 

Principesele — 9 coti. 

Nepoatele regale — 7 coti. 

Printesele de sânge — 5 coti. 

Celelalte printese — 3 coti. 

Si cu trena de trei coti se putea mătura destul praf, fiindcä un cot 
parizian măsura 1,19 m. 

Doamnele de onoare beau din pahare cu picior mic. Privilegiul 
printeselor consta în faptul că sub paharul lor se punea o farfurioarä de sticlă. 
S-a întâmplat o dată ca pe lângă prinţesa de Valois, prinţesă de sânge, să fie 
ataşată, ca doamnă de onoare, în timpul unei călătorii, doamna Villars, ca 
rang tot prințesă, dar nu „de sânge". Amândouă puteau beneficia de 
privilegiul farfurioarei de sticlă, drept care, de la primul prânz, au izbucnit 
conflicte furtunoase. Domnişoara de Valois pretindea să nu i se dea si 
celeilalte farfurioara, fiindcă altminteri prin ce se va sublinia rangul ei mai 
înalt ? Replicând, doamna Villars a declarat că şi ea, ca prinţesă, are dreptul 
la farfurioară. Din pricina farfurioarelor s-au certat în toată legea. Nu li se 
putea face dreptate, deoarece în privinţa dreptului la farfurioara de sticlă nu 
exista încă o jurisprudenta lămuritoare. Problema neputând fi deci 
solutionata, cele două protagoniste s-au văzut silite ca în tot cursul călătoriei 
— cu prilejul dejunurilor şi cinelor comune — să nu bea nici un strop, 
preferând mai degrabă să se usuce de sete decât să cedeze din privilegiul 
lor”. 

Minima non curat praetor — spune proverbul latin, care s-ar putea 
tălmăci cam astfel : nu-ți bate capul cu märuntisurile. Însă la Versailles, 
lumea se uita şi la farama fărâmei. 

Un alt privilegiu al printeselor era că îşi puteau acoperi landourile cu 
o cuvertură purpurie. Copiii şi nepoatele regelui trebuia să se deosebească 
într-un fel de ele. Deci privilegiul lor s-a amplificat, îngăduindu-le să prindă 
cuvertura de acoperişul trăsurii, bătând-o în cuie. Din această pricină, o dată 


s-a şi iscat o gâlceava grozavă, deoarece prinţul „de sânge" Condé a pretins 
ca si principesele de sânge să aibă dreptul să-şi fixeze cuverturile în cuie. 
Intriga de la curte i-a băgat bete în roate lui Condé. Revoltat, el a azvârlii 
cuvertura purpurie de pe landoul soţiei sale şi, spre groaza tuturor, a intrat 
fără cuvertură la palat. 

Felul cum se intra la palat era de asemenea foarte important, fiindcă 
trăsurile nobililor cu rang mai mic decât cel de prinţ nu puteau înainta mai 
departe de curtea interioară ; acolo ei trebuia să coboare şi s-o ia pe jos până 
la intrare. 

Dacă regele îşi vizita vreun castel din provincie, curtea venea buluc 
după el. În castel, aprozi îmbrăcaţi în haine albastre indicau, scriind cu creta 
pe uşile camerelor, numele personalităților care le ocupau : Monsieur X sau 
Madame Y. Dar nici această simplă formalitate nu se putea desfăşura în 
linişte. Demonul prioritatii în rang a umplut cu rânjetele sale coridoarele de 
la Marly şi Fontainebleau. Domni şi doamne de rang mai înalt primeau şi un 
pour (pentru) înaintea numelui. 

Cele patru litere scrise cu cretă ale acestui pour reprezentau o valoare 
cu sclipiri de aur. Si anume : în dreptul numelui prinților de sânge, 
cardinalilor şi capetelor domnitoare străine, aprozii înscriau cu cretă pe uşile 
camerelor ce le erau destinate aceste patru litere. Inscripţia suna deci în felul 
următor ` Pour Monsieur X. Această distincţie deosebit de "subtilă" avea 
cam aceeaşi însemnătate pe care ar fi avut-o faptul dacă însuşi regele ar fi 
salutat în prag musafirul. 

Ambasadorii străini socoteau o mare jignire că pe uşile lor nu se 
înscria acest faimos pour. Însă toate insistenţele lor au fost zadarnice : n-au 
putut stoarce de la regele îndărătnic acele patru litere desenate cu cretă. Cu 
atât mai mare senzaţie a făcut evenimentul că o prinţesă Ursins a obţinut 
vocabula pour. Femeia reuşind să dovedească că se trage dintr-o familie 
domnitoare străină, în fata uşii sale a apărut, pe loc, aprodul îmbrăcat in 
haine albastre şi a desenat cuvântul pour. 

„Toată Franţa — scria ea cu entuziasm bărbatului ei — s-a înghesuit 
în jurul meu, ca să-şi exprime felicitările pentru acest pour râvnit cu atâta 
patimă. M-au înconjurat cu stima cuvenită. Lucrul a făcut mare vâlvă la 
Paris". 

O si mai mare senzatie a facut stirea ca cei doi fi ai lui Ludovic al 
XIV-lea facuti cu doamna de Montespan au traversat prin mijloc sala de 
şedinţe a parlamentului. Da, au traversat-o. Da. chiar prin mijloc ! 


Pentru a înţelege senzația stârnită, trebuie ştiute următoarele 
Ludovic îi iubea pe cei doi copii nelegitimi mai mult decât pe cel legitim. I-a 
coplesit cu titluri şi demnități. Unul, prinţul de Maine, încă de la vârsta de 
patru ani, fusese numit colonel, iar la vârsta de doisprezece ani avansase 
până la postul de guvernator al Languedocului. Celălalt, contele de Toulouse, 
n-a ajuns în funcţia de guvernator decât la vârsta de paisprezece ani ; în 
schimb, când copilul a împlinit cinci ani, tatăl său l-a numit amiral al Franţei. 
Amândoi băieţii au făcut o frumoasă carieră, însă în ceea ce priveşte rangul 
nobiliar n-au ajuns cine ştie ce sus. Înaintea lor erau prinții de sânge, 
legitimi. Trebuia să se întreprindă ceva. La 29 iulie 1714, un edict regal a 
aranjat intrarea celor doi băieţi în parlament, în împrejurările arătate mai sus 
ŞI, cu aceasta, i-a ridicat la rangul prinților de sânge. 

Sub ancien regime, parlamentul era cel mai înalt for al justiţiei. 
Pairii, prinții şi prinții de sânge erau membri în parlament. Prinții de sânge se 
bucurau de privilegii importante. Când se făcea apelul, preşedintele nu le 
rostea, numele, ci se uita doar la ei, iar când li se adresa, îşi scotea toca. La 
venire şi la plecare îi conduceau doi uşieri. Dar toate acestea încă nu 
înseamnă nimic. Cel mai serios privilegiu consta în felul cum îşi ocupau 
locul. Ca să ajungă la locurile lor, pairii, de exemplu, nu aveau dreptul să 
traverseze sala prin mijloc, ci trebuia să treacă prin părţile laterale, pe lângă 
pereți. Prin mijlocul sălii nu puteau trece decât preşedintele şi prinții de 
sânge. 

Saint-Simon descrie cu lux de amănunte memorabila zi în care, 
imbatati de glorie, cei doi fii ai regelui au înaintat prin mijlocul sălii. 


SERVILISMUL 


După ce Jan Sobieski i-a pus pe fugă pe turci lângă Viena, a avut loc 
întâlnirea dintre el şi împăratul Leopold. Palatinul polonez, de fapt loctiitorul 
regelui, s-a prăbuşit la picioarele împăratului, vrând să-i sărute cizmele de 
călărie. Sobieski a văzut roşu în faţa ochilor şi şi-a smucit în sus palatinul : 
Palatin ! Point de bassesse ! — i-a strigat. Cuvântul bassesse se poate 
traduce în mai multe feluri — josnicie, înjosire, degradare —, însă înţelesul 
lui adevărat este umil singur : servilism. 

Cu greu poţi găsi sinonime termenului de servilism. I se poale da ca 
echivalent : slugărnicie, suflet de slugă, umilire, căciulire, gudurare, 
linguşire, însă nici unul nu-i acoperă conţinutul. 


Raman, deci, la termenul de servilism. 

Morala servila de la curte s-a cristalizat in modul cel mai evident in 
aceasta lege de bază : sângele domnesc nu poate dezonora. Atât simplul 
cetățean, cât si îngâmfatul nobil luau Ia cunoştinţă, cu aceeaşi fericită 
mândrie, că fata sau nevasta lor era râvnită de prinți de sânge sau, eventual, 
chiar de către suveran. Cronicile de scandal ale timpului cuprind o 
sumedenie de cancanuri de la curte în care este vorba de astfel de poveşti de 
„dragoste". Aşii acestor întâmplări sunt regii francezi care „„conduc'" detaşat, 
deşi nu rămân cu mult în urma lor nici istoriile amoroase ale englezului 
Carol al II-lea, nici vestitele aventuri ale lui August cel Puternic”. 

Este arhicunoscuta porecla de incornorati, care se dă soților inselati. 
Se parc că li se trage de Ia împăratul bizantin Andronicus, care îşi alegea 
amantele dintre soțiile demnitarilor de la curte. Drept despăgubire, bărbatul 
primea vaste terenuri de vânătoare, iar ca semn al noii proprietăţi avea 
dreptul să prindă pe poarta casei sale coarne de cerb. Despre aceste 
gospodării împodobite cu coarne de cerb lumea ştia cum stau cu cinstea 
conjugală. 

Putem citi o întâmplare edificatoare în biografia unuia dintre cei mai 
eminenti oameni de stat ai Angliei, lordul Clarendon. Ca lord-cancelar, 
tocmai lua parte la o şedinţă a consiliului de stat, când fu instiintat că prinţul 
de York (viitorul rege Iacob al II-lea) vrea să se însoare cu fata lui, Ana. Mai 
mult, că nunta ar fi urgentă, deoarece urmările atenției princiare încep să fie 
vizibile. După propriile sale memorii, afectuosul tată a izbucnit acolo, în faţa 
consiliului, în cele mai aspre reproşuri la adresa fetei sale. Nu pentru că 
devenise amanta prinţului, ci pentru că pretindea să se mărite cu el. A cerut 
consiliului să dispună imediat închiderea fetei în Tower, iar acolo fiind, s-o 
arunce în văgăuna cea mai întunecoasă. Totodată, consiliul să înainteze 
parlamentului un proiect de acuzare, cerând pentru fată pedeapsa cu moartea. 
El va fi primul care să o voteze ! 

Nu s-a întâmplat chiar aşa. Prinţul a luat fata de soţie, iar aceasta a 
devenit apoi regina Angliei, spre marea tristeţe a tatălui cu „moralitate" 
severă”. 

Căminul unei familii burgheze de Ia Augsburg păstrează amintirea 
unui caz mai nevinovat. Sub un clopot de sticlă se pot vedea bustul de ceară 
al regelui suedez Gustav Adolf şi gulerul său brodat. 

Istoria gulerului, devenit relicvă, e imortalizată de o pioasă placă 
comemorativă, în felul următor : 


„Acest guler a fost purtat de către regele suedez Gustav Adolf şi dat 
în dar iubitei mele soţii Jakobine Lauber, cu ocazia vizitei preamăritului rege 
la Augsburg; iar iubita mea soție, fiind cea mai frumoasă fecioară, cu mult 
respect amintita maiestate a invrednicit-o să danseze cu ea, la bal. 
Împrejurarea care a provocat darul a fost că în timp ce regele încerca să 
mângâie pe amintita fecioară, ea, din pudoare, n-a îngăduit anumite lucruri, 
si cu degetele ei a făcut găurile ce se văd pe guler”. 

Gulerul era tare zdrentuit, din care se poate deduce cât de furtunoasă 

fusese mângâierea . 


În această căciulire şi linguşire servilă nu-i nimic surprinzător. 
Pantoful cu toc roşu ştia care sunt obligaţiile lui când în fata 1 se înălța regala 
cizmă de vânătoare. Altceva trebuie să ne mire, şi anume că fumul dens de 
tămâie” nu irita ochii şi nasul tămâiatului idol pământesc. 

Este uimitor ce de laude fatise, lipsite de pudoare, suporta idolul, fara 
să roşească. Trebuie să citez din nou exemple din Franţa ; de altfel, şi prin 
alte parti spinarea omenească s-a îndoit la fel de servil, atât numai cit 
literatura franceză ne pune la dispoziţie date mai bogate. 

Contemporanii entuziaşti l-au considera! pe Ronsard drept suveranul 
poeților şi poetul suveranilor. În această din urină calitate, el a compus o odă 
Iui Henric al III-lea, deşi, se ştie, în schimb, că pe tronul Franţei aproape că 
nu a stat vreun rege mai imoral şi mai mârşav ca el. Tradusă în cenușie 
proză, poezia avântată pe aripile rimelor răsunătoare ar glăsui în felul 
următor : 

„Europa, Asia şi Africa sunt prea miei pentru tine, care vei fi regele 
lumii întregi ; Cerul de aceea a înălțat America din mijlocul mării, ca acest 
Mare Tot să devină, în întregime, imperiu francez, să se supună poruncilor 
tale ; după cum sceptrul tau a supus Polul Nord, tot astfel să ia în stăpânire 
pe cel din Sud. Si când vei fi singurul stăpân al pământului, vei închide cu 
pereți templele Războiului ; atunci, pacea şi virtutea vor înflori pe pământ. 
Jupiter şi Henric îşi vor împărţi lumea : unul ca împărat al cerurilor, celălalt 
al pământului". 

Minunatul vis de pace, după cum se ştie, nu s-a realizat. 

Cel mai dens fum de tămâie se învălătucea în jurul persoanei lui 
Ludovic al XIV-lea, Cine vizitează sălile castelului de la Versailles se poate 


minuna de splendidele fresce din Galerie des Glaces. Ludovic este 
reprezentat in chip de comandant glorios, erou in lupte victorioase, cuceritor 
de tari. Atâta s-au îmbulzit în fata ochilor Regelui Soare operele de arta 
pictate cu pensule lipsite de bun-simt, încât, până la urmă, a crezut şi el ca 
bătăliile au fost într-adevăr câştigate de el şi nu de generalii săi. Este 
adevărat că nimeni n-a pictat şi luptele pierdute. 

Probabil că Le Brun se justifica fata de sine însuşi spunandu-si că 
tablourile i-au fost comandate ; el nu făcuse decât să impopotoneze tema. 
Însă nimeni n-a obligat Academia Franceză, adunarea celor nemuritori, să 
instituie un concurs cu următoarea temă de interes general : Căreia dintre 
virtuțile regelui i se cuvine locul întâi ? Ulterior, şi-au dat seama că au cam 
exagerat şi au înmormântat concursul sub lespezi de tăcere. 

Nimbul Academiei a mai fost adumbrit şi de un alt eşec. 

La I octombrie 1684, prin moartea marelui Corneille, scaunul său de 
nemuritor rămăsese gol. Prinţul de Maine, în vârstă de paisprezece ani — 
despre care stim că pe vremea aceea era guvernatorul Languedocului —, 
râvnea la mai mare. l-a trimis vorbă lai Racine, directorul Academiei, că 
vrea să fie urmaşul lui Corneille. Racine a convocat adunarea nemuritorilor 
si a comunicat dorinţa feciorului de rege. Adunarea ilustră La însărcinat pe 
director să-i transmită din partea Academiei următorul răspuns : 

„Chiar dacă n-ar fi vreun loc vacant, nu există membru al Academiei 
care să nu moară fericit spre a-şi ceda locul ilustrului print". 

Nefiind vorba de persoana lui, de data aceasta, Ludovic a găsit 
exagerată politetea savanților şi a dat candidatului semnalul de retragere. 

Cu alte prilejuri, nu obişnuia să fie atât de rezonabil. La Versailles s-a 
dat un bal mascat. Un demnitar de la curte s-a travestit în avocat, punându-și 
robă şi perucă. Pe piept îi atârna o tăbliță, iar pe ea — un catren. Potrivit 
poezioarei de patru rânduri, avocatul pleda că Ludovic e cel mai mare dintre 
oameni, şi se considera îndreptăţit să fie cu totul sigur că va câştiga 
procesul”. Pseudoavocatul oferi regelui băloasa poezie ; Maiestatea a 
binevoit s-o primească şi să ateste cu mulţumire ingeniozitatea ideii. 

Nicicând literatura servilă nu s-a dezvoltat în aşa hal ca pe vremea lui 
Ludovic. Pentru ca tipografii să nu rămână mai prejos decât scriitorii, un 
tipograf de la curte, cu numele de Colombar, a publicat un studiu despre 
rezultatele vânătorilor regale. Cu ajutorul unei informări minutioase şi a unei 
sârguincioase cercetări, autorul stabileşte că, până în ziua când a fost dată la 
tipar cartea, regele doborâse 104 ciute, de asemenea 27 de cerb;, 57 de 


iepuri, 50 de mistreti şi 4 lupi. Cu ajutorul unor calcule exacte el a mai 
demonstrat că regele a parcurs, cu ocazia acestor vânători, în total, vreo 
3.255 de mile. 


Manifestarea cea mai anostă a servilismului era imitarea. Să gândeşti 
la fel ca domnitorul, să te comporti asemănător cu el sau măcar să prinzi 
ceva din felul său de a se îmbrăca, şi prin aceasta să te apropii, în asemănare, 
de idol. 

Când, în sfârşit, Maria Antoaneta a ajuns şi ea pe pragul bucuriilor 
materne, doamnele de la curte au creat, cu iuteala unui pârjol, moda 
graviditatii. Au agăţat pe ele nişte fuste care, cu ajutorul unor pernite bine 
plasate, dădeau purtătoarelor aspectul femeii gravide. S-au întrecut cumplit 
între ele, dornice de succes. Se străduiau să-şi potrivească pernele în 
conformitate cu stadiul de înaintare al graviditätii reginei. Din timp în timp, 
schimbau înfoierea fustei, făcând să apară modele potrivite diverselor stadii 
de graviditate, modele pe care le denumeau quart de terme, demiterme etc. 
— fustă pentru trei luni, fustă pentru patru luni jumătate, şi aşa mai departe, 
până la luna a noua. 

Sosind pe lume, primul lucru pe care l-a făcut micul Dauphin a fost 
să se scape în scutece, de fata cu toată nobilimea de la curte. N-avea ce face, 
deşi încă de pe atunci era cavaler al ordinului Sfântul Ludovic si 
comandantul mai multor regimente. Înaltul act fiziologic a fost aplaudat cu 
mare insufletire de către curteni, iar a doua zi, atelierele pariziene nu 
pridideau să fabrice cea mai proaspătă culoare la modă, caca Dauphin. Este 
un fapt real din istoria modei, nu o anecdotă. 

Mare panică s-a produs în jurul unuia dintre cele mai palpitante 
evenimente ale curţii din Versailles. În istoria curţii franceze, cazul deveni 
celebru sub titlul de furunculul lui Ludovic al XIV-lea. Il povestesc pe scurt, 
cu omiterea amănuntelor care aici nu sunt necesare. Regele Soare suferea de 
un buboi. Si încă plasat pe o parte a trupului nu prea bătută de soare, ba, 
chiar dimpotrivă. După o mulţime de încercări de lecuire nereuşite, el se 
hotărî pentru operaţie. Intervenţia a avut loc la 18 noiembrie 1686, în 
prezenţa doamnei de Maintenon şi a lui Louvois : operaţia a reuşit şi din 
punctul de vedere al bolnavului şi din cel al medicilor. Primul chirurg a 
primit un rang nobiliar şi un premiu în bani de 300.000 de franci, ceilalți trei 


medici, cate 40.000, 60.000 si respectiv 80.000 de franci ; cei patru 
farmacisti cate 12.000 de franci de cap. 

Este uşor de imaginat emoția care a sfâşiat nervii curții de la 
Versailles, înainte, în timpul şi după operaţie. Luni de zile nu se vorbea decât 
despre operaţie. Era socotit norocos acela căruia 1 se întâmpla un necaz 
asemănător. Medicii îi făceau şi preafericitului suferind intervenția regală 
(operation du Roi), iar despre starea respectivului 1 se raporta regelui. 
Aceasta era o evidentiere nemaipomenită, detaşându-l pe privilegiat de pacla 
deasă a invidiosilor. $i acum, urmează poanta : chiar si cei care nu aveau 
furuncul se duceau, în ascuns, la chirurgi, oferind sume colosale numai să li 
se facă şi lor „intervenţia regală”. Cel mai renumit chirurg al Parisului, 
Dionis, numără treizeci de domni cuprinsi de această febră, pretinzând să li 
se opereze şi lor marele nimic. Medicii nu luau asupra lor riscul pseudo- 
intervenţiei, drept care domnii s-au supărat grozav, spunând că, în definitiv, 
de vreme ce nu medicii suportă durerea operaţiei, nu văd de ce se codesc 
atâta, complicând inutil lucrurile 7". 


Îmi iau rămas-bun de la luxul şi strălucirea curţii din Versailles. Îmi 
iau rămas-bun de la papucii cu toc roşu, de la mătăsurile spumoase si 
volanele dantelate de pe cämäsutele doamnelor de la curte. Păcat numai că 
fermecătoarele cämäsute nu erau schimbate decât o dată pe lună. 

Nu eu o spun, ci Scarron : 

"Que sur el les blanche chemise 

N'est point que de mois en mois mise, 

El qu'elles prennent seulement 

Le linge blanc pour l'ornament". 


Scarron avea dreptate. Doamnele de la Versailles nu puteau fi 
invinuite de curăţenie exagerată. Doar în acea epoca s-a inventat grattoir-ul, 
o gherutä lungă, confecționată din aur sau fildeş. Coafura, clădită şi lipită în 
fel şi fel de chipuri, ca să tina câteva zile sau chiar săptămâni, făcea 
inaccesibilă pielea capului, transformând-o într-un teren virgin, propice 
pentru dezvoltarea diferitelor vietati. Eticheta a rezolvat problema, dând 
drept de cetăţenie la curte grattoir-ului. În situaţiile date, era îngăduit să-l 
introduci sub coafură şi să scarpini cu gingăşie locurile expuse atacului. 


MORBUL TITLURILOR 


Pe vremea cand in Birmania mai domneau regi autohtoni, ei purtau 
următorul titlu: "Regele regilor, căruia 1 se supun toți ceilalți stăpânitori ; 
diriguitorul anotimpurilor ; îndrumătorul atotputernic al fluxului şi refluxului 
; fratele mezin al soarelui ; proprietarul celor douăzeci şi patru de umbrele". 

Si căpeteniile malaieziene din Sumatra aveau titluri destul de 
atrăgătoare : "Domnul Atolului, al cărui trup luminează ca soarele, pe care 
Dumnezeu l-a făurit desăvârşit ca şi luna plină ; ai cărui ochi strălucesc la fel 
ca şi steaua polară ; cel care, dacă se ridică în picioare, umbreşte întreaga 
împărăție ; picioarele căruia răspândesc miresme dulci etc., etc." 

În privinţa ultimei însuşiri, este ştiut că Henric al IV-lea este vestit 
tocmai pentru contrariul ei. Probabil de aceea s-a şi mulțumit cu modestul 
"sire". 

Sahul Persiei, sultanii! otoman, maharadjahul indian pretindeau, de 
asemenea, ca după numele lor să se anine un lung sirag compus din cele mai 
răsunătoare titluri. 

Morbul titlurilor s-a întins, epidemic, din Asia în Europa. Terenul cel 
mai favorabil l-au oferit curțile micilor domnitori germani. Cu totul 
neaşteptat, a făcut mai puține ravagii în preajma domnitorilor, cât mai ales a 
înfierbântat vanitatea nobililor mărunți şi, apoi, pe cea a burgheziei. Prințul 
domnitor se mulțumea cu titlul de Durchlacht (alteta), care mai târziu s-a 
amplificat, devenind Allerdurchblauchtigster (altetä serenisimä). În plus, 
regii mai pretindeau şi titlul de Grossmächtigster (prea-puternicul). După un 
Titularbuch (Carte de titluri) apărut pe vremea lui Leopold al II-lea, în afară 
de titlurile amintite, împăratului austriac i se cuvenea şi titlul de 
Uniiberwindlichster (cel mai de neînvins). 

În secolul ai XV-lea, conții erau de bună obârşie (Wohlgeboren) si au 
trebuit să aştepte, până în secolul al XVII-lea, ca să ajungă la titlul de : înaltă 


obârşie (Hochgeboren). In mod miraculos, unificarea celor două titluri 
înseamnă mai puţină cinstire. De înaltă şi bună obârşie (Hochwohlgeboren) 
se cuvenea baronilor de rang mai mic. Dacă era vorba de un baron imperial, 
titlul se întindea, devenind Reichsfreyhochwohlgeborner. 

Samuel Baur, decan din Göttingen, a urmărit variația titlurilor 
nobiliare” de-a lungul a trei secole. Unele dintre titluri de-abia se pot 
traduce. Se mai înțelege că titlurile de Ehrbar, Wohledler, Hochedler, 
Hoehedelgeborner, Hochwohlgehonier înseamnă : venerabil, cu adevărat 
nobil, de înaltă nobleţe, de înaltă şi nobilă obârşie. E mai dificil însă de 
tălmăcit calificativul de Ehrenvester şi Gestrenger. Primul ar desemna pe 
cineva care îşi păstrează onoarea, cinstea ; ultimul are iz de iobăgie si 
exprima ceva în genul că supusul se bucură mult dacă seniorul lui este aspru. 

Din cauza intrebuintarii excesive, strălucirea titlurilor păli. Si după 
cum burghezele se dădeau în vânt după rochiile lepădate de doamnele de la 
curte, tot astfel clasa burgheză se împodobea, bucuroasă, cu titlurile 
nobiliare scâlciate de atâta purtare. Consilierul municipal îşi făcea intrarea în 
sala de şedinţe denumindu-se de bună obârşie. La titlurile năpârlite de pe 
nobilime s-au înşirat noi adăugiri, cu rezonanţe burgheze, pe care filistinii le 
falfaiau cu mândrie. 

Am citat Titularbuch-ul de la sfârşitul secolului al XVIII-lea. Acesta 
dă îndrumări în privinţa felului în care trebuie să te adresezi în scris 
diverselor personalități de ranguri diferite. Primarului unui oraş liber 
imperial trebuia să i te adresezi astfel : 

"Celui de bună obârşie, severului, neclintitului în cinste, de mare şi 
eminentă eruditie, de mare şi eminentă înţelepciune, domnului Primar cutare 
ŞI cutare”. 

Adăugirile burgheze sunt reprezentate de calificativele Hochund 
Wohlgelehrter şi Hoch- und Wohlweiser. 

Medicul curții trebuia onorat în felul următor: 

"Domnului de înaltă obârşie şi mare experienţă, neclintitului în cinste 
si preainvatatului domn X, Y, doctor prea-vestit în ştiinţe medicale, precum 
şi prin înaltă decizie princiara, medic al curții". 

La fel cu vagonul de cale ferată care, împins în timpul manevrei, 
transmite izbitura întregii garnituri, tot astfel s-a transmis şi febra titlurilor 
de-a lungul societăţii burgheze, până jos, la cârpaci şi lachei. 

Studenţii purtau titlul „nobilul şi de mare ştiinţă domn X, Y, care se 
harniceste cu înţelepciunea". Librarul, peruchierul şi bijutierul ţineau la 


calificativul de ,,distins". La numele croitorului trebuia adaugat ,,neclintit in 
cinste şi prudent" (Dem Ehrenvesten und Vorsichtigen Meister N.N, 
Schneider zu X). Şi cizmarul pretindea titulatura de ,,prudent", însă datorită 
unei nuantäri inexplicabile, el nu era „neclintit în cinste", ci era „demn de 
cinste" (Ehrengeachter). Lacheului princiar — neputându-se lăuda cu o 
meserie pe care s-o fi învăţat — , nu i-a rămas decât titlul de „bine aşezat în 
funcţie" (Wohlbestalltet). 

Fireşte, femeile nu puteau aspira la splendidele titluri bărbăteşti. S-au 
descurcat însă, asociindu-se la postul, serviciul sau meseria bărbatului lor. 
Aşa au devenit soțiile doamna doctor, doamna profesor, doamna general, 
doamna consilier. Acestea mai treacä-meargä, însă morbul evolua mai 
departe. În arenă apărură şi doamna perceptor, doamna trompet al curţii, 
doamna husar de casă, doamna străjer-călare, doamna năsturar de curte, 
doamna brigadier-călare. doamna armurier de gardă (Frau Einnehmerin, 
Hoftrornpeterin, Kammerhusarin, Landreiterin, Hofknopfmacherin, reitende 
Forsterin, Leibbuchsenspanneriri). 

Femeile şi-au apărat cu străşnicie titlurile astfel dobândite. Nici 
câteva secole n-au fost în stare să le zdruncine. Galoanele de titluri ale 
bărbaţilor s-au deşirat de mult, însă femeile ţineau la ale lor cu îndărătnicie. 


ARBORI GENEALOGICI FANTASTICI 


Dintr-o arhivă londoneză a apărut un act interesant. El cuprinde 
ordinea descendenților regilor anglo-saxoni, cu începere de la Adam. Este 
adevărat că. potrivit Bibliei, toţi ne tragem de la Adam. dar nu orice om sărac 
are posibilitatea să dovedească — din tată în fiu — acest lucru. Mare domn 
trebuia să fie cel ce putea să angajeze în solda sa ştiinţa. Cândva, o droaie de 
învăţaţi îşi frământau capul cu aceşti fantastici arbori genealogici ; 
domnitorii le onorau munca prin sume considerabile ; rezultatele cercetărilor 
lor le dezvaluiau lumii în cărți pompoase. 

Documentul descoperii la Londra a fost întocmit, mai mult ca sigur, 
în urma straduintelor scriitorului englez Statyer. Savantul servil l-a măgulit 
pe regele Iacob I cu un enorm şi stufos arbore genealogic, la rădăcina căruia 
era aşezat însuşi Adam. 

În cartea sa despre Carol al V-lea, istoricul spaniol Prudencio de 
Sandoval, dornic să cucerească obârşia adamită în favoarea regilor spanioli, 
a prelucrat cu o nemaipomenită trudă o sută douăzeci de generații până să 


ajungă la biblicul strabun. O asemănătoare osârdie l-a cuprins şi pe suedezul 
Messenius ; cu ajutorul penei sale de istoric, regii suedezi s-au cätärat pe 
cele mai înalte ramuri ale arborelui genealogic adamit. 

Trebuie să citim însă şi printre rânduri. De fapt nu Adam era 
personajul principal. Dacă, trecând de la o generaţie la alta. reuşeai să ajungi 
până la Avram, de aici, urmând datele Evangheliei lui Matei, era uşor de 
dovedit rudenia cu sfântul Iosif, deci cu însuşi lisus Hristos. 

Pierzându-şi într-asemenea hal bunul-simt, nobilii s-an făcut vrednici 
de satira lui Boileau, care îşi exprima temerea că datorită deselor ispite la 
care a fost expusă credinţa conjugala, s-ar fi putut frânge, totuşi, pe undeva 
linia directă a descendentei.. 


RUBEDENII DIN VECHIUL TESTAMENT 


Gloria regilor englezi, spanioli şi suedezi a stârnit invidia străvechi 
familii franceze Lévis. Aceasta era de vita nobilă şi bogată. A apărut in 
istoria Franţei încă de la începutul secolului al XI-lea ; diverşi maresali, 
ambasadori şi guvernatori au sporii de-a lungul veacurilor gloria familiei. 
Mai târziu, au fost ridicați la rang princiar. Membrii familiei însă nu se 
multumira cu obişnuita faimă, care putea reveni şi altora. Au căutat şi au 
găsit un genealog, iar acesta la rândul său a descoperit că familia princiară se 
trage din vita levitilor Vechiului Testament. Un prim fapt a fost asemănarea 
de nume ; adunarea datelor suplimentare reprezenta un fleac pentru un 
învăţat versat în ale istoriei. Cine ar fi îndrăznit, pe vremea aceea, să pună la 
îndoială autenticitatea datelor ? 

Familia Lévis era nemaipomenit de mândră de rubedenia biblică. 

În memoriile sale, Lady Morgan povesteşte (Londra, 1818) despre 
călătoria ei în Franţa ; fusese invitată şi la castelul prinților Lévis. Într-o sală, 
atârna o pictură mare în ulei ; pe ea se vedea Fecioara Maria, iar în fata ei, 
îngenuncheat şi cu capul descoperit, un Lévis. Din gura Mariei ieşeau 
următoarele cuvinte : Mon cousin, couvrez-vous ! (Vere, pune-ti pălăria!) 

Un print Lévis, de cate ori se urca în trăsură ca să meargă la catedrala 
Notre-Dame la liturghie, avea obiceiul să-i strige vizitiului : Chez ma 
cousine, cocher ! (Vizitiu, la vară-mea !) . 

Familia baronilor Pons nu era atât de pretențioasă, li ţinea de strămoş 
pe Pilatus Pontius. O dată s-au întâlnit seniorii celor două familii. Şeful 


familiei Levis 1-a arătat celuilalt un crucifix, spunându-i cu un uşor repros : 
Vezi, baroane, cum s-a purtat ruda dumitale cu ruda mea 9” kk 

Perechea demnă a tabloului de familie al prinților Lévis se află în 
posesia familiei franceze Croy. Pictura reprezintă potopul. Dintre valuri se 
întinde o mână, ținând o diplomă nobiliară. Lângă ea, în vâltoare, un cap de 
om, gata-gata să se scufunde, din gura căruia serpuieste, pe o panglică, 
asemănătoare celei de pe pictura Lévis, următoarele cuvinte : 

Sauvez les titres de la maison de Croy ! (Salvaţi titlurile casei de 
Croy!). 

Şi familia franceză Jessé a concurat la rudenia cu personaje din 
Vechiul Testament. Intocmitorul arborelui genealogic şi-a ridicat construcția 
piramidală tot pe o asemănare de nume. În Evanghelia lui Matei se află : 
"Ovid a născut pe Jessei: Jessei a născut pe David, care a fost rege". De 
dragul unei si mai temeinice atestări a autenticității obärsiei, în 1668, un 
Jessé şi-a prezentat blazonul şi documentele privitoare la istoria familiei în 
fata unei comisii oficiale. După ample cercetări, comisia a întocmit un abil şi 
minuțios raport, in care se ajungea la concluzia că lucrul este plauzibil şi 
legătura familială cu regele David e absolut demnă de crezare”. 


NOE, STRAMOSUL HABSBURGILOR ? 


Era cat pe-aci să se stabilească oficial şi provenienta biblică a 
Habsburgilor. 

Împăratul Maximilian a avut un istoric de curte, pe nume Johann 
Stab, cu numele latinizat Stabius, un bărbat de mare erudiție, care cocheta şi 
cu poezia ; se pare, cu succes, fiindcă, în 1502, colegiul poeţilor din Viena i- 
a decernat, in mod solemn, cununa de lauri. Datorändu-si cariera în mare 
parte bunavointei împăratului, el se strădui să-i fie recunoscător. A întocmit 
un arbore genealogic. în care Ham, fiul lui Noe, era socotit drept strămoş al 
Habsburgilor ; descendența a indicat-o precis şi documentat din tată în fiu. 
Împăratul punea mare preţ pe vechimea familiei sale şi nu-l supăra deloc 
dacă învățații dovedeau legăturile de rudenie ale casei imperiale cu un sfânt 
sau altul. 

Însă Noe, ca strămoş ? Lucrul era oarecum suspect, 

S-a gândit : cel mai înţelept lucru e drumul drept. 

Problema a fost transmisă, spre a fi elucidată, Facultăţii de teologie a 
Universităţii din Viena. 


Domnii de la facultate fură cuprinsi de călduri. În zadar îl blestemau 
pe Stabius pentru încurcătura produsă ; se părea că nu se pot sustrage de la 
luarea unei decizii. Spre norocul lor, în timp ce hotărârea se tărăgăna. 
împăratul muri. Urmaşul lui nu avea pretenţii ia rubedenia biblică şi 
capodopera lui Stabius a fost depusă la arhivă. 

De altfel, fabricarea arborilor genealogici a devenit o industrie din ce 
în ce mai înfloritoare. Cu ea se putea câştiga bine. La întocmirea genealogiei 
casei de Brandenburg au lucrat 59 de scriitori ! Pretiosul material a fost 
prelucrat cu särguintä nemaipomenită, cercetându-se date din arhive şi 
cronici, luându-se în considerare inscripţiile de pe pietrele funerare. Lucrärii 
terminate i s-a dat un titlu poetic: Brandenburgischer Cedern-Hain 
(Dumbrava de cedri a Brandenburgului). 


SÂNGELE BOURBON AL LUI NAPOLEON 


Este caracteristic că în goana după arbori genealogici străluciți, nu 
conta nici faptul dacă înalta obârşie se dovedea a fi urmarea unei legături 
nelegitime. După cum am aflat dintr-un capitol precedent, „sângele de rege 
nu murdareste". 

Această mentalitate a născut extrem de burlescul tabel genealogic 
prin care servila industrie de arbori genealogici a vrut să-i fie pe plac şi lui 
Napoleon. 

Punctul de pornire al genealogului pus pe fapte mari a fost legenda 
mastii de fier. 

Pe atunci era încă unanimă credința că misteriosul prizonier al 
Bastiliei, care nu se putea arăta în fata temnicerilor decât cu mască de fier, 
nu era altul decât fratele geamăn al lui Ludovic al XIV-lea. El ar fi fost 
închis în Bastilia fiindcă se născuse cu câteva minute înaintea lui Ludovic, 
drept care lui 1 s-ar fi cuvenit tronul. Mai mult, baronul Gleichen a mers şi 
mai departe : după el omul cu masca de fier fusese adevăratul moştenitor, iar 
Ludovic ar fi provenit din legătura lui Mazarin cu regina. După moartea 
regelui, amantii ar fi schimbat copiii : drept care pe tron l-au aşezat, ilegal, 
pe bastard, iar pe adevăratul rege l-au închis în temniţă, forțându-l să poarte 
mască de fier, ca în felul acesta nimeni să nu-i poată vedea faţa, ca nu cumva 
să recunoască asemănarea lui cu familia Bourbon. 

Acum ştim că misteriosul prizonier a fost contele italian Matthioli, 
ambasadorul la Paris al ducelui din Mantua. Nobilul conte a săvârşit un act 


de spionaj atât de evident, încât regele, înfuriindu-se grozav, a contravenit 
dreptului internațional, arestându-l ; la început, l-a ţinut închis în fortăreaţa 
Pignerol, pe urmă l-a transferat pe insula Sainte Marguerite, ca apoi să-l 
ducă la Bastilia, unde a şi murit în 1703. De fapt, „masca de fier" era din 
mătase şi, în ceea ce-l privea pe deţinut, ea constituia o favoare, deoarece 
dacă îşi punea masca nu trebuia să stea toată ziua în celulă, ci 1 se îngăduia 
să se plimbe prin curte. 

Genealogii au făcut legătura între Napoleon şi masca de fier în 
următorul chip : Pe insula Sainte Marguerite, fetei comandantului i s-a facut 
milă de bietul prizonier ; din milă s-a născut dragostea, iar din dragoste, un 
baietas. Copilul trebuia îndepărtat. Persoane de încredere îl duseră în 
apropiata Corsică şi acolo îl crescură. Copilul purta numele mamei, iar 
mama — si aici iese cuiul din sac — se numea Bonpart. Pentru cele ce 
urmează nu mai era nevoie de cine ştie ce fantezie. Numele de Bonpart a 
devenit Bonaparte, care, mai apoi italienizat — Buonaparte. Bonapartii sunt, 
aşadar, urmaşii acelui băiat sau, pe scurt : Napoleon era strănepotul omului 
cu masca de fier, deci al regelui legitim al Franţei. în felul acesta, nu era un 
uzurpator, ci-şi legaliza drepturile ca descendent de sânge al regelui 
prizonier. 

Au fost şi dintre aceia care au crezut cumplita aiureală. Funck 
Brentano publică textul unui afiş care, cu prilejul răscoalei din Vendee, 
avertiza pe regalişti să nu dea crezare zvonurilor că Napoleon ar fi 
descendent al Bourbonilor şi ar avea dreptul la tron !~ 

Şi ce a spus Napoleon la toate acestea ? 

-—Prostii ! Cine vrea să ştie de când trebuie socotită originea 


familiei Bonaparte, să afle : de la 18 brumar”. 
ÎNCĂ O STRĂBUNĂ NELEGITIMĂ 


Printre cei mai indrazneti fabricanți de arbori genealogici se numără 
Antoine du Pinet (1515 —1 584). socotit de altfel unul dintre cei mai eruditi 
scriitori ai secolului său. Dintre numeroasele sale cărți, cel mai mare succes 
l-a avut traducerea lui Plinius. 

Du Pinet primise însărcinarea de a întocmi pentru ilustra familie 
Agôult un arbore genealogic corespunzător. Invatatul s-a pus pe lucru. Ca 
punct de pornire : lupul de pe blazonul familiei. La acest lup a adăugat o 
inexistentă moşie din Pomerania, împreună cu o şi mai puţin existentă 


principesă de Valdugue, precum şi un tânăr numit Hugo, care n-a trait 
niciodată pe acest pământ. Restul urmează după reţeta cunoscută : dragoste, 
apoi copil. În secret, pruncul este dat unei doici să-l crească, însă pe drum, la 
marginea unei păduri, o lupoaică îl răpeşte din mâinile doicii, îl duce în 
vizuina ei şi îl alăptează, împreună cu puii săi. A doua zi, vânând pe acolo, 
regele împuşcă lupoaica şi găseşte copilul. Totul iese la iveală, urmează 
binecuvântarea părintească, apoi căsătoria. Copilul creşte, se căsătoreşte cu 
fata împăratului bizantin ; la rândul său, copilul din această căsătorie „intră 
prin alianţă" în familia ţarului rus, şi aşa mai departe, până la saxonul Detre. 

Familia Agôult a primit cu bucurie aventurosul arbore genealogic. Nu 
ca Pierre Bayle, care îl atacă vehement pe savantul autor de baliverne, 
declarându-l nedemn să poarte numele de învăţat . 

Cum s-ar mai fi indignat dacă ar fi citit şi întâmplarea desucheata 
descrisă de renumitul istoric al secolului al XII-lea Saxe Grammaticus, 
despre acea nobilă fată răpită de un urs în timpul unei plimbări ! Desfrânatul 
animal a târât fata în bârlogul lui, unde a tinut-o luni de zile. Îi căra de 
mâncare şi de băut, şi între timp... — dar restul se ştie. Ursul a fost împuşcat 
de vânători, iar fata dusă acasă, unde, după câteva luni, dădu naştere unui 
băiat perfect dezvoltat, numai puţin cam prea păros pe trup. Copilul a primit 
numele de Bjorn (ursul). El a devenit un bărbat uriaş, puternic, şi a avansat 
până la şefia de trib. A fost un şef drept. Aceasta reiese şi din faptul că, 
aflând care au fost ucigaşii ursului, i-a executat, spunând că este adevărat că 
le datorează recunoştinţă pentru salvarea mamei sale, în schimb este tot atât 
de adevărat că trebuie să răzbune moartea tatălui său. 

Regii danezi se trag din urmaşii acestui şef de trib. 


NEPOTII FRUMOASEI MELUSINE 


Etienne de Lusignan a întocmit, fără îndoială, cel mai aiurit arbore 
genealogic. Istoricul (1537—1590) era o rubedenie îndepărtată a vestitei 
familii franceze cu acelaşi nume. Pe blazonul familiei era reprezentată o 
sirenă care ţine în mâna stângă o oglindă, iar cu mâna dreaptă se piaptănă. 

Sirena era frumoasa Meluisine, cunoscută din romanul cavaleresc al 
lui Jean d'Arras, din secolul al XV-lea. Ea fusese o zână. care se îndrăgostise 
de principele breton şi se căsătorise cu el, dar îl făcuse să jure că-i va lăsa 
liberă totdeauna ziua de sâmbătă, fără s-o iscodească atunci când se va 
închide in camera ei. Câtva timp, bărbatul s-a ţinut de făgăduială; trăiau 


fericiţi, au avut si copii. Într-o zi însă soţul a fost învins de curiozitate şi s-a 
uitat prin gaura cheii ` soţia lui, pe jumătate femeie, pe jumătate şarpe, era 
culcată într-o cadă. Lucrul se întâmpla drept urmare a unei misterioase 
orânduieli a zânelor. 

Femeia pândită, pe loc redeveni zână, la fel cum Lohengrin 
redevenise, la vremea lui, cavaler al Graalului. Din copiii ei s-au tras — dacă 
ar fi să luăm în considerare felul în care istoricul le-a expus descendența — 
conții Lusignan si Sassenage de mai târziu. 

Întreaga genealogie n-a avut alt temei decât faptul că familia locuia 
în castelul Lusignan, şi, după o legendă populară, de câte ori murea cineva 
din familie, apărea şi zâna Mélusine, care zbura in jurul castelului, 
croncănind jalnic. Figura legendară a Melusinei s-a născut, probabil, din 
legenda păgână a zeiţei naşterii, Lucina, pe care femeile, când se zbăteau în 
durerile facerii, o implorau, prin tipete sfâşietoare, să le vină în ajutor. Mater 
Lucina — Mère Lucine. Din ultima formă a apărut hibridul Mélusine. 

Cu toate acestea, blazonul trebuie să fi fost tare frumos : o copaie de 
argint cu cercuri azurii, din care se iveste, nuda, sirena cu trup seducator... 

Nu toate blazoanele nobiliare reuşiseră să fie atât de fermecătoare. 

Regele francez Carol al IX-lea ridică la rangul de nobil pe bărbatul 
doicii sale. Blazonul lor arăta astfel : pe un câmp roşu, o vacă de argint, cu o 
coroană între coarne. Dacă-i simbol, simbol să fie. 

În 1430, regele Sigismund al Ungariei i-a conferit bärbierului curții, 
Mihâly Dabi, un titlu nobiliar. Proaspătul nobil şi-a ales personal blazonul, 
pe care se văd trei măsele, împreună cu o a patra măsea, ţinută, în chip de 
trofeu, deasupra celor trei. 

Mai elocvent şi cu efect mai surprinzător este însă blazonul lui Istvân 
Varallyay, un cetăţean de la Huszt, înnobilat în anul 1599. Înnobilându-l, 
Gâbor Bâthory i-a răsplătit îndemânarea excepţională cu care reuşea să 
stingă, în herghelii, focul de prisos al armăsarilor. Blazonul lui reprezenta un 
câmp albastru, pe care se vede un braţ ridicat, în mână cu un ciocan de lemn 
gata să lovească, iar dedesubtul ciocanului apar, foarte naturalist şi cu 
neputinţă de confundat, podoabele armăsarului, care constituiau obiectul 
operaţiei pentru care a fost înnobilat Vârallyay ~. 


ARISTOCRAȚIA SAVANTILOR 


Universitățile germane ale secolelor al XVI-lea şi al XVII-lea 
revarsau cu miile doctori şi magistri, din care cauză a luat naştere o noua 
stare socială : aristocratia invatatilor. Oamenii de ştiinţă se bucurau de mare 
cinstire : erau apreciati de domnitori, respectati de popor. Au si devenit tare 
increzuti ; poate ca niciodată un om de ştiinţă n-a umblat cu nasul mai pe 
sus, ca atunci. Aveau doar un singur necaz : noua aristocratie nu se putea fali 
cu nume patinate cu rezonanţă nobilă, ca vechea aristocrație. Ei îşi luau vant 
spre nemurire, impovarati de numele simplu, ba chiar vulgar, al părinților lor 
burghezi şi, zău, aceste nume sunau, în frumoasele texte latine, ca o crudă 
cacofonie. 


f ne 40 
Schurtzfleisch ~ si Lämmerschwanz  ! 


Cu asemenea nume nu te poti catara pe Olimp, deoarece muzele te 
iau la palme. Trebuia găsită, aşadar, o modalitate care să facă posibilă 
ajustarea acestor nume buruienoase, astfel încât să devină demne de a circula 
în lumea "buna". 

Una dintre metode era cât se poate de primitivă. Pur şi simplu, s-a 
lipit de coada numelui german un us latin. Cu ajutorul acestei terminatii si 
savantul profesor al Universităţii din Wittenberg, Konrad Samuel 
Schurtzfleischius, s-a descotorosit de ruşinosul semn de cunoaştere al umilei 
sale obärsii ; us-ul îl consacra drept un demn membru al nobilei stări a 
invatatilor. 

Timp de secole, autorii cărților de ştiinţă au intrebuintat aceasta 
lipiturä şi, într-adevăr, au reuşit ca terminația us să le dea un oarecare aer de 
nobleţe ; dacă cineva era us, sigur că era învăţat ; muritorilor de rand nu li se 
ingäduia acest us. Pe copertele cărţilor sau în citate, omul de ştiinţă putea 
apărea numai cu un us la coada numelui, care nu numai că suna distins, ci 
era şi practic, fiindcă se putea declina. 

Dacă de exemplu, cineva s-ar fi numit pur şi simplu Bullinger ar fi 
fost osândit, în textele latine, la veşnica rigiditate a nominativului, îndărătnic 
si inert ; în schimb, Bullingerus poseda o gratioasa flexibilitate şi declinat 
suna foarte variat: Bullingerum, Bullingeri, Bullingero. Ba mai mult încă, 
dacă in literatura ştiinţifică erau prezenţi mai multi membri ai familiei 
Bullinger, ei puteau fi insiruiti astfel: Bullingeros, Bullingerorum. 

Un lucru însă este foarte ciudat : nimănui nu i-a trecut prin cap ce 
teribilă barbarie este să lipesti unui nume german latinul us şi să vari aceasta 
monstruoasă cârpăceală în armonia textelor scrise în limba vechilor romani, 


chiar dacă aceasta era o latină vulgară. Cu numele germane, simple, mai 
treacă-meargă : Hallerus, Gesnerus, Mollerus, Happelius, Morhofius, 
Gerhardus, Forsterus si alte sute de nume germane latinizate au devenit, in 
urma intrebuintarii lor seculare, obişnuite ; până si cititorul contemporan se 
resemnează, fără efort, neluând în seamă grotescul lor. însă Buxtorfius, 
Nierembergius, Ravenspergius, Schwenckfeldius, Pufendorfius sună mai 
ciudat ; în ceea ce-l priveşte pe profesorul de matematici din Freiburg, 
Schreckenfuchsius ~, numele bunului domn s-ar putea pune în podgorii, 
drept sperietoare de ciori. 

Stramtoratii posesor; ai scrâşnitoarelor nume germane simteati şi ei 
înşişi că us-ul nu prea le poate împrumuta cine ştie ce vrajă melodioasă, şi de 
aceea s-au văzut nevoiţi să recurgă la un alt procedeu : au tradus numele 
germane în armonioasa latină ori greacă, astfel că omida germană s-a 
metamorfozat într-un fluture cu sclipiri clasice. 

Eminentul Lămmerschwanz preda logica şi etica la Universitatea din 
Jena sub numele de Casparus Arnurus ; învățatul doctor Rindfleisch a 
devenit Bucretius, iar Brodkorb din Pomerania îşi iscălea scrierile cu 
numele, plin de muzicalitate, Artocophinus. 

lată o mică colecţie de omizi metamorfozate în fluturi: 


Oecolampadius fost Hausschein 
Melanchton fost Schwarzfeld 
Apianus fost Bienewitz 
Angelocrator fost Engelhart 
Archimagrius fost Kiichenmeister 
Lycosthenes fost Wolfhart 
Opsopoeus fost Koch 
Osiander fost Hosenenderle 
Pelargus fost Storch 
Siderocrates fost Eisenmenger 
Avenarius fost Habermann 
Camerarius fost Kammermeister 
Parsimonius fost Karg 

Pierius fost Birnfeld 
Ursisalius fost Beersprung 
Malleolus fost Hemmerlin 


Pepericornus 


fost Pfefferkorn 


In fata acestei mode desucheate au capitulat si alte popoare. 
Elvetianul Calvinus şi-a latinizat cinstitul nume franțuzesc Chauvin ; 
belgianul Weir a devenit Wierus ; polonezul Stojinszky, Statorius; francezul 
Ouvrier, Operarius; englezul Bridgewater, Aquapontanus. 

Lista numelor s-ar putea completa cu sute, poate chiar cu mii. 
Ciudatei mode nu i-a pus capăt nici măcar ucigătoarea satiră din Epistolae 
Obscurorum Virorum, care şi-a înfipt ghimpii şi în aceste nume clasicizante. 
În faimoasele scrisori apăreau nume ca: Mammotrectus, Buntemantellus, 
Pultronius Cultifrex, Pardormannus Fornacificis etc. Mare noroc a avut 
inventatorul tiparului, Hans Gensfleisch, că n-a ajuns în aiuritul pomelnic. 
Dacă ar fi trăit cu o sută de ani mai târziu, probabil cu astăzi elevii ar trebui 
să memoreze numele de Johannes Ansericarnosus sau ceva în genul acesta, 
în locul nemuritorului nume de Gutenberg. 


EVENIMENTELE FAMILIALE ALE NOII STĂRI NOBILIARE 


Noua aristocrație şi-a procurat, ce-i drept, nume care sunau distins, 
însă în alte privinţe a rămas mult în urma vechii nobilimi : îi lipseau, de 
exemplu, arborii genealogici. Trebuia să se întreprindă ceva pentru a se da 
numelor de provenienţă recentă cuvenita aureolă. Datorită acestui efort, au 
luat naştere acele descrieri în care sunt adunaţi toți bărbaţii iluştri din foarte 
răspânditele familii Schmidt, Wolf, Müller, sau mai exact Schmidius, 
Wolfius, Müllerus. Superintendentul Goez din Liibeck a scris o carte despre 
familia Schmidt, intitulată De claris Schmidiis (Despre stralucitii Schmidt). 
Cei din neamul Wolf au fost imortalizati intr-o disertatie, intitulata De 
Nominibus Lupinis, pe care a sustinut-o la Universitatea din Lipsca un savant 
membru al foarte răspânditei familii, latinizând ingenios insignificantul 
nume de Wolf în Lupus. 

În ceea ce îi priveşte pe membrii familiei Miiller, despre ei se 
pregătea o mare şi temeinică operă care, din păcate, a rămas doar la stadiul 
de proiect. 

Profesorul Johannes Müllerus din Flensburg, în cartea sa 
Homonymoscopia, a promis că va scrie istoria celor ce purtau numele 
Miller, sub titlul de Mola Musarum Castalia, ceea ce ar însemna 
aproximativ : Moara ca izvor de casta al muzelor. Sub promitatorul titlu, cu 
splendida rezonanta, preainvatatul istoric danez avea de gand sa cuprinda pe 
toţi acei învăţaţi al căror nume era în legătura cu moara si morăritul. In operă 


ar fi intrat toţi renumitii Moller, Müller, Molitor, Molinary, Molina, 
Molinetto, Mylius, Meulen, Mollenbeck, Miihlrad, Miihlberg, Miihlbach etc. 
etc. ; nici maghiarii nu lipseau de pe lista. Spre dauna gloriei eterne a morilor 
si morarilor, opera n-a mai apărut. Autorul n-a dat din ea decât o mostră, în 
care a înşirat doar cincizeci de capete Miiller, cu specificarea riguroasă a 
activității lor literare, Despre ceilalți nu dă decât o statistică, dar şi acest 
scurt rezumat a fost de ajuns pentru a naşte în cercurile ştiinţifice regrete 
profunde pentru nerealizarea acestui uriaş monument de istoriografie 
conceput în stil mare. 

Statistica se ocupă şi de prenumele diferiților purtători ai numelui de 
Müller. Din ea aflăm că dintre Molitori au fost patru Ioani, dintre Myliusi — 
8, dintre Molano — 3, dintre Mühlmanni — 4, iar printre Mühlpforti, din 
păcate, nici unul ; în schimb, această sărăcie ioanescă este din plin 
compensată de către familia Muller, din sânul căreia s-au găsit, până în 1697, 
nu mai putin de 44 Ioani. Cu siguranţă că-l interesează şi pe cititorul de azi 
ca, în afară de aceşti Ioani, în rândul Müllerilor se găseau şi 9 Andrei, 3 
Armanzi, 2 Balthasari, 5 Bernarzi, 3 Caroli, 6 Gaspari, 6 Danieli, 7 loachimi, 
2 Tobiasi etc. etc. Mai mult, daca lista se parcurge cu atenţie, reiese că au 
fost 4 Ioan-Iacobi şi 4 loan-Gheorghe ; împreună cu aceştia, deci, şirul 
vestitilor loani s-a ridicat la 52. 

Ce reprezintă însă toate acestea fata de ce comori pot dezvălui 
numiții Mayer ?! Excelentul doctor Paullini, unul dintre cei mai multilaterali 
scriitori ai perioadei baroce, a întocmit o listă în care a adunat nu mai putin 
de 207 Mayer iluştri, grupaţi după profesiuni: jurişti, medici, teologi etc. 
Strălucitei trupe îi aparţineau toţi cei care se mândreau cu numele Mayer, 
Maier, Meyer, Meier, cu sau fără vreo adăugire la numele de bază. Exemple 
pentru primii: Strohmeyer, Stolmayer, Listmayer, Gastmayer, Ziegenmayer, 
Spitzmeyer,  Kirchmeyer,  Stallmeyer,  Hintermeyer, Wisehmeyer, 
Distelmeyer, Hunermeyer, Mönchmeier, Buchmeyer, Hundemeyer, şi încă 
multi alții. Doctorul Paullini nu voia să se impopotoneze cu pene străine si, 
de aceea, a arătat că în munca de sistematizare a fost ajutat de profesorul 
Ioachim Mayer din Gottingen. 

Se pare că această listă a fost primită favorabil în lumea savanților, 
deoarece Ioachim Mayer a început să facă cercetări si pe cont propriu. Rodul 
obositoarei sale munci l-a expus într-o cărticică intitulată Antiquitates 
Meierianae, apărută in 1700, la Gottingen. 


ORIGINEA SEMINTIEI MAYER 


Până acum filologii trăiau in gresita credinţă că numele de Mayer — 
Meier, se trage din latinescul major şi ar însemna un superior al unor oameni 
subordonați ; la moşii — logofăt, la sate — un fel de primar. 

Mayer din Göttingen a demonstrat că nici nu poate fi vorba despre 
aşa ceva ; strămoşii lor au fost bărbaţi mult mai distinşi. Numele provine din 
celticul Mar, Măr, Mir, care la început însemna cal, apoi călăreț. Vechii 
germani transcriau vocala ă cu ai, cum fac şi francezii, şi în felul acesta, 
cuvântul s-a modificat în Mair, iar mai târziu în Maier, 

Clarificând acestea, cercurile ştiinţifice au aprobat pesemne — şi 
deductiile următoare, după care strămoşii celor numiţi Mayer au fost 
cavaleri si, prin urmare, țineau de distinsa clasă a nobilimii. Dintre ei s-au 
ridicat în vechea Germanie, probabil, şi domnitori. Dar nu numai Germania, 
ci $i Italia îi respecta ; drept dovadă stă numele familiei Marius, care a dat 
Romei nu mai puţin de şapte consuli, iar dacă vom căuta mai departe dăm de 
zeul războiului, al cărui nume este de asemenea de origine celtă. Pe scurt: nu 
spre mica fală a familiei, şi zeul Mars a fost tot un Mayer. (Autorul a omis 
numele de Marcius, evident din cauză că trădarea unuia dintre ci, 
Coriolanus, a întinat cinstea seminţiei.) 

Cei ce purtau numele Mayer au acostat şi în Franţa la loc de cinste, 
deoarece, în trecut, dintre ei s-a ales Maire du Palais, adică Meierus 
Palatinus, care reprezenta cea mai distinsă demnitate de la curte. Si astăzi, 
cel mai însemnat om al fiecărui oraş se numeşte maire, adică Mayer. Dacă 
traversăm Canalul Mânecii, primul cetăţean al Londrei este şi el un Mayer : 
lord mayor-ul. 

Din păcate, nemţii Mayer au sărăcit si majoritatea lor a pierdut 
vechea distincţie. însă şi unul dintre Mayerii aceşti săraci s-a străduit să facă 
tot ce 1-a stat în putință spre a spori renumele semintiei : în 1598, nevasta 
ţăranului Hans Mayer a născut trei gemeni. Faptul în sine încă n-ar 
reprezenta cine ştie ce minune, dacă n-ar fi survenit o ciudată coincidenţă : 
în acelaşi an, săracilor Mayer fiecare oaie le-a fătat câte trei miei, iar vaca 
trei viței. 

Cu asta încă nu se încheie marșul triumfal al semintiei Mayer. Si 
nume de popoare, oraşe şi fluvii vestesc faima numelui Mayer. Marcomanii, 
acei călăreți plini de bärbätie, cu siguranţă că aparţineau si ei familiei. Dintre 
oraşe, Marburg, Merseburg, Wismar, ba chiar şi olandezul Alkmaar sunt 


vestigiile gloriei străvechi a numelui Mayer. De asemenea, nu încape nici o 
discuție că fluviul Morava, în denumirea veche Marus, adică Mairus, şi-a 
împrumutat numele tot de la ei. 

Datorită rubedeniei celto-scito-tătare, renumele Mayerilor s-a întins 
peste mări şi ţări, ajungând până în Orient. Mirza, Murza înseamnă căpetenie 
de călăreţi la tătari, iar Emir este denumirea celei mai înalte demnități la 
turci si arabi. Deci, toți aceştia sunt Mayeri. Ca încheiere, autorul nostru 
înalță, pe creasta uriaşului edificiu al semintiei Mayer, drapelul supremei 
victorii demonstrând că ea a dat omenirii şi un profet, întrucât, în Palestina, 
profetul Ilie era cunoscut sub numele de Mar-Elias. 

Cu asta aş putea încheia legenda Mayerilor. Însă am uitat ceva foarte 
interesant. Pe urmele cronicarului latin Marcellinus (oare şi acesta era un 
Mayer ?) din secolul al VI-lea, autorul descoperă că şi sarmatii intrebuintau 
numele de Mayer ca strigăt de luptă, deoarece cuvântul mar însemna si la ei 
cal, şi ajutat de un mic sufix exprima : pe cai ! pe cai ! Acest lucru 
Marcellinus îl povesteşte în felul următor : „Şi atunci, unul dintre sarmati, 
cuprins de furie războinică, s-a întors către comandant şi a izbucnit în 


sälbaticul strigăt de luptă care la ei suna astfel: MARHA ! MARHA !"" 


SARABANDA NUMELOR 


„Un nume ce-i ? Un trandafir, oricum 
Îi spui, iti dă acelaşi scump parfum! 
Aşa Romeo, de nu-i spun Romeo, 

Nu pierde din desăvârşirea lui 
Nimic..." 

(Romeo si Julieta, actul IT, scena a 2-a) 


Cât se poale de adevărat. Orice nume sa fi purtat, în loc de Romeo, 
este absolut sigur că tânărului din Verona nu 1 s-ar fi stirbit, cu nimic, 
însuşirile-i demne de laudă. Dar câta deosebire intre nobilul nume Romeo 
si un nume ca „Buffalmacco". 

În fiecare nume sunt cuprinse doua elemente : formă şi conţinut. 
Cum sună adică şi ce înseamnă numele respectiv. 

Cât de bine se asortează cu sonetele lui Petrarca suavul nume de 
Laura şi cât de bolovănos se prăvale de pe buze numele de Ursula - ursoaica, 
deşi astăzi înţelesul lui s-a estompat, pitindu-se în dosul literelor. Emiliei din 
zilele noastre nici prin gând nu-i trece ca ea, în limba greacă, înseamnă 
„demnă de iubire", după cum nici Philippina nu ştie că este, pur şi simplu, 
"prietena cailor”. 

Cândva, însă, numele era învăluit in fel de fel de superstiții. După 
pitagoreici, soarta omului se cuprinde în nume. Ahile de aceea a reuşit să-l 
învingă pe Hector, pentru că valoarea cifricä a initialelor sale era mai mare 
ca acea a lui Hector, deci şi în luptă trebuia să-i fie superior. Romanii dădeau 
întâietate, cu prilejul diverselor festivități, acelor bărbaţi ale căror nume 
aminteau lucruri bune, plăcute, ca. de exemplu, Gaius (de la cuvântul 
gaudium), bucuria părinților. Faustus {favere), de zei îndrăgit. Tullus 
(tollere), cel demn de a fi crescut. În schimb, numele de Spurius avea o 


rezonanţă dezagreabila, fiindcă începea cu doua litere neplăcute: Sp = sine 
patre, cu tatăl necunoscut. Pe vremea aceea numele de Proculus era 
considerat un nume favorabil. El însemna că, desi în lipsa tatălui, totuşi omul 
s-a născut reglementar ... 


TAINA NUMELUI LUI NAPOLEON 


Teoria pitagoreicilor nu s-a înecat în oceanul vremilor apuse. Din 
timp în timp se iveşte la fel ca şi legendarul şarpe de mare. La începutul 
secolului trecut, englezii care îl pizmuiau pe Napoleon au dovedit că el este 
de fapt fiara cu mai multe capete pe care o pomeneşte Apocalipsul, adică 
este Anticrist. Este cunoscută cifra 666, care apare în ultimul rând al părţii a 
treisprezecea din Apocalips. Acest număr reprezintă numărul fiarei. Si-acum, 
dacă numele lui Napoleon va fi defalcat aşa cum trebuie, iată ce rezultă : 

Napole (6) on Buon (6) aparte (6). Adică 666. 

Este limpede. Eventualele suspiciuni au fost înlăturate cu ajutorul 
unui nou calcul. Reverendul Faber a luat drept bază valoarea ebraică a 
literelor numelui, drept care iată rezultatul: 


B 2 N 40 
U 110 A 1 
0 50 P 60 
N 40 O 50 
A 1 L 20 
P 60 E 5 
A 1 A l 
R 80 N 40 
T 100 217 
E 5 449 
449 666 


Deci, fără nici un dubiu, Napoleon a fost monstrul apocaliptic. Doar 
o singură greşeală s-a strecurat in calcul, şi anume că reverendul Faber a 
considerat al doilea O din prenumele lui Napoleon drept A. Avea însă tot 
dreptul, fiindcă englezul pronunță bietele vocale aşa cum pofteste “. 

Un domn englez i-a comunicat si lui Macaulay surprinzatoarea 
descoperire, asteptand efectul. Istoricul insular a clătinat din cap : „Eroare, 


monstrul apocaliptic este Camera engleză, fiindcă are 658 de membri şi 8 
funcţionari superiori. Totalizate, numerele dau 666" ”. 

Dacă dorim să aflăm in ce fel s-a zbenguit hazardul în numele lui 
Napoleon, nici măcar nu-i nevoie să recurgem la valori cifrice. Este de ajuns 


să-l fragmentăm astfel : 


eee rere NAPOLEON 
ied dei edi e ep APOLEON 
e oi E POLEON 
a hale gar OLEON 
Sui see a LEON 
Ore EON 

Tk eae sue ON 


Dacă recompunem fragmentele, va rezulta, in limba greacă, 
următoarea frază : 

Napoleon, on o leon leon eon, apoleon poleon. Adică Napoleon, leul 
popoarelor, a pornit distrugând oraşele. 

După căderea lui Napoleon, anagramistii au început să-i amestece cu 
osârdie în fel şi chip literele numelui şi iată ce au născocit : 

Napoleon Bonaparte : Bona rapta leno pone (Înapoiază bunurile 
furate, pezevenghiule). 

Napoleon, empereur des français : Un pape serf a sacré le noir démon 
(Un papă serv a sfințit demonul negru). 

Soarta şi-a înfipt ghearele chiar şi în numele rudelor lui Napoleon. 
Dacă se vor scrie, sub numele lui Napoleon, numele celor patru frați ai sai, 
iată ce 1ese: 

NAPOLEON 

IOSEPHUS 

HIERONYMUS (Jeröme) 

IOACHIMUS 

LUDOVICUS 


Citite, de sus în jos, inițialele numelor dau cuvântul latin: MHIL. 


SOARTA OMULUI STĂ ASCUNSĂ ÎN NUMELE LUI 


Suntem tentaţi să conchidem: amuzament nevinovat. Da, dar acest 
amuzament a generat superstiții, ca de exemplu ` toţi cei care vor avea prima 
şi ultima literă a numelui identică vor împărtăşi o soartă sumbră. Vezi istoria 
: patru care au purtat numele de Seleucos au pierit de moarte violentă. 
Scopas a murit executat. Spartacus a căzut în luptă. Sejanus, favoritul lui 
Tiberius, după ce a căzut în dizgrație a fost gatuit. Attila a murit în noaptea 
nunţii. Împăratul Otto al II-lea a fost otrăvit la Roma. Papa Eugen al III-lea a 
fost nevoit, în trei rânduri, să se refugieze în Franţa. Cauza nu putea fi decât 
faptul că francezii îi scriau numele după ortografia franceză. Dacă ar fi 
întrebuințat latinul Eugenius, papa n-ar fi patit nimic” . 

Doctorul Chr. Fr. Paullini, din Eisenach, care a avut un rol activ în 
literatura ştiinţifică de la începutul secolului al XVIII-lea, nu prea lua in 
considerare superstitiile, însă a recunoscut şi el că sunt unele nume care pot 
să fie fatale. Ca să-şi demonstreze afirmaţia a puricat toată istoria şi iată ce 
date a spicuit : şapte regi scoțieni care purtau numele de Donald au avut o 
moarte violentă. Identitatea literei de la începutul şi de la sfârşitul numelui 
este doar întâmplătoare fiindcă şi regii francezi care aveau numele de Henri 
au avut un sfârşit tragic. Dintre împărații germani, viata tuturor Fredericilor 
s-a desfăşurat în mijlocul unui război continuu. Tronului grec numele de 
Nikiphoros i-a fost nefast, iar celui spaniol numele de Filip. Nici numele de 
Richard nu-i recomandabil, deoarece toţi regii englezi cu acest nume au 
sfârşit-o râu. În schimb se recomandă călduros numele de Poppo, deosebit de 
frecvent în familia Henneberg. Autorul pomeneşte optsprezece Poppo 
Hennebergi, care toţi au avut o soartă norocoasă si fericită. 


NUMELE ŞI ÎNTÂMPLAREA 


Într-un fel, numele se poate într-adevăr răsfrânge asupra întregii vieţi. 
Si ca să-l scot la iveală din nou pe Napoleon : oare ce soartă ar fi avut dacă. 
de exemplu, s-ar fi numit Moinaux (vrabie) cum s-a numit unul dintre ilustrii 
membri ai Academici Goncourt ? (În literatură este cunoscut ca Courteline.) 
Cum s-ar fi transformat, oare, vrabia în vultur ? Nefasta moştenire 
părintească poate fi o stavilă in fata gloriei. De aceea şi-au latinizat numele, 
unul după altul, nemţii Schurtzfleisch şi Lämmerschwanz, de aceea a 
devenit, spre multumirea noastră a tuturora, Gensfleisch, Gutenberg, de 
aceea şi-au lepădat cei doi Rosny ciudatul nume de Boex, de aceea s-a grăbit 


Roger Vercel să întâmpine laurii premiului Goncourt cu un alt nume pentru 
că — de ce s-o negam ? — numele lui initial era "Cretin". 

Lucruri asemănătoare se întâmplă şi cu prenumele. Părinţii înţelepţi 
îşi înzestrează pruncii cu prenume răsunătoare, nobile. Încă din şcoală Ervin 
şi Zeno evită soarta neîndurătoare care se abate asupra Fridolinei ori asupra 
lui Nepomuc. Pentru a da un nume ca lumea, de multe ori nici nu este nevoie 
să-ți ban prea mult capul. Este suficient să urmezi moda epocii. După 
apariţia lui Werther, căminele nemtesti erau asurzite de urletele micutelor 
Lotte : într-o vreme în Franța numai mărunți Jean-Jacques erau bägati in 
cristelnitä, ca apoi, după apariția cărții Cei trei muschetari, să se 
răspândească grozav numele de Aramis şi Artagnan. 


LEGEA NUMELUI ÎN FRANȚA 


La 1 aprilie 1803, guvernul francez a dat publicităţii o lege care 
reglementa intrebuintarea prenumelor. Noua lege glăsuia că : 

"Începând cu ziua de astăzi nu se vor mai înmatricula decât prenume 
care se găsesc în diverse calendare sau nume care au fost purtate de către 
personalităţi istorice din antichitate. înmatricularea oricărui alt prenume este 
strict interzisă". 

Se observă că legea a văzut lumina zilei de | aprilie. A fost redactată 
atât de aiurit şi fără chibzuinţă, încât în locul trăsnăilor pe care au vrut să le 
evite, au apărut altele la fel de gogonate. 

Chiar si în actuala Frantä se întâmplă adesea ca interpretarea 
diferitelor paragrafe de lege să ţină de bunul plac al eternului oficiu al stării 
civile. Între taţi şi oficii se duce o luptă permanentă în legătură cu numele 
din calendare. Un tată a dorit să-i dea fetiţei sale numele de Automne. 
Funcţionarul s-a opus, însă energicul tată a pus mâna pe primul calendar ce 
i-a căzut sub ochi şi i-a arătat slujbaşului că numele este perfect legal, 
deoarece in calendar se află scris, negru pe alb, Automne (Toamna). 
Funcţionarul a capitulat, drept care părintele ametit de victorie şi-a botezat, 
şi de ciudă, următoarele vlăstare cu numele de Iarna şi Vara (Hiver, Eté). 

N-a reuşit, însă, să-şi dovedească dreptatea părintele care a ales 
pentru copilul său numele de Covor. A susţinut el sus şi tare că există un 
sfânt cu un astfel de nume. Ca unul care este absolut sigur de dreptatea sa, a 
prezentat calendarul unui mare magazin parizian în care pe una dintre file 


stătea scris: Tapis. Anume, respectivul magazii) vindea in fiecare zi câte o 
marfă cu preţ redus iar pentru ziua aceea era la rând covorul. 

De-abia a putut fi redus la tăcere un tată care se incapatana să-şi 
boteze copilul: Dicat Gleton Bastopol. Se jura că aceştia sunt sfinţi care 
trebuie, neapărat, să se afle în vreun calendar. N-a putut fi descoperit de unde 
o fi adunat el aceste aşa-zise nume. 

Un alt tată a pretins pentru fetiţa sa numele de : Syphilide. 
Funcţionarul îngrozit a încercat să-l facă să înţeleagă că poate este vorba de 
Sylphide, însă părintele se crampona cu încăpățânare de numele Syphilide, 
fiindcă el aşa l-a auzit şi lui asa-1 place. Discutia a fost stăvilită aducându-se 
drept argument legea din 1803. Numele a fost respins sub motivul că nu se 
află în nici un calendar şi nici o personalitate istorică nu există cu un astfel 
de nume. 

În alte cazuri, chiar funcţionarii de la oficiul stării civile făceau 
boroboate. Chiar şi în secolul al XX-lea s-au găsit funcționari care au respins 
numele de Henriette, Paulette şi Violette, în schimb nu aveau nimic să-i 
obiecteze numelui de Cleopatra, dat unui băieţel. Au fost neîndurători fata de 
Ginette, Josette, Pierrette, în schimb au acceptat fără nici o discuţie nume 
atât de fioroase încât omul rămânea cu gura căscata la auzul lor. 

Astfel sunt: Angadresme, Almedorine, Aoline, Capitalie, Appolise, 
Valchérie, Algarade, Théotise, Lumance, Philégante, Obélie, Phiolie şi multe 
altele. De pe filele unei matricole din Caen iti face cu ochiul numele Bonnie, 
Marie Derzelje Exilma. E foarte muzical şi numele plin de igrecuri, dat unei 
fetite din Paris şi trecut în matricola arondismentului nr. 7 în ziua de 19 
ianuarie 1920 : Myrrhis Lilyanne Elys Mirtys Maryelle. 

Si mai multe ciudatenii au loc în jurul prenumelor istorice. La 
politicieni mai treacă-meargă, ba mai mult chiar, lui Briand, de exemplu, 1 se 
potrivea foarte bine numele de Aristide ; însă ce să mai spui de micul 
burghez din Amiens care, cu prilejul recensământului din anul 1889, s-a 
prezentat drept : Dioscore Alcétas Olympiodore Zozine ? Probabil că 
Arhimede arăta destul de bine în funcţia de consilier la Curtea de conturi, 
Demostene, ca agent de asigurări, Brennus, ca proprietar de fabrică făcându- 
si bilanţul anual şi Vercingetorix. care in limba celtă veche suna: Ver-Kenn- 
Kedo-righ, — adică „şeful celor o suta de sefi"- —, ca mic funcţionar, foarte 
mândru de numele său. 

Hotărârea ofițerului stării civile în legătură cu reglementarea numelor 
se putea contesta. Astfel, forurile superioare aveau posibilitatea să 


desăvârşească încurcătura. In 1865 a apărut un tabel orientativ de prenume, 
întocmit, din proprie inițiativă, de nişte oameni de specialitate. în 1920, un 
colaborator al ziarului parizian „La Liberté", a descoperit pe undeva un 
exemplar din învechitul tabel şi a publicat din el, în numărul din 5 noiembrie 
al ziarului, o mostră spre edificarea cititorilor, lată câteva prenume pentru 
bărbaţi: 

Abide. Abscode. Bananuphe. Trichoux. Guthagon. Mappalique. 
Moucherat. Tychique. Ubéde. Ynsingo. Zotouques. Riran. Rhodopien. 
Tround. Eutichien. Eusébiote. 

Pentru femei: Bibienne. Ensvide. Golinduche. Mazote. Rusticule. 
Zingue. Yxte. Moico, Suniverque. 

Va rămâne o taină ce anume i-a facut pe sus-amintitii specialişti să 
dezgroape prenumele citate mai sus, din diversele calendare prăfuite. 

În ceea ce le priveşte pe: Leutichidas, Anacydarax, Zypoetes şi 
Hippocoon, ar fi de competenţa secției de arheologie a Academiei franceze 
să descopere căror personalităţi istorice le-au aparţinut. 


MINUNATIILE PRENUMELOR PURITANE 


Pentru marea majoritate a oamenilor, prenumele nu este altceva decat 
un mijloc de a desemna si de a recunoaste individul ; are cam aceeasi valoare 
pe care o au pentru străzi numerele, intrebuintate în locul denumirilor. 

Exagerând cucernicia, strămoşii puritanilor alegeau prenume care 
propovăduiau evlavia lor. 

Barebone, preşedintele parlamentului din vremea lui Cromwell, se 
mulțumea doar cu scurtul prenume de Praise-God (Laudă-l pe Domnul) ; era 
de ajuns că avea un nume destul de comic (Om numai piele si oase). Pe 
deasupra mai era şi fabricant de piele. Prenumele fraților săi, însă, doar cu 
chiu cu vai se puteau inghesui în rubricile matricolei de la starea civilă ~. 
Unul a fost numit Jesus-Christ-came-into-world-to-save-Barebone (lisus- 
Hristos-a-coborât-să-ne-mântuiască-Barebone). Celălalt răspundea la numele 
şi prenumele de: If-Christ-had-not-died-for-thee-thou-hadst-been-damned- 
Barebone (Dacä-Hristos-n-ar-fi-murit-pentru-tine-ai-fi-fost-blestemat- 
Barebone). Registrele suportau numele kilometrice, însă pentru uzul de toate 
zilele trebuiau scurtate. De obicei se decupau primele silabe, pe care le 
intrebuintau, apoi, în locul prenumelui care se întindea ca o peltea. În cazul 


celui din urmă Barebone, s-a ales ultimul cuvânt al prenumelui. Numele Iui 
prescurtat a devenit Damned Barebone (Blestematul Barebone). 

Alte nume puritane: 

Swear-not-all Ireton (Sa-nu-te-juri-niciodata Ireton). 

Glory-be-to-God Pennyman (Laudat-sa-fie -Domnul Pennyman). 

Hew-Agag-in-pieces-before-the-Lord Robinson (Sä-l-tai-in-bucäti- 
in-fata-Doninului-pe-A gagot Robinson. 

Obadiah-bind-their-Kings-in-chains-and-their-nobles-in-irons- 
Needham (Obadiah-sä-fereci-regii-lor-In-lanturi-si-pe-nobili-in-cätuse 
Needham). 

Chiar si aceste cäteva exemple ar fi de ajuns pentru a-i caracteriza pe 
puritanii cei preacredinciosi. Două cuvinte sunt suficiente pentru a-i defini: 
evlavie şi cruzime. Nu este întâmplător că piosul Robinson a ales din miile 
de episoade ale Bibliei tocmai întâmplarea cu regele Agag, care n-a fost 
executat într-un mod banal, ci pe care Samuel, în sfânta lui furie, l-a tăiat în 
bucăţi, în faţa regelui Saul. Trebuie că şi Obadiah se găseşte pe undeva prin 
Biblie ; despre el ştiu doar atât că in slang” astfel sunt denumiți quakerii. El, 
Cromwell. a rămas fidel prenumelui de Oliver, iar pe fiul său l-a lăsat să-l 
cheme doar Richard, deşi de numele acesta, datorită lui Richard al III-lea, se 
leagă amintiri nu tocmai frumoase”. 


ECOURI ARGOTICE ÎN PRENUME 


Am citit că în America s-a format şi un fel de asociaţie, care are drept 
scop să aducă o înviorare în "veşnica monotonie" a prenumelor. W. Pride, 
unul dintre liderii ei, şi-a botezat băiatul cu numele de Dollar iar pe fiica-sa 
cu numele de Prosperity. Părinţii din Louisiana s-au luat la întrecere care 
este în stare să născocească un nume mai trăsnit pentru nefericitul său copil. 
Sau poate că nici nu se putea numi nefericită tânăra generaţie ? Dacă prin 
vine 11 curgea sângele tatălui, atunci poate se şi bucura că măcar prin nume 
poate să se evidentieze din mijlocul mulţimii. Nume ca Lift, Eter, Foita de 
hârtie, îngheţată de vanilie. Ulei de ricină, şi altele asemănătoare sunt într- 
adevăr tocmai potrivite ca să învioreze monotonia aridă a prenumelor 
uzuale. O doamnă din Massachusetts răspundea la numele romantic de 
Preserved Bullok (Conservä de vițel). Măcar de s-ar fi numit Preserved Fish 
(Conservă de peşte), ca un comerciant din New Jersey! Două surori au fost 
botezate cu denumirea a două state din S.U.A.: Nebraska şi Kansas. La 


naşterea surorii lor mezine, tatăl a făcut o singură concesie, şi anume a fost 
de acord să dea un iz feminin numelui statului Texas şi astfel fetița s-a 
alăturat, ca Texana, surorilor ei cu nume geografice. Cele cinci progenituri 
ale unui tată cu evidente înclinări bibliofile se bucurau de frumoase prenume 
latine, pe care le-au primit în următoarea ordine: Imprimis, Finis, 
Appendix, Adenddum, Erratum (început, Sfârşit, Adäugire, Supliment, 
Greşeală). Se vede că la al doilea copil părinții au vrut să pună punct 
inmultirii familiei, dar, cum-necum, încă trei intruşi le-au dat peste cap 
planurile. în special ultimul nume este foarte spiritual, numai că, desigur, 
când a crescut mare, copilul putea să-şi tot bată capul, gândindu-se oare din 
vina cui s-a strecurat în familie eroarea ? 

Toate acestea mi-au întărit încrederea în datele şi exemplificările pe 
care le-am găsit în cartea lui Robert L. Ripley (Believe it or not). Printre 
altele am aflat despre un locuitor al Texasului, cu numele de Ramel, care i-a 
dat copilului său prenumele de Lemar D., drept care numele lui era la fel şi 
de la cap Ia coadă şi de Ia coadă la cap: Ramei D. Lemar. Tot în această carte 
este vorba despre un bucătar newyorkez cu numele de Zuriel. Astuia i- 
a träsnit prin minte să-şi procopseasca fiecare copil cu inițiala numelui său. 
Pe primul copil l-a numit Zerena; la ai doilea, fiind în pana de imaginaţie, n- 
a reuşit să născocească ceva mai acătării decât să-şi biseze prenumele, 
pruncul devenind Zuriel Zuriel. După Zuriel Zuriel, în cuibul bucătarului au 
mai văzut lumina zilei încă douăsprezece progenituri, cărora astfel le-a fost 
ajustată inițiala familială „Z"; Zerema, Zimri, Zephrona. Zerusba, Zetna, 
Zustis, Zelora, Zethaniel, Zeruth. Zelotus, Zejames, Zedelia. 

Doar un singur caz este cunoscut când părintele a lăsat la aprecierea 
copilului să-şi aleagă singur prenumele care-i place. Dr. Gatewood, medic 
din Chicago, n-a primit nici un prenume la naştere. Tatăl era de părere că n- 
are de unde să cunoască gusturile copilului, deci a hotărât să-şi aleagă 
băiatul, când va fi mare, prenumele care-i va conveni. Junele Gatewood a 
crescut, a meditat asupra problemei .şi a ajuns la concluzia că, în fond, la ce 
i-ar folosi lui prenumele ? Nu şi-a ales deci nici unul. Şi aşa a trăit el 
cincizeci şi unu de ani fără să aibă prenume. 


FRACUL DE DIPLOMAT 


In Biblioteca de stat din Miinchen zăcea, acoperit ele praf, un 
voluminos teanc de manuscrise, cam de vreo 50—60 de tomuri. La inceputul 
deceniului al optulea al secolului trecut, prelatul papal Sebastian Brunner s-a 
apucat sa cerceteze materialul de proporţii înspăimântătoare, iar rezultatul 
oboselilor sale l-a prezentat lumii, în două volume interesante: Der Humor în 
der Diplomatie etc, Wien, 1872. Teancurile de acte, înfricoşător de groase, 
cuprindeau rapoartele ambasadorilor imperiali austrieci acreditaţi între anii 
1750 şi 1790 la Miinchen. Cum au ajuns actele din nou la Miinchen, nu se 
ştie. 

După cum arată şi titlul cărţii, materialul este plin de umor ; ceea ce 
nu trebuie luat în sensul că domnii ambasadori obişnuiau să-şi condimenteze 
rapoartele cu sare atică. Prin faţa cititorului, frazele se perindă cu seriozitate 
diplomatică şi conform cu uzantele de la curte; e prea putin probabil ca 
autorii lor să se fi gândit, vreodată, că posteritatea nerecunoscătoare va 
extrage din ele material de lectură umoristică. 

În faţa noastră se dezvăluie mărunte intrigi de curte : oameni 
neinsemnati, dându-și aere ; probleme de titlu si rang ; zumzet de tantar, 
orchestrat pentru muget de elefant. 

La 10 aprilie 1756, ambasadorul deplânge faptul că lacheii, deşi 
îmbrăcaţi în livrele, trebuie să plătească, ca orice cetățean de rând, taxa de 
poarta, dacă stingerea îi găseşte, seara, în afara zidurilor oraşului. Oare 
lacheii ambasadorului bavarez plătesc şi ei, la Viena, o taxă asemănătoare? 
Răspunsul era: da. Dezbaterea problemei ocupă treisprezece coli! În sfârşit, 
la 30 aprilie, ambasadorul austriac îl anunţă pe Kaunitz că principele elector 
bavarez a anulat taxa de poartă pentru lacheii ambasadei. „Nu pot decide 
daca rezultatul favorabil este o urmare a perseverente1 mele — principele 
elector vrând să-şi exprime bunăvoința fata de persoana mea — sau favoarea 


înseamnă recunoaşterea  deosebirii dintre ambasadorul imperial şi 
ambasadorul principelui elector?" 

Din 6 aprilie 1770, ne-au rămas alte patru pagini privitoare la 
pregătirile legate de vizita unei arhiducese austriece la München. 
Organizarea paräzii provoacă o încurcăturii do o gravitate uluitoare. 
Ambasadorul austriac pretindea ca garda nobiliară care o va conduce pe 
arhiducesă să poată intra călare în curtea interioară a palatului. Principele 
elector refuză însă cu încăpățânare ` garda călare poate însoţi înaltul oaspete 
numai până la poarta palatului. De data aceasta, stăruința ambasadorului 
râmase zadarnică şi toate încercările sale esuarä in fata rezistenţei 
principelui. 

La 27 martie 1778 se ţine o conferință, sub înalta preşedinţie a 
principelui elector, pentru a se hotărî cum să se poarte panglica ordinului 
bavarez „Sf. Gheorghe" : trebuie legată în diagonala de la stânga la dreapta 
sau de la dreapta la stânga ? Conferinţa a decis pentru soluţia din urmă. Mare 
a fost consternarea ambasadorului când, la prima recepție de la curte, 
principele a purtat panglica de la stânga spre dreapta. Împăciuitor, totuşi, 
raportul adaugă: „Cu toate acestea, suveranul a avut grijă să-şi prindă la loc 
de frunte ordinul «Lana de aur". 

Si mai nestăvilite se revarsau, în mormanul de rapoarte, discuţiile in 
legătură cu prioritatea, praecedentia. Ambasadorii nu cedau din privilegiile 
stăpânirii lor nici cât un fir de păr de perucă. Principiul conducător era 
bilateral : să se obțină tot ceea ce 1 se cuvenea aceluia pe care îl reprezentau 
şi să împiedice ca ambasadorul altui domnitor să beneficieze de acelaşi 
privilegiu. 


In 1761, contele Podstaski participa, ca reprezentant al împăratului 
austriac, la alegerea episcopului de Passau. Nu era vorba de o ceremonie 
bisericească, ci de una laică: în calitate de suzeran, împăratul îi dădea noului 
episcop, arhiducele saxon Coloman, feudele corespunzătoare titlului său. A 
fost mare paradă. De la început însă s-a iscat un diferend între împuternicitul 
împăratului şi consistoriul episcopal. Referindu-se la procesul-verbal al unui 
ceremonial din 1723. contele a pretins de la cei doi canonici, desemnaţi 
pentru a-l primi solemn, să-l aştepte, înconjurați de întreaga suită episcopală, 
în josul primei scări. Aceeaşi suită să-l conducă apoi, de-a lungul celei de-a 
doua scări, până în sala de festivități. Maestrul de ceremonii al consistoriului 
i-a pus în faţa un alt proces-verbal, mai vechi, din 1680, din care reieşea că 
cei doi canonici nu sunt obligaţi să-l întâmpine pe reprezentantul imperial /a 
baza primei Scări, ci doar pe palierul dintre scara întâi şi scara a doua. 
Fiind în criză de timp, contele a fost nevoit să cedeze, însă sub rezerva 
tuturor privilegiilor, ca nu cumva cazul să servească drept normă pentru 
viitor, şi astfel drepturile împăratului să fie stirbite. 

În ceea ce priveşte plasarea, a repurtat un succes deosebit. În timpul 
alegerii fusese aşezat, sub un baldachin negru, pe un fotoliu îmbrăcat în 
postav negru: fotoliul său se deosebea de cel al canonicilor prin ciucurii de 
fir ce-l împodobeau. La banchet, fotoliul său fusese îmbrăcat în întregime în 
catifea roşie. în sănătatea împăratului a băut dintr-o cupă de cristal, pusă pe 
o tavă de aur ; când însă a felicitat conciliul şi pe membrii săi, după rang, s- 
a folosit doar de un pahar obişnuit. 

Contele nu uită să povestească nici cum şi-a ocupat locul la masa de 
şedinţă. A dextro latere (pe partea dreaptă) stăteau canonicii cu scaunele 
strâns lipite de masă; cei din partea stângă, în schimb, şi-au împins scaunele 
înapoi în aşa fel, încât reprezentantul imperial a putut să înainteze, spre locul 
său, între ei şi masă. 

De-abia când omul ia cunoştinţa de aceste amănunte îşi poate da 
scama cât de grea era cariera de diplomat. 

Ambasadorul nu putea şti niciodată când va aluneca si-si va frange 
gâtul pe terenul lustruit de eticheta înscăunată de secole. Acest lucru avea 
drept urmare o veşnică nelinişte, o permanentă alarmă şi imputări continue 
în ceea ce priveşte prioritatea şi privilegiile. 

Contele Ottingen, ambasadorul împăratului Leopold I, s-a întâlnit la 
Zalânkemen cu solii sultanului. Ambii emisari se pândeau unul pe altul cum 
coboară de pe cal, fiindcă dacă vreunul ar fi atins pământul înaintea celuilalt, 


faptul ar fi însemnat pentru el o umilire. Contele austriac era om în vârstă, se 
mişca greoi şi n-a putut sări din şa dintr-o dată. În timp ce-şi dădea drumul în 
jos încetişor, turcii stăteau incremenifi numai cu un picior în scară. În clipa 
în care contele a reuşit să se pună în sfârşit cumva pe picioare, turcii au 
descălecat si ei. 

În diplomaţie, nu numai talpa a avut un rol important. Cine se aşeza 
mai repede pe scaun îşi cucerea prestigiul prioritätii. La conferinţa de pace 
de la Karlovitz, s-a găsit o modalitate ingenioasă pentru a preîntâmpina 
discuţiile dintre ambasadorii austro-ungar, turc, polonez şi venetian, în ceea 
ce priveşte prioritatea de rang. S-a construit un edificiu rotund, cu o singura 
sală, în mijlocul căreia se afla o masă rotundă. Casa-sală avea patru uşi, iar 
în faţa fiecărei uşi era aşezat cortul unuia dintre ambasadori. La un semn dat, 
ambasadorii ieşeau, în acelaşi timp, din corturi, intrau deodată pe cele patru 
uşi ale sălii şi, cu o promptitudine ostăşească, se trânteau, deodată, pe 
scaunele de lângă masa de şedinţe. Nici unul n-a fost prejudiciat în rangul 
său”. 

Frederic cel Mare a trimis la Versailles un ambasador ciung, fapt care 
a pus curtea franceză în mare încurcătură. Dacă la Berlin ar fi fost trimis ca 
ambasador al Franței un om teafăr, regele prusac şi-ar fi râs în pumni. Atât s- 
au tot sfătuit şi au căutat, până au găsit, în sfârşit, un diplomat olog ; acesta 
dobândi, aşadar, funcţia de ambasador, datorită infirmitätii sale. 

S-ar putea să fie vorba doar de o simpla anecdotă, deşi lucrul este 
plauzibil! 

În schimb, marele maestru de ceremonii, englezul Sir John Finett, în 
jurnalul său, care cuprinde curiozitatile ceremonialelor la care a participat, 
relatează purul adevăr . Jurnalul n-a apărut decât după moartea sa, deci este 
sigur că şi-a scris amintirile doar pentru propria sa plăcere, fără a se gândi 
să-l dea publicităţii. 

Cele mai multe buclucuri le-a avut cu incäpätänatul ambasador 
venetian. Odată, italianul fusese invitat cu prilejul unei serbări la curte. 
Înainte de a răspunde invitatiei, acesta La poftit pe Sir John la el acasă, 
pretinzând să 1 se reproducă cuvânt cu cuvânt textul invitatiei adresate 
ambasadorului francez. A cerut cu îndărătnicie ca invitația lui să fie întru 
totul identică cu cea a francezului; să nu lipsească din ea nici o litera. Sir 
John i-a îndeplinit dorinţa şi, ca unul care şi-a isprăvit treaba cu bine, s-a dus 
acasă. Din nou sosi un curier, anunțând — cu sufletul la gură — ca 
venetianul doreşte să ştie dacă ambasadorul Marelui Ducat o să fie şi el de 


fata la serbare. I s-a răspuns că da. In acest caz, binevoiască Sir John să-i 
comunice anume care ambasador a primit mai întâi invitaţia, el sau cel al 
Marelui Ducat, fiindcă de acest lucru depinde participarea lui la serbare. Ce 
putea să facă Sir John? L-a liniştit spunându-i că, bineînţeles, Veneţia a fost 
invitată mai întâi. 

Sir John a realizat cea mai straşnică lovitura de maestru, când a 
aplanat gâlceava dintre ambasadorul francez şi cel spaniol, care erau în 
veşnică harta. Problema era care dintre ei să sada, cu ocazia unei conferinţe, 
la dreapta nuntiului papal. Nu încăpea nici o îndoială că nunțiul n-are decât o 
singura parte dreaptă. Necăjitul maestru de ceremonii a găsit, până la urmă, 
o soluţie magistrală. L-a rugat pe nunțiul papal de la Londra să-l invite la 
conferinţă pe nunțiul de la Paris. Omul a râs şi i-a facut pe plac. În această 
situaţie era firesc că nuntiului de la Paris i se cuvine să stea la dreapta 
nuntiului de la Londra. Celor doi artagosi li s-a oferit să-şi aleagă singuri 
locul. Francezul a ales locul din stânga nuntiului de la Londra, fiindcă in 
felul acesta era mai aproape de el; spaniolul a optat pentru dreapta lui, 
fiindcă, deşi era între ei un interpus, totuşi locul putea fi socotit mai de 
cinste. Amândoi erau mulţumiţi. 

Au fost şi situaţii când n-ajuta nici un şiretlic. În astfel de cazuri, 
ambasadorii solutionau problema prioritätii cu ajutorul armelor. 

Întâmplarea incredibilă s-a petrecut în septembrie 1661, la Londra. 
Pe Tamisa, sosea la Londra noul ambasador suedez. Conform etichetei de Ia 
curte, pe malul Tower-ului îl aştepta echipajul regal, care avea să-l conducă 
spre Whitehall. Cortegiului trebuia să i se alăture şi landourile ambasadorilor 
străini. Acest protocol făcu să izbucnească o discuţie furibundă : care trăsură 
trebuie să urmeze imediat după landoul ambasadorului suedez, cea a 
francezului sau cea a spaniolului ? Regele Carol a ridicai din umeri ` domnii 
să se înţeleagă între ei. 

De acord, să se înţeleagă ei intre ei. 

Guvernul englez ştia că ,,intelegerea" va degenera într-o încăierare 
urâtă ; a luat deci toate măsurile ca să fie îndepărtați de la locul scandalului 
cetăţenii englezi. În faţa portului a fost scoasă armata, care a dat deoparte 
mulțimea imensă de curioşi. Guvernului puţin îi pasă în ce fel îşi vor sparge 
capetele domnii ambasadori. 

Ambasadorul suedez trebuia să sosească la orele trei după masă. Încă 
de la ora zece, trăsura spaniolului se afla la fata locului, escortata de 
cincizeci de oameni înarmaţi. Francezul a întârziat puţin, fiind astfel în 


dezavantaj. În schimb, avea o suta cincizeci de ostaşi: o sută de pedestrasi si 
cincizeci de călăreți. 

Apăru şi ambarcatiunea; ambasadorul suedez cobori, ocupandu-si 
locul în caleaşca regală. în momentul în care cupeul s-a pus în mişcare, cei 
doi adversari, care se pändeau, au şi täbärät unul asupra celuilalt. Spaniolii s- 
au desfăşurat în linie de bătaie, barând drumul, pentru a-şi acoperi trăsura, 
care, profitând de situaţia avantajoasă, o pornise la trap în urma trăsurii 
suedezului. Francezii au tras o salvă cu pistoalele şi archebuzele apoi au 
năvălit cu sabia scoasă asupra spaniolilor. S-a iscat o bătălie în toată legea. 
Spaniolii luptau împotriva atacatorilor francezi, superiori ca număr, cu o 
furie nebună, fără a ceda o palmă de loc. Au fost omorâţi doisprezece 
oameni, răniți — patruzeci. Numărul morților a fost sporit şi de un cetăţean 
englez. Mânat de curiozitate într-un loc primejdios, s-a ales cu un glonţ în 
cap. 

Părea că faţă de eroismul orb al spaniolilor, francezii ar fi superiori în 
strategie. Pentru orice eventualitate, ei au ţinut în rezervă un grup de călăreți 
; acesta avea sarcina s-o 1a în galop după trăsura spaniolilor, s-o atace şi să-i 
taie häturile. Aşa s-a şi întâmplat. Însă, minunea minunilor : sabia nu reusea 
să taie haturile. Spaniolii fuseseră si mai sireti: în loc de curele puseseră la 
trăsurii lanţuri îmbrăcate în piele. 

Soarta bătăliei s-a decis; nu însă şi cea a prioritätii. Ludovic al XIV- 
lea îşi smulgea de furie... peruca. A întrerupt legăturile diplomatice cu 
Spania. A remis paşaportul ambasadorului spaniol, iar pe al său l-a rechemat 
de la Madrid. În jurul Pirineilor sufla vânt de război. Fiind mai slabă, Spania 
a fost nevoită să cedeze. Ambasadorul spaniol, marchizul Fuentes, a declarat 
solemn, în prezenţa curții de la Versailles şi a celor douăzeci şi şase de 
ambasadori şi reprezentanți străini, că Spania recunoaşte prioritatea Franţei. 
În amintirea importantului eveniment, Ludovic a bătut o medalie. Pe o parte 
a medaliei se vede un cap încununat, iar pe cealaltă parte, Ludovic pe tron, si 
în faţa lui, într-o atitudine umilă, marchizul Fuentes, înconjurat de ceilalţi 
ambasadori. Inscripţia medaliei: Jus praecedendi assertum, confitente 
hispanorum oratore (Prioritatea a fost confirmată, ambasadorul spaniolilor 
a recunoscut-o). 


ROBA SI PERUCA 


Judecatorul ele odinioara se imbraca in roba, isi punea peruca si din 
momentul acela se dezumaniza; devenea o maşină judiciară, îmbrăcată cu 
fast oficial. Degeaba spunea apostolul Pavel: „Litera omoară, spiritul 
insufleteste". Dreptul medieval nu lua în considerare decât litera”. Nu-l 
interesa intenția, ci fapta. Pedeapsa pe care legea a hotărât-o pentru fapta 
respectivă era aplicată fără crutare. Nu exista nici discernământ, nici 
circumstanta atenuanta, nici îndurare! 

Robotul cu robă şi perucă trimitea la eşafod chiar şi un copil, dacă 
acesta comisese vreo faptă pe care legea o pedepsea cu moartea. Între 
tipăriturile aflate în biblioteca Széchényi, într-un pachet de manuscrise din 
1780 se găseşte descrierea amănunțită a felului în care a fost decapitata o 
fetiță de treisprezece ani, cu numele de Margarete Dissler. Acest lucru s-a 
întâmplat în secolul care se numea al luminilor! În numărul 30 din anul 
1681, al ziarului berlinez ,,Sonntagischer Postilion", se află o ştire care 
relatează despre o fetiță de paisprezece ani care a fost prinsă încercând să 
provoace un incendiu. Astăzi, medicii s-ar pronunţa: piromanie. Pe vremea 
aceea însă au condamnat-o la moarte, au decapitat-o, iar cadavru! i l-au ars. 
Un alt ziar berlinez, ,,Vossische Zeitung", relatează, în numărul 112 din 
1749, că în Bavaria a fost arsă pe rug o vrăjitoare. Având în vedere că s-ar fi 
dovedit că ea a iniţiat în meserie şi o fetiţă de opt ani, au executat şi copila: 
călăul i-a deschis venele. 

Nu se ceda din îndărătnicul principiu de represiune nici când făptaşul 
nu putea fi adus în faţa instanţei. În acest caz, pedeapsa se executa simbolic, 
în effigie. Dacă prin sentință s-a pronunţat condamnarea la moarte, se 
confectiona un manechin de paie care era târât în centrul oraşului, sub 
spânzurătoare. Acolo, manechinului de paie i se citea, în mod solemn, 
sentința, apoi 1 se dădea ordin călăului să-şi facă datoria. Respectând strict 


toate canoanele meseriei sale, călăul spânzura manechinul. Lipsea doar 
medicul care să confirme, cu ajutorul stetoscopului, moartea. 

Dacă sentinţa era deosebit de aspră, ea prevedea şi arderea cadavrului 
după execuţie ; şi acest ordin era adus la îndeplinire cu stricta respectare a 
legii. După ce-l spânzura, călăul scotea din streang manechinul de paie, îl 
aşeza pe rug şi ii ardea cu mare pompă, spre edificarea publicului 
spectator. 


PROCESE PENALE ÎMPOTRIVA CADAVRELOR 


Neiertătoarea practică judiciară se aplica si în cazul cand faptasul 
murise între timp. Principiul aspru al represiunii, cu alte cuvinte răzbunarea 
etatizată, îşi descărca furia rece şi pe cadavru. 

Atunci când Carol al II-lea s-a întors în Anglia pentru a ocupa tronul 
tatălui său, Cromwell şi câțiva dintre cei ce împărţiseră puterea cu el 
odihneau sub lespezile de marmură ale catedralei Westminster. 

La 30 ianuarie 1661 — aniversarea execuţiei lui Carol I — sicriele 
lui Cromwell şi a doi dintre tovarăşii săi au fost scoase din mormintele lor şi 
duse la Tyburn, locul de execuţie al criminalilor de rând. Acolo, cele trei 
cadavre au fost spânzurate, lăsate în spânzurătoare până seara, apoi 
decapitate şi înmormântate la piciorul spânzurătorii. Acest spectacol „rar' a 
avut loc în prezenţa unui public numeros : doamnele din elita Londrei 
considerau de datoria lor să se abată pe la Tyburn, pentru a se „îmbogăţi cu 
plăcuta amintire" a unui tablou interesant. Ce nervi trebuie să fi avut femeile 
acelea! Memorialistul Pepys relatează întâmplările din ziua de 30 ianuarie a 
acelui an : a ascultat o predică, a primii o scrisoare de la fratele său, apoi a 
vizitat-o pe lady Batten. Aceasta. împreună cu soţia lui Pepys, sosise chiar 
atunci de la Tyburn, unde fuseseră să vadă cele trei cadavre spânzurate. 
Excursia doamnelor este amintită, fără nici un comentariu, ca cel mai firesc 
lucru. 

Este caracteristic pentru formalismul vechii legislații că procesul 
împotriva cadavrului celui vinovat decurgea cu respectarea tuturor normelor 
procedurale. Diferenţa era doar că se desemna un curator pentru cadavru, 
deoarece, după cum se ştie, cadavrul nu poate vorbi şi, în consecinţă, n-are 
cum să se apere. Astfel se proceda în cazul sinucigasilor; un foarte interesant 
extras de proces, din 1725, ilustrează semnificativ faptul : 


„Proces penal, intentat de către procurorul regal din Fontaine-des- 
Nonnes, împotriva lui Jacques de la Porte, funcționar al judecătoriei din 
Marcilly, curator pe lângă cadavru! lui Charles Hayon. La proces s-a dovedit 
că Charles Hayon. locuitor din Chaussee, s-a sinucis, din proprie inițiativă şi 
în mod criminal ; legändu-si picioarele, el s-a aruncat în râu, înecându-se. 
Drept pedeapsă, cadavrul lui este condamnat să fie plimbat pe străzile 
comunei Chaussee întins cu fata în jos pe un grătar de lemn" ". 

N-am putut constata dacă, în căzu! lui Cromwell, procesul a decurs 
după toate formalitatile : în schimb, actele procesului intentat împotriva 
cadavrului ucigasului lui Henric al III-lea se păstrează integral până in 
zilele noastre”. 

Cu acei prilej au fost ascultați nouă martori, care au declarat cu toţii, 
sub jurământ, ceea ce toată lumea ştia, şi anume: atentatorul Jacques 
Clement l-a înjunghiat pe rege, după care soldaţii şi curtenii, năvălind în 
cameră, l-au ciopârtit pe atentator, omorându-l. După obişnuita introducere, 
sentinţa rostită în numele urmasului regal, Henric al IV-lea, dispune: 

„Urmând sfatul consiliului judecătoresc, maiestatea sa a hotărât şi 
hotărăşte : cadavrul amintitului Clement să fie rupt în patru de patru cai, apoi 
ars, iar cenuşa aruncată în fluviu, pentru ca în felul acesta să-i piară până şi 
urma. Dat la St. Cloud, 2 august 1589. — Iscălit: Henry. — Adnotare: S-a 
îndeplinit în acelaşi loc şi în aceeaşi zi". 

Ruperea în patru era pedeapsa ucigasilor de regi. 

Henric al IV-lea nu bănuia că şi el va fi victima pumnalului unui 
atentator, iar ucigaşul său, Ravaillac, va suporta pe viu supliciul lui 
Clement. 

Era mai puţin tragic când legea îşi descărca setea de răzbuna re pe 
obiectele neinsufletite. 

La 8 aprilie 1498, mulţimea ridicată împotriva lui Savonarola a 
asediat mănăstirea San Marco din Florenţa. Unul dintre discipolii călugărului 
a tras clopotul. La semnalul de alarmă cei din mănăstire s-au strâns şi au 
rezistat un timp : până la urmă, însă, a biruit mulţimea. Restul îl ştim. Însă 
puţini ştiu că arderea pe rug a lui Savonarola a fost urmată, în vara aceluiaşi 
an, de condamnarea clopotului de către un consiliu de magistrați. Clopotul a 
fost scos din turn, pus într-o căruţă trasă de măgari şi purtat prin tot oraşul: 
călăul îl biciuia tot timpul, la fel cum zbirii lui Xerxes biciuiserä 
Helespontul. 


Am enumerat aceste cateva pilde, ca sa pot deschide, cu ajutorul lor, 
cărare prin bălărule vechiului drept, şi, în felul acesta, să ajung la cea mai 
absurdă procedură judiciară feudală, la aşa-numitele procese intentate 
animalelor. 


PROCESE INTENTATE ANIMALELOR 


Să acuzi şi să condamni animale: iată o temă minoră pentru umorişti. 

Trebuie să deosebim două feluri de procese intentate animatelor: 

O categorie de procese avea ca scop izgonirea animalelor dăunătoare 
care aduceau pagube mai însemnate. Aceste procese ţineau de competenţa 
tribunalului ecleziastic. 

O altă categorie de procese era formată din cele care se intentau 
împotriva unui anumit animal criminal, şi aveau ca scop pedepsirea 
fărădelegii săvârşite. Acestea ţineau de judecătoriile civile. 

Procesele bisericeşti nu intră în cadrul cărții mele. Le amintesc, pe 
scurt, numai pentru a releva deosebirea dintre cele două soiuri de procese. 

Printre calamitatile naturale ale evului mediu, un loc important îl 
ocupau imensele roiuri de vieţuitoare mărunte care se abăteau peste o 
regiune: lăcuste, viermi, cărăbuşi, şerpi, broaște, soareci, guzgani, cârtite etc. 
Ele distrugeau recolta şi, de multe ori, în urma lor izbucnea foametea. Ştiinţa 
din vremea aceea privea neputincioasă dezastrul. Oamenii deci au renunţat la 
ştiinţă, apelând la religie. 

Primejdia, care izbea pe neaşteptate şi cu putere necruțătoare, nu şi-o 
puteau explica decât ca pe o faptă a vreunui demon. Nu lăcustele devorează 
recolta, nu şoarecii rod rădăcinile plantelor, ci însuşi necuratul o distruge, 
întruchipat în acele animale dăunătoare. Oamenii ingroziti aşteptau ajutorul 
de la preoţii lor şi pretindeau ca demonul să fie afurisit. 

Bine. dar afurisirea avea reguli foarte precise. Formalismul evului 
mediu s-a insinuat şi în dreptul bisericesc, la fel ca si în cel laic, lucru cu atât 
mai de înţeles cu cât în ambele domenii legislative paragrafele erau invartite, 
sucite şi cârpăcite de aceiaşi jurişti. 

Trebuia respectate, prin urmare, şi la afurisenie normele de judecată: 
denuntul, desemnarea apărării, procesul, acuzarea, apărarea, sentinţa. Fireşte, 
astăzi toate aceste lucruri par comice, dar privite prin optica epocii erau 
ciudate doar în măsura în care astăzi ni se par ciudate unele dintre obiceiurile 
tradiției engleze. Ştim, de pildă, că în amintirea „conspirației prafului de 


puşcă", şi astăzi, într-o anumită zi a anului, o gardă coboară in pivnitele 
parlamentului britanic, luminând cu /ämpase de ulei fiecare ungher spre a 
vedea dacă nu cumva se ascunde, pe undeva, ceva suspect! Cred că nici nu 
trebuie să amintim că întreaga pivniţă este inundată de lumină electrică. Cu 
toate acestea, nu râde nimeni de zelul emeritei gărzi. 

Sentința tribunalului bisericesc cuprindea, pentru început, un 
avertisment (monitoire). Apoi urma afurisirea propriu-zisă (maledictio). Nu 
împotriva animalului, ci a demonului ! 

S-au întâmplat cazuri când şi tribunalele laice încercau o procedură 
asemănătoare. Aceasta era o caricatură a proceselor bisericeşti, cum ne 
informează, plin de umor involuntar, un detaliat proces-verbal de 
procedură care s-a păstrat. 

Procesul a avut loc în Elveţia, în fata judecătoriei din comuna 
Glurns“. 

„Anno Domini 1519, de ziua Ursulei, in fata judecätorului comunei, 
Wilhelm von Hasslingen. s-a infätisat Simon Fliss, locuitor al comunei 
Stilfs, anuntänd, in numele locuitorilor comunei, cä, in conformitate cu 
prevederile legii, doreste sä intenteze actiune penalä impotriva soarecilor de 
camp. Cum, potrivit prevederilor legale, in astfel de cazuri soarecii au nevoie 
de apärätor, el a cerut ca autoritatile sa numeasca din oficiu un apärätor, 
astfel ca soarecii sä n-aibä motiv a se plänge. Pe baza acestei cereri, 
judecătorul l-a numit pe cetățeanul Hans Grienebner din Glurns ca apărător 
al sus-numitilor şoareci, împuternicindu-l legal în această funcție. După 
aceasta, din partea locuitorilor comunei Stilfs, Simon Fliss a desemnat 
acuzatorul împotriva soarecilor, în persoana lui Minig von Tartsch." 

(Se pare fie că procesul s-a tot amânat, fie că se ţinea zi de judecată 
numai de două ori pe an, fiindcă ultima dezbatere n-a avut ioc decât în 1520, 
în miercurea următoare zilei lui Filip şi Jacob.) 

„Judecător : Conrad Spergser (Căpitan de mercenari în trupele 
conetabilului de Bourbon.) Jurafi (se înşiră numele a 10 cetăţeni). 

Împuternicit de toţi locuitorii comunei Stilfs, acuzatorul Minig von 
Tartsch a arătat că el a citat pentru ziua aceea in fata instanţei pe Hans 
Grienebner, apărătorul animalelor lipsite de rațiune, numite şoareci de câmp, 
drept care respectivul Hans Grienebner s-a si infatisat, prezentându-se ca 
reprezentant al şoarecilor de câmp. 

Fiind audiat ca martor, Minig Waltsch, locuitor din Sulden, a spus că 
el umblă de 18 ani prin ogoarele din Stilfs si a putut constata că şoarecii de 


câmp produc într-adevăr pagube însemnate, astfel încât locuitorilor abia de 
le rămâne puţin fân. 

Locuitorul Niklas Stocker din Stilfs a arătat că el ajuta la lucrul 
câmpului pe acele ogoare şi a văzut cum nişte animale — ale căror nume şi 
prenume nu le cunoaşte — produc mari pagube gospodarilor : acest lucru l-a 
putui constata mai ales toamna, la cositul otavei. 

În prezent, Vilas von Raining locuieşte in vecinătatea comunei Stilfs. 
dar acum zece ani era locuitor al Stilfsului. El arată că poate afirma acelaşi 
lucru ca Niklas Stocker, fiindcă şi el i-a văzut de multe ori pe şoarecii 
stricatori. 

Acestea fiind zise. martorii şi-au întărit prin jurământ depozitiile." 

(După cum se vede, judecătorul a evitat să audieze gospodarii 
interesați din Stilfs, dovedindu-si impartialitatea prin faptul că a ascultat 
numai martori nepărtinitori, dezinteresati : doi cetăţeni de prin împrejurimi şi 
un zilier localnic. 


Acuzarea : 

„Minig von Tartsch acuză soarecii de câmp pentru daunele pe care le 
provoacă şi demonstră că dacă lucrurile vor continua, iar animalele 
dăunătoare nu vor fi îndepărtate, cei care l-au împuternicit vor ajunge în 
situaţia să nu mai poată plăti impozitele şi vor fi nevoiţi să se mute prin alte 
parti". 


Apararea : 

„Faţă de această acuzare, Grienebner arătă: A înţeles acuzaţia, însă 
reaminteşte că protejatii săi aduc şi foloase (distrug larvele insectelor), deci 
el contează pe faptul că judecătoria nu le va retrage ocrotirea sa. Dacă acest 
lucru totuşi se va întâmpla, el cere ca instanţa să oblige prin decizie pe 
pârâtori să desemneze un alt teritoriu, unde naratii să poată trăi mai departe 
netulburati; să pună la dispoziţia lor o gardă care, în timpul mutării, să-i 
apere de duşmanii lor fireşti, câinii şi pisicile, iar în încheiere îşi formulează 
pretenția că dacă în cazul că printre protejatele sale s-ar găsi vreunele 
gravide, să li se dea un termen de graţie suficient pentru a-şi putea naşte puii 
si a-i transporta în condiţii optime". 


Sentința : 

„După audierea acuzării şi a apărării, precum şi a martorilor, se 
hotărăşte că animalele dăunătoare cu mumele de şoareci de câmp sunt 
obligate să evacueze ogoarele şi păşunile comunei Stilfs şi să se mute în 
termen de 14 zile, fiindu-le interzisă pe veci întoarcerea pe meleagurile de 
unde au plecat; dacă însă vreuna din rozătoare este însărcinată sau dacă din 
cauza vârstei fragede n-ar suporta călătoria, pentru acestea se asigură 


ocrotire încă 14 zile : în schimb, toţi cei în stare să călătorească trebuie să 
plece, la termenul fixat". 

Se poate vedea că formele procedurale s-au respectat cu stricteţe, 
instanţa fiind la fel de nepărtinitoare în sentinţă ca şi la audierea martorilor. 
Soarecii trebuia să fie condamnaţi, deoarece comportarea lor distrugătoare a 
fost dovedită de martori impartiali. Faţă de unii dintre condamnaţi instanţa a 
dovedi însă o atitudine deosebit de intelegätoare, luându-se după procedura 
legală, care asigura diferite înlesniri femeilor însărcinate. Faţă de propunerea 
apărătorului a avut o atitudine rezervată şi rigidă : n-a desemnat vreun alt loc 
de pripas, ci pur şi simplu 1-a expulzat pe vinovaţi. Să se ducă unde vor ! S- 
au dus ? Au rămas ? Nu se ştie ! 

Procesul penal individual, agăţat de gâtul animalului vinovat, avea 
cu totul alt caracter. În asemenea cazuri, prin judecător glăsuia vechiul 
principiu juridic jus talionis : ochi pentru ochi, dinte pentru dinte. Dacă 
pedeapsa se putea ,,executa" de vinovaţi fugiţi sau de oameni morţi, de ce n- 
ar putea-o executa şi animalele delincvente? Principiul rigid al răzbunării şi 
al terorii poruncea ca cel în culpă să ispäseascä ` zeița Themis şi-a legat 
ochii, n-o interesa dacă paloşul ei cade peste om sau animal ”. 

Prima sentință care ne-a parvenit datează din 1266 şi a fost 
pronunțată împotriva unui porc : cea din urmă sentință împotriva animalelor 
condamnă la moarte, o iapă. în 1692. Deci moda proceselor de o absurditate 
fără seamăn a ţinut mai mult de patru secole. Ne-au rămas în total 93 de 
însemnări şi procese-verbale autentice, ceea ce reprezintă un număr foarte 
mare, având în vedere prăpădul pe care-l făceau în vechile arhive incendiile, 
pustiirile războaielor şi lipsa de grijă a oamenilor. Cele mai multe cazuri 
provin din Franţa, dar avem date şi din Germania, Elveţia, Italia. Din Anglia 
ne-au rămas foarte puţine date autentice, însă câteva rânduri din opera lui 
Shakespeare ne lasă sa înţelegem că şi acolo probabil erau frecvente 
execuțiile de animale „vinovate". In Negustorul din Venetia, Gratiano se 
repede la nemilosul Shylock cu aceste cuvinte: 

„Firea ta de călău îmi aduce aminte de lupul spânzurat pentru 
omucidere, al cărui spirit hain s-a smuls până şi de pe spanzuratoare". 

Procedura era îndeplinită de judecătoria de resort. Procurorul 
reprezenta acuzarea. Se întâmpla să se delege şi un apărător din oficiu. Se 
audiau martori, uneori se făcea şi o anchetă la fata locului, consemnând totul 
în procese-verbale amănunțite. Se întâmpla, de pildă, ca în virtutea anumitor 


reguli de procedură, un porc vinovat să fie supus torturii, iar amarnicul său 
guitat să fie luat drept recunoaştere a vinovätiei. 

Până la pronunţarea sentinţei, animalul inculpat îşi petrecea zilele în 
tristă detenție, la fel ca şi tovarăşii săi de suferință, oameni, în aceeaşi 
închisoare şi sub supravegherea aceloraşi temniceri. Mai mult, facturi 
oficiale atestă că autoritățile alocau pentru hrana animalelor deţinute aceeaşi 
sumă ca pentru puşcăriaşii oameni. În cazurile mai sus amintite se ivea doar 
o singură dificultate. Conform regulilor, trebuia ţinută evidenţa celor arestaţi. 
Sub ce nume urma să figureze deci animalul deţinut? Şi cu aceasta birocraţia 
a scos-o la capăt, înregistrând detinutul patruped pe numele stăpânului său : 
„porcul lu X Y". 


Daca dezbaterile dovedeau vinovatia animalului acuzat, instanta 
pronunta sentinta. Cunoastem un caz din 1499, cand, potrivit regulilor, 
sentinta s-a citit in fata animalului condamnat, la inchisoarea unde acesta era 
ținut în preventie. Pedeapsa unui animal care a săvârşit un omor era moartea. 
Dintre toate felurile de execuţii, se aplica, îndeosebi, spânzurătoarea, 
socotită ca fiind cea mai ruşinoasă pedeapsă. Puteau surveni cazuri şi mai 
grave, de pildă când animalul vinovat şi-a impus sau şi-a sfâşiat victima cu o 
cruzime deosebită. În astfel de cazuri, pedepsele se înăspreau, aplicându-se 
aceleaşi suplicii prin care se făcea mai îngrozitoare moartea fiorosilor 
criminali. 

În 1463 au fost îngropaţi de vii doi porci criminali ; tot un porc a fost 
condamnat în 1386 să fie târât prin tot oraşul, de către călău, spre locul de 
execuţie, întins pe un grătar de lemn. 

Sentința de condamnare la moarte o executa călăul oficial, în public, 
cu respectarea tuturor formalităţilor. Călăul primea remuneraţia 
reglementară, ca în cazurile de execuţie obişnuită, în arhiva oraşului Meulan 
din Franţa există şi astăzi o noul datând din 1403, în care sunt trecute 
cheltuielile pricinuite de executarea unui porc condamnat. Faimosul 
document glasuieste astfel : 

„Pentru hrana porcului din închisoare: 6 sous parizieni. 

Item, ca urmare a ordinului domnului judecator-sef, pentru călăul 
care a venit de la Paris să execute sentinţa, 54 sous parizieni. 

Item, plata pentru căruţa în care porcul a fost dus la locul de execuţie, 
6 sous parizieni. 

Item, pentru frânghia cu care a fost legat şi spânzurat porcul, 2 sous 
parizieni si 8 centime. 

Item, pentru mănuşi. 2 centime pariziene". 

Din notă reiese, aşadar, că la dramaticul eveniment călăul purta 
mănuşi, la fel ca şi la executarea unui om. Erau cazuri când se tăia râtul 
porcului şi pe capul astfel ciopartit se punea o mască umană. Câteodată se 
îmbrăca animalul cu pantaloni şi vestă, spre a se crea o şi mai mare 
asemănare cu oamenii. 

De cele mai multe ori apare ca acuzat porcul, fiind totodata si un 
martor care atesta nemaipomenita neglijenţă a părinţilor fata de copiii lor. 
Aceşti părinţi neglijenti, de vreme ce şi aşa era la îndemână un călău, ar fi 
meritat să fie cel putin plesniti. Mai rar apare ca acuzat taurul sau calul, şi 
mai rar catârul sau măgarul. În 1462 a fost spânzurată şi o pisică, fiindcă 
înăbuşise un prunc. 

În cazuri mai puţin grave, animalul acuzat avea şansa să scape de 
pedeapsa cu moartea. Cunoaştem legea din 1395 din Sardinia în legătură cu 
mägarii care pătrund într-un loc interzis: dacă măgarul intră pentru prima 
dată în locul cu pricina, legea ordona să 1 se taie o ureche: în caz de recidivă, 
se tăia şi cealaltă ureche. Poate este singurul caz din istorie când o pedeapsă 
infamatoare face să dispară tocmai semnul infamiei — urechile de măgar. 

Din păcate, nu avem decât foarte puţine informaţii în legătură cu un 
proces penal din vechea Rusie intentat unui berbec împungăcios. Ştim doar 
atât, că judecătorul l-a condamnat pe animalul artägos la deportare în 
Siberia. Nu ne-au rămas date despre felul în care s-a adus la îndeplinire 
sentința, nici despre viaţa particulară a berbecului, condamnat să mănânce 
pâinea amară a deportării. 

Stim însă mai multe despre câinele care, într-un orăşel din Austria, a 
muşcat un consilier municipal. Stăpânul câinelui şi-a dovedit nevinovăția, 
obtinându-si achitarea. În schimb, animalul trebuia să ispăşească. Pentru 
oribilul atentat a fost condamnat la închisoare pe un an şi o zi. În urma unor 
circumstanţe agravante, trebuia să-şi ispăşească pedeapsa nu în închisoarea 
obişnuită, ci într-o cuşcă în mijlocul oraşului. Numele acelei custi de fier era 
Narrenketterlein (cuşca infamiei), şi în ea se închideau vinovatii condamnaţi 
să suporte şi batjocura publică. 

Cunoaştem, de asemenea, şi cazul unui conflict de competență. În 
1314, în comuna Moissy din Franţa, un taur scăpat din staul a luat în coarne 
un om. Fiind înștiințat, contele de Valois, vecin de domeniu cu comuna, a 
dispus arestarea taurului şi a ordonai deschiderea procedurii penale. 
Funcţionarii contelui au descins la Moissy şi, în mod reglementar, au dat 
curs procesului. Audiindu-se martorii, taurul a fost dovedit criminal. Instanţa 
contelui, cu drept de viata şi de moarte (jus gladii), a dat sentinţa, care a fost 
executată pe loc, la spânzurătoarea comunei. Dar, după asta, primăria 
comunei Moissy şi-a adus aminte că pe teritoriul ei contele n-ar fi avut drept 
de judecată. A facut recurs la instanţa superioară, dieta comitatului. Dieta s-a 
luat cu mâinile de cap : pe de o parte, comuna avea dreptate, iar pe de alta nu 


era recomandabil să te pui rău cu puternicul conte de Valois. In consecință, a 
decis în mod înţelept că într-adevăr contele n-a avut dreptul să judece pe 
teritoriul comunei, în schimb, spânzurarea taurului fusese legală, fiindcă 
acesta o meritase. 

Au rămas însemnări şi despre acordarea înaltei gratieri. 

În septembrie 1379. pe imaşul comunei Jussey, trei porci turbati s-au 
repezit la baietasul porcarului comunei şi l-au sfâşiat. S-a iscat mare zarvă, 
porcii alergau în toate părțile şi, la îmbulzeală, turma de porci a moşierului s- 
a amestecat cu turma comunei. Pentru a potoli revolta opiniei publice, 
mosierul a dispus deschiderea procedurii penale, închizând, deocamdată, 
ambele turme într-o cocina de preventie. Dar, după primul elan, atât 
mosierul, cât şi primăria şi-au dai seama că de aici poate ieşi o mare belea, 
fiindcă judecata supremă o exercita ducele de Burgundia. Daca acesta s-ar fi 
amestecat in proces, se putea foarte uşor întâmpla ca el să nu se 
mulțumească doar cu condamnarea celor trei porci — vinovaţi principali —, 
ci să dispună executarea, pentru complicitate, a ambelor turme. Aceasta 
însemna o imensă pagubă, deoarece vânzarea cărnii animalelor executate era 
interzisă. Ea se arunca la câini ori se îngropa la piciorul spânzurătorii. Prin 
urmare, seniorul s-a dus personal în audienţă la Filip cel îndrăzneţ, ducele cu 
renume istoric al Burgundiei. Intervenţia a avut rezultat, obținându-se de la 
duce înalta grațiere a complicilor porcilor criminali. S-a trimis către 
judecătorul suprem al ducatului o ordonanţă dispunând doar condamnarea 
celor trei făptaşi principali. în urma graţierii, ceilalți, „deşi toţi au fost de fata 
la uciderea copilului porcarului", trebuiau să fie lăsaţi liberi. 

Pentru a prezenta şi sub aspectul formal înscrisurile întocmite cu 
prilejul unor astfel de procese, voi reda, în traducere exactă, un foarte 
interesant proces-verbal şi sentinţa respectivă. Mă abat de la original doar 
prin aceea că pe alocuri introduc semne de punctuație, fiindcă ar fi imposibil 
să citeşti dintr-o singură suflare întortocheatele şi interminabilele salbe de 
cuvinte ale textului oficial. Din nou este vorba de o scroafă criminală, care 
n-a fost acuzată de una singură, ci împreună cu cei şase purcei ai săi, fiindcă 
provocaseră moartea unui bäietas de cinci ani. Cazul s-a întâmplat la 
Savigny, pe teritoriul de sub jus gladii al doamnei de Savigny. În proces a 
fost implicat şi stăpânul scroafei, însă acestuia nu 1 s-a întâmplat nici un 
necaz. 

Actul sună în felul următor : 


„S-a judecat in Savigny, de către noi, nobilul judecător Nicolas 
Quarroillon, în ziua de 10 ianuarie 1457, de fata cu martori numiţi şi citați. 

Huguemin Martin, procurorul nobilei doamne de Savigny, a ridicat 
acuză împotriva lui Jean Bailly, locuitor tot de aici, din pricina acelei 
întâmplări că martea dinaintea Crăciunului trecut, o scroafă cu cei şase 
purcei ai săi, aflaţi în momentul de fata în arestul amintitei doamne, a fost 
prinsă asupra faptului. săvârşind, din vina numitului Jean Bailly, crima de 
omucidere asupra lui Jean Martin, în vârstă de cinei ani. Numitul procuror, 
dorind să ia în considerare hotărârea instanţei numitei doamne, întreabă prin 
noi pe numitul acuzat dacă doreşte sa se pronunţe în cazul acum amintit al 
numitei scroafe şi al purceilor săi. După care, somat o dată, de două ori, şi în 
al treilea rând, constatând că întrucât nu are nici o obiectie care să împiedice 
procesul, poate să expună totul în ceea ce priveşte vinovăția şi ispäsirea 
numitei scroafe ; numitul acuzat a declarat că n-are nimic de spus ; drept 
care, numitul procuror ne-a adresat acea rugăminte, ca fără nici o amânare să 
pronuntäm hotărâre în acest caz. Din această pricina, noi, sus-numitul 
judecător, dăm spre cunoştinţa tuturor că decidem următoarele : 

Luând în considerare că este îndeajuns de dovedit cazul înaintat 
nouă, referindu-ne la procedura şi legile ducatului Burgundiei, ne pronuntäm 
şi facem cunoscut ca porcul lui Jean Bailly — la dispoziția doamnei de 
Savigny — să fie spânzurat de cele două picioare de dinapoi, pe 
spânzurătoarea aflată pe teritoriul de sub jurisdicţia doamnei de Savigny. In 
ceea ce priveşte purceii de lapte ai numitei scroafe, ne pronuntäm şi facem 
cunoscut ca, deşi numiții purcei au fost găsiți plini de sânge, vinovăția lor nu 
este, totuşi, pe deplin dovedită, fapt pentru care cazul lor este separat de cei 
al scroafei şi până la un nou termen, care se va fixa, se dau în îngrijirea lui 
Jean Bailly, presupunând că Jean Bailly va depune 100 sous, garantie a unor 
viitoare cheltuieli de judecată, în cazul că totuşi se va dovedi vinovăția 
purceilor. 

După pronunțare, numitul procuror a cerut ca sentința să i se 
înmâneze în scris, drept care eu, jos-iscălitul Huguemin de Montgachot, 
notar de curte al înălțimii sale ducele de Burgundia, i-am eliberat prezentul 
act ; în ziua sus-amintită şi in fata martorilor amintiţi, Ita est" *. 

În legătură cu acest caz complicat, şi bravul Montgachot, notarul 
înălţimii sale, a mai întocmit încă trei acte. Într-unul e cuprinsă declaraţia 
stăpânului purceilor, des-amintitul Jean Bailly, cum că el n-are nici un ban 
pentru cheltuieli de judecată şi nu-i dispus să-şi asume nici o răspundere în 


ceea ce priveşte viitoarea comportare a purceilor. Al doilea act a fost 
întocmit la executarea sentinţei de condamnare la moarte a scroafei şi atestă 
execuţia. Cel mai interesant act este al treilea care cuprinde hotărârea luată 
în cazul purceilor rămaşi orfani. Pentru soluţionarea problemei, s-a ţinut, în 
ziua de 2 februarie, în prezenţa persoanelor pomenite de către sus-amintitul 
judecător, un proces suplimentar, dându-se o sentință care amintește 
înţelepciunea lui Solomon : întrucât stăpânul purceilor n-a fost dispus să 
depună garanția pentru cheltuielile de judecată, cei şase purcei vor fi 
consideraţi bunuri fara de stăpân, si, ca atare, pe baza uzanțelor juridice ale 
țării, vor fi predati latifundiarei. 

În felul acesta, toată lumea a fost mulţumită. Gospodarul cu porcii a 
scăpat de plata daunelor, cucoana a obţinut purceii, persoanele oficiale au 
încasat taxele, iar tinerii porci au scăpat fără cazier judiciar. 


JURISPRUDENTA ROMANTATA 


E dificil să acordezi barocul cu romanticul. Totuşi, nu pot caracteriza 
altfel grupul de jurişti care s-a format, la începutul secolului al XVIII-lea, în 
jurul universităților germane, care făcea să răsară flori — fie ele cât de 
bizare — pe aridul teren al jurisprudenţei. Cine are posibilitatea să răsfoiască 
noianul dizertatiilor, disputelor, comentariilor şi tratatelor acelei vremi se va 
simţi de parc-ar sta în fata unui câmp smältuit cu flori stranii. 

Aceste studii dezbat problemele juridice într-un mod vădit romantios. 
Autorii lor nu-şi încercau agerimea spiritului asupra instituţiilor juridice. 
Juristul de azi, de pildă, îşi alege ca temă legea chiriilor, dreptul de 
succesiune, dreptul familiei, dreptul cambial, şi despre fiecare în parte scrie 
câte un studiu mai mult sau mai puţin substanţial. Nu astfel se apuca de 
treabă juristul barocului german. El îşi punea ochii pe o persoană sau un 
obiect şi pe acesta îl plimba de-a lungul diferitelor paragrafe. 

S-a redactat dreptul morarilor, al brutarilor, al fierarilor, al 
trompetilor, ba chiar şi al prostituatelor. Ei discutau cu seriozitate despre 
drepturile câinilor, ale porumbeilor, ale albinelor. Au luat în vârful 
condeielor raporturile juridice privitoare la scrisorile de dragoste, problemele 
juridice ivite în legătură cu palmele, au rezolvat problemele juridice iscate de 
bantuirile stafiilor. 

Toate acestea surit prezentate in stilul pompos al barocului, esenta 
fiind înlocuita cu strălucire moartă, cu speculaţii lipsite de conţinut. 

Cu un cuvânt, romantat. 


DREPTUL CANIN 


De jure canum. Cu acest titlu apare, in 1734, expunerea populară a 
avocatului Heinrich Kliiver din Wittenberg despre dreptul câinilor. Acest 
opuscul ar putea servi în şcoli drept model al felului de gândire barocă. 

Primul capitol se ocupă cu apologia câinelui; autorul povesteşte 
întâmplări despre docilitatea şi lealitatea animalului. Pofta de a povesti îl 
târăşte. în $$ 23 şi 24, pe tărâmuri neobişnuite: 

§ 23. Odată, găina unei femei bătrâne şi sărace îşi ouase conştiincios 
ouăle cu care a fost prevăzută de către natură, însă n-a mai apucat să le 
clocească, murind dintr-o cauză oarecare. Biata femeie îşi frângea mâinile de 
necajita ce era. Deoarece se gândea că s-a ispravit cu creşterea găinilor, 
fiindcă n-o să mai aibă cine să clocească ouăle. Catelusul ei, de parcă ar fi 
înţeles tragica situaţie, s-a aşezat pe ouă şi le-a clocit pe toate. 

§ 24. O cărturăreasă de la ţară a preparat găinilor sale o hrană 
deosebită, pentru ca ele să devină bune ouätoare. Câinele ei a înfulecat 
mâncarea găinilor. Rezultatul: atât timp cât a ţinut efectul alimentului, 
câinele oua un ou după altul, de parcă ar fi fost găină. 

Doar în capitolul trei încep să mârâie problemele propriu-zise ale 
dreptului canin. Se perindă, ca unii care stârnesc diferite încurcături juridice, 
câinii de casă, cei de vânătoare şi cei turbati. Pe scenă apare şi hingherul. 
Rolul acestuia nu-i aşa de simplu, cum s-ar părea. După regulamentul 
vechilor bresle, un om care fusese odată hingher nu mai putea fi vreodată 
membru al vreunei bresle, deoarece meseria aceasta era trecută în rândul 
ocupatiilor dezonorante. Totuşi, se putea întâmpla ca vreun meserias 
onorabil să omoare un câine. Problema juridică consta în ce măsură se poate 


califica acest meserias drept hingher de ocazie, cu alte cuvinte, amator şi nu 
profesionist în meseria de hingher. 

Câinii doctorului Klüver şi-au amestecat lătratul şi în dreptul de 
succesiune. Aflăm astfel că un câine nu se consideră avere succesorală, în 
consecință este moştenit de către celălalt sot. În schimb, zgarda câinelui 
numai în acel caz poale fi moştenită de către sot dacă este confecționată din 
curea simplă. În caz că e bătută cu argint, se va preda moştenitorilor în drept. 

Autorul mai scormoneste o mulțime de probleme canine interesante, 
însă, în locul lor, voi face cunoscută o altă capodoperă de-a lui: studiul — 
apărut în multe ediţii — despre copilul născut în postalion. 


COPILUL NĂSCUT ÎN POŞTALION ŞI TAXA DE TRANSPORT 


Titlul întreg sună astfel: Kurtzes Bedencken tiber die juristische 
Frage: Ob eine schwangere Frau, wenn sie wărender Reise auf den Wagen 
eines Kindes genesen, fiir selbiges Fuhr-Lohn zu geben gehalten sey (Jena, 
1709) (Scurtă monografie despre problema juridică: dacă o femeie 
însărcinată naşte un copil în timp ce călătoreşte într-un poştalion, este 
obligată să plătească taxă de transport şi pentru prunc). 

Înainte de a se naşte în poştalion copilul, autorul discută problema 
dacă în general se cade ca o femeie să călătorească neinsotita. El citează, in 
legătură cu aceasta, pe profesorul Beier de la Jena, care e categoric împotriva 
acestor călătorii, guia suspectum reddunt pudicitiam (fiindcă ridică îndoieli 
în privinţa pudorii). însuşi autorul nostru recunoaşte că se pot isca suspiciuni 
în jurul pudorii). În schimb, descoperă şi o circumstantä atenuantă: este 
posibil — spune el —ca femeia să aibă treabă, şi astfel este obligată să 
călătorească. S-ar putea întâmpla însă ca vreun călător să dea târcoale cu 
propuneri obraznice doamnei care călătoreşte singură; în acest caz, autorul 
recomandă un răspuns straşnic, cu referire la pudoare. Indraznetului trebuie 
să 1 se răspundă în felul următor: „Dacă mă iubiţi cu adevărat, nu-mi răpiți 
ceea ce mă face demnă de iubit". Pentru şi mai mare efect, răspunsul este 
trecut în text în limba franceză, aşa cum l-a copiat autorul din vreo carte 
franceză de anecdote (Si vous m'aimez, vous ne songerez pas ă me ravir ce 
qui me rend aimable). 

După acestea, are loc evenimentul care slujeşte ca subiect disertatiei : 
călătoarea singuratică naşte, pe neaşteptate, un copil în poştalion. Autorul nu 
este preocupat de problema ajutorului medical, pentru el fiind importantă 


doar problema juridica : oare taxa de transport trebuie platita separat pentru 
nou-născut ? În limbajul de azi : trebuie cumpărat bilet şi pentru copil ? 

Sunt două cazuri posibile: 

1. Daca femeia a închiriat toată träsura. în acest caz, are dreptul să 
invite oricati musafiri doreşte, fără ca proprietarul postalionului să poată 
pretinde vreo taxă separată. Copilul se consideră drept un astfel de oaspete. 

2; Dacă a cumpărat bilet doar pentru ea. Această eventualitate a 
fost discutată de mai mulţi învăţaţi şi s-a ajuns la părerea generală că pentru 
copil nu trebuie plătit bilet, quia partus est portio mulieris, vel viscerum 
(fiindcă fătul face parte din trupul femeii, asemeni organelor ei 
interne). Autorul împărtăşeşte aceeaşi opinie, însă din cu totul alte motive, 
ŞI se pare că întreaga disertaţie a scris-o ca să opună argumentelor juriştilor 
retrograzi argumentele sale ,,innoitoare" şi surprinzătoare. Argumentul de 
mai sus. după care copilul face parte din trupul femeii şi deci poate fi 
considerat ca persoană de sine stătătoare tot atât de puţin ca oricare dintre 
organele ei interne, nu stă în picioare. Adică stă, însă numai atât timp cât 
copilul se ascunde pe dinăuntru. Din momentul în care s-a desprins de 
mamă, el trebuie considerat o persoană independentă. 

Care sunt, aşadar, noile argumente hotărâtoare ? 

1. Copilul nu ocupă uni loc separat pe bancă, deci nu-l 
păgubeşte pe cărăuş. Chiar dacă mama n-ar fi în stare să-l ţină în braţe, nici 
atunci nu-i nevoie să-l aşezi pe bancă „fiindcă poate fi culcat pe paiele din 
fundul trăsurii. 

2: Cărăuşul putea să vadă că femeia este însărcinată, deci trebuia 
să tina cont de sporire. 

Lucrul e clar. Se schimbă oare situaţia dacă femeia, din precauţie, îşi 
ia cu sine şi un leagăn ? Da. se schimbă, fiindcă leagănul ocupă loc în 
trăsură. Dar nici în acest caz nu se va plăti pentru copil, ci pentru leagăn, şi 
anume numai în cazul în care proprietarul postalionului dovedeşte că locul 
ocupat de leagăn l-ar fi putut da altcuiva. 

O nouă încurcătură ` femeia nu vrea să plătească pentru leagăn. Ce 
poate să facă, în acest caz, cäräusul? Poate opri leagănul ? Foarte bine, dar 
cu ce drept 7 Cu drept de zălog ori eu simplul drept de reţinere ? Nu-i totuna, 
fiindcă dacă n-are decât drept de reţinere, i-o poale lua înainte un creditor cu 
drept de zălog. După ce citează o groază de autorităţi în materie de drept, 
autorul ajunge la concluzia importantă că proprietarul poştalionului n-are 
decât drept de reţinere. Cine se îndoiește de corectitudinea citatelor — scrie 


la sfârşit — sa frunzărească opul, unanim apreciat, al doctorului Harprecht, 
intitulat Recht der Fuhrleute (Dreptul cărăuşilor), în care va găsi toate 
citatele în partea I, cap. 4, § I, p. 63. 

Eu unul nu m-am îndoit şi n-am mai răsfoit acea carte de mare 
autoritate. 


DOMENIUL JURIDIC AL SCRISORILOR DE DRAGOSTE 


Dacă m-am ocupat de complicațiile juridice iscate în jurul nou- 
născutului, o să amintesc şi despre antecedente. 

Bernhard Pfretzscher, jurist, savant din Wittenberg, s-a aventurat pe 
acest tărâm al dreptului, neglijat până atunci, scriind o lucrare de interes 
obştesc despre scrisorile de dragoste: De litteris amatoriis. Von 
Liebesbriefen (Witembergae, 1744). 

Studiul se imparte in doua parti: se discuta separat despre dragostea 
cinstită şi despre cea vinovată. 

Primul caz, prima întrebare: întrucât obligă la căsătorie scrisoarea de 
dragoste a unui minor? Răspuns: dacă părinţii au consimţit să fie scrisă, ea 
obligă — altfel, nu. Hotărârea este corectă, cu toate că în practică, de la 
Papinianus încoace, e foarte putin probabil să se fi întocmi scrisori de 
dragoste cu aprobare părintească. 

Întrebarea următoare: scrisoarea alienatului obligă la căsătorie? 
Problema nu-i deloc simplă. Dacă studiem cu atenție cazurile, găsim câte 
exemple vrem, în care chiar dragostea a tulburat mintea aceluia care a 
compus scrisoarea. Câteodată l-a ticnit în aşa măsură, încât arăta de parca ar 
fi fost nebun de legat. După unii jurişti, astfel de îndrăgostiți exaltati trebuie 
considerați nebuni, deci scrisorile lor de dragoste nu-i obligă la nimic. 
Punctul de vedere al autorului : trebuie cerută părerea medicilor specialişti 
spre a putea stabili gradul de nebunie. 

O altă complicatie : in ce măsura obliga scrisoarea omului beat ? 
Depinde de gradul de beţie -- îşi dă cu părerea autorul. 

Trebuie să se procedeze foarte prudent cu interpretarea declaraţiilor 
nu tocmai limpezi din scrisorile de dragoste. 

Juriştii au căzut de acord că declaraţiile vagi, în genul locurilor 
comune ca, de exemplu : „Eşti a mea", „Să fii a mea" etc., nu obliga. În 
schimb, da, sunt considerate drept promisiuni de căsătorie frazele astfel 


însăilate : „Orice ar spune lumea, vreau să fii a mea" ; „Scumpa mea, esti a 
mea, niciodată nu le voi părăsi" ; „Numai moartea ne poate despărți”. 

Ce de îndrumări folositoare pentru tinerii corespondenţi! În special se 
remarcă ultima frază a colecţiei de exemple: „Dacă mă căsătoresc vreodată, 
atunci numai pe tine te iau". Autorul se plasează pe o bază riguros legală, 
trecând declarația de mai sus în rândul promisiunilor ipotetice, conform 
regulii lex permittens ; în cazul prezenţei unei condiţii de amânare (dacä...), 
contractul nu intră în vigoare decât o dată cu îndeplinirea condiţiei. Deci, în 
cazul în care autorul scrisorii e hotărât să nu se căsătorească niciodată, nu 
poate fi obligat să se căsătorească nici cu domnişoara în cauză. 

Ultima întrebare din domeniul dragostei cinstite : ce se întâmplă dacă 
adresanta nu răspunde la scrisoare ? După autor, nici nu e obligată să 
răspundă. O declaraţie valabilă obligă chiar dacă onorabila nu răspunde. În 
caz de dubiu, se ia hotărârea ca femeia să declare sub jurământ în ce fel a 
interpretat conţinutul scrisorii. 

Cu dragostea vinovată autorul termină repede. De această rubrică ţin 
scrisorile de dragoste ale soților, şi anume cele adresate unor terțe persoane. 
Dacă soţia se pretează la astfel de lucruri, soţul poate proceda în două feluri: 

1. Întrucât femeia a gresii din lipsă de experienţă, trebuie iertatä. 

2: Întrucât a corespondat in mod conştient, soţul poate s-o 
pălmuiască. De altfel, şi puncte de vedere utilitariste justifică o palmă 
aplicată la timp, lucru care-l scuteşte pe sot ca mai târziu să fie nevoit să 
recurgă la măsuri disciplinare mai grave. 

Dar dacă femeia îşi prinde bărbatul asupra faptului ? Ea nu poate uza 
de palme şi de procedee teroriste ca mijloace represive, ci trebuie să aranjeze 
afacerea în mod paşnic. 

Cu aceasta expunere de motive, vădit părtinitoare, s-ar parca ca 
autorul a făcut ordine definitivă în imensitatea stufoasă a problemelor 
juridice iscate de scrisorile de dragoste. 

În timp ce citeam micul studiu, mi-a atras atenţia acea afirmaţie a 
autorului că poţi înnebuni din dragoste. Este cunoscută minuscula operă a 
spaniolului Quevedo, despre spitalul nebunilor din dragoste; aceasta însă nu 
este altceva decât jocul imaginaţiei marelui satiric al veacului al XVII-lea. În 
schimb expertiza Facultăţii de medicină de la Helmstădt, din anul 1726, a 
fost emisă de nişte savanţi. 

Pretextul a fost furnizat de un tânăr teolog luteran, care s-a 
îndrăgostit de servitoarea tatălui său. Fata fiind calvinistă, în fata căsătoriei 


s-au ridicat grave obstacole religioase. La un moment dat, în biserica 
luterană s-au găsit biletele batjocoritoare la adresa luteranilor. Cercetările au 
scos la iveală că autorul ravaselor fusese tânărul teolog. 

Dar, oare de ce îşi bătea joc tânărul de propria sa credinţa ? Fiind 
citat în fata conciliului bisericesc, a recunoscut totul. Voia să atate preoțimea 
luterană, ca apoi aceştia, la rândul lor, să-i atace pe calvinisti cu putere 
intetita, drept care să ia naştere o puternică dispută teologică, iar fata, 
convinsă de argumentele disputei teologice, să treacă la religia luterană. 

Dragoste complicată de teolog! 

Autoritatea bisericească, bănuind că ceva nu-i în ordine cu teologul, 
s-a adresat Facultăţii de medicină din Helmstădt. lată răspunsul acesteia : 

„Responsum Facultatis Medicae (Răspunsul Facultăţii de medicină). 
Având în vedere actele privitoare la cand. teol. C.H. şi cerându-ni-se părerea 
privitoare la faptul dacă din acte se poate constata că la numitul candidat 
judicium rationis e pervertit per nimium amorem (dacă dragostea peste 
măsură nu i-a luat minţile), noi, Decanul, Seniorul şi Profesorii Facultăţii de 
medicină de aici, studiind şi cumpănind temeinic cazul, am sintetizat 
părerile noastre. Împrejurările cuprinse în acte permit într-adevăr să se tragă 
concluzia că în cazul numitei persoane nu-i totul în ordine, deoarece la 
persoanele predispuse la melancolie, amor frustratus (dragostea 
neîmpărtăşită) poate provoca tulburarea minții în aşa măsură, încât individul 
nu mai e răspunzător de faptele sale". 

Timpul trecea, însă idila teologului se tara mai departe prin labirintul 
actelor. Expertiza Facultății de medicina a fost transferată la Facultatea de 
drept din Wittenberg. S-a dispus un consult medical. Teologul a fost luat în 
primire de către medici, care l-au examinat, întocmind despre cele constatate 
un proces-verbal. Conform procesului-verbal, afacerea s-a isprăvit în mod 
surprinzător : teologul a declarat ca n-are nici pe dracu' si, de altfel, nici nu 
mai este îndrăgostit... 


JURISPRUDENTA PRIVITOARE LA STAFII ŞI LEGEA 
PALMUITULUI 


Părintele juriştilor romantici isi desfăşura activitatea la Facultatea din 
Halle. Se numea Samuel Stryk, după numele latinizat Strykius ; între altele, 
decan al Facultăţii de drept, consilier secret al curţii ; cu un cuvânt, era un 
bărbat important. A împodobit literatura juridică cu o sumedenie de studii. 
Una dintre cele mai vestite cărți ale sale a fost De jure spectrorum (Despre 


dreptul strigoilor), Halle, 1700. În ea se lămuresc încâlcitele complicaţii 
Juridice ivite de pe urma stafiilor. 

Artägoasele fantome făceau tapaj mai ales în jurul dreptului de 
închiriere : Chiriaşul poate oare desface contractul, daca în locuinţă se 
ivesc stafii ? Întrucât bântuitul stafiilor este suportabil — de exemplu, dacă 
în părţile laterale ale casei, strigoii ciocänesc mai domol sau racnesc mai 
moderat — locuinţa nu poate fi abzisă. În cazuri mai grave, chiriaşul poate 
desface contractul. Proprietarul este obligat să accepte rezilierea, cu excepţia 
cazului când poate dovedi că înainte de închiriere nu s-a ivit în casa nimic 
neobişnuit. Prin urmare, dacă stafiile s-au instalat în casa o data cu noul 
chiriaş, aceasta se datoreşte faptului că el a atatat împotriva sa vrăjitori si 
vrăjitoare. 

În cazul când se dovedea ca o casa este bântuita de stafii, actul de 
vânzare-cumpărare se anula. Mai mult. dacă ginerele primea ca zestre de la 
socrul sau o astfel de casă stăpânită de stafii, el putea s-o înapoieze şi să 
pretindă completarea dotei. În cazul caselor cu stafii, proprietarilor li se 
cuvin şi reduceri la impozit. 

Demonii bântuie nu numai casele, ci intra şi-n oameni. Ce se 
întâmpla dacă iau în stăpânire pe vreunul dintre soți ? Data aceasta are loc în 
timpul logodnei, logodnicul sănătos se putea retrage. Daca s-a legat căsnicia, 
soţul nebântuit trebuie să rabde. Divorțul nu este îndreptăţit. Exemplu : s-a 
întâmplat ca într-o femeie, care ducea o viaţă pioasă, să intre un vârcolac. 
Uneltirile duhului blestemat se manifestau prin aceea că femeia devenea tot 
mai murdară, iar din casă dispăreau, pe rând, toate obiectele prețioase. 
Bărbatul s-a ruinat complet, însă a trebuit sa rămână lângă nevasta lui, 
deoarece decăderea ei era isprava vârcolacului, iar femeia n-avea nici o 
vină. 

O întrebare importantă, era, de asemenea, dacă o comoară găsită sub 
îndrumarea unui duh este a celui care a găsit-o sau se poate confisca în 
favoarea statului ? Se recomandă multă prudenţă, deoarece este posibil ca 
duhul care apăra comoara sa nu fie împuternicitul diavolului, ci eventual un 
duh bun. Totuşi, trebuie făcută deosebire şi în cazul intervenţiei duhurilor 
rele. Daca duhul nu face altceva decât să indice locul comorii, iar respectivul 
o găseşte şi o duce acasă prin propriile sale puteri, comoara devine 
proprietatea legală a gäsitorului. În schimb, dacă duhul îl învaţă fel de fel de 
vrăji secrete ca să poata ajunge la comoară, adică îi serveşte mijloacele 
pentru a o procura, comoara se va confisca. 


Profesorul Strykius descâlceşte încă multe alte probleme. Se poate 
oare declara decesul unui sol dispărut pe baza faptului că a apărut ca strigoi ? 
Nu!, vine răspunsul, fiindcă apariţia se poate baza pe o înşelăciune. În caz de 
omor, oare constituie o dovadă îndestulătoare dacă stafia victimei apare 
însângerată la locul crimei ? Nu, din acelaşi motiv ca în exemplul de mai 
sus. Are circumstanţe atenuante o crimă, dacă făptaşul a fost îndemnat de 
către un vârcolac s-o facă ? Numai în cazul când se poate dovedi că 
vârcolacul i-a dat târcoale omului şi l-a amenintai că, dacă se codeste, îi 
suceşte gâtul. 

O altă operă de seamă a decanului Strykius pune la punct discuţiile în 
jurul dreptului pälmuitului. Titlul ei: Tractatio juridica de alapa (Tratarea 
Juridica a pălmii). 

Lucrarea se împarte în patru capitole: pentru a ilustra temeinicia şi 
seriozitatea tratării juridice, iată-le titlurile: 

I. De alapae descriptione, adică despre definirea noţiunii de palma. 

II. De subjecto activo —despre cel care trage palmele. 

III. De subjecto passivo - despre cel care primeşte palmele. 

IV. De effectu alapae - despre urmările palmelor. 

Nu voi urmări clasificarea ştiinţifică a profesorului, ci voi da câteva 
mostre, demne de reţinut, din expunere. Omul ar fi tentat să-şi închipuie că 
întreg capitolul întâi este de prisos, deoarece palma este palmă, n-are neve de 
de nici o explicaţie. Cum să n-aibă nevoie ? ! Se poale cădea de acord că nu- 
i cazul să se vorbească despre pălmuire, atunci când 1 se trage cuiva un 
picior in fata ; în schimb, când palma este dată de un om căruia îi lipsesc 
toate degetele de la mână, este necesară o precizare căi se poate de 
riguroasa. Nu importă dacă — de când e lumea — s-a ivit vreodată vreun 
caz de acest fel ; posibilitatea ivirii lui este suficientă spre a incita la 
speculație pe juristul pur-sânge. Aşadar, aflați că o astfel de palmă nu-i 
palmă. 

În schimb, demonstraţia autorului, după care stăpânul n-are dreptul 
să-şi pălmuiască servitorul, vorbeşte despre concepţia sa umanistă. Totuşi, în 
anumite situaţii, soţul poate să-şi pălmuiască în mod legal soţia, şi anume 
dacă o prinde sărutându-se cu altul ; sau — după cum s-a mai arătat — daca 
întreţine corespondenţă de dragoste cu un bărbat străin, sau, în fine, dacă 
hoinăreşte şi nu se întoarce acasă decât seara târziu. Însă dacă o plesneşte de- 
1 dă sângele din nas, faptul constituie un motiv de divorţ. 


Ce se întâmplă, dimpotrivă, dacă soția îşi palmuieste bărbatul ? 
Intervin două cazuri posibile: 1) dacă bărbatul este mai tare decât femeia, 
poate liniştit s-o pălmuiască şi el; 2) dacă bărbatul este mai slab decât 
femeia, şi acţiunea de pedepsire nu are sorti de izbândă, poate intenta divorţ. 
În ambele cazuri, bărbatul are dreptul de a nu lua cunoştinţă că a fost 
palmuit, şi de a se resemna fără a întreprinde nimic. 

Este interzis să recurgi la palmă ca mijloc de represalii împotriva 
unei jigniri verbale. Acest principiu juridic este important şi fiindcă în 
practică se ridică următoarea problemă: dacă vreun domn, cu ocazia unui 
bal, invită la dans vreo duduie si ea îl refuză, respectivul domn are sau nu 
dreptul să-i tragă o palmă respectivei dudui ? Concluzia este negativă, 
pentru că, pe de o parte, femeia dansează cu cine îi place, iar pe de altă parte, 
chiar dacă refuzul de a dansa s-ar considera drept jignire, aceasta este doar o 
jignire verbală, deci nu se poale răzbuna prin pălmuire. 

La baluri şi în alte ocazii asemănătoare, se poale întâmpla şi altceva. 
Anumiți bărbaţi cu moravuri proaste obişnuiesc să se atingă de domnişoarele 
cu bune moravuri, într-un fel care nu este strict necesar desfăşurării dansului. 
în astfel de cazuri atentatorul poale fi pălmuit imediat, deoarece o cunoscută 
regulă juridică glasuieste că cine cu ce greşeşte, cu aceea să şi ispăşească. Ce 
a greşii deci mâna păcătoasă de bărbat, pedepseşte mâna femeii jignite. 

Pe tărâmul dreptului pălmuitului, s-ar mai găsi mea multe lucruri 
folositoare de ştiut, însă acestea nu-i interesează decât pe istoricii dreptului. 

Asemänätoare disertatii juridice în stil baroc ocupă, în cantități 
înspăimântătoare, rafturile bibliotecilor mai mari. S-a scris despre legea 
fecioriei, iscându-se controverse asupra întrebării dacă mireasa are dreptul 
să-şi pună lämâitä pe cap dacă a fost violată ca fata? Un jurist a susţinut că 
da; lämäita este simbolul nevinovätiei morale, iar atacul n-a avut decât 
urmări fizice, cinstea fetei nesuferind nici o lezare. Juriştii tipicari mârâiau 
însă ` oricum şi-ar pierde cineva nevinovăția, nu poate păşi, în fata altarului, 
cu simbolul ei. S-a susţinut şi o părere de compromis: bine, să fie interzisă 
cununa de lämäitä unei astfel de mirese, însă trebuie să 1 se asigure cel putin 
dreptul de a putea pretinde mirelui prețul cununii. 

Un doctorand, pe nume Simon Christoph Ursinus, a stors o teză de 
doctorat — desigur pe bază de cercetări asidue — despre problema dreptului 
prostituatelor (De quaestu meretricio). Cand se poate numi o femeie 
meretrix ? Când îşi împarte grațiile pentru bani. Dar dacă nu ia bani, câți 
cavaleri sunt necesari pentru a merita calificativul? Ştiinţa n-a luat o poziţie 


hotărâtă; după unii autori, ar fi nevoie de patruzeci. Ceea ce i s-a dat 
meretrix-ei nu 1 se mai poate cere înapoi; dacă cineva s-a bucurat de ea şi i-a 
lăsat un zălog, zălogul trebuie preschimbat. Dacă nu i s-a plătit şi nu 1 s-a 
lăsat nici zălog, onorariul promitändu-i-se doar, această promisiune obligă. 
Nici o posibilitate nu era ocolită de ochiul ager al vlăstarului de jurist. O 
meretrix poate face testament sau nu ? Dacă da, are dreptul de a face donaţii 
pioase? Mai mult ca sigur că autorul s-a gândit la Phryne, care s-ar fi oferit 
să reclădească, din câştigul ei, zidurile Tebei. Cea mai teribilă problemă 
juridică a fost dacă o astfel de fată — care îşi risipeşte câştigul fara crutare, 
refuzând să trăiască economicos, cumpătat, conform principiilor burgheze — 
poate ti pusă sub tutelă. Răspunsul este negativ şi, în felul acesta, autorul 
scapă de discutarea amănuntelor asupra felului în care ar trebui să activeze 
tutorele. 

S-a scris despre dreptul barbii, despre dreptul tăcerii, despre dreptul 
nasului, al piciorului, al mâinii, ba chiar separat despre dreptul mâinii stângi 
şi al celei drepte, precum şi despre dreptul fiecărui deget în parte etc. 

Etc. ? 

Si acesta avea dreptul lui separat. 

Da, el, modestul şi neînsemnatul ef caetera, care până atunci nu 
dusese o viata independentă, ci uitändu-si umil propria existenţa s-a 
mulţumit să facă aluzie la existenţa altor noţiuni, mai distinse; mereu 
neobservat sau neluat în considerare, tânjind ca un paria, acest et caetera a 
ieşit — prin bunăvoința profesorului Strykius — din anonimat şi s-a alăturat, 
cu capul sus, şirului de concepte juridice, asemenea micii ratusti urâte din 
poveste, care devine apoi o lebădă albă, strălucitoare. 

Strykius a scris despre el o carte intitulată Tractatio juridica de et 
caetera, adică Tratat juridic despre et caetera. Care este povestea lui et 
caetera? Care este esenţa lui? Când poale fi întrebuințat? Ce fel de 
încurcături pot lua naştere din intrebuintarea lui nejustă, etc. ? 

lată, de exemplu, dacă în vreun act juridic trebuie înşirate toate 
titlurile principelui domnitor, nu este îngăduit să pui stavila şirului lung de 
titluri la cel de-al treilea sau al patrulea, din motiv de scurtare, scriindu-l pe 
et caetera. Mai departe: notarul este răspunzător de actele oficiale 
completate în fala lui, deci să evite intrebuintarea lui er caetera, fiindcă 
partea adversă, răuvoitoare, poate să-i atribuie diverse înţelesuri. 

Din mica şi admirabila lucrare mai aflăm că pe vremea aceea 
reprezenta o insultă gravă să-i spui cuiva: eşti un ef caetera! (Du et 


caetera!). Desi, dupa cum s-a arătat, nu era îngăduit să-i tragi unuia o palma 
daca te jignea, în schimb îi puteai intenta un proces, iar judecătorul era 
obligat să-l pedepsească aspru. Se parc că pedepsele aspre au avut un efect 
binevenit nu numai ca sancțiuni, ci au dus la abandonarea treptata a folosirii 
cuvântului în sens jignitor. Cu aceasta s-a restabilit onoarea lui et cactera. 

Et caetera. 


NEMURITORUL NU ESTE INFAILIBIL 


La 11 martie 1878, la Academia de Stiinte a Frantei a avut loc o 
scenă memorabilă. Fizicianul Du Moncel a prezentat fonograful, noua 
invenţie a lui Edison. Mare a fost surpriza adunării, când mica maşină 
neinsufletitä a prins deodată grai şi a redat fidel cuvintele prezentatorului 
său. care răsunaseră în incintă cu puţin înainte. 

Deodată, un academician mai în vârstă, cu numele de Bouillaud, a 
sării din fotoliu si, repezindu-se la Du Moncel, a început să-l strângă de gât 
cu o furie nu tocmai demnă de un savant. ,,Mizerabile — i-a urlat el —, chiar 
un ventrilog o să ne păcălească !?" 

Întâmplarea este relatată de un martor ocular. Camille Flammarion, 
în capitolul întâi al cărţii sale L'Inconnu (Necunoscutul). El mai adăugă ca 
furiosul domn nu s-a potolit nici după o jumătate de an. La 30 septembrie, 
Academia a ţinut din nou o şedinţă; incredulul încăpățânat a cerut din nou 
cuvântul şi a declarat că, după o matură chibzuinţă, îşi menţine părerea: 
fonograful a fost demonstraţia unui ventrilog. „Fiindcă a spus el — nu este 
posibil ca un nenorocit de metal să înlocuiască nobilele organe ale graiului 
omenesc." 

Posteritatea n-ar fi aflat niciodată despre bravul domn, dacă 
Flammarion nu i-ar fi imortalizat numele. însă Academia a avu! un membru 
cu un nume într-adevăr nemuritor: marele astronom Lalande. În 1781, 
Blanchard a prezentat lumii nava sa zburătoare şi dirijabilă. Fantezia marelui 
public s-a înflăcărat, lumea aproape că şi vedea zburând stoluri de oameni 
deasupra Parisului. Lalande s-a grăbit să potolească excesul de insufletire, 
scriind un articol în numărul din 18 mai 1782 al ziarului „Journal de Paris". 
Folosind în articolul său tot lestul ştiinţei, el a doborât nava zburătoare. „Din 
orice punct de vedere am cerceta problema -- scria Lalande —, este absolut 
imposibil ca omul să se ridice în aer şi să plutească. Pentru aceasta, ar fi 


nevoie de aripi cu dimensiuni uriaşe, mişcate cu o viteză de trei picioare pe 
secundă. Numai un nebun poate să creadă că aşa ceva s-ar putea realiza 
vreodată." 

La 5 iunie 1783, frații Montgolfier lansează primul aerostat... 

O lună după aceea, la 11 iulie 1783. Jouffroy, inventatorul navei cu 
abur, a făcut primul drum cu vaporul său pe Saône. El şi-a prezentat invenţia 
guvernului. Acesta a înaintat-o Academiei. Referatul: experiența nu 
dovedeşte nimic, cazul nu e demn de interes. 

Primii cuceritori ai acrului şi ai apei au căzut in fata comisiei de 
examen a ştiinţei. Nici pionierii căii ferate n-au avut o soartă mai bună. 
Stiinta oficială a lichidat invenţia cu o ridicare din umeri: niciodată n-o să 
pornească trenul acela — se spunea —, fiindcă roţile se vor învârti pe loc. 
Însă roţile de fier au dezmintit uruitul roţilor din capul savanților. Ele se 
învârteau, se tot învârteau, iar locomotiva a luat-o din loc. Atunci se ivi o 
altă pacoste, şi anume că mişcarea cu viteză mare o să dezlantuie boli grave. 
Conform părerii Colegiului medical regal al Bavariei, cine se va urca în tren 
va suferi o comotie cerebrală, iar cine îl va privi cum merge va amefi. Din 
acest motiv — recomanda referatul —, dacă statul îngăduie aceasta 
experienţă periculoasă, măcar să se construiască de-a lungul terasamentului 
un gard de scânduri de înălțimea trenului. 

De secole, căderea meteoritilor era văzută, observată şi dovedită in 
toată Europa. Meteoritii se inghesuiau prin vitrinele muzeelor, însoțiți de 
atestate despre locul şi data căderii. În sfârşit, s-a trezit din somnu-i ştiinţific 
şi Academia, însărcinându-l pe marele chimist Lavoisier să facă un referat 
despre aventuroasele pietre. Pe baza referatului, Academia a decretat că 
treaba cu meteoritii este de necrezut şi imposibil de acceptat, deoarece nu 
pot cădea pietre din cer. Pietrele suspecte au fost aruncate probabil de vreo 
erupție vulcanică necunoscută. 

Planurile cablului transoceanic au fost taxate de către academicianul 
Babinet drept neserioase. Pe Lebon, inventatorul becului cu gaz, l-au pus la 
punct argumentând că o lampă fără fitil nu poate să ardă. Când Harvey şi-a 
expus teoria despre circulaţia sângelui, colegii lui s-au repezii la el atât de 
sălbatic, încât i-au împrăştiat pacienţii. Cazul lui Galilei a luat o întorsătură 
aproape tragică, fiindcă noua sa descoperire irita nervii „sensibili" ai bisericii 
si ştiinţei slugarnice de pe atunci. Universitatea din Paris preda, inca şi în 
secolul al XVII-lea, tezele osificate ale şcolii aristotelice, şi împotriva 
indraznetilor înnoitori recurgea la ajutorul Parlamentului. Acesta i-a exilat 


din Paris, in 1624, pe autorii noilor teorii şi a interzis, sub sancţiunea 
pedepsei cu moartea, „să se predea noile principii care se abat de la vechii 
autori consacraţi”. 

Lui Galvani, colegii de ia Universitatea din Bologna i-au pus pe cap 
o tichie de bufon, l-au facut de râs şi l-au poreclii „„maestrul de dans al 
broastelor". 

O soarta crudă a avut şi una dintre marile glorii ale ştiinţei medicale 
engleze, Jenner, realizatorul vaccinului împotriva vărsatului. Când a expus 
ideea că împotriva flagelului trebuie să te aperi cu vaccinul extras de la 
vacile infectate cu aceeaşi boală, colegii lui s-au năpustit asupra lui cu furia 
unei turme înnebunite. Trăgeau în cutezătorul înnoitor cu articole şi 
pamflete. Un anume dr. Mosley s-a adresat opiniei publice cu mare indignare 
si fraze profetice; „dacă injectăm în corpul omenesc umori animale, cine 
poate sa spună ce consecinţe vor apărea peste câţiva ani ? Ce gânduri se vor 
forma în creierii infectați cu febra animalica ? Ce efect va avea asupra 
caracterului uman influenţa patrupedelor ? Si alţii şi-au înscris pe stindardele 
lor ademenitoare lozinci. Coperta broşurii doctorului Rowley era împodobita 
cu poza colorată a unui băiat cu cap de bou. Doctorul Smyth a amestecat în 
balele furiei sale otrava minciunilor şi nu s-a sfiit să fluture pe sub nasul 
„neghiobului” de Jenner — drept pildă înfricoşătoare — un caz fatal. 
Victima ar fi fost un bäietas vaccinat cu ser de vacă si care, după vaccinare, 
umbla în patru labe, mugea ca o vacă şi impungea ca taurul. 

Cine nu se mulţumeşte cu această scurtă trecere în revistă, să 
răsfoiască istoria invențiilor şi descoperirilor; pildele vor mişuna în fata 
ochilor, la fel ea si gângăniile — care se ivesc, când le zgândări, de sub 
turtele care zac pe păşunile vitelor. 


CREDULII INCREDULI 


Câteodată creierul omenesc parc a fi alcătuit din nişte amestecuri 
foarte bizare. 

Omul cu un astfel de creier dobândeşte subit o mare erudiție, 
orientându-se în cele mai profunde probleme ştiinţifice, pătrunzând tainele 
cele mai ascunse ale firii, dar nu sesizează uneltirile amăgitoare ale 
şarlatanilor de rând, lăsând, cu uimitoare naivitate, să i se agate o veriga de 
nas ca sa spunem aşa - şi să fie pus să joace, ca namila de urs la târg. 
Aceasta, cu toate că rămâne tot un savant eminent, podoabă a academiilor şi 


universităților, la fel ca şi faimosii lui colegi neincrezatori, caic au pus o 
frana scrasnitoare la carul progresului. 

Cunoastem academicieni, eroi pasivi ai unor astfel de înşelătorii, care 
n-ar fi fost îngăduit să li se întâmple nici unor copii de scoala, necum unor 
nemuritori. 

Eroul eroilor a fost matematicianul de renume mondial Michel 
Chasles, membru de vază în Académie des Sciences, autorul unor opere 
deschizătoare de drum, posesorul medaliei de aur a lui Royal Society din 
Londra, membru corespondent al Academiilor din Berlin, Petersburg, Roma. 
Bruxelles, Stockholm, Madrid etc. Timp de opt ani, din 1861 până în 1869, 
savantul a fost purtat de nas de către un şarlatan semidoct. Acesta îi vindea, 
pentru bani grei, scrisorile falsificate ale unor personalități de scamă din 
istoria universală. Nu o duzină, două, nici o sută, două, ci în total 27 345, 
adică douăzeci şi şapte de mii trei sute patruzeci şi cinci de bucăţi în cei opt 
ani. Cât priveşte specialitatea academicianului, ea figurează în colecție cu I 
745 de scrisori de-ale lui Pascal, 622 de-ale lui Newton şi 3 000 de-ale lui 
Galilei. Savantul atât de priceput în matematică risipeşte banii pe aceste 
scrisori, fără nici o socoteală. În decursul celor opt ani. cât a, durat 
escrocheria, omul a plătii falsificatorului 140 000, adică una sută patruzeci 
de mii de franci. 

Păianjenul nu c în stare să prindă cu atâta dibăcie musca în pânză, 
cum l-a prins escrocul, cu numele de Vrain-Lucas, pe savantul nostru. lată 
povestea cu care opera: 

Contele Bois-Jourdain, un nobil regalist, cică ar fi fost nevoit să 
emigreze din cauza terorii lui Robespierre. EI s-a îmbarcat pe o corabie cu 
destinaţia America. Aproape de țărm, corabia — prinsa de furtună — se 
scufundă, iar contele pieri în valuri. Dintre sfărâmăturile corăbiei, expediția 
de salvare a pescuit o ladă în care era colecția de manuscrise, de o valoare 
inestimabilă, a contelui. După înfrângerea revoluţiei, moştenitorii lui au 
obţinut pretioasa ladă, păstrând-o ca pe o relicvă de familie. Însă a doua 
generaţie nu mai este roaba pietatii şi, scăpătând, are nevoie de bani, aşa că 
ar fi dispusă să se despartă de câteva exemplare. Bineînţeles, în taină, ca 
vanitatea familiei să nu fie ştirbită. Din cele câteva bucăţi s-au facut, cu 
timpul, încet, încet, 27 345, iar savantul se repezea la fiecare exemplar ce i 
se oferea, cu lăcomia colectionarului. 

Epistolele erau scrise — cu nişte litere cu aspect invechii — pe hârtie 
de fabricaţie veche, tăiată din cărți de demult. Falsificatorul n-a uitat nici sa 


țină câteva zile hârtia in apa sărată. Cu aceasta el a preintämpinat eventuala 
suspiciune care s-ar fi ivit în legătură cu povestea naufragiului. 

Lucrul cel mai semnificativ în ce priveşte naivitatea nemărginită a 
marelui matematician îl constituie faptul că nici nu s-a interesat măcar dacă a 
existat cu adevărat vreun emigrant cu numele de conte Bois-Jourdain, nici 
dacă e adevărat că s-a prăpădit pe mare. La fel nu-l preocupa cine sunt 
moştenitorii săi, unde locuiesc, dacă ar fi posibil să ia legătura personal cu ei 
si să cerceteze întreaga colecţie. Toate îndoielile i-au fost risipite de un truc 
temerar a! falsificatorului: el vându savantului câteva scrisori rare, luând pe 
ele o sumă respectabilă, dar după câteva zile se prezentă din nou, cu o mutră 
amărâtă, cerând înapoi scrisorile şi restituind banii. Pretindea că unul dintre 
moştenitori, un general regalist de modă veche, auzind despre vânzare, ar fi 
fost cuprins de o furie fără margini, interzicând vânzarea pe viitor şi cerând 
restituirea scrisorilor. Chiar dacă în sufletul savantului a existat vreo 
îndoială, la auzul acestora ea s-a risipit ca o geană de nor. Acum, el îl 
implora pe intermediar să-l liniştească pe bătrânul combatant, deoarece la el 
scrisorile sunt în loc bun. Vrain-Lucas a luat asupră-şi greaua sarcină, l-a 
dezarmat pe bătrânul general morocănos, iar comorile lăzii se scurgeau, mai 
departe, în dulapurile domnului Chasles. 

Mai era însă un mic defect. Scrisorile lui Newton şi Pascal erau 
scrise în limba franceză, însă pe un profan falsificarea pricepută a scrisului 
putea să-l inducă în eroare. Dar. oare din ce motiv îi scria Alexandru cel 
Mare lui Aristotel în limba franceză, si oare cum a putut .scrie Cleopatra lui 
Julius Caesar o scrisoare tot în limba franceză ? Pentru că din ladă ieseau Ia 
iveală astfel de raritäti cu sutele, ba unele chiar şi mai teribile, după cum 
vom vedea mai jos. 

Sarlatanul nu s-a încurcat în itele povestii. El urzea mai departe firul 
povestirii cu o iscusinta scăpărătoare. „Aceste scrisori vechi — spunea el — 
nu sunt originalele, ci traduceri din .secolul al XVI-lea. Nu încape îndoială 
că pe vremea aceea mai existau originalele, şi astfel traducerile sunt 
autentice. Colecţia originală fusese păstrată în arhiva mănăstirii de la Tours, 
unde s-au făcut tălmăcirile. Originalele s-au pierdut, dar autenticitatea 
traducerilor a fost recunoscută de însuşi Ludovic al XIV-lea, care le a trecut 
în colecția sa personală de manuscrise. El şi doamna de Pompadour au 
îmbogățit mereu această colecție, care a rămas în patrimoniul regal până la 
Ludovic al XVI-lea. În furtuna revoluţiei, acest rege a dăruit întreaga 
colecţie contelui Bois-Jourdain, ca nu cumva să cadă în mâinile iacobinilor“. 


Savantul s-a liniştii pe deplin. 

Si poate s-ar fi desfătat liniştit, până la moarte, privindu-si comorile 
păstrate în taină, dacă amorul propriu nu-l îmboldea să dea publicităţii o 
parte din ele. Nu ambiția sa personală l-a determinat, ci orgoliul national de 
francez. 

Cu ajutorul scrisorilor obținute pe bani grei, el voia să demonstreze 
că nu englezul Newton descoperise legea gravitaţiei, ci francezul Pascal. 
Gloria ar reveni, pe drept, geniului francez, care trebuie repus, prin urmare, 
pe piedestalul de pe care l-au dat jos, în mod nedemn. 

La 15 iulie 1867 s-a ţinut memorabila şedinţă a Academiei de Ştiinţe, 
la care Michel Chasles şi-a prezentat comunicarea privitoare la 
corespondenţa lui Pascal cu tânărul student Newton, anexänd notițele care 
dezvoltă teoria gravitaţiei şi scrisorile mamei lui Newton, adresate lui 
Pascal, prin care îşi exprima multumirile pentru bunătatea lui fata de fiul ei. 

Comunicarea produse însă explozie. Nici zicala strămoşească despre 
furnicarul zädärit nu exprimă îndeajuns agitația iscatä de aceasta. 
Majoritatea l-a ovationat pe Chasles, savantul patriot care a redobândit 
pentru geniul francez gloria uzurpată de străini. S-a găsit chiar un chimist 
renumit, care a analizat cerneala întrebuințată la o scrisoare, stabilind prin 
expertiză că este în mod cert din vremea lui Pascal. Însă, câţiva inäcriti 
strambau din nas: „nu-i lucru curat — spuneau ei — , deoarece la data 
indicată pe prima scrisoare Newton era încă un elev de 12 ani: deci era 
neverosimil ca Pascal să-şi fi împărtăşit marea descoperire ştiinţifică unui 
bäietas de vârsta aceasta“. Mai băteau la ochi si alte mici erori si 
anacronisme din scrisori, făcând dubioasă autenticitatea lor. În discuţie s-a 
amestecai şi Sir David Brewster, vestitul biograf al lui Newton, care a 
declarat, fără inconjur, că toată corespondenţa constituie un fals; de altfel, 
toată lumea ştie ca Newton s-a ocupat de fizică mai târziu, iar în perioada 
corespondenţei cu Pascal nu putea nici măcar să viseze la legea gravitaţiei! 

Profesorul Chasles nu s-a lăsat tulburat. Scepticilor francezi le-a 
răspuns aşa cum se obişnuieşte în astfel de împrejurări, şi anume că sunt 
lipsiţi de patriotism şi distructivi. Împotriva savantului englez a pornit la 
luptă cu un nou transport de arme; după câtva timp a publicat şi scrisori 
atribuite lui Galilei, pe care învățatul italian le-ar fi scris tânărului Pascal, in 
care acesta din urma dădea să se înţeleagă ceva despre teoria gravitaţiei. lată 
cum Pascal se ocupa de legea gravitaţiei încă pe vremea când Newton nici 
nu se născuse. 


Degeaba i se obiecta că Ia data pe care o poartă scrisorile, Galilei era 
orb; peste câteva zile se prezentă cu o scrisoare originală, în limba italiană, a 
lui Galilei în care bătrânul savant anunţa cu bucurie că i s-a ameliorat boala 
de ochi, putând să scrie din nou. La aceasta, partida adversă a dat lovitura de 
graţie: una din scrisorile lui Galilei era transcrisă, cuvânt cu cuvânt, dintr-o 
carte franceză din anul 1764, apărută deci cu mai mult de o sută de ani mai 
târziu: Histoire des Philosophes modernes, de Savérien. „Ha, ha — răspunse 
neclintitul academician — , în realitate lucrurile stau invers: Saverien a furat 
textul din scrisoarea lui Galilei“. Drept care a depus la Academie scrisoarea 
lui Savérien adresată doamnei de Pompadour, prin care îi mulțumea pentru 
faptul că marchiza i-a pus Ia dispoziţie, din colecţia ei, scrisorile lui Pascal, 
Newton şi Galilei, ajutându-l cu bunăvoință la realizarea operei sale despre 
filozofii moderni. 

Nu trebuie să mai spun că toate dovezile noi ieşeau tot din atelierul 
lui Vrain-Lucas. 

Cine era acest Vrain-l.ucas ? 

Fiu al unui grădinar de provincie, el n-a terminat decât şcoala 
primară, dar, ajungând la Paris, cerceta bibliotecile, înghițind o mulţime de 
cărți şi creändu-si cunoştinţe confuze de autodidact. Pe urmă, deveni copist 
la un genealog care, pentru bani grei, ticluia arbori genealogici. Aici şi-a 
însuşit elementele de bază ale nobilei îndeletniciri de plastograf. Întâmplarea 
l-a pus în legătură cu academicianul nostru, copiläros de naiv, şi. dându-și 
seama ce posibilităţi 1 se oferă, porni grandioasa campanie de falsificări 
despre care, la început, nu credea nici el că se va desfăşura cu un astfel de 
succes napoleonian. 

Timp de doi ani de zile a tălăzuit fluxul şi refluxul disputei ştiinţifice. 
Chasles nu voia să destăinuie cu nici un chip cum obținuse scrisorile. Pästra 
cu discreţie secretul familiei Bois-Jourdain ! Ajungând la mare strâmtoare, el 
şi-a deschis dulapurile în; faţa câtorva colecționari de autografe recunoscuţi, 
descoperindu-le resturile comorii sale. Voia să dovedească prin diversele 
raritati autenticitatea locului de provenienţă a scrisorilor. 

Colectionarii privirä inmarmuriti minunile ce le stăteau în fata. Erau 
acolo 27 de scrisori ale lui Shakespeare, 28 de la Pliniu, câte 10 de la Platon 
si Seneca, 6 de la Alexandrii cel Mare, 5 de la Alcibiade şi mai mult de 100 
tic la Rabelais. În cutii zăceau vrafuri de scrisori de dragoste, vechi de mai 
multe secole : câteva ale lui Abélard către Heloise, 18 ale Laurei către 
Petrarca, iar una — perla colecţiei — a Cleopatrei, topitoarea de perle, către 


Caesar. lar când s-a crezut ca şirul curiozitatilor se încheie cu aceasta, cu un 
zambet fin pe buze, batranul academician a scos la iveala o scrisoare a lui 
Attila, apoi una a lui Pontius Pilatus către împăratul Tiberius şi, culmea 
culmilor, scrisoarea Mariei Magdalena catre Lazar cel inviat din morti ! 

Aceasta raritate a raritatilor suna astfel: 

„Mult iubite frate, în ceea ce îl priveşte pe Petru, apostolul lui Iisus al 
nostru, sper că nu peste mult o să-l vedem printre noi şi mă pregătesc, cu zor, 
de primirea lui. Sora noastră Maria se bucură de asemenea mult de venirea 
Tui. Ea o duce cam prost cu sănătatea, din care pricină ţi-o recomand s-o 
pomenesti în rugile tale. Ne simţim aşa de bine pe pământul galilor, încât n- 
avem de gând să plecăm acasă în curând. Aceşti gali, care suni numiţi 
barbari, nu sunt deloc barbari, si din ceea ce am putut constata aici, pot 
presupune că de la ei se va răspândi pe pământ lumina ştiinţei. Ne-ar plăcea 
să te vedem o dată şi pe tine, şi-l rugăm pe Domnul să te primească în mila 
lui. 

Magdalena“. 


Numai un îndărătnic posedat de grandomania naționalistă, cum era 
Chasles, putea să nu observe aţa albă cu care era cusută toată povestea. 
Strămoșii gali, agitând făclia ştiinţei, au fost introdusi în scrisoare pentru a 
face să palpite inima lui de francez şi să nu cântărească banii pe care-i dă pe 
documentul de extraordinară valoare probatoare asupra geniului galic. 

Dar în ochii compatriotilor săi colecționari, si mai putin decât atât ar 
fi însemnat mult prea mult, Pe Mania Magdalena n-au mai putut-o înghiţi şi 
l-au solicitat pe profesor să îngăduie cercetarea colecției de către oameni de 
ştiinţă şi grafologi. Profesorul n-a fost de acord. Refuzul şi l-a motivat cu 
încăpățânare şireată de nebun maniac: Nu se poate spera nimic de la aceste 
cercetări, deoarece omul de .stiinta nu-i grafolog, iar grafologul nu-i om de 
ştiinţă”. 

Nici de data asta nu s-a dat bătut .şi ar fi jurat, cu bunä-credintä, că si 
cea mai flagrantă falsificare este act autentic. 

Avalanşa a fost pornită printr-o întâmplare. Comitänd câteva 
matrapazlâcuri mărunte în dauna bibliotecii imperiale, maestrul Vrain-Lucas 
a fost dat pe mana poliţiei. Acolo s-au pus pe tapet şi celelalte afaceri ale sale 
si s-au descurcat frumos si tele povestii  Bois-Jourdain. Märturisirea 
escrocului îl înfurie peste măsură de mult: pe profesor. În şedinţa din 13 
septembrie 1869 a Academiei de Științe, el a recunoscui, cu pocăință, că 


fusese înşelat, iar gloria enuntärii teoriei gravitaţiei trebuie lăsată lui 
Newton. 

La proces, Vrain-Lucas s-a apărat cinic. Cică, nu l-a păgubit pe 
domnul Chasles cu nimic, deoarece plăcerea pe care i-a procurat-o cu 
falsificările lui face 140 000 de franci. Afară de aceasta, el a adus servicii şi 
patriei, pentru că a îndreptat atenţia publică asupra gloriosului trecut francez. 

Patria s-a dovedit nerecunoscătoare, Vrain-Lucas a fost condamnat la 
doi ani închisoare. 

Michel Chasles n-a murit din cauza ridicolului. A mistuit durerile 
deziluziei, ruşinea procesului, numai pateul cu care şi-a stricat stomacul la 
vârsta de optzeci si opt de ani nu l-a putut mistui : din cauza lui a si murit la 
8 decembrie 1880. 


Ar fi interesant să se alcătuiască o antologie cu pataniile savanților 
pacaliti. 

Farsa lui Fontenelle este unu dintre cele mai nevinovate. Batranul 
domn — care de altfel a murit la varsta de o suta de ani, ca prim-secretar al 
Academiei Franceze — şi-a invitat la masa colegii de Ia Academie. După 
masă, au ieşit la plimbare în gradină şi acolo gazda a atras atenţia musafirilor 
asupra unui fenomen ciudat. ,,Pipaiti, domnilor, acest glob de .sticlă. Soarele 
cade de-a dreptul pe el, şi totuşi sus este rece, iar jos este cald. Care poate fi 
cauza?“ Savanţii l-au pipăit şi l-au învârtit în mâini. In jurul faimoasei bile 
au început să roiască păreri înțelepte şi întemeiate. În cele din urmă, 
Fontenelle s-a plictisit de atâtea ipoteze. „Cred că pot să vă comunic 
dezlegarea exactă. Adineauri am fost în grădină şi atunci globul era sus cald 
ŞI jos rece. L-am întors, şi acum, când l-aţi cercetat domniile voastre, sus e 
rece şi jos e cald“. 

Sir John Hill (1716—1775) i-a jucat Academiei din Londra o farsă 
mai răutăcioasă. După ce a asaltat în zadar societatea ştiinţifică, iar aceasta 
nu l-a primit ca membru, s-a răzbunat. Într-o zi, secretarul de la Royal 
Society a primit o scrisoare senzationalä, citită imediat în prima şedinţă. 
Fusese trimisă de către un medic din provincie şi relata despre vindecarea 
miraculoasă obținută cu ajutorul unei soluţii de smoala. Un marinar şi-a rupt 
piciorul ; medicul a potrivit părţile rupte, le-a uns cu smoală, le-a bandajat şi, 


dupa cateva zile, ele s-au sudat perfect. Marinarul umbla de parca niciodata 
n-ar fi suferit vreun accident. 

Pe vremea aceea, se vorbea mult despre puterea terapeutica a 
smoalei; se .spuneau minuni mai ales despre smoala ce s-ar fi găsit in 
mumiile egiptene. Savantilor care jurau pe catran, cazul le veni la indemana, 
constituind o nouă dovadă în sprijinul propriilor lor teorii. S-au găsit şi 
sceptici; aceştia au opinat că piciorul marinarului nu putea să fi fost complet 
rupt. Medicul din provincie exagerează probabil, iar vindecarea trebuie că n- 
a fost chiar aşa de rapidă. Nici nu sa potolit discuţia şi medicul din provincie 
s-a prezentat din nou. „În scrisoarea mea anterioară — scria el — am omis 
ceva. Am uitat să scriu că piciorul rupt al marinarului era de lemn“. 

Eminentul naturalist francez Bory de Saint-Vincent (1780 1846) a 
fost victima unei farse şi mai neobrazate. De numele lui se leagă vestita 
poveste a sobolanilor cu trompă. S-a prezentat la el un zuav pensionat, pe 
nume Brinon, oferindu-i spre cumpărare câteva exemplare de animale 
ciudate, nemaivăzute. Erau nişte șobolani, însă nu de soi obişnuit. Aveau 
coada scurtă, în schimb botul se prelungea într-o trompă lunga de mai multi 
centimetri. „Sunt asa-numitii şobolani cu trompă, din Sahara (rats à trompe 
du Sahara) spuse zuavul. Savantul a cumpărat cu vreo trei sute de franci o 
femelă şi un mascul. În curând, perechea de guzgani a fost blagoslovită cu 
fericirile familiale şi, peste putin, a venit pe lume noua generație de şobolani, 
însă nici unul nu avea trompă. Până la urmă, s-a aflat că zuavul fusese mai 
înainte om de serviciu într-o sala de disectie şi, folosindu-se de cunoştinţele 
sale, a tăiat cozile sobolanilor şi le-a transplantat pe nas. 

În cercurile ştiinţifice germane a produs o mare vâlva descoperirea 
Tui J.B.A. Beringer, profesor universitar şi consilier ducal din Wiirzburg. 
Odată, plimbându-se printr-o veche cariera de piatră, privirea i-a fost atrasă 
de nişte pietrificări interesante : păianjeni, viermi, râme şi altele de soiul 
acesta. Profesorul deveni atent şi începu în carieră cercetări sistematice. 
Descoperirile sporeau. Apăreau la suprafaţă şerpi pietrificati, broaste, 
soparlc, apoi — minunea minunilor — un păianjen, împreună cu pânza lui, 
întreagă, împietrit în momentul în care tocmai prindea o muscă. Senzatia luă 
proporţii. Pe unele din pietrele scoase se puteau vedea desenate soarele şi 
luna ; mai mult, savantul norocos a găsit si un desen infatisand o cometă. 
Cea mai prețioasă parte a descoperirii o constituiau pietrele în perfectă stare, 
pe care se putea citi numele lui Iehova, scris cu litere ebraice. Si toate 
acestea nu săpate în piatră, ci parcă sculptate, în relief ! 


Au început sa apară ipotezele. După una dintre păreri, pietrele au luat 
fiinţa drept urmare a unui /usus naturae, joc al naturii. Chiar şi atunci când 
vărsăm pe pământ o găleată cu apă, aceasta va forma fel de fel de desene 
capricioase. Este adevărat însă că dacă am turna şi o mie de găleți — isi 
dădea cu părerea un altul — , tot n-o să ia naştere figura unui päianjen 
prinzând o musca şi nici numele lui Iehova scris corect. Trebuie să ne 
gândim la altceva, şi anume că pietrele n-au apărut întâmplător, ci au fost 
create conştient de către anima mundi, spiritul universal, creator, care 
pătrunde întreaga fire. 

Părerea profesorului Beringer era însă alta ; de altfel, a şi prezentat-o 
în fata lumii ştiinţifice într-o formă fastuoasă, corespunzătoare. El a 
prezentat materialul, împreună cu discipolul său Georg Ludwig Huber, sub 
forma unei disertatii de doctorat, ilustrată cu splendide anexe litografice. 
Cărticica aparu în 1726, la Wiirzburg. Din titlul său kilometric ajung doar 
cele două cuvinte de la început: Lithographiae Wirceburgensis etc. 
Comunicarea ştiinţifică de atunci este astăzi o raritate bibliofilă ™. 

Profesorul n-a admis părerile prăpăstioase sus-amintite. De la prima 
vedere, un om de ştiinţă serios putea să ştie că nu avem de-a face cu 
pietrificări. Reprezentările sunt făcute de mâna omului, şi anume ele provin 
din vremea când străvechiul popor german trăia încă în starea întunecată a 
păgânismului. Cu alte cuvinte figurile erau idoli, obiecte de cult păgân si, ca 
atare, reprezintă o valoare inestimabilă pentru cercetarea culturii germane 
străvechi. Probabil că au ajuns în cariera de piatră din Würzburg cand 
germanii s-au creştinat. Este evident că primii episcopi creştini n-au admis 
obiectele cultului păgân si, la ordinul lor, populația le-a strâns si le-a 
îngropat pe toate. S-ar putea ca şi prin alte părți, în adâncul pământului, să se 
ascundă pietre asemănătoare. Pentru lumea ştiinţifică este un noroc 
providential că tocmai la Wurzburg, datorită întâmplării, ele au ieşit la 
suprafaţă. 

Argumentarea era limpede şi simpla, putând fi acceptată. 

Profesorul a dat un răspuns la fel de limpede şi acelor sceptici care 
nu puteau include în obiectele cultului pagan şi pietrele cu inscripţia Iehova. 
În sânul populaţiei germane din timpul trecerii la creştinism au fost evrei 
care au trecut la creştinism o dată cu ceilalți, îngropându-şi si ei obiectele 
cultului lor anterior. 

Cărticica a ajuns la regele Saxoniei. Descoperirea îl interesa şi a dat 
dispoziţii să 1 se scrie profesorului ca să-i trimită câteva exemplare din 


interesanta descoperire. Pietrele au fost cercetate la Dresda şi problema s-a 
elucidat şi mai simplu decât explicaţia „simplă" a profesorului. 

Cu o truda demnă de o cauză mai bună, pietrele fuseseră cioplite de 
către studenţii din Würzburg. Le-au îngropat în cariera de piatră, având grijă 
ca profesorul să le găsească pe rând. Era o ştrengărie de o îndrăzneală 
nemaipomenită, însă a reuşit. Făptaşii au fost solidari, aşa că nu s-a putut 
descoperi banda care hohotea de râs în spatele profesorului. 

Se spune că însuşi profesorul a cumpărat şi a distrus exemplarele 
lucrării ce-1 vestea gloria ; de aceea cartea a şi devenit o raritate bibliofilä. 


TAINA CĂRŢII SĂLBATICILOR 


Cei despre care am vorbit până acum erau savanți fără experienţa 
vieţii. Ei nu erau pregătiți sufleteşte pentru suspiciune ; nu recunoșteau cursa 
întinsă cu viclenie. Însă abatele francez Domenech şi-a săpat cu propria lui 
mână groapa în care a căzut. 

Biblioteca. Arsenalului din Paris păstra un caiet misterios ; nimeni nu 
ştia cum de ajunsese acolo. Catalogul îl tinea în evidenţă sub titlul Cartea 
sălbaticilor (Livre des Sauvages). Caietul cuprindea nişte figuri şi desene 
ciudate, care după fişele bibliotecii erau opera unor piei-roşii din America. 

Directorul bibliotecii. Paul Lacroix, a arătat-o unui renumit geograf 
francez, abatele Domenech. El ştia că abatele cutreierase prin America de 
Nord, Texas şi Mexico, fiind recunoscut ca specialist în problema pieilor- 
TOŞII. 

Abatele s-a apucat să cerceteze caietul şi, după câteva săptămâni de 
studiu, interpretarea a fost gata. 

Figurile nu sunt altceva decât ideogramele străvechiului scris al 
pieilor-roşii. Ele sunt de o importanţă ştiinţifică uriaşă, permiţând să se 
pătrundă în tainele străvechi culturi a pieilor-rosii, elucidând unele perioade 
din istoria lor. Abatele a recunoscut modest, că nici el n-a fost în stare să 
descifreze toate ideogramele, însă, în general, caietul cuprindea descrierea 
peregrinărilor unor triburi şi a misterelor străvechilor religii. Deosebit de 
surprinzător este faptul că ilustrațiile primitive dau dovezi sigure şi despre 
existența unui cult falic. 

Descoperirea a fost primită de către cercurile competente pariziene 
cu aprecieri laudative. Era vorba ca abatele să concureze pentru Premiul 
Volney al Academiei, însă s-au răzgândit. Directorul bibliotecii a povestit că 


încă înaintea abatelui fusese la el un misionar din America de Nord şi a facut 
o copie exactă după caiet. De aici teama ca nu cumva vreo societate 
ştiinţifică americană sau mexicana să publice caietul în facsimil şi astfel s-o 
ia înainte francezilor. Orgoliul național francez s-a burzuluit şi, la 
propunerea Direcţiei artelor, guvernul a hotărât ca studiul abatelui 
Domenech, împreună cu materialul ilustrativ, să fie editat. 

Cartea a apărut sub următorul titlu: 

Manuscrit pictographique Américain, precede d'une Notice sur 
l'Idéographie des Peaux-Rouges pur l'Abbé Em. Domenech, Membre de la 
Société Géographique de Paris etc. Ouvrage publié sous les auspices de M. 
le Ministre d'État et de la Maison de L'empereur. Paris, 1860. (Manuscris 
pictografic american, precedat de o notă asupra ideografiei pieilor-rosii, de 
Abatele Em. Domenech, membru al Societăţii geografice din Paris etc. 
Lucrare publicată sub auspiciile domnului Ministru de Stat şi a Casei 
împăratului). 

Aşadar, s-a reuşit să i se ia înainte Americii. 

Însă a ieşit cu bucluc. 

Cu ocazia împărțirii premiilor expoziţiei de artă de la Paris, 
obişnuitul discurs festiv a fost rostit de contele Walewski, pe atunci ministru 
de stat. Avântul oratoric l-a împins pe vlăstarul napoleonian spre piscuri 
primejdioase. A făcut din Franţa maestra popoarelor şi a constatat că întreaga 
civilizație apuseană există datorită pildei franceze, purtând amprenta 
spiritului francez. 

FRAGMENT DIN „CARTEA SALBATICILOR“ 
Stup de albine, fagure de miere, butoi cu miere, copil care mänäncä in timpul 
postului covrigi. Linguri şi foarfece 


În Germania, aceste osanale oficiale au fost primite cu indignare. 
Deosebit de revoltat era vestitul savant bibliograf J. Petzholdt tun Dresda. 
Tocmai îi căzuse în mână opera de mari pretenţii a lui Domenech. 
Civilizație franceză ? Bine. A luat pana în mână şi a fericit piaţa germana cu 
o broşura de şaisprezece pagini: 

„Das Buch der Wilden“ im Lichte französischer Civilisation, 
Dresden, 1861 („Cartea salbaticilor" in lumina civilizaţiei franceze). 

Bästinasii, piei-rosii, nu şi-au înmuiat niciodată sägetile într-o atât de 
ucigătoare otravă ca aceea cu care savantul german a improscat civilizaţia 
franceză. Si,pentru a începe cu începutul : Cartea sălbaticilor nu e decăt 
maculatorul unui elev german din America. Băiatul trebuie că locuia pe vreo 


plantație îndepărtată şi, de plictiseală, şi-a mâzgălit caietul cu tot felul de 
figuri şi linii abracadabrante. 

Silueta care sfichiuieste cu biciul nu este un vrăjitor, ci învățătorul 
care bate un elev. Misterioasa figură lunguiata nu-i simbolul fulgerului şi al 
pedepsei divine, ci un cârnat oarecare. Figura cu şase ochi nu-i un şef de trib 
"înţelept şi viteaz, ci doar un monstru născut de fantezia copilului. Nu se vad 
trei preoți ţinând în fata gurii obiecte de cult, ci trei copii mâncând covrigi. 
Zeul norilor, spiritul focului şi celelalte apariţii de pe celălalt tărâm isi 
datorează existenţa cunoscutului fel de a desena al copiilor : un mic cerculet, 
cu două puncte, reprezintă capul; un cerc mare — abdomenul ; două bete de 
chibrit — picioarele. În ceea ce priveşte adorarea falusului, abatele desigur 
că a putut vedea acasă, la Paris, destul de multe măscări desenate rudimentar 
; copiii neastämpärati obişnuiesc sa mänjeascä cu ele pereţii unei anumite 
încăperi sanitare. 

Afacerea are şi o poantă. Invatatul francez nu cunoştea deloc limba 
germană, nici măcar literele gotice. Desigur, nu-i nevoie să fie cineva savant 
pentru a distinge literele gotice, aşa că primul neamt care ar fi intrat în 
biblioteca l-ar fi putut lămuri pe abate despre tragica sa eroare. El a scornit 
că un grup de desene reprezintă băutura de foc, adică rachiul distrugător de 
semintii. În realitate, alături scrie : Honig (miere). Pe caiet copilul a desenat 
următoarele: un stup, un butoi cu miere şi faguri. Şi sub celelalte ideograme 
misunau cuvinte germane: will, grund heilig, hass, nicht wohl, unschuldig, 
schaedlich, bei Gott şi altele. 

Frumosul castel din Spania s-a naruit. 

Însă opinia publică franceză n-a fost zdruncinata de regretabila 
întâmplare. Cartea lui Petzholdt s-a tradus în franceză, îl lăudară pe savantul 
german şi făcură haz de abatele Domenech. De bună seamă, şi de ministrul 
de stat. 


COMOARA EROILOR 


Sustin că un simplu ţăran sau o calfa de croitor se pot considera eroi 
mai degrabă decât cavalerul luptător din evul mediu, care pornea la bătălie 
înzăuat până la copilele calului. Ba mai mult, chiar şi 'eroii legendari ai 
mitologici le erau. la fel ca şi cavalerii, inferiori în ceea ce priveşte vitejia. 
După ce a fost înmuiat de maică-sa în apa Stixului, lui Ahile i-a convenit să 
facă pe eroul: de asemenea, nici lui Siegfried nu-i fusese greu să-şi 
dovedească vitejia între duşmanii săi cu pielea moale, când, după baia făcută 
în sângele balaurului ucis de el, trupul său devenise invulnerabil. Asta nu e 
fair play. Se poare obţine o victorie cu astfel de şanse inegale, însă nu se 
poate aspira la cununa de lauri. 

Să fi fost Ahile de planton în munţi într-o noapte ucigător de rece şi 
să fi urmărit străfulgerări care nu erau urmate de fâşâit de săgeată, ci de 
exploziile bubuitoare ale grenadelor ! Să fi încercat Siegfried să stea in 
cazematele care-i poartă numele, precum au făcut-o flăcăi anonimi de la ţară 
si de la oraş, sub o canonadă de artilerie care tinea opt zile ! 

Comparatia nu va fi favorabilă nici vechilor mercenari, dacă m-apuc 
să cercetez minuţios virtuțile lor de luptă. De fapt, ei nu erau prea 
entuziasmați de perspectiva pieirii pe câmpul de luptă. Chiar as putea spune 
că se şi temeau. Aceasta o dovedeşte mulțimea de practici superstitioase, la 
care recurgeau domnii oşteni ca să devină invulnerabili, iar propria lor armă 
să nimerească Ia sigur. 


ELIXIRELE INVULNERABILITATII 


Un autor cu pseudonimul Johannes Staricius a scos o carie cu un titlu 
promiţător: Geheimnissvoller-Heldenschatz (Comoara tainică a eroilor). Ea a 
fost redactata pe baza aşa-numitei științe magice. Pe vremea aceea, chiar si 


învățații serioşi se prindeau in plasa prezentării acestei ademenitoare ramuri 
a „ştiinţei“. Publicul se prăpădea după ea. deoarece superstitia se prezenta 
învăluită în veșmintele ştiinţei, iar cel care o practica n-avea a se teme că va 
fi învinuit de vrăjitorie. Comoara eroilor a apărut în numeroase ediții; 
extrasele următoare le-am cules din ediţia de la Köln. din 1750. 

lată o recomandare pentru a se evita rănirea : 

„Caută o teasta de om spânzurat sau tras pe roată, pe care au început 
să crească muschi. Noteaza-ti bine locul şi lasă teasta neatinsă. A doua zi, 
du-te din nou acolo şi potriveşte teasta într-o poziţie în care muschiul poate 
fi scos uşor. Vinerea următoare, înainte de răsăritul soarelui, du-te din nou şi 
scoate mușchiul, leagă-l într-o bäsmälutä şi pune să ţi-l coasă in captuseala 
tunicii, sub braţul stâng. Atât timp cât ai pe tine tunica, esti apărat de gloanţe, 
sabie sau pumnal“. 

O altă varianta a retetei recomandă să înghiți înainte de bătălie o 
bucăţică (de mărimea unei boabe de piper) din acest muşchi. Autorul se 
referă la un căpitan cunoscut de-al său. care i-a confirmat că apetisantul 
remediu l-a făcut invulnerabil timp de 24 de ore. 

Acest remediu vegetal nu era o vrăjitorie oarecare a unei ţigănci 
nepricepute, ci se baza pe opiniile docte legate de neobişnuitul efect al 
mușchiului crescut pe teastd. 

Muschiul crescut pe oasele capului era privit de vechea farmacopee 
ca un remediu cu puteri uriaşe, Numele oficial, latin, era Usnea humana. 
După concepția de pe atunci, faptul că creştea pe un craniu de om îl făcea 
bun împotriva bolilor mintale. Datorită naturii sale vegetale, se putea lăuda 
ŞI cu însuşiri hemostatice. Nici nu era nevoie să-l pui pe rană. fiind de ajuns 
ca rănitul să-l ţină strâns în pumn. 

Este ştiut că după un anumit timp. dacă o teasta de om zace la 
suprafaţa pământului. într-un loc umed. va fi năpădită de muşchi. Însă de ce 
oare Comoara eroilor aprecia mai ales teasta de om executat ? 

Conform practicilor medicale oculte, nu orice craniu era utilizabil, 
fiindcă în împrejurări normale, moartea fiind precedată de boală, trupul 
infectat al omului bolnav nu e potrivit ca medicament. Este nevoie deci de 
un om care să fi murit perfect sănătos. Adică unul executat. Ar fi fost bun şi 
un craniu de pe câmpul de luptă, însă la el era greu de ajuns, deoarece nu 
peste tot câmpurile de luptă se află la îndemâna unui soldat căutător de 
muşchi. 


Întâmplător, am dat într-o gazetă de o .stire care anunţa o ocazie rară 
: posibilitatea de a procura de la târg un craniu corespunzător. Numărul 7 din 
anul 1584 al gazetei „Ordentliche Wochentliche Postzeitungen“ relatează 
despre târgul de Anul Nou de la Lipsca. Ea aminteşte, ca o curiozitate a 
târgului, că s-au găsit câțiva negustori descurcareti care vindeau la butoi 
capele de turci. Ele proveneau de pe urma luptelor din jurul Vienei. La 
început nu s-au găsit cumpărători, desi un cap era prețuit doar la un taler 
imperial. Mai târziu însă, cercurile militare aflând despre existenţa pretioasei 
mărfi, cererea a crescut, iar preţul de cumpărare se ridică la opt taleri. 


— mee 


NU SERVIM IN 
STARE DE 
EBRIETATE 


A 


Si regnul animal oferea remedii, presupuse cu efect. Trebuie 
cercetate cäprioarele — scria Staricius. În cercurile vânătoreşti este 
cunoscut faptul că într-o anumită perioadă a anului glontul nu le prinde. 
Aceasta, deoarece căprioara cunoaşte ierburile care produc 
invulnerabilitatea, şi cât există buruienile paşte veselă şi fără teamă, fiindcă 
ştie că nu i se poate întâmpla nici un rău. Problema este, prin urmare, simplă 

trebuie procurate aceste ierburi. Da, dar care sunt si unde se găsesc? 
Căprioara n-o destăinuie. Natura însă s-a îngrijit ca omul să poată ajunge 
totuşi la ele. Câteodată, ierburile prost mistuite şi amestecate cu păr de 
animal, adunându-se în stomacul căprioarei, se transformă într-un fel de bilă. 
În vechile spiterii această găluşcă era cunoscută sub numele de piatră de 
căprioară. Era o rubedenie mai modestă a pietrei de bezoar, care se forma în 
stomacul caprei bezoar din Asia şi despre puterea căreia se povesteau 
minuni. 

Deci, vânătorul să aştepte până ce, o data cu ofilirea ierburilor vrajite, 
căprioara devine din nou vulnerabilă, s-o împuște şi să-i scoată din stomac 
piatra, în care va găsi întrunită puterea misterioasă a tuturor ierburilor. 

Modul de întrebuințare: 

„Când Pământul va intra in conjunctie cu planeta Marte, pisează 
piatra de căprioară si ia din ea o faramita cu vin malvezian ; aleargă apoi cât 
te tin picioarele până ce sudoarea va curge siroaie pe tine. Repeta operația de 
trei ori la rand şi trupul îți va deveni invulnerabil“. 


ARTA DE LA PASSAU 


In 1611, călăului de la Passau, Kaspar Neithart, i-a venit o idee 
strălucită. Mercenarilor grei de cap le arăta tot felul de biletele umplute cu 
semne şi cuvinte „magice“. I-a făcut să creadă că, prinse de gât sau, mai 
bine, inghifite, ele apără de oţelul duşmanului. 

Semnele şi cuvintele magice n-aveau nici un. înţeles. 

Pe biletele erau scrise lucruri de soiul acesta: „Arios. Beji, Glaigi, 
Ulpke, nalat nasala, eri lupie“. 

Aiurelile ar fi putut fi scrise, tot atât de bine, şi invers. Însă cuvintele 
sunau diabolic şi, asociate cu misterul care înconjura persoana călăului, au 
atatat inchipuirea mercenarilor, făcându-i să cadă pradă mistificärii. 
Cumpărau deci cu bani grei biletelele şi într-adevăr obțineau ceva ` porneau 
la luptă plini de curaj, crezând că nu-i mai poate ajunge nici o armă. Dacă 


vreunul totuşi îşi lăsa oasele pe unde umbla, n-avea cum să se plângă de 
ineficacitatea amuletei. Dacă era rănit numai, explicaţia era la îndemână : 
deşi duşmanul a întrebuințat o vrajă mai puternică, totuşi amuleta şi-a facut 
datoria, fiindcă rana n-a fost mortală. 

Biletelele l-au îmbogăţit pe călău. Mai mult, l-au făcut şi celebru, 
deoarece mercenarii i-au păstrat mult timp amintirea, şarlatania lui fiind 
cunoscută sub numele de Passauer Kunst (arta de la Passau) şi s-au făurit în 
jurul ei adevărate legende. 

Mai târziu, şi-a găsit un rival care promitea un succes mai sigur: aşa- 
numitul taler de Mansfeld. Acesta a fost bătut de către conții Mansfeld, în 
memoria strămoşului lor Hoier Mansfeld. Străbunul fusese un bărbat vestit. 
El nu s-a născut în mod obişnuit, ci prin operaţie cezariană, asemenea lui 
Macduff, învingătorul lui Macbeth. A fost norocos în războaie, nepierzând 
nici o bătălie. Şi-a imortalizat propria glorie prin deviza : Ich, Graf Hoier, 
ungebohren, Hab noch keine Schlacht verlohren (Eu, contele Hoier. care nu 
m-am născut, nici o bătălie n-am pierdut). Pe o fata a talerilor de Mansfeld, 
bătuţi în timpul războiului de treizeci de ani, se afla deviza de mai sus, iar pe 
revers se putea vedea Sf. Gheorghe călare. Aveau foarte multă căutare, 
oamenii dând pentru ei, bucuroşi, câte 10 — 12 taleri obişnuiţi. 

Soldatul citit şi cultivat era mai exigent decât mercenarul neinvatat. 
El purta amulete făcute de către alchimisti şi astrologi, pe baza „stiintelor" 
magice. 

Azi nu mai putem dezlega înţelesul cuvintelor magice săpate pe 
amulete. Nimeni n-ar putea explica de ce intrebuintau chiar şi căpeteniile şi 
comandanții cuvântul Ananisapta. S-ar părea să se fi format din inițialele 
cuvintelor vreunei fraze magice. Nici înţelesul așa-numitei formule Sator nu 
s-a putut descifra ; se pare că nici n-a avut vreodată vreunul. Se mai 
intrebuintau şi pătrate magice acoperite cu cifre. Pe un astfel de pătrat, 
oricum ai aduna cifrele, vertical, orizontal sau în diagonală, rezultatul e 
totdeauna treizeci şi patru. Dacă aceste două numere sunt adunate, dau cifra 
şapte care, zice-se, are dintre toate numerele cea mai mare putere magică. 
Acestea erau bucurii nevinovate, la fel ca şi mascotele care atârnă de geamul 
automobilelor. 

Însă magia amuletelor avea şi o altă variantă, mai afurisita. Nemţii o 
numeau Festmachen (a încheia un pact). Cine o îndeplinea lega cârdăşie cu 
diavolul. Gazetele timpului anunțau, cu groază superstitioasä, o mulţime de 
cazuri. În timpul împărtăşaniei, un soldat suedez n-a înghiţit azima, ci, 


scotand-o din gură, a făcut din ea o amuletă. Nu prea i-a folosit însă 
nenorocitului; când s-a aflat fapta, i-au smuls limba şi l-au tras pe roată. 

Societatea germană de ştiinţe naturale şi medicale avea o revistă 
foarte serioasă care apărea iu limba latină. Lungul ei nume latin se 
întrebuința de obicei sub forma prescurtată de „Ephemerides“. Această 
revistă serioasă, cu barbă şi ochelari, nu se îndoia nici o clipă că pe baza 
cârdăşiei cu diavolul acest Festmachen se poate realiza. Ba mai recomanda 
si un antidot eficace. Când cineva trebuie să se lupte cu un om suspectat de 
cârdăşie cu dracul, în primul rând să-şi înmoaie vârful spadei în gunoi de 
porc. Înainte de a vari glontul în puşcă, să şi-l bage în gură. Adică, mai bine 
zis, nu tocmai acolo, ci în locul opus. După aceste două acţiuni, diavolul 
batjocorit se înfurie şi fuge. päräsindu-si fârtatul, care devine apoi 
vulnerabil, ca oricare alt om. 

Iată un punct de vedere „stiintific" din 1691. 


ZÂLELE REZISTENTE LA ARME 


Ce-i sigur e sigur. Daca invulnerabilitatea te-ar lăsa în pană, raul 
trebuie prevenit cu zale de nepătruns pentru armele duşmanului. 

Cei din evul mediu nu se îndoiau că tot ce era scris de clasicii 
antichităţii reprezintă purul adevăr. După legendă, Vulcan i-a făurit Iui Ahile 
asemenea zale ; duşmanul se îngrozea chiar şi la simpla lor vedere, şi-i 
pierea curajul. (O nouă contribuție la cercetarea profilului psihologic al 
marilor eroi greci ; cu astfel de echipament era uşor s-o pornesti împotriva 
troienilor.) 

Şi-au bătut ei oamenii mult timp capul cu secretul zalelor-minune. Se 
ştia doar că ele fuseseră făcute dintr-un metal numit electrum, însă n-au 
putut descoperi compoziţia misteriosului aliaj. În sfârşit, Paracelsus se 
prezentă cu dezlegarea. 

Orice metal — spunea el — este supus acţiunii unei stele. Prin 
urmare, dacă amestecăm metale corespunzătoare sub influenţa constelatiilor 
corespunzătoare, vom dobândi un nou aliaj, pătruns de puterea magică a 
stelelor. Noul aliaj a fost botezat de Paracelsus. electrum magicum. Se 
compunea dintr-un amestec de aur, argint, aramă, oţel, plumb, cositor si 
mercur. Reţeta prevedea o mare cantitate de aur şi argint, aşa încât metalul- 
minune nu era la îndemâna oricui. 


Dar nici cel bogat nu putea dobandi, cu una. cu doua. zale faurite din 
acest aliaj. Cărţile de magie care se ocupau cu prelucrarea faimosului 
electrum magicum legau reuşita preparării lui de îndeplinirea precisă a unor 
reguli complicate. 

Prima regulă : cel mai mic amănunt al procedurii trebuie să fie 
martial, adică războinic. Să fie marțiale : cerul, aerul, vremea, ziua, ora. 
minutul, locul, uneltele, focul, ba mai mult, chiar sufletul, moralul şi glasul 
făurarului respectiv. Aparatura, adică nicovala, ciocanul, clestele, foalele. să 
fi fost pregătită într-o zodie corespunzătoare ; pentru toate acestea trebuie 
cerută părerea unui astrolog învăţat. Rolul cel mai însemnat în făurire îl avea 
planeta zeului războiului, Marte. 

Dar în ce fel poate să t'ie războinic, de pildă, focul ? 

Simplu de tot. Calificativul de martial nu i se cuvine decât focului de 
fulger, pentru că se iscă. cu mare putere distrugătoare, din înălțimea cerului, 
însoțit de tunete cutremurătoare. Deci. trebuie pândită ocazia când fulgerul 
aprinde vreun copac sau ceva lemnärie, să se ia de acolo jar, să se păstreze şi 
să se întrețină, apoi cu grijă într-o candelă, până când se iveşte zodia 
prielnică pentru făurirea zalelor. 

Cele şapte metale trebuia amestecate sub zodii diferite, ceea ce punea 
răbdarea la grea cumpănă. însă nici aceasta nu era de ajuns, ci — după cum 
am mai amintit — însuşi făurarul zalei trebuie să fie într-o dispoziţie 
marțială. Munca aceasta trebuie să-l scoată din cotidian, iar în el să freamăte 
porniri războinice. Modul cel mai sigur de a realiza dispoziția marțială 
consta in a recita cu glas tunätor, în timpul lucrului, hexametre eroice. 
Ritmul räpäitor al versurilor întreţine tot timpul flacăra pornirilor 
războinice ™. 

Succesul va fi deplin dacă se va grava pe zale vreo deviză sau 
emblemă inaltatoare, eroică ; mai departe, se va avea grijă ca şi curelele 
zalelor să aibă putere magică, deci ele trebuie confecţionate din piele de lup 
sau de hienă, amândouă fiind animale marțiale. De lup şi de hienă se lega 
superstitia moştenită încă de pe vremea lui Plinius, după care dacă animalele 
îl văd mai repede pe om decât acesta pe ele, privirea lor face ca omul să 
amuteasca şi sa Impietreasca. Pielea de lup va fi deosebit de eficace, dacă se 
taie de pe spatele unui lup viu. Raționamentul este acebss ca în cazul teoriei 
lui Usnea humana. Din animalul răpus, împreună. cu rămăşiţele de viata 
dispar şi puterile magice ; deci aceste puteri trebuie extrase cât timp animalul 
este încă în viaţă. 


Aceasta teorie era aplicata intr-un mod interesant si retetelor care 
„ajutau" să se câştige procesele. Avocatului i se recomanda să smulgă limba 
unui cameleon viu şi să şi-o pună, când pledează, sub propria sa limbă. Cu 
siguranță că astfel va câştiga procesul. După cum se ştie, cameleonul îşi 
schimba culoarea după împrejurări. 


SABIA CU PUTERI MAGICE 


Devenit invulnerabil şi îmbrăcat cu zale rezistente, ostaşul putea 
porni liniştit la bătălie. Însă nu-i de ajuns ca el să fie apărat; mai trebuie ca 
duşmanul să fie măcelărit şi distrus. 

Pentru aceasta era necesară o sabie cu puteri magice. 

Legendele medievale sunt pline de întâmplări cu săbii-minune. Abia 
dacă găsim vreun erou de şoldul căruia să nu fi atârnat un palos care trecea 
prin orice si nu putea fi sfărâmat ””. Cei care ţineau contabilitatea legendelor 
nu s-au gândit că din echipamentul de virtuţi eroice al posesorilor unor astfel 
de arme, ar trebui să se facă un scăzământ de cel puţin cincizeci la sută. 

Pentru paloşul-minune era nevoie de piese înfiorătoare. 

Lama să fie dintr-acelea cu care a fost omorât un om. Teaca să-i fie 
făcută din spita unei roti întrebuințată de călău la o tragere pe roată. Praseaua 
să-l fie făurită din metalul unui lant cu care a fost spânzurat cineva. Teaca 
trebuie îmbrăcată cu postav îmbibat în... "`. însă aici nu mai îndrăznesc să 
intru în detalii, fiindcă si fără aceasta reţeta este destul de trasnita. 


ELIXIRUL CURAJULUI SI ARMĂSARUL CURAJOS 


S-ar părea că prevăzut cu un echipament atât de îmbelşugat, viteazul 
se poate avânta plin de curaj împotriva duşmanului. Da' de unde! Mai e 
nevoie şi de un întăritor pentru suflet, de aşa-numitul elixir al curajului, care 
să izgonească până şi eventualele resturi ale fricii. În timpul războiului de 
treizeci de ani. elixirul se numea Aqua Magnanimitatis. 

lată reţeta nobilei posirci: 

„În miez de vară biciuieşte un muşuroi de furnici, ca ele, de groază, 
să secrete un lichid urzicător, cu miros puternic. la, după plac. o cantitate de 
furnici şi pune-o într-un alambic. Toarna peste furnici rachiu tare, astupa 


alambicul şi pune-l la soare. Lasă-l să stea 14 zile, dupa care, distileaza-l, şi 
în spirtul astfel obţinut pune o uncie de scorţişoară“. 

Modul de întrebuințare : înainte de luptă se va lua o jumătate de 
lingură de licoare, amestecată într-un vin bun. Soldatul va fi cuprins imediat 
de curaj, şi nu de cine ştie ce pornire sălbatică şi sângeroasă, ci de o 

Era, de asemenea, recomandabil să se amestece ulei de amarantă cu 
spirt şi să se ungă cu el lama spadei şi mâna. Un soldat astfel pregătit putea 
să facă de petrecanie la 10—12 vrăjmaşi, fiindcă duşmanul, văzându-l, va fi, 
la rândul său, apucat de frică. Puterea plină de vrajă a elixirului se explica 
prin natura marțială a furnicilor. Doar se ştie ce insecte războinice sunt 
furnicile! 

Însă nici cu aceasta practicile eroice nu s-au terminat. 

Si calului de campanie trebuie să i se insufle curaj. 

Potcoavele şi zăbala trebuie să fie făcute dintr-un fier cu care a fost 
ucis cineva. Potcoavele îi vor de calului curaj, îl vor face ager, inteligent şi 
cu pas uşor, iar zăbala va îmblânzi chiar şi pe cel mai nărăvaş animal. 

S-a găsit leac şi pentru a evita epuizarea calului: dacă se vor agăța de 
frâul lui dinţi de lup, calul va putea galopa, fără odihnă, zile în sir. 


PRIVATIUNILE VIEŢII DE CAMPANIE 


Nu-i de ajuns ca soldatul să fie invulnerabil, ca armele să-i fie 
imbatabile şi el să poarte în suflet porniri eroice! în perioada vieții de tabără 
luptătorul este expus la multe încercări: frig, sete. foame. 

Împotriva frigului te poţi apăra in mai multe feluri. „Infäsoarä-ti 
picioarele cu hârtie, apoi trage ciorapii, toarnă în cizme rachiu si incaltä-le“. 
Nici nu-i o idee prea zäludä. La fel ca o alta care recomanda ca rachiul să fie 
turnat nu în cizma soldatului, ci pe gâtul lui. Procedeul al treilea este mai 
complicat. „la o oală plină cu gäinat de porumbel, arde-l, până se face 
scrum, fă din el leşie, cu care te speli apoi pe mâini şi pe picioare. Daca iti 
inmoi şi cămaşa şi pantalonii în lesie, şi îi laşi să se usuce, poţi suporta uşor, 
timp de 14 zile, cel mai aprig ger“. 

Împotriva „setei ` în ficatul claponului de 4 ani se formează o piatră 
transparentă de mărimea unui bob de fasole ; soldatul să şi-o pună sub limbă 
ŞI nu va mai simţi setea. 


Împotriva foamei este eficace un procedeu străvechi. Aulus Gellius 
scrie că atunci când luptătorul scit rămânea fără hrană, el se înfăşură peste 
stomac cu un brăcinar lat. După părerea scitilor, de la strânsoarea puternică, 
stomacul se adună de nu mai încape în el nimic; iar dacă tot nu încape nimic 
în el, ar fi absurd să te zbati să-l umpli! Se prea poate! În orice caz. 
contrariul este un adevăr verificat, deoarece, cu ocazia ospetelor 
îmbelşugate, desfacerea curelei de la pantaloni a devenit proverbială. 

Cu aceasta am epuizat, aproximativ, seria practicilor folosite de către 
vitejii precauti. 

Din păcate, se pare că aceste practici n-au dat rezultatele scontate, 
fiindcă experienţa a dovedit că în războaie soldaţii obisnuiau să fie răniți si 
omorati. 


TRATAREA RĂNILOR SI ALIFIA PENTRU ARME 


Dacă arma se frânge în rană, trebuie să se recurgă la descantec. 
Acesta avea multe formule, deşi biserica interzicea categoric descântecele, 
socotindu-le copii ale vechilor incantatii păgâne în care zeii erau înlocuiți cu 
lisus şi cu diverşi sfinți. 

Un manuscris maghiar din secolul a! XVIl-lea recomandă 
următoarele : 

„O preafrumoasă rugă pentru extragerea vârfului de săgeată: 

Nicodem, omul cu sfântă şi pioasă viaţa, regelui nostru îi scoase din 
mâini si picioare cuiele de jug, carele cu mare uşurinţă ieşiră ; la fel de cu 
mare uşurinţă să iasă din tine săgeata, la care uşurare să te ajute pre tine acel 
om, carele pe crucea înaltă a murit pentru noi. Spune aceasta de trei ori în 
şir, la cea de-a treia oară apucă săgeata cu două degete şi trage-o afară“. 

De ce să ne mire credulitatea blajinului muritor de rând ? Pe el îi 
scuză nestiinta sa. Ce ar putea scuza. în schimb, groaznica scranteala a 
ştiinţei medicale a secolului al XVII-lea. care a născocit faimoasa şi populara 
reţetă a alifiei de armă şi a prescris modul ei de întrebuințare ? 

Pentru uimitorul leac erau necesare tot atât de uimitoare componente: 

„la osânză de la un vier sălbatic şi de la unul domestic precum şi 
unsoare de urs mascul ; din fiecare câte o jumătate de uncie. Adună o măsură 
bună de râme, pune-le într-o oală, acoper-o şi arde-le scrum. Ia din scrumul 
de râme de trei ori câte o jumătate de găoace de ou. adaugă-i, ca de patru ori 
mărimea unei nuci, muşchi de teastä presat, luat de pe craniul unui om 


spânzurat sau tras pe roată. Mai ia încă trei uncii de hematita şi şase uncii de 
lemn de santal roşu, pisat marut. Toate acestea amestecă-le bine cu grăsime, 
adaugă-i un pic de vin şi-i gata unguentum armarium“, nobila ,,alifie de 
arme“. 

Pe omul de azi ii apucă ameteala cand se gândeşte ca rănile ar fi 
putut fi unse cu această oribilă fiertură. 

Spre liniştea dumneavoastră : nu se ungeau rănile, ci armele ! Da, 
aşa este ! Cu această pomada trebuia unsă arma care a provocat rana, 
presupunând că arma se mai afla la îndemână. Dacă. nu ieşea la iveală, 
trebuia înlocuită cu altceva, după cum se va vedea în cele ce urmează. 

Trebuia să se constate precis, pe armă, până unde a pătruns în rană. 
Indicatia spune că acea porţiune de pe armă trebuie, unsă şi încă în mod 
diferit, după felul armei : armă de lovit sau armă de înjunghiat. În primul 
caz, se recomandă ungerea în direcţia tăişului, fiindcă altfel rana se 
cicatrizează doar la suprafaţă, iar în profunzime rămâne deschisă. În cazul 
armelor de înjunghiat, ungerea trebuie făcută dinspre vârful armei, de jos în 
sus. 

A doua etapă a tratamentului: se leagă arma cu o cârpă curată şi se 
tine închisă într-un loc caldut, ferit de curent. Dacă arma este expusă 
curentului sau schimbărilor bruşte de temperatură, rana se va resimti imediat. 
Pansamentul trebuie schimbat zilnic, ca şi cum am trata însăşi rana. 

Începe să se contureze sensul şi non-sensul ştiinţific. Curiosul 
procedeu nu-i altceva decât aplicarea asa-numitei terapii simpatetice. 


VIND PRACI d 
SARETA - NOU 


După teoria simpatetica, legătura dintre om, animal, planta — şi, in 
genera!, dintre toate elementele componente ale universului — este 
determinată de simpatie sau de antipatie. Sângele rămas pe armă are exact 
aceeaşi compoziţie ca sângele din rană. adică sunt în legătură simpatetică. 
La fel de misterios, după cum magnetul atrage fierul, şi rana atrage ascunsele 
puteri terapeutice ale componentelor alifiei de armă. Deci, este de ajuns să 
tratăm doar sângele rămas pe armă : rănitul se va însănătoşi chiar şi de la o 
distanţă de 40 de mile. 

Lucrul este destul de ciudat. Opinia ştiinţifică generală însă considera 
teoria simpatetică atât de indiscutabilă, încât în caz de boală — de exemplu 
— se deducea starea bolnavului din calitatea sângelui, tratat separat. Trebuie, 
se spunea, să se ia sânge bolnavului şi să se închidă într-un vas de sticlă. 
Datorită puterii simpatetice, sângele din sticlă va indica schimbările care au 
loc în sângele bolnavului : rămâne limpede, dacă bolnavul se vindecă : se 
tulbură, dacă boala se agravează. 

Dacă nu se poate da de urma armei care a provocat rana, rana trebuie 
zgândărită cu o bucată de lemn, până când dă din nou sânge. Această bucată 
de lemn trebuie apoi unsă cu alifie de armă. 

În tot timpul tratamentului, bolnavul să rămână liniştit, să nu facă 
nimic, să păstreze rana curată şi să ţină regim. 

Acum urmează partea cea mai interesantă. S-a dovedit că majoritatea 
bolnavilor, în urma tratamentului cu alifie de armă s-au însănătoşit, pe cata 
vreme răniții pe care medicii îi tratau cu alte procedee piereau într-un 
procentaj extraordinar de mare ! 

Care să fie cheia misterului ? 

În locul unei lungi disertatii de istorie a medicinei, voi mai da o 
singură reţetă, aparţinând neobişnuitei terapii cunoscută sub numele de 
copropharmacia **. 

„Dacă hemoragia este foarte puternică, pregăteşte din tămâie, sânge 
de balaur, aloe, precum şi balegă de cal o pulbere pe care s-o presari pe rană. 
Poti obține rezultat bun şi cu gunoi de capră amestecat cu oţet. Poti obține un 
plasture la fel de eficace, amestecând gunoi de gâscă în oţet tare“. 

Ca rezultatul să fie şi mai sigur, medicul recomanda şi o băutură. 
Trebuia amestecat a/bum graecum cu bere şi apoi distilat; din drojdia depusă 
să 1 se dea rănitului, în fiecare dimineaţă, două linguri. Această drojdie se 
putea pregăti uşor pentru că materia, cu denumirea sonoră de a/bum 
graecum, era la îndemână în casele care ţineau câini... 


Este clar, prin urinare, ca bolnavul tratat cu alifie de arma se vindeca 
fiindcă nici un medic nu se atingea de rănile sale. Natura isi putea duce la 
indeplinire opera de vindecare fara nici o tulburare. 


INVENTIA DOCTORULUI FERENC 


În istoria soldatului ungur nu am găsit nimic despre aceste practici. 

Adică de ceva tot am dat. Numărul 11, din 1838, al revistei „Nemzeti 
Tarsalkod6“ face cunoscută descoperirea doctorului Ferenc. medicul de 
curte al lui Sigismund Bathory. Este vorba de leacul împotriva rănilor 
provocate de glonţ. 

Doctorul Ferenc era un medic vestit. Ştiinţa lui era apreciată şi de 
domnitor, care îl ţinea tot timpul în preajma sa. În 1595, Băthory a pornit la 
luptă împotriva turcilor, ducându-şi oastea in Tara Românească. Doctorul 
Ferenc trebuia să-l însoţească, lucru ce nu-i convenea deloc pasnicului 
învăţat, care avea oroare de avatarele războiului. A socotit util să 
mărturisească confidential, câtorva curteni că „ar şti el un leac, care-l ajută 
pe cel ce-l întrebuinţează să poată trăi liniştit, fără frică de vreo armă, fie ea 
numai o puşcă mică ori un tun cât de mare“. 

Bineînţeles, ştirea a ajuns până la Bathory şi i-a dat de gândit. 
Doctorul Ferenc fiind foarte învăţat, lucrul putea să fie adevărat. Încercarea 
moarte n-are. A poruncit deci domnitorul ca medicul să pregătească leacul- 
minune. 

Doctorul Ferenc a acceptat. A cerut însă permisiunea să se întoarcă la 
Braşov, pentru că acolo — spunea el — are lada cu substanţele necesare. 

Domnitorul a dispus ca doctorul Ferenc să fie condus înapoi la 
Braşov şi aştepta rezultatul. Instiintarea doctorului sosi cu o repeziciune 
neașteptată. Scrisoarea este reprodusă astfel în „Nemzeti Târsalkodo“ : 

„În ladă am găsit următorul leac : acela care doreşte să fie ferit de 
loviturile armelor şi de obuzele tunurilor din Tara Românească să stea 
frumos la Braşov. Cum el socoteşte că acesta ar fi leacul cel mai sigur, va 
rămâne la Braşov, aşteptând acolo sfârşitul războiului ; propune, odată 
pentru totdeauna, atât domnitorului cât şi altora care doresc să se apere de 
pericolele bătăliilor să procedeze la fel“. 

Nu cunoaștem răspunsul domnitorului. 


PREAONORATUL PUBLIC 


Cu ceva timp în urmă, un ziarist american, pornit pe farse, a propus 
colegilor săi un pariu. A spus că va solicita preşedintelui cea mai stupidă 
aiurealä, şi se obligă să facă astfel încât cererea să fie semnată cu bună- 
credinţă de o serie de cetăţeni inteligenţi. Pariul a fost acceptat. N-au trecut 
nici trei zile şi pe masa redacţiei se lăfăia cererea adresată preşedintelui 
Roosevelt, prin care şaptezeci şi cinci de semnatari îi solicitau să propună 
votarea unei pensii pentru văduva soldatului necunoscut. 

Cazul este verosimil. Publicistul american Brisbane, de la concernul 
Hearst, atribuie cititorilor americani o naivitate fără margini. Aceştia, spune 
Brisbane, cred orice, cu condiția ca minciunile să fie dozate în mod 
corespunzător. Americanul mijlociu, the man of the street (omul de pe 
stradă), socoteşte acelaşi Brisbane, aleargă după treburile lui şi n-are vreme 
să gândească ; chiar dacă i-ar mai rămâne timp, nici acest lucru nu l-ar ajuta, 
fiindcă are o cultură generală uimitor de lacunară ”. 

Cititorului mijlociu din Europa nu 1 se poate pune in cârcă învinuirea 
că ar fi incult, însă goana zilnică îi răpeşte de multe ori disponibilitatea de a 
elimina din informaţia sa senzationalul ştirilor false care se involbureaza 
împreună cu cele adevărate. 

Credulitatea cititorului de ziare este stimulată si de vraja literei 
tipărite ™. 

O bază psihologică asemănătoare poate avea şi succesul care 
întovărăşeşte stolul ştirilor false "`. ale „rätoilor“, sau, cum li se mai spune, 
gogosi, braşoave. 

Din ce găoace a ieşit pasărea-minune, ce origine are denumirea de 
„răţoi“, nimeni nu poate s-o spună. 


La nemti, expresia „blaue Ente", care înseamnă rata albastră, adică 
un lucru imposibil, este cunoscută încă din secolul al XV-lea. 

Francezii leagă obârşia expresiei „canard“, cu care denumesc 
minciuna gazetäreascä, de cunoscutele peripeții ale münchausen-ului gascon, 
Monsieur de Crac, care, după cum se povesteşte, a înşirat 12 rate pe o sfoară, 
la capătul căreia era legată o bucată de slănină. 

Englezii nu întrebuinţează expresia ,,ratoi". La ei numele comun al 
tuturor mistificärilor este „hoax“. Cu acest cuvânt, ei se găsesc, de altfel, în 
aceeaşi încurcătură ca şi cei care întrebuinţează expresia ,,ratoi": nu sunt în 
stare să ghicească de unde provine. Se spune că ar fi deformarea lui hocus- 
pocus, lucru care-i vâră într-o nouă fundătură, fiindcă de asemenea nu pot 
dovedi nicicum de unde li s-a strecurat în vorbire hocus-pocus-ul, popular de 
altfel şi prin alte parti. 

Belgienii leagă originea expresiei ,,ratoi" de faimoasa näscocire a lui 
Cornelissen, un ziarist din Anvers. Cazul s-a întâmplat în al treilea deceniu al 
secolului trecut. Cornelissen s-a plictisit de minciunile prostesti ale ziarelor 
de pe vremea aceea şi a vrut să dea un exemplu de cum trebuie să se minta 
spiritual. A scris, în ziarul său, un articol despre o experienţă ştiinţifică 
menită să demonstreze lăcomia fără de margini a rațelor. Nişte savanţi ar fi 
închis într-un cotet douăzeci de rate. Una a fost tăiată pe loc şi tocată, cu 
pene cu tot, apoi dată ca hrană celorlalte. Acestea s-au repezit ca nişte 
căpcăuni şi au inghitit-o. Au rămas nouăsprezece rate. Din nou a fost tăiată o 
pasăre şi, făcută bucăţi, a fost dată celorlalte optsprezece. Si aceasta a fost 
imediat înfulecată. Din nou au tocat o rata; au rămas deci saptesprezece. Si 
aşa au continuat hrănirea rațelor, făcându-se tocătură din câte o rata, pe care 
o dădeau apoi celorlalte. Penultima 1 s-a dat ultimei rate, care şi-a înghițit 
tovarăşa făcută tocătură cu o poftă de mâncare de invidiat. lată deci cum s-a 
adeverit că rata este fiinţa cea mai lacoma de pe pământ, fiindcă o singură 
rață a fost în stare să mănânce, în câteva ore, alte nouăsprezece rate. 

Ştirea a făcut o carieră strălucită. A parcurs toate gazetele din Europa, 
ajungând până în America. După câţiva ani, ea s-a reîntors la locul său natal, 
în Europa, însoțită de un proces-verbal autentic, întocmit la disectia rafei cu 
pricina, potrivit căruia profesorii au găsit în cadavrul päsärii diferite 
deformatii. 

In cele din urmă Cornelissen a dat în vileag adevărul. De atunci 
ştirile false ale ziarelor se numesc ,,rätoi". 


Chiar daca originea expresiei nu se poate lega de aceasta intamplare, 
este cert totuşi că popularitatea şi-o datoreşte cetăţeanului din Anvers. În 
prima jumătate a secolului al XIX-lea apăreau, ca ciupercile, ziare pariziene 
bulevardiere, care se denumeau, cu o cinicä sinceritate, „rätoi“. Astfel au 
fost: „Le Canard raisonnable“ şi „Le Canard veridique“ (1834), „Le Canard 
en colére“ (1835), „Canards de l'année“ (1847) şi, în sfârşit, vestitul „Le 
Canard" (1848), ziarul lui Xavier de Montépin si al tovarăşilor sai. 

Oricând s-ar fi născut denumirea, este neîndoielnic că ştirea 
mincinoasä, adică ,,ratoiul", este de o vârstă cu gazetăria. Ziarul era încă în 
pruncie, n-avea decât o singură pagina, dar de pe ea măcăia ratoiul. De cele 
mai multe ori, ziarul se impodobea şi cu vreo ilustrație senzationala, al cărei 
text atâta nervii şi ademenea cumpărătorii. Pe unul se putea vedea un mosier 
polonez transformat în câine, drept pedeapsă pentru că se purta rău cu 
iobagii. Pe un altul erau imortalizate ororile săvârşite de un monstru uman cu 
cap de cămilă; un altul relata despre o pereche din comuna Bonningheim, 
care a dat patriei nu mai putin de cincizeci şi trei de copii. La Germanisches 
National Museum din Niirnberg s-a păstrat o frumoasă xilografie în culori, 
care încearcă să confere autenticitate acestui caz unic ; pe ea se văd toţi 
copiii fericitilor soţi, treizeci şi opt de băieţi şi cincisprezece fete. Ziarele 
aduceau, pe baza datelor fanteziste din cartea a şaptea a lui Pliniu, ştiri 
despre neobisnuitii locuitori ai unor tari îndepărtate. Întâlnim în coloanele 
ziarelor tara oamenilor cu un picior, in care locuitorii n-au, aşa cum îi arată 
numele, decât un singur picior, însă cu o talpă atât de mare, încât dacă îşi 
ridică piciorul se pot adăposti de arsita celui mai arzător soare, la umbra 
propriei lor tălpi. Aceleaşi ziare informau că există popoare blagoslovite cu 
urechi de mărimea celor de elefant; cetăţenii astfel impodobiti se culcă pe o 
ureche, iar cu cealaltă se învelesc. Sunt fără număr ştirile despre viteii cu 
două capete şi vacile cu şase picioare. Dintre ştirile de acest fel, cea mai 
caracteristică este ştirea referitoare la iepurele dublu. El avea cică opt 
picioare : patru plasate obişnuit, pe partea de jos a trupului, şi patru aşezate 
pe partea de sus a corpului. Dacă iepurele, fiind gonit, obosea, făcea frumos 
o tumbă şi alerga mai departe pe celelalte patru picioare odihnite. 

Un ziar din 1664, care se găseşte în colecţia pinacotecii din 
München, îşi dăruieşte cititorii cu o ştire şi mai senzationala. Contele Miklos 
Zrinyi ar fi capturat, în luptele sale cu turcii, un tătar cu gât de girafa. Gâtul 
numitului prizonier de război era la fel de lung ca şi braţul. Ştirile despre 
soarta omului cu gât de girafă lipsesc ; la fel şi cele despre felul cum a 


decurs, in 1530, in Ungaria invazia de serpi, desi, dupa un ziar din colectia 
„Wickiana", din Zürich, ispravile reptilelor abundă în orori nemaipomenite. 
In comunele din regiunea Tisei, trei mii de oameni ar fi fost muscati mortal 
de către şerpi. Se spunea ca serpii se värau în gâtlejul oamenilor şi nu ieseau 
de acolo decât atunci când omul se culca la soare. Dacă voiau însă să-i 
prindă, şerpii nu se lăsau şi se strecurau din nou în gâtul nefericitelor lor 
victime. 

Multele nebunii nu erau chiar atât de inofensive, după cum am fi 
tentaţi să credem. Vraja amintită înainte a literei tipărite, însoţită de puterea 
sugestivă a ilustratiei, submina discernământul oamenilor, făcând să 
izbucnească norul otrăvit al superstitiilor. Dacă este adevărată întâmplarea cu 
nobilul transformat în câine, de ce n-ar fi adevărate zvonurile despre 
existența oamenilor-lupi, transformați, tot cu ajutorul vrajilor, în fiare, care 
răpesc copiii şi fac ravagii în rândul turmelor ? De ce n-ar exista vampiri ? 
De ce nu s-ar ascunde prin sate vrăjitori şi vrăjitoare ? De ce strigoii nu l-ar 
putea îngrozi pe blajinul cetăţean? 

„Răţoiul“ şi-a continuat opera distructivă şi atunci când ziarele s-au 
mai cizelat şi au început să apară regulat. În mintea oamenilor era încă vie 
credinţa în existenţa vrăjitoarelor ; prin Europa mai ardeau ruguri în flăcări 
purpurii. Pofta de profit a editorilor nu s-a reținut să atâte şi mai tare focul. 
Ştirile despre stricäciunile afurisitelor de vrăjitoare curgeau potop. Erau 
preferate ştirile despre vrăjitoria cu păpuşi de ceară ; cineva modela după 
vreun domnitor o păpuşă de ceară, pe care o intepa cu acul, iar domnitorul 
resimțea pe propriul său trup fiecare intepatura, ca pe un junghi dureros. 
Odată, s-a găsit în patul regelui spaniol o broască uscată, de bună seamă vreo 
vrajă ocultă îndreptată împotriva vieții regelui. Goarna ştirilor räspändea prin 
lume întâmplări despre iscări de furtună, vrăjirea copiilor, provocări de boli 
şi despre vrăjitoare care iau parte la sabatul diavolilor. Vraja acelui 
Festmachen, despre care am mai vorbit, bântuia prin gazete încă şi pe la 
sfârşitul secolului al XVII-lea. Numărul 11 din anul 1681 al gazetei 
berlineze ,,Sonntagischer Postilion“ a furnizat abonaților săi următorul 
„ratoi" : 

„La Stockholm, cu ocazia executării unei femei condamnate la 
decapitare, s-a întâmplat următorul fapt miraculos : când condamnata şi-a 
pus capul pe butuc, iar călăul a izbit cu toată puterea, barda a ricosat pe gâtul 
ei de parcă s-ar fi lovit de oţel. Femeia nici n-a fost măcar rănită; pe gât îi 


apăru doar o dara roşie. Autorităţile au cercetat barda şi au găsit-o ascuțită ca 
briciul“. 

Fantezia inventatorilor de gogoşi nu s-a mulțumit doar cu prezentarea 
slugilor diavolului. Ea a adus în faţa cititorilor pe însuşi marele maestru, pe 
diavol. Numărul 37 din anul 1628 al gazetei ,,Wochentliche Ordinari 
Zeitung“, din Miinchen, ne bagă în sperieti cu următoarea ştire: 

„În oraşul Itzehoe s-a arătat dracul în persoană. El a sucit gâtul la mai 
mult de douăzeci de boi şi i-a izbit cu atâta putere de pământ, încât boii s-au 
afundat, de nu li se mai vedeau decât coarnele. Diavolul a împletit şi oiştile 
de la căruţe, încât a trebuit să fie despărțite cu toporul. A ridicat apoi poarta 
oraşului si a aruncat-o cu câțiva paşi mai înăuntru. Ce-o să mai iasă din 
asta?“ 

„Rätoiul" nu s-a mulțumit sa planeze doar pe filele gazetelor, ci 
râvnea spre piscuri, spre regiunile răcoroase şi pure ale ştiinţei. Una dintre 
revistele cu cel mai mare prestigiu din secolul al XVII-lea a fost „Theatrum 
Europaeum" din Frankfurt, revistă tipărită deosebit de îngrijit. Această 
publicație serioasă şi cu prestigiu anunța, cu o rece obiectivitate, că în anul 
1630 oraşul Milano a fost scena unei întâmplări miraculoase: şi-a facut 
apariția acolo diavolul, în întruchiparea lui subpământeană. 

De unde a dezgropat „Theatrum Europaeum" această fantastică 
nebunie? 

Hazardul ne-a condus Ia sursa ştirii. 

În 1621, micul oraş Rinteln, din Hesse, a fost înzestrat cu o 
universitate. Podoaba corpului didactic era profesorul J. P. Lotichius, om de 
ştiinţă vestit pe vremea aceea. Probabil, pentru a ridica prestigiul noii 
universităţi, în 1631, el a prezentat o comunicare ce promitea să fie de-a 
dreptul senzationalä. Scrisă în latină ~", a fost publicată, în acelaşi an, si în 
traducere germană. Profesorul şi-a citit referatul în faţa plenului universităţii. 
Este de mirare că auditoriul nu s-a repezit la tribună ca să-l lege burduf pe 
profesor, pentru că în conferinţă se spuneau următoarele : 

„După cum relatează numeroşi bărbaţi iluştri, în prezent dracul s-a 
instalat la Milano, injghebandu-si acolo o adevărată curte. Zilnic, în văzul 
lumii, trece triumfal prin oraş într-o caleasca trasă de patru cai diavolesti. Se 
înconjură cu numeroşi curteni, care se fudulesc în uniforme de catifea verde 
cu fireturi de aur. El nu neagă că ar fi stăpânul iadului, şi cere să fie numit 
prinţul Mammon“. 


N-am putut să urmăresc mai departe zborul obezului ,,ratoi" ştiinţific. 
Bănuiesc doar că vreun şarlatan şi-a făcut apariţia prin Milano şi, după 
obiceiul vracilor, s-a înconjurat cu mare pompă şi tămbălău. Careva o fi 
spus, dând din cap, că probabil ciudatul necunoscut este însuşi diavolul ; atât 
i-a trebuit „rätoiului" ca să se ridice în slavi şi să zboare de la Rinteln pana la 
Frankfurt. 

Pe vremea aceea ,,ratoiul" era în plină glorie : era luat în serios. Mai 
târziu, prin secolul al XIX-lea, cu cât gogoaşa se umfla mai mult prin 
coloanele gazetelor moderne, cu atât îi scădea influenţa. Cititorul începea să 
dea neîncrezător din cap şi să se scuture de falsul senzaţional, precum se 
scutură rata adevărată de apa băltoacelor. 

Pseudostirile au devenit astfel mai inofensive. În şuvoiul ştirilor din 
secolul trecut, se bălăceau sirene, oameni şi şerpi de mare. Acestea erau însă 
ştiri lipsite de fantezie, oarecum un fel de redescoperire a monstrilor din 
vechile gazete de o pagina, invesmantati doar cu straie moderne. Monstrul 
din Chile a fost specimenul cel mai notoriu. A devenit vestit mai ales prin 
persoana autorului său, care nu era altul decât contele de Provence, devenit 
mai târziu, sub numele de Ludovic al XVIII-lea, rege al Franţei. Pe vremea 
aceea el se distra trimițând gazetelor tot felul de ineptii. Cu monstrul din 
Chile a fericit gazeta „Journal de Paris". Straniul animal — scria ziarul pe 
marginea relatărilor nobilului său corespondent — a fost capturat pe ţărmul 
chilean de către vânători spanioli. Seamănă cu sfinxul, însă are cap de leu, 
coarne de taur şi urechi uriaşe de măgar. Pe spate are aripi ca liliacul. Partea 
din fata 1 se sprijină pe două picioare uriaşe de rata, iar la spate se termină, 
ca foca, cu înotătoare. Monstrul poate înota, zbura şi alerga; nici o 
vieţuitoare nu-i scapă. 

America a perfecţionat în cel mai înalt grad prăsitul „rätoilor In 
turbata concurenţă dintre ziare, câştiga cel care reuşea să-şi năucească 
abonaţii cu reportaje cât mai senzaţionale. Cu ştiri false, concepute spiritual 
si finisate cu gust, se puteau câştiga multi bani. 

Cartea aceasta ar deveni mult prea groasă dacă aş vrea să servesc toţi 
„rätoil" celebri din S.U.A. Ar fi şi inutil, fiindcă prin fata ochilor nostri 
zboară şi acum stoluri de ,,ratoi" americani. Pentru exemplificare însă, voi 
face cunoscut unul dintre cei mai vestiți ,,ratoi". 

În numerele 615 — 619 din anul 1835 ale ziarului new-yorkez 
, Se prezintă o descoperire astronomică. Seria de articole oferă, cu 


ce 


„Sun 


aparentă pricepere şi strictă obiectivitate, caracteristică omului de ştiinţă, 
amănunte detaliate despre această senzaţie ştiinţifică. 

Marele astronom Harschel cică ar fi fost trimis de către guvern în 
Africa de Sud, pentru observaţii astronomice. Încă nu şi-a făcut raportul 
oficial — scria ,,Sun" —, dar s-a reuşit să se obțină notițele colaboratorului 
său, savantul dr. Grant. Fiind vorba de cea mai palpitantă curiozitate a 
secolului, „Sun" consideră că este de datoria sa să-şi informeze primul 
cititorii. 

Herschel a reuşit să construiască în cel mai mare secret un telescop 
care reduce, pentru ochiul omului, distanţa dintre Pământ şi Lună până la 
100 de yarzi. Telescopul este ingenioasa reunire a unei lentile care măreşte 
de 42 000 de ori şi a unui microscop legat de un aparat de proiecţie în aşa 
fel, încât porţiunea vizată din Lună se poate proiecta de-a dreptul pe o pânză 
prinsă de perete. 

Luna a început să fie observată la 10 ianuarie, seara, la orele 21 şi 
treizeci de minute. Din primul moment, s-a proiectat pe pânză un spectacol 
nemaiväzut de ochi pământeni ` munţi uriasi de bazalt, iar prin văi păduri si 
poiene înflorite. Deci, Luna este înconjurată cu un strat de aer, asemănător 
cu cel al planetei noastre! Privitorii uimiti au fost cuprinsi de febra emotiei : 
pe corpul ceresc, socotit mort, trebuie să existe şi vieţuitoare! 

În faţa lentilelor telescopului, Luna s-a învârtit mai departe. Pe pânză 
sclipiră munți de ametist, jucând în focuri violete, apoi apăru o turmă de 
bivoli ce păştea liniştită. (Un joc interesant al fanteziei : pe vremea aceea 
nici nu se visa despre cinematografie, şi totuşi autorul articolului descrie 
spectacolele din Lună parcă le-ar fi văzut în sala unui cinematograf.) 
Împrejurul lor se zbenguiau nişte animale drăgălaşe, asemănătoare caprelor 
noastre, cu deosebirea că aveau doar un singur corn în mijlocul fruntii. 
Deoarece animalul legendar se vede şi pe blazonul regelui englez, Herschel a 
botezat minunata regiune Valea Unicornului. 

În noaptea de 11 spre 12 ianuarie, cerul fiind înnourat, nu s-au putut 
face observaţii (ce straşnică idee să dai iz de veridicitate întâmplărilor prin 
aceste note în stil de jurnal de bord). În ziua de 13 le-a apărut din nou Luna 
$1 urmă surpriza surprizelor, descoperirea de răsunet mondial : 

Într-o vale înconjurată de stânci abrupte, s-au arătat cu sutele nişte oi 
grase şi mitoase, formând parcă o turmă, însă fără păstor. Arătau exact ca şi 
când vreun crescător de oi englez le-ar fi exportat în Lună. Privitorii erau din 


ce in ce mai surescitati. Dacă există oi seleniene, trebuie să fie şi oameni 
selenieni ! 

Uluirea totala n-a intarziat mult. 

Pe crestetul stâncilor au apărut siluete umane. Oare cum o sa 
coboare la turmele lor ? În câteva clipe răspunsul s-a desfăşurat pe pânză. 
Selenienii şi-au întins nişte aripi enorme şi s-au lăsat încet in vale. Acolo ei 
au putut fi priviţi mai de aproape. Selenienii nu se puteau lăuda cu cine ştie 
ce frumuseţe, deoarece abia dacă aveau patru picioare înălțime ; corpul le era 
acoperit cu o blană roşcată, iar fata era cu putin mai fină decât a 
urangutanilor. În schimb prezenţa aripilor de liliac ce le creşteau din spate şi 
care, închise, le ajungeau până la glezne îi făcea să fie mai desävârsiti decât 
pământenii. Doctorul Herschel i-a botezat pe loc cu numele de Vespertilio- 
homo, adică omul-liliac. O vreme au evoluat prin faţa spectatorilor, care-i 
urmăreau cu ochii cäscati de uimire; se învârteau încoace şi încolo, se 
scăldau în lac, făcând impresia unor fiinţe fericite şi nevinovate, deşi — 
spune articolul — e greu să faci să corespundă „concepţiei pământene despre 
bunä-cuviintä unele dintre distractiile lor“. 

Apoi, oamenii-lilieci şi-au desfăşurat aripile, au zburat, şi cronica 
doctorului Grant luă sfârşit. 

În schimb, nu a luat sfârşit agitația care a parcurs ca o săgeată 
întreaga Americă. Terminându-se exemplarele din ,,Sun" editorul a tipărit 
separat articolul. în câteva zile, au fost vândute 60 000 de exemplare. 
Publicul saluta cu entuziasm zgomotos vestea despre rubedenia selenică. 
Micul grup al scepticilor abia de îndrăznea să-şi deschidă gura. Degeaba 
Edgar A. Poe a arătat că ideea articolului fusese luată din scrierile lui; opinia 
publică l-a huiduit. Deşi n-ar fi trebuit să se justifice pe o cale cine ştie ce 
complicată: oricine se putea convinge că în „Southern Literary Messenger“ 
începuse să apară în fascicule, cu trei săptămâni înainte de apariția ciclului 
de articole din „Sun“ o nuvelă fantastică a lui Poe, intitulată Hans Pfaal's 
Journey to the Moon (Călătoria lui Hans Pfaal spre Lună). Ziarele din New 
York şi din provincie au declarat că articolul din „Sun“ este plauzibil şi 
justificat din punct de vedere ştiinţific. 

Insufletirea a început să scadă numai atunci când au parvenit stiri 
autentice din Africa de Sud. S-a dovedit că din articol nu este adevărată nici 
o iotă, începând cu telescopul-minune şi terminând cu omul-liliac. Autorul 
„rățoiului“ era un ziarist din New York, cu numele de R. A. Locke. Farsa a 
reuşit într-o astfel de măsură, încât şi după decenii consumatorii americani 


de ziare erau obsedati de basmul cu omul din Luna. In 1876, „Chicago 
Times“ a lansat ,,ratoiul“ selenic numărul doi. Potrivit acestuia, la Paris ar fi 
fost montat un telescop uriaş cu ajutorul căruia au putut fi cercetate 
amănuntele necunoscute ale vieții din Lună. S-au observat clădiri, ba se 
puteau vedea şi muncitori lucrând la construcţii şi încă legați cu lanțuri unul 
de altul, ceea ce dovedea că în Lună se cunoştea instituţia sclavajului. 


MISTIFICAREA 


Mistificarea este o rudă apropiată a minciunii gazetäresti. 

Dacă ar fi să explic cuvântul, ar trebui să aleg între a înşela, a păcăli, 
a induce în eroare, a amăgi, a ademeni, a purta cu minciuni, a scorni, a 
falsifica, a trage pe cineva pe sfoară. 

Din vastul material cu fel de fel de mistificäri am ales două mostre. 
Le-am reţinut, fiindcă exemplifică în modul cel mai adecvat paradoxul : e de 
necrezut ce de lucruri sunt în stare să creadă oamenii. 

În 1785, s-a întâmplat ca doi ofiţeri francezi din garnizoana de la 
Nancy să se plictisească de moarte. Ei se numeau Fortia de Piles şi 
Boisgelin. Amândoi erau literati. Fortia scrisese piese de teatru, opere, 
jurnale de călătorii, ba chiar şi studu politice. Citind o gazetă locală din 
Nancy, l-a izbit faptul că printre colaboratorii externi figurează şi procurorul 
din Abbeville, Le Cat, care inundă gazeta cu cele mai diverse produse 
literare din care urlă diletantismul : poezii, epigrame, logogrife şi altele. Cei 
doi camarazi s-au înţeles dintr-o privire : iată ocazia nimerita să-şi 
înveselească monotona viaţă de garnizoană. Au scornit deci un personaj 
inexistent, pe care l-au botezat cu numele de Caillot-Duval. Acest Caillot- 
Duval intră în corespondenţă cu procurorul, şi atâta i-a gâdilat vanitatea 
scriitoricească, până a reuşit să-l facă să comită cele mai absurde träsnäi. 

Succesul le-a dat curaj celor doi camarazi. Ei au continuat, în numele 
lui Caillot-Duval, mistificarea, făcând cu ajutorul corespondenţei o mulțime 
de victime. Mai târziu, Fortia se gândi că ar fi păcat pentru posteritate dacă 
instructiva corespondenţă s-ar pierde. În 1795, el a adunat scrisorile şi 
răspunsurile într-un volum, publicat sub titlul de Correspondance 
philosophique de Caillot-Duval (Corespondenta filosofică a lui Caillot- 
Duval). Azi nu se mai găsesc din carte decât unul sau două exemplare; cei 
interesați sunt nevoiți să facă apel la noua ediție a lui Lorédan Larchey, 
apărută in 1901, într-un tiraj restrâns şi în ediție bibliofilä. Cartea merită să 


fie răsfoită, nu numai pentru curiosul ei conţinut. În ea găsim documente 
foarte interesante cu privire la vanitate, care este nu numai oarbă, ci şi 
lacomă, înghițind cea mai grosolană momeală. 

Mistificarea procurorului Le Cat începe cu o scrisoare măgulitoare, 
în care Caillot-Duval apare în rolul unui tânăr scriitor începător, şi il felicită 
pe procuror pentru poeziile sale, cerând ingäduinta să-i trimită, pentru a-i 
cunoaşte opinia, una dintre slabele sale poezii. Procurorul a înghiţit pe loc 
momeala, multumind pentru apreciere şi încurajându-l pe tânărul poet să-i 
trimită, liniştit, primele producţii. Caillot-Duval îi scrise din nou, şi de data 
aceasta făcu să explodeze petarda celor mai nerusinate laude; cât priveşte 
propria sa operă, aceasta este un poem compus din douăzeci şi patru de 
cânturi, în care se preamăresc plăcerile vieţii rustice. Lucrarea este expediată 
unei tipografii pariziene, însă cum va primi şpaltul îl va trimite imediat la 
Abbeville. Ca încheiere, el impärtäseste, plin de modestie, îmbucurătoarea 
veste că Maiestatea sa împărăteasa Rusiei l-a numit pe el, Caillot-Duval, 
membru al Academiei Imperiale din Petrograd. 

Răspunsul lui Le Cat : arde de nerăbdare să citească poemul şi-l 
felicită din tot sufletul pentru distincție. Este frumos să fii membru al unei 
academii ; pe el personal, o astfel de distincte l-ar face tare fericit. 

Lui Caillot-Duval nu-i trebuia mai mult. Văzând peste ce mediu 
straşnic au dat, cei doi ofiţeri au lăsat libere fantezia şi neruşinarea. In 
scrisoarea de răspuns, Caillot-Duval expune punctul său de vedere, după 
care, într-o societate literară, nu se poate pătrunde decât prin diverse legături. 
Meritul în sine nu-i de ajuns. Personal, el a pătruns în Academia din 
Petrograd datorită prietenei prinţului Kabardinski, fratele domnitorului 
circazian Heraclius, şi totodată personalitate de vază la curtea din Petrograd. 
Caillot-Duval îşi exprimă convingerea că prinţul i-ar face serviciul să pună o 
vorbă bună pe lângă țarină şi în interesul primirii domnului Le Cat la 
Academie ; pentru aceasta însă va fi nevoie ca şi domnul Le Cat să depună 
un efort pentru a intra în grațiile prinţului. Cel mai sigur mod ar fi o oda 
adresată acestuia din urmă. El propune, aşadar, ca domnul Le Cat să scrie o 
astfel de odă pe care, cu un comentariu corespunzător, el o va transmite 
prinţului. În ceea ce priveşte conţinutul, va fi de ajuns să ştie că prinţul e de 
os domnesc şi că, la vremea ei, soţia sa a născut cinci gemeni. Toţi cei cinci 
băieți trăiesc si în prezent, făcând fapte vitejesti în armata țarinei! 

Rezumat astfel, totul pare cea mai grosolană absurditate, însă această 
nebunie fusese atât de abil dozatä, iar poetul diletant atât de orbit de vanitate, 


încât n-a observat drăceasca uneltire. Inghiti si această gäluscä, zbătându-se 
lesinat de fericire în undita lui Caillot-Duval. Primi plin de recunoştinţă 
sfatul. Şi după părerea lui, spunea el, este necesară o odă închinată prinţului 
Kabardinski. S-a şi apucat de scris: cum o termină, o va trimite. 

Cei doi camarazi urlau de plăcere, aşteptând cu înfrigurare oda 
promisă. Aceasta sosi după zece zile; atât i-a trebuit poetului până s-o 
compună. 

Oda începe cu rugămintea ca prinţul Kabardinski să primească 
prinosul unui modest poet care, dintotdeauna, a condamnat şi a evitat 
murdara linguşire. Însă acum se schimbă situaţia, deoarece însăşi Minerva va 
aplauda ascultând elogiul adus acelui bărbat care, născut dintr-o familie 
nobilă, este şi mai nobil datorită propriilor sale merite. Prinţul rus este 
glorificat de procurorul-poet în alexandrini străluciți, iar ca încheiere doar 
atât îşi mai doreşte poetul de la soartă; să poată intra cândva împreuna cu 
Kabardinski în Templul Faimei ~~ 

Soarta i-a satisfăcut dorinţa domnului Le Cat. Datorită cărții lui 
Caillot-Duval, a intrat în Templul Faimei, însă în afară de aceasta nu i-a fost 
dată nici o graţie, deoarece corespondenţa s-a întrerupt brusc, iluzia primirii 
la Academia din Petrograd desträmändu-se, în pofida aplauzelor Minervei. 

Prinţul Kabardinski şi-a găsit o nouă ocupaţie. 

El a trimis o scrisoare domnişoarei Saulnier, sărbătorita prim-balerină 
a Operei din Paris. Prin cuvinte alese, i-a comunicat că faima ei a ajuns până 
în îndepărtatul nord şi că moare de nerăbdare s-o cunoască, îndată ce va sosi 
la Paris; câteva luni mai trebuie să petreacă la o curte domnitoare din 
Germania, însă şi-a trimis maestrul de ceremonii la Nancy, însărcinându-l cu 
expedierea scrisorii. 

Plin de insufletire, maistrul de ceremonii, Caillot-Duval, trimite 
domnisoarei Saulnier scrisoarea printului, cerând räspuns la Nancy. 

Însă zâna operei era mai precaută decât procurorul-poet. În locul ei, 
afacerea este tratată de către sora sa. Plină de tact, aceasta se interesează care 
sunt scopurile prinţului. Caillot-Duval răspunde: prinţul are de gând să-i 
ofere un mic palat mobilat, îi pune la dispoziţie doi lachei, un vizitiu, iar pe 
lângă vizitiu îi dă şi trăsură cu cai. În sfârşit, afară de întreţinerea completă, 
îi mai oferă lunar cincizeci de galbeni, fără să mai pună la socoteală şi micile 
daruri ocazionale. Bineînţeles, toate acestea sunt lucruri secundare, 
importante sunt în primul rând sentimentele domnişoarei, hotărârea ei 
trebuind să fie inspirată exclusiv de simpatie. Anexă o scrisoare şi pentru 


balerină, înşirând calitățile prinţului care, deşi căsătorit (căsătoria lui a fost 
făcută din interes), tânjeşte după o inimă intelegatoare. De data aceasta, 
Caillot-Duval nu pomeneşte de cei cinci gemeni. 

Paunita de aur căzu în cursă. Deşi ca prim-balerină domnisoara 
Saulnier primea anual 7 000 de franci, închinase un palat, avea cal şi trăsură, 
totuşi oferta princiară trebuia cumpănită. A urmat o corespondenţă de luni de 
zile, în care sora şi Caillot-Duval au discutat amănuntele. însă într-o bună zi, 
itele intrigii s-au rupt: cele două pariziene aveau mai multă minte decât 
procurorul provincial. Au făcut rost de un Almanah Gotha, din care au văzut 
că nu există nici un prinţ Kabardinski. Domnişoara renunţă la mirajul unui 
amant princiar, multumindu-se cu realitatea pariziană, deşi mai modestă. 

Cei doi ghidusi nu s-au dat în lături nici de la alte corespondențe. 

Ei au scris unui pantofar parizian de la curte, întrebându-l daca ar 
putea să le facă pantofi fără cusäturä. Si aici vanitatea zgandarita reacționa 
prompt; pantofarul a răspuns că da, ar putea, în prezent însă n-are timp, 
deoarece este prea ocupat la curte. 

Unui librar i-au oferit, spre cumpărare, o carte ilustrată, deosebit de 
rară, tipărită în 1400. Pus pe jar, librarul a arătat un interes deosebit fata de 
opera tipărită înainte de inventarea tiparului. I s-a răspuns că, din păcate, 
Caillot-Duval a vândut-o, între timp, Bibliotecii regale pentru 3 000 de 
franci, bani gheaţă, şi o rentă viageră de 300 de franci, pe care, după moartea 
sa, o va moşteni bunica lui. 

Au mai scris unui căpitan din garda franceză că un anume Caillot- 
Duval ar vrea să-şi plaseze doi veri în gardă. Amândoi sunt de aceeaşi 
înălțime, numai că cel mai tânăr este mai înalt decât fratele său cu trei 
degete; sunt de aceeaşi vârstă, atât doar că unul este de optsprezece ani, iar 
celălalt de douăzeci şi şapte. Bravul combatant n-a observat aiurelile care se 
dădeau de-a tumba printre rânduri: el a răspuns că îi primeşte pe băieţi cu 
plăcere şi, totodată, alătură formularul care trebuie completat în vederea 
angajării. 

Au scris apoi o scrisoare măgulitoare unui meşter curelar, om foarte 
cumsecade: Caillot-Duval ar dori să intre în legături de rudenie cu meşterul 
de bun renume în meseria sa, şi daca ar avea vreo fată de măritat, ar îndrăzni 
să-l ceară mâna pentru unicul său fiu mai vârstnic. Curelarul a răspuns fără 
întârziere : într-adevăr, are o fată drăguță de 16 ani, bine educată, Si 
consideră drept un noroc să o dea de nevastă unui tânăr dintr-o familie atât 
de bună ca aceea din care face parte tânărul Caillot. 


Unui naturalist din Paris, Caillot-Duval i s-a prezentat drept crescător 
de păsărele. Îl anunţa că, în scop experimental, a închis în aceeaşi colivie un 
graur şi o bufnita, iar aceştia s-au împrietenit atât de tare, încât s-au si 
împerecheat. Bufnița a ouat două ouă, pe care le-a clocit, ieşind din ele o 
cotofana şi o vrabie cu cioc încârligat. Cum e posibil acest lucru ? Invatatul a 
răspuns, plin de demnitate, că, deşi cazul nu-i deloc obişnuit, în natură totul 
este posibil. Să fie amabil domnul Caillot-Duval şi să-i dea amănunte mai 
ample despre penajul puilor şi mai ales să-i specifice când face vrabia 
gălăgie mai mare: când se apropie de graur sau când se apropie de bufnita ? 
În cazul din urmă n-o să apuce primăvara. 

Cei doi perseverenti autori de epistole au redactat şi au expediat în 
total 120 de scrisori. în istoria mistificării, lor le revin laurii tenacitätii. 


„BOTTLE-HOAX“-UL LONDONEZ 


Am început acest capitol cu un pariu şi tot cu un pariu îl voi termina. 

Cuplul Caillot-Duval a prostit oamenii unul câte unul. Vestitul pariu 
din 1749 al prinţului de Portland, pomenit până în ziua de astăzi ca Bottle- 
Hoax (mistificarea cu sticla), stă mărturie cât de uşor pot fi ametite cu 
ajutorul unei reclame, evident stupide, grupuri mari de oameni. 

La clubul său, prinţul a provocat un pariu, susținând că dacă un 
scamator ar da un anunţ cu un conţinut oricât de imposibil, publicul 
londonez l-ar lua de bun şi ar umple sala de spectacol. 

— Poate, totuşi, nu — spuse contele Chesterfield. Dacă s-ar anunţa 
că, în văzul lumii, scamatorul va intra într-o sticlă de vin, nimeni nu l-ar 
crede. 

Prinţul acceptă pariul. 

Nu peste mult timp, în ziarele londoneze apăru un anunţ cu următorul 
text: 

„Luni, la 16 ale lunii curente, în teatrul din Haymarket, un artist va 
prezenta spectatorilor numere senzaţionale : 

1. La cerere, va imita cu cea mai mare precizie orice instrument pe 
un baston oarecare, acompaniindu-se cu o voce inegalabil de frumoasă. 

2. Va prezenta o sticlă obişnuită de vin, pe care oricine o va putea 
examina. O va aşeza pe masă, în mijlocul scenei, şi, fără nici o scamatorie, 
va intra în sticlă, continuând să cânte. 


Spectatorii de la parter sau din loji pot veni si cu mască, iar el va 
ghici numele fiecaruia. 

Preţul biletelor: parter — 7 s. ; lojă — 5 s.; balcon—2 s. Biletele se 
găsesc la casă Spectacolul începe la ora 18 şi se sfârşeşte după ora 20. 

Observaţie : Dacă după spectacol vreun gentleman sau vreo lady ar 
dori să intre în legătură cu o rudă decedată, maestrul va realiza întrevederea 
în schimbul unui onorariu. Respectivii îl vor putea vedea pe decedat şi vor 
putea vorbi cu el de parcă ar fi în viaţă. 

Numerele acestea au fost vizionate de către suveranii Europei, Asiei 
şi Africii. Marelui public nu i se oferă decât această unică ocazie. În casele 
particulare, tariful reprezentatiei este de 5 lire“. 

Efectul întrecu cele mai aprinse speranţe ale prinţului. Timp de 
câteva zile nu s-a vorbit la Londra decât despre omul care intră în sticlă. În 
seara spectacolului teatrul a fost intesat de lume; n-a rămas nici un scaun 
liber ; aproape că s-au bătut până şi pentru locurile în picioare. 

Nerăbdarea creştea din ce în ce. Ceasurile arătau ora 18 şi încă nu se 
întâmpla nimic. Tensiunea asteptarii începea să se descarce în strigăte 
furioase şi bocancii din picioare. În sfârşit, în faţa cortinei apăru un slujbaş al 
teatrului. El cerea, însoțite de dese plecăciuni, scuze pentru întârziere. $i 
directiunea este revoltata ; dacă până într-un sfert de oră artistul nu-şi face 
apariţia, casieria va înapoia costul biletelor. Disciplinatul public englez a mai 
aşteptat un sfert de oră. Când a trecut şi ultima secundă, dintr-o lojä au 
început să azvârle pe scenă cu lumânări aprinse. Din fericire, n-a izbucnit 
incendiul ; în schimb, izbucni nemulţumirea. Ca la un semnal, publicul se 
năpusti asupra mobilierului teatrului, zdrobind şi sfărâmând tot ce-i cădea în 
mână. Femeile tipau şi încercau să fugă, iar bărbații vociferau. Când totul a 
fost rupt în bucăţi, au cărat sfărâmăturile în stradă, ridicând din ele un rug 
căruia 1-au dat foc. 

Directorul teatrului se apăra cu disperare. Nu făcuse decât să 
închirieze sala, el nu răspunde de nimic 

Clubul tăcea. Taina pariului n-a ieşit la iveală decât după ani de zile. 

Londra a fost bântuită de o furtună de râsete. Caricaturiştii ziarelor au 
trăit din acest hoax săptămâni întregi. A apărut o mare de pamflete; unul 
dintre ele, redactat poate chiar de autorii glumei, se străduia să explice 
întâmplarea. După părerea autorului pamfletului, contra a 5 lire, artistul a 
intrat în sticlă la locuinţa unui gentleman, iar acesta a astupat repede sticla. 
De atunci, nefericitul artist trăieşte în închisoarea lui de sticlă, precum 


spiritul din Halima. Din timp in timp, gentlemanul destupă sticla şi-l 
hrăneşte pe artist. Nu peste multă vreme, are de gând să-l pună in libertate, 
în cadrul unei reprezentații publice; data va fi adusă prin presă la cunoştinţa 
generală. 

Probabil s-au găsit oameni care s-o creadă şi pe asta! 


ISTORIA FLIRTULUI 


CE ESTE FLIRTUL? 


Un eminent lingvist ungur a încercat să maghiarizeze cuvintele 
străine uzuale sau cel puţin să le înlocuiască prin cuvinte maghiare 
echivalente. în locul cuvântului flirt, el propune următoarele : curtare, 
sminteală, giugiuleală, dragoste neserioasă, cochetărie. Însă nici unul dintre 
aceste cuvinte nu exprimă exact înţelesul pe care îl conţine cuvântul 
englezesc flirt. În ceea ce priveşte cochetăria, ea se deosebeşte cu totul de 
flirt. 

Verbul englez to flirt înseamnă a agita ceva iute încoace şi încolo, a 
mişca. Lnul dintre cei mai spirituali scriitori englezi ai secolului al XVIII- 
lea, contele Chesterfield, povesteşte că a fost de faţă la naşterea noului sens 
al acestui cuvânt. Doamna care a întrebuințat pentru prima oară cuvântul, în 
înţelesul Iui de astăzi, şi al cărei merit a fost uitat cu totul de posteritatea 
nerecunoscätoare, se numea Lady Frances Shirley. „Eram de faţă — scrie 
Chesterfield — când acest cuvânt plin de importanţă şi-a luat zborul de pe 
cele mai fermecătoare buze.“ Încântătoarea Lady Frances ba îşi deschidea 
evantaiul, ba şi-l închidea ; când îşi ascundea fata în dosul lui, când doar 
Ochii, iar când partenerul ei, în glumă, i-a reproşat provocarea plină de 
seducţie, ea a răspuns cu nevinovăție că ceea ce face este doar simplu 
flirtation, îşi flutură doar evantaiul. 

Deci cuvântul s-a născut, şi atât doamnele engleze, cât şi cele de pe 
continent s-au străduit din răsputeri ca nou-născutul să nu rămână firav, ci să 
se dezvolte cum trebuie. Astfel, şi înţelesul cuvântului flirt a luat proporţii, s- 
a complicat atât de tare, încât în ziua de astăzi se întrebuinţează în diverse 
feluri. Flirtul nici azi nu are încă o definiţie ştiinţifică. N-o spun cu ironie, 
fiindcă, într-adevăr, o mulţime de savanţi şi-au bătut capul cu definirea lui. 


Nu se poate nega existența si înflorirea sa, deci trebuie încercată şi 
explicarea lui ştiinţifică. 

Iwan Bloch îl defineşte opunându-l cochetăriei. După Bloch, 
cochetăria are în vedere doar simţurile, neluând în considerare partea 
spirituală a relaţiei dintre bărbat şi femeie. În schimb, flirtul este ruda 
spiritualizată a cochetăriei ; în acest caz, femeia recurge mai ales la armele 
spiritului. 

După elvetianul Forel, femeia cocheta vrea, în primul rand, să placă, 
cucerirea lăsând-o pe planul al doilea. în schimb, flirtul doreşte, prin 
mijloace variate, să trezească de-a dreptul iubirea. Excelentul autor înşiruie 
aceste mijloace cu o gratioasa detaliere şi stabileşte cu temeinicie ştiinţifică 
cum că flirtul recurge la organele de simţ vizuale şi tactile. Dintre primele, 
cei mai important este graiul ochilor, pentru că, ochii destăinuind multe, se 
poate conta pe efecte foarte puternice. Din cercul simțului tactil fac parte: 
strângerea de mână, apropierea, atingerea aparent întâmplătoare, iar în 
locurile unde oamenii sed ingrämäditi unul lângă altul, acţionează graiul 
genunchilor şi al picioarelor, în acest caz vorba devine inutilă, perechea care 
flirtează se înţelege şi fără ea. 

Americanul H. T. Finck face, de asemenea, deosebire între cochetărie 
si flirt. Si dupa el cochetäria (coguetry) înseamnă dorinţa de a plăcea. 
Femeia cochetă doreşte să cucerească, însă fără nici un alt scop afară de cel 
de a savura cucerirea. Exact ca şi avarul care nu vrea să târguie nimic cu 
galbenii săi, adunându-i grămadă numai de dragul aurului. Faţă de 
cochetarie, flirtul este un joc mult mai de iertat. De altfel se şi spune: „flirt 
nevinovat", pe când despre cealaltă se spune : „cochetărie crudă". Pentru a 
scoate şi mai mult în evidenţă caracterul flirtului, autorul aminteşte si de 
tipurile de femei trufaşe, rigide şi ipocrite. Aceste tipuri răspund cu un nu la 
întrebarea bărbatului chiar în cazul când gândesc da ; în schimb, femeia 
cocheta, chiar atunci când gândeşte nu, răspunde cu da. Si flirtul ? Zambeste 
si nu spune decât: poate... Urmărind acest sir de idei, învățatul nostru 
conchide astfel, dând o scurtă definiție a flirtului: „Flirtul este arta prin care 
femeia vrăjeşte şi subjugă bărbatul, lăsându-l totodată în nesiguranţă dacă-l 
iubeşte sau nu". 

Definiţia pare acceptabilă. 

Încă ceva pentru a elucida complet înţelesul flirtului. Nu trebuie să-l 
confundăm cu preludiile dragostei. Acestea, câteodată, coincid cu 
fenomenele observate de profesorul Forel în legătură cu flirtul, fiindca 


dragostea nu este doar întâlnirea inimilor, ci câteodată şi a genunchilor. 
Francezii au o vorbă excelentă pentru a desemna aceste preludii : le numesc 
petite-oie . Tradus, sună cam aspru: potroace de gâscă, adică mărunte gratii, 
care preced marele ospăț, când se va servi însăşi friptura de gâscă. (Pentru a 
nu da loc la neînţelegeri : accentul comparatiei cade asupra fripturii, nu 
asupra gâştei!) 


SLUJIREA FEMEII ÎN TIMPUL CAVALERISMULUI 


De data aceasta nu încep cu antichitatea, cum este obiceiul în istoria 
culturii. Ştim că lumea antică nu cunoştea dragostea în accepţia de astăzi. 
Femeia, ca mamă de familie, era înconjurată de o stimă nemărginită; era 
respectată, ridicată pe un piedestal, unde era lăsată să stea, fără să se catere 
nimeni după ea. În căsnicie se vorbea foarte puţin despre dragoste. Când 
capul familiei dorea să se distreze, mergea la hetaire, unde chiar că nu căuta 
principalul element al dragostei, înţelegerea sufletească. 

Dragostea care corespunde intelesului de astăzi s-a dezvoltat in 
perioada cavalerismului. Aceasta a fost, pe de o parte, un rezultat al 
influenţei germanice, deoarece în nord femeia se bucura de o libertate mai 
mare, iar pe de alta parte, ochii bărbatului au fost deschişi şi de cultul 
Mariei, începând să vadă în femeie şi altceva decât material de prăsilă sau 
hetairă. 

Lucrul acesta a fost recunoscut şi stabilit demult de istoria culturală. 
Mai greu s-ar accepta îndrăzneață afirmaţie că de fapt tot atunci s-a născut şi 
flirtul. 

Voi încerca să demonstrez şi aceasta. 

În primul rând, trebuie să fim la curent cu esenţa dragostei din 
perioada cavalerismului. Spre a nu fi învinuit că o deformez potrivit ipotezei 
mele, voi da cuvântul lui Karl Weinhold care în opera sa capitală Die 
deutsche Frauen in dem Mittelalter, Wien, 1882 (Femeia germană în evul 
mediu), spune următoarele : 

„Epoca cavalerismului a creat instituția slujirii femeilor 
(Frauendienst). Viaţa ordinului cavaleresc era dirijată de reguli diferite de 
cele ale vieții civile; ei aveau o concepţie despre onoare de tip deosebit si și- 
au creat obiceiuri aparte. Scopul vieţii cavalerului consta în a-şi dovedi 
bärbätia şi curajul prin fapte cutezătoare. Acest scop a generat legea de bază 


a dorinţei de aventuri şi a căutării lor : să aperi pe cei slabi, în special 
femeile. 

Cu apărarea femeii şi cu slujirea ei, în cele din urmă, s-a ajuns ca 
serviciile cavalerului să fie închinate doar unei singure femei. Acest serviciu 
cavaleresc s-a transformat într-un veritabil obicei convențional, foarte des 
lipsit de pasiune adevărată şi luând aspectul unei formalitati, chiar dacă avea 
repercusiuni asupra întregii vieţi a cavalerului... Serviciul cavaleresc privea 
femeile măritate, deoarece acestea aveau un rol de frunte în societatea 
«distinsă». Scopul era doar jocul spiritual şi al simtirii amoroase. Cavalerul 
îşi alegea o frouwe (doamnă) şi-i oferea serviciile sale. Am putea spune că 
pentru el era oarecum o necesitate vitală să aibă o doamnă la care să se poată 
angaja drept cavaler (frouwenritter). Dacă doamna ii primea angajamentul, 
cavalerul îndeplinea toate acţiunile sale în numele ei. Totodată, conform 
obiceiurilor cavalerești, doamna nu mai avea dreptul să primească serviciile 
vreunui alt cavaler, iar ca semn al înţelegerii lor, ea îi dăruia o panglică, un 
văl sau o cunună, pe care acesta o purta fie pe coif, fie prinsă de vârful 
lancei, ca la faptele sale vitejeşti amintirea doamnei să-i fie mereu prezentă 
şi să-l stimuleze la acţiuni eroice“. 

(Mai târziu, va veni vorba despre atitudinea uimitor de indiferentă a 
soţului.) 

Voi adăuga câteva date despre obiceiurile cavalereşti franceze. Din 
operele trubadurilor provensali care ne-au parvenit, aflăm că serviciul 
cavaleresc avea mai multe trepte. Cand încă îşi purta simtamintele ascunse în 
inimă, fără a îndrăzni să-şi mărturisească tainica dragoste, cavalerul stătea pe 
prima treaptă (feignaire). Dacă a făcut doamnei declaraţii, se urca pe cea de- 
a doua treaptă, care se cuvenea solicitantilor (pregaire). Când doamna îi 
accepta serviciile, devenea ascultat (entendeire). Până să ajungă la această 
treaptă, trebuia să treacă printr-o perioadă de încercare, care ţinea uneori 
câțiva ani, ba câteodată putea să se tărăgăneze chiar şi cinci ani. După 
trecerea cu succes a perioadei de încercare, cavalerul era acceptat de 
doamnă ca vasal, nu numai aşa, între patru ochi, drept urmare a unei şuşoteli 
intime, ci în mod public, în cadrul unei ceremonii. Ceremonia decurgea cu 
aceleaşi formalitäfi uzitate între suzeran şi vasal ! Doamna şedea într-un 
fotoliu, iar în faţa ei cavalerul îngenunchea, cu capul descoperit, depunând 
cu mâinile împreunate jurământul de credință, pe care doamna îl primea, 
tinandu-i, în timpul jurământului, mâna între mâinile sale, consemnând, apoi, 
printr-un sărut (nu de dragoste, ci de suzeran!) pecetluirea contractului. 


Nu-i aşa că încep să se limpezeasca contururile acestei nebunii 
medievale ? Bărbatul se angajează ca servitor, iar femeia nu se obligă la 
nimic... 

Cu privire la ceea ce se întâmpla după depunerea jurământului, îi voi 
da cuvântul din nou lui Weinhold: 

„Tot ceea ce făcea cavalerul, fie că era doar turnir ori participare la o 
cruciadă, se îndeplinea în numele doamnei sale sau la porunca ei. Când 
Hartmann von Aue a pornit la luptă împotriva sarasinilor, el cânta astfel: « 
Să nu întrebe nimeni de ce merg la luptă, fiindcă o spun singur că o fac la 
porunca dragostei. Acest lucru-i de nestramutat; promisiunea şi jurământul 
nu se pot călca! Mulți se laudă că fac cutare sau cutare lucru din dragoste, 
însă toate acestea nu sunt decât palavre. Unde sunt faptele ? Adevărata 
dragoste este numai aceea pentru care bărbatul e în stare să-şi părăsească 
patria si să plece între străini. Iată, să vedeți cum ma goneste dragostea din 
patria mea, deşi sultanul Saladin, cu toată armia lui, n-ar fi putut să mă 
momeasca din Franconia...» “. 

Cavalerul îndeplinea toate faptele sale în speranţa ca va fi răsplătit. 
Răsplata era de multe feluri. Şi aceea era considerată ca o răsplată, dacă, în 
urma slujirii femeii, cavalerul se ridica deasupra cotidianului, ajungând într- 
o stare sufletească inältätoare (höchgemout sin). Într-unul din cântecele sale, 
Albrecht von Johannsdorf, minnesänger din secolul al Xll-lea, cere o 
recompensă doamnei sale : „Oare cântecele mele, făcute pentru tine, şi 
faptele mele săvârşite pentru tine nu merită recompensă ?“ „Fu liniştit — 
răspunde femeia —, iti vei primi răsplata şi vei fi fericit!“ „Care îmi este 
premiul, o, distinsă doamnă ?“ ,,Gloria-ti în creştere şi inaltatoarea stare 
sufletească iti sunt îndeajuns răsplată.“ 

De obicei, în felul acesta era păcălit cavalerul cu mintea risipită prin 
zale, şi timp de secole nu şi-a dat seama că starea sufletească inaltatoare da 
dovadă de o dragoste foarte unilaterală. Bărbatul depune jurământ, face fata 
încercărilor, participă la cruciade, face pelerinaj la sfântul mormânt, iar 
femeia primeşte totul plină de bunăvoință, neoferind din partea ei nimic în 
schimb. Istoria burgheză a culturii germane taxează această legătură 
unilaterală cu numele de dragoste romantică şi nu conteneşte să se minuneze 
de cuvântul minne, care exprimă atât de frumos gingaşul şi nevinovatul 
sentiment. Dar se uită că floarea romantismului înfloreşte doar de partea 
bărbatului. 


Din partea femeii, ce altceva este aceasta decât flirt ? Femeia avea 
nevoie de flirt, ca să dea strălucire vieţii sale cenuşii. E ştiut că în acea 
epocă, la baza căsniciei nu stătea dragostea, ci interesele familiale. Părinţii 
nu prea întrebau ce părere are fata ; soţul era ales de ei. S-ar putea ca astfel 
de căsnicii să-i ofere femeii linişte şi comoditate, însă este cert că o 
plictiseau de moarte. Mai mult, nici chiar liniştea nu era totdeauna sigură. 
Iată câteva date interesante despre felul cum se comporta, în cercul restrâns 
al familiei, soţul medieval. 

Nici nu se poate închipui o dragoste mai nobilă decât aceea, descrisă 
în Cântecul Nibelungilor, dintre Siegfried şi Krimhilda. Totuşi, ce se 
întâmplă după cunoscutul episod in care Krimhilda o jigneste pe Brunhilda, 
tulburând astfel pacea curții de la Worms ? însăşi Krimhilda îi povesteşte lui 
Hagen ce 1-a facut Siegfried : 


„Am şi ispäsit-o — spuse regina. Drept pedeapsă, 
EI mă bătu, invinetindu-mi trupul”. 


În sânul familiei astfel de păruieli nu ţineau de domeniul raritätilor. 
Sotiile domnitorilor nu puteau fi sigure că nu vor fi palmuite de către sot 
lor; asemenea cazuri întâlnim deseori în cronici. În jurnalul său 
nemaipomenit de .savuros, cavalerul Schweinichen povesteşte o scenă 
semnificativă în acest sens, desfăşurată între perechea princiară de Liegnitz. 
Prinţul a dat un banchet la care era invitată şi o anume doamnă K., pe care 
prinţesa n-o putea suferi. De aceea, a refuzat să participe la ospăț. Auzind 
aceasta, prințul s-a mâniat grozav şi s-a dus personal în apartamentele 
prinţesei s-o ia la rost. Cavalerul Schweinichen, sambelanul prinţului, 
relatează în felul următor regretabila întrevedere: 

„Alteța sa prinţul a binevoit s-o certe aspru pe prinţesă, spunând ca 
deoarece alteta sa serenissima a invitat o mulțime de nobili, doreşte ca 
prinţesa să vină numaidecât la masă. După multe scuze, alteta sa prinţesa a 
rabufnit că ea nu vrea să stea lângă o scârbă ca doamna K. La care alteta sa 
serenissimă s-a supărat grozav şi, începând s-o tutuiască pe prinţesă, i-a 
spus: «Află că doamna K. nu-i o scârbä». După care i-a tras prinţesei o 
palmă atât de grozavă, încât femeia ameti pe loc şi a trebuit s-o prind eu în 
braţe. Alteța sa serenissima a vrut s-o păruiască si mai tare pe prinţesă, însă 
eu i-am închis repede usa în fata. Din cauza aceasta, alteta sa serenissimä s-a 
supărat şi pe mine, spunând că omul face ce vrea cu soţia lui“. 


Din cele ce au urmat, ajunge doar să pomenim că după lungi tratative 
de pace şi după stabilirea diferitelor condiții, prinţesa a fost de acord să-l 
ierte şi să participe la ospăț, „fără să ia în considerare — precizează 
cavalerul Schweinichen — că de la palmă 1 se umflase un ochi“. 

Trebuie să fi fost o palmă serioasă şi bine dirijată. Dar ce importanţă 
a avut această superficială atingere princiară faţă de acea bătaie despre care 
aminteşte cavalerul La Tour-Landry, în poemul didactic adresat fetelor sale? 
Autorul acestei opere, din secolul al XIV-lea, rămasă în manuscris, îşi 
instruieşte fetele, de-a lungul a nouăzeci şi opt de capitole; el le sfătuieşte să 
aibă o purtare bună şi cuviincioasä, condimentändu-si spusele cu pilde si 
mici întâmplări. Mereu le atrage atenția să fie supuse, povestindu-le 
întâmplarea unei femei care-şi contrazicea mereu soţul. Până la urmă, 
bărbatul s-a înfuriat, a răsturnat-o cu un pumn şi, când aceasta zăcea la 
pământ, i-a tras un picior în fata de i-a rupt nasul. Morala întâmplării este 
prezentată de către autor în felul următor: ,,...Si astfel femeia, din pricina 
urâtului ei caracter, a fost desfigurata pe toată viata. Era mai bine să fi fost 
supusă şi să fi stat liniştită, pentru că bărbatului îi este harazit să comande, 
iar pe femeie o onorează dacă îi dă supusă ascultare“. Purtării soţului, 
preabunul cavaler nu-i găseşte nici un cusur. 

Poate că atât va fi de ajuns pentru caracterizarea căminului femeii din 
perioada cavalerismului. Femeia, inläntuitä de soţul brutal care duhnea a 
băutură, nu răsufla decât atunci când acesta pleca la vânătoare, la război, ori 
la curte. Însă atunci o apăsa monotonia ucigătoare a vieţii izolate de la 
castel. O legătură de dragoste ar fi însemnat un pericol de moarte, fiindcă 
putea aduce prejudicii soţului sub raportul proprietăţii asupra averii dotale ; 
în schimb, inofensivul Frauendienst i-a prins bine, şi astfel, în ceea ce o 
privea, populariza cu plăcere această deosebită instituţie care, pentru ea, nu 
era altceva decât un joc de-a dragostea, adică flirt în toată legea. 


DRAGOSTE DE TRUBADUR 


Câte era în stare să facă un cavaler acceptat în cinstea şi pentru 
amuzamentul doamnei sale ! 

Dacă ştia să compună versuri, ridica în slăvi — ba şi dincolo de ele 
— grațiile stăpânei sale. lată un mic buchet de metafore cu care cavalerul 
minne-ului se închina doamnei lui: 


„O, Stea a dimineţii, Mugur de mai, Rouă crinului, Floare de paradis, 
Ciorchine de toamnă, Grădină aromitoare, Foişorul bucuriilor, Splendoarea 
verii, Izvorul fericirii, Pădure înflorită, Cuibul de dragoste al inimii, Valea 
plăcerilor, Izvor tămăduitor al dragostei. Cântec de privighetoare, Acordul de 
harfă al sufletului, Floarea pastelui, Aroma de miere, Mângâiere eterna. 
Pavăza fericirii, Pajiste înflorită, Miez de migdală dulce, Raiul ochiului 
etc...“ 

Trubadurul provensal Arnaut de Mareuil, din motiv de amor, a luat-o 
razna în aşa un hal, încât, dorind să inventeze noi comparații, o elogiază 
astfel pe femeia inimii sale: „O! Oglinda dragostei, Cheia gloriei, Soare de 
martie, Ploaie de aprilie, Trandafir de mai, Umbra de vara...“ 

Ceea ce am spus înainte despre slăvirea dincolo de ceruri trebuie luat 
ad litteram. Contele Rambaud de Orange cânta astfel: „Zâmbetul 
Binevoitoarei mele mă face mai fericit decât dacă mi-ar zâmbi patru sute de 
îngeri din rai. Atâta bucurie zace în mine, că aş putea înveseli o mie de 
oameni trişti si toate neamurile mele ar putea trăi din ea fără nici o alta 
hrană...“ 

Sunt cuvinte mari, dar nu tiradă gratuită, pentru că într-adevăr 
trubadurul era capabil de o astfel de adorare excesivă. Este notorie mult 
cântată întâmplare a lui Jaufré Rudel şi a contesei de Tripolis. Fiind povestită 
în numeroase versiuni romantice — printre care se numără şi poemul lui 
Heine —, a ajuns ca, până la urmă, lucidul cititor modern să nu mai creadă 
din ea nici o iota. Cu toate acestea, sâmburele întâmplării este real. Friedrich 
Diez i-a descoperit sursa; cu concizia vechilor cronici, acesta reda astfel 
intamplarea: 

„Jaufre Rudei, print de Blaye, s-a îndrăgostit, fara s-o fi văzut 
vreodată, de contesa de Tripolis, atâtat doar de cele povestite despre 
bunătatea şi calitățile ei de către pelerinii reîntorşi din Antiohia. Cavalerul 
începu prin a-i închina poezii frumoase, apoi a fost cuprins într-atât de dorul 
de a o vedea, încât, luând în mâini crucea, a pornit-o pe mare. În timpul 
călătoriei s-a îmbolnăvit grav. Ajungând la Tripolis, tovarăşii săi l-au crezut 
mort şi l-au aşezat, provizoriu, într-un han de acolo. Contesa, fiind 
incunostintata, s-a dus la patul lui şi l-a cuprins în braţe. Cavalerul, socotit 
mort, văzând-o pe contesă, şi-a revenit, multumindu-i lui Dumnezeu pentru 
că 1-a prelungit viata ca să apuce o astfel de clipa. Pe urmă a murit în braţele 
contesei, care l-a înmormântat cu mare pompă în biserica din Tripolis, iar ea, 
zdrobită de durere, s-a retras chiar după înmormântare într-o mănăstire“. 


Diez a adunat datele referitoare la prinţul Rudel, le-a comparat cu 
relatarea cronicii şi cu poeziile rămase de la el, şi din toate acestea a tras 
concluzia că întâmplarea este adevărată. 

Acest gen de adorare cu totul nefirească explică numeroasele fapte 
bizare pe care le voi aminti. Ele n-au fost iscate de vreo scrânteală 
donchihotească, deoarece cavalerii trăiau cu seriozitate acest fel de iubire, 
îndeplinind la fel de serios isprăvile lor, după cum lumea primea cu aceeaşi 
seriozitate vestea eroismului lor grotesc. 

Pe aceşti adoratori gravi era uşor să-i prinzi în mrejele flirtului 
cavaleresc. În cele mai multe cazuri, doamna făcea mofturi, se lăsa admirată 
si implorată, precum o cereau regulile bunei-cuviinte, până cand, în sfârşit, il 
accepta totuşi drept cavaler pe bărbatul topit de dor şi lăsa la aprecierea lui 
faptele cu care el să-şi dovedească iubirea. Au fost şi cazuri când stăpâna 
desemna ea însăşi, cu o cruzime sadică, condiții foarte aspre, pe care 
lunaticul adorator le accepta fără să cârtească ; flirtul a degenerat în astfel de 
cazuri în cea mai neomeneasca cochetärie. 

Anthony Méray povesteşte întâmplarea celor trei cavaleri şi a 
încercării cămăşii. Trei cavaleri concurau pentru grațiile unei doamne. În 
cele din urmă, doamna hotărî că, dintre cei trei, aceluia îşi va oferi dragostea 
care la proximul turnir îi va purta cămaşa. Da, însă nu pe deasupra sau pe 
dedesubtul zalelor, ci pe trupul gol, neînzăuat. Aceasta nu însemna altceva 
decât să dai buzna peste moarte sau, in cel mai bun caz, să te prabusesti de 
pe cal mai mult mort decât viu, cu trupul ciuruit de răni. Dintre cei trei 
adoratori, doi s-au răzgândit, retrăgându-se plini de înțelepciune. Însă al 
treilea într-atât era orbit de dragoste şi de cinstea cavalerească, încât acceptă 
încercarea. Bineînţeles, rezultatul a fost că după turnir el fu adus în fata 
doamnei, năclăit de sânge, însă cu ochii arzând de dragoste fericită. Doamna 
a oferit, după cum se obişnuia în astfel de ocazii, un mare ospăț. Cu astfel de 
prilejuri, oricât înalt rang ar fi avut doamna, trebuia, în onoarea eroului, să-şi 
servească ea însăşi musafirii. Deci sus-amintita doamnă şi-a tras peste rochie 
cămaşa mânjită de sânge, şi astfel gătită trebaluia în timpul ospatului în jurul 
musafirilor. 

Asemenea apariţii, de cavaleri în cămaşă, erau fenomene obişnuite la 
turniruri; bineînţeles, cavalerul o îmbrăca peste zale. Pe vremea aceea 
cămaşa doamnei era trecută în rândul talismanelor care apărau şi dădeau 
viteazului putere. Astăzi s-ar spune : fetisism erotic. într-adevăr, pentru 
aceasta pledează întâmplarea descrisă de Wolfram von Eschenbach despre 


viteazul Gamuret, care îmbrăca peste zale cămaşa adoratei Herzeloyde nu 
numai la turniruri, ci şi în bătălii. — Cavalerul Coucy a trimis iubitei sale 
propria sa cămaşă şi a rugat-o să doarmă îmbrăcată în ea. — Mult mai târziu, 
Brantôme, într-un capitol al cărţii sale închinat picioarelor frumoase, 
aminteşte de un foarte ciudat obicei. EI spune că a cunoscut personal nobili 
care, înainte de a-şi îmbrăca ciorapii noi de mătase, îi trimiteau iubitelor lor, 
Cu rugămintea să fie bune să îi poarte întâi ele vreo opt—zece zile. „După 
aceea — scria vestitul colecţionar de bârfe —, începeau să-i poarte şi ei, spre 
marea desfătare a sufletului şi trupului lor“. 

Cavalerului Guillaume de Balaun i s-au întâmplat următoarele : ei 
alesese drept regină a inimii sale pe stăpâna Javiacului. Aceasta a şi dat 
ascultare implorării lui şi, conform tuturor regulilor, l-a acceptat cavaler. O 
bucată de vreme, jocul de-a dragostea a decurs reglementar, dar într-o bună 
zi la urechea cavalerului Balaun a ajuns povestea unor îndrăgostiţi care, 
certati fiind, s-au împăcat apoi. Balaun a aflat chiar de la eroul întâmplării 
câteva detalii intime care demonstrau cât de dulce-i împăcarea. Cavalerului 
Balaun i-au plăcut teribil cele povestite şi 1 s-a deschis o poftă atât de aprigă 
să guste din dulceata împăcării, încât a vrut s-o încerce cu propria sa 
doamnă. Întâi, bineînţeles, trebuia să se certe, lucru pe care bravul cavaler l-a 
şi făcut. Îndemna! de mintea-i bolovănoasă, a dat pur şi simplu afară pe uşă 
pe curierul ce-i adusese o scrisoare de la iubită. Aflând de aceasta, doamna i- 
a făcut personal o vizită cavalerului, ca să afle ce l-a apucat. Balaun a jucat 
de minune rolul bărbatului jignit şi a dat-o şi pe ea afară. Acesta ar fi trebuit 
să fie primul act al tachinării amoroase. Însă, în cele din urmă, comedia s-a 
transformat în dramă, deoarece iubita, doamna de Javiac, nici nu mai voia să 
audă de grosolanul iubit, iar atunci când, plin de cäintä, acesta s-a prezentat 
la castel cu gândul să-i ceară iertare, drept răspuns l-a dat si ea afară. Bietul 
Balaun, căzând astfel victima propriilor sale experimente amoroase, a apelat 
la un intermediar. A rugat pe un prieten să intervină pe lângă femeia 
mânioasă, să-i explice adevăratul scop al supărării şi să-i aranjeze, într-un 
fel, treburile. Prietenul s-a dus şi s-a întors cu următorul răspuns: „Bine, 
doamna îl iartă, dar drept ispăşire cavalerul să-şi smulgă unghia de la degetul 
cel mic şi să i-o trimită. însoţită de o poezie în care să-şi infiereze 
nechibzuinta“. Nimic nu ilustrează mai elocvent romantismul stupid ai 
epocii cavalereşti decât cele ce au urmat : pe loc, cavalerul Balaun a chemat 
un chirurg, l-a pus să-i smulgă unghia şi, scăldat în lacrimi de bucurie şi de 
durere, a compus poezia dorită. După aceea, împreună cu prietenul său, s-a 


dus la castel. Doamna il astepta la poarta, rapsodul s-a prabusit in genunchi, 
înmânându-i unghia şi poezia ; stăpâna le primi plângând, dupa care 
cavalerul, cu preţul unghiei, a putut să savureze plăcerea sărutului de 
împăcare. Textul cântecului prin care implora iertarea a fost găsit şi publicat 
de către Saint-Palaye. 

Cunoscând asemenea întâmplări, înţelegi mai uşor balada lui Schiller 
despre mänusa aruncată între lei, pe care cavalerul o scoate, aruncand-o apoi 
în obrazul cucoanei. După cât se ştie, întâmplarea a fost descrisă pentru 
prima oară de către Brantôme şi, probabil, e autentică. Brantôme relatează 
un caz şi din propria sa experienţă, în care e vorba despre o doamnă care 
pretindea cavalerului, drept dovadă de iubire, să-şi străpungă braţul cu 
pumnalul. Cavalerul era gata s-o facă, şi numai după o trudnică luptă a reuşit 
Brantôme să-l împiedice de la nebuneasca încercare. El a relatat, de 
asemenea, şi cazul cavalerului de Genlis, care se plimba liniştit în tovarasia 
doamnei lui pe podul Senei, când deodată femeia, apucată de diavolul 
flirtului sadic, şi-a aruncat batista scumpă de dantelă în fluviu, îndemnându-l 
pe cavaler să sară după ea şi s-o scoată. Degeaba se apăra cavalerul că nu 
ştie să înoate, femeia îl făcea laş, drept care, de disperare, s-a aruncat în 
fluviu, aşa îmbrăcat cum era. Din fericire, prin apropiere se afla o barcă şi 
buimacul îndrăgostit a fost pescuit la timp. 


DRAGOSTE SI TURNIR 


Pentru doamna aleasa, ditirambele trubadurilor reprezentau bucuriile 
tainice ale flirtului, pentru că bunä-cuviinta timpului nu permitea ca ea să fie 
numită în poezie. (Deşi putea să fie recunoscută, aparențele erau salvate.) 

Acestea erau numai aperitivele servite de bucătăria flirtului. Marele 
ospăț public li se oferea doamnelor când aleşii se luptau, în onoarea lor, la 
turniruri. 

Dacă cu ajutorul vreunei invenţii s-ar putea readuce din negura 
vremurilor imaginea unor evenimente de mult apuse, omul epocii moderne, 
pur şi simplu, n-ar pricepe aceste dueluri de la turniruri. Pe estradă şedea 
soţul, împreună cu soţia, şi privea liniştit cum în arenă un cavaler se lupta în 
onoarea soţiei lui. Ba mai mult, se putea întâmpla ca şi soţul să lupte în 
arenă, poate chiar în onoarea doamnei care era soția cavalerului propriei sale 
soţii. Era o situaţie tare incurcata, de neînțeles, dacă nu sunt ştiute principiile 
amintitului Frauendienst, după care majoritatea turnirurilor se făceau în 
cinstea femeilor. Cavalerul era mai mândru decât de orice altă faptă 
vitejească, dacă se putea numi servitorul unei femei. (în Franţa îşi spuneau 
serviteurs d'amour.) 

Luau atât de în serios acest aspect încât de multe ori însăşi doamna 
scotea cavalerul în arenă, conducându-l în semn de servitute de un lanţ prins 
de zăbalele calului. 

În 1468 s-a organizat la curtea burgundă un mare turnir în cinstea 
soţiei lui Carol cel îndrăzneţ. În timp ce defilau cavalerii, în arenă apăru un 
cortegiu curios. In față, pe un cälut alb, cälärea un pitic, iar în urma lui, o 
cetate uriaşă purtată de scutieri. Construcţia de lemn avea patru turnuri unite 
între ele prin ziduri înalte de cetate. Zidurile ajungând până la pământ, nu se 
putea vedea ce se ascunde în dosul lor. Piticul s-a oprit în faţa estradei 
doamnelor şi a dat citire unei petiţii care suna în felul următor: 

Sublime şi preamärite prințese şi doamne! Cavalerul, care este 
prizonierul stăpânei sale, vă trimite umilul său salut. El este închis în această 
cetate şi numai bunăvoința şi milostivenia doamnei il pot elibera. De aceea, 
vă imploră, sublime şi preaslăvite prințese şi doamne, să binevoiti a tine sfat, 
fiindcă poate că la sfat va fi şi doamna inimii sale prezentă şi nu va fi 
împotriva eliberării lui. Cavalerul speră că sfatul doamnelor o să-l elibereze 


din chinuitoarea inchisoare, deoarece fara aceasta gratiere n-ar putea lua 
parte la întrecerile din acea zi etc.“. 

Sublimele şi preaslavitele printese, împreună cu doamna, au hotărât : 
cavalerul trebuie eliberat! Drept care, piticul a deschis cu o cheie uriaşă 
poarta de lemn a cetăţii-închisoare şi, spre plăcuta surpriză a frumoaselor, 
apăru cavalerul de Roussy, complet armat, călare pe un cal splendid 
împodobit. 

În timpul turnirului, cavalerul purta pe coif sau pe lance zălogul de 
dragoste primit de la doamna lui. Zălogul făcea parte din ustensilele toaletei 
femeiesti: putea fi funda, voal, pană, mänusä, brățară sau un alt obiect 
vestimentar. Acestea erau vestitele talismane pe care perioada cavalerească 
le cunoştea sub numele de faveurs sau emprises d'amour. Câteodată, în focul 
luptei, acest faveur cădea ; în asemenea cazuri, doamna îi arunca, de pe 
tribuna, iubitului un alt obiect. S-a întâmplat — cunoaştem cazul din 
romanul cavaleresc Perceforest — ca în decursul aprigelor lupte emblemele 
domnilor cavaleri să cadă una după alta, iar doamnele, cuprinse de delir, să 
arunce noi şi noi talismane, rupând şi smulgändu-si de pe trup ce le cădea la 
îndemână ; în momentul când se anunţa încetarea turnirului, observau cu 
stupoare că şedeau, în mijlocul publicului ce se prăpădea de râs, dezgolite 
până la necuviinta. 

Soţul avea obligaţia să se bucure când cavalerul soţiei sale obținea 
victoria, chiar dacă el însuşi era cel scos din şa. 

Ca orice modă, a degenerat şi moda Frauendienst-ului. Jurământul 
cavaleresc depus pentru apărarea celor slabi era un lucru frumos ; într-o 
lume plină de nedreptati, instituţia cavalerilor pribegi, care-şi luau lumea în 
cap, pentru a apăra văduvele şi orfanii nedreptatiti, deşi grotescă, era plină 
de omenie; însă, după cum am spus, această instituție a început să 
degenereze repede. Sabloanele monotone ale turnirurilor nu mai satisfäceau 
dezaxatele fiinţe. Trebuia inventate lucruri noi pentru a câştiga favorurile 
doamnei. 

Drept astfel de inovaţii erau considerate straduintele cavalerului de a- 
ŞI ingreuia, în onoarea doamnei sale, în chip deosebit condiţiile turnirului. 
Unii dintre cavaleri nu purtau zale pe mână, braţ sau picior, dorind prin 
aceasta să demonstreze că mai presus de orice zale porţiunea de trup lăsată 
liberă va fi mai bine apărată de către îngerii lor păzitori. Pe vremea prinţului 
de Saintré (secolul al XIV-lea), sosi la Paris un cavaler străin ; pe acesta, 
jurământul îl obliga să poarte pe braţul drept, deasupra cotului, şi pe piciorul 


drept, in jurul gleznei, niste bratari de aur legate intre ele cu un lant lung de 
aur. De la asemenea nebunii nu se dădeau in lături nici cand era vorba de 
lupte serioase. În cronica sa, Froissart aminteşte despre nişte tineri cavaleri 
englezi veniţi în 1336 să lupte pe pământ francez. Aceştia porneau la luptă 
cu un ochi legat, fiindcă acasă le promiseseră frumoaselor lor că până nu-şi 
vor fi dovedit curajul prin vreo faptă vitejească, vor lupta doar cu un singur 
ochi descoperit. 

Când cavalerul pribeag pornea în căutarea aventurilor, îmbrăcat în 
echipament verde, care simboliza tinereţea sa înfloritoare, îndeplinea, într- 
adevăr, toate acele nerozii de caricaturile cărora râdem noi astăzi, citind Don 
Quijote al lui Cervantes, fără sa ne gândim că în perioada cavalerismului 
toate acestea s-au desfăşurat aidoma cu o sângeroasă seriozitate. 

În decursul vremii, soarta femeilor lipsite de apărare a fost trecută pe 
planul al doilea. Cavalerul pribeag dorea să sporească numai gloria propriei 
sale doamne. El proceda în felul următor : ajungând pe un teritoriu 
aparținând unor cavaleri străini, îi provoca pe toți la întrecere cu armele, 
pour l'amour de sa dame (în numele iubirii sale pentru doamna lui). După 
complezente reciproce, se străduiau să-şi spargă unul altuia capetele, pour 
l'amour de sa dame. 

Învingătorul nu se mulțumea cu simpla glorie. Obiceiurile cavaleresti 
consfinteau şi făceau obligatorie ciudata condiţie conform căreia cavalerul 
învins trebuia să se prezinte ca sclav la doamna cavalerului învingător. 
Neîndeplinirea condiţiei însemna eliminarea lui din rândul cavalerilor. 
Regina Johanna a Neapolului a onorat, la balul curții, un nobil din Mantua, 
invitându-l la dans. Nobilul cavaler, topit de atâta cinstire, a făcut pe loc un 
legământ: va pleca imediat in tari străine şi nu se va întoarce până nu va 
furniza reginei doi cavaleri învinşi. Şi-a îndeplinit angajamentul, însă regina 
— cum se obişnuia în astfel de ocazii — a primit pe cavalerii-sclavi plină de 
bunăvoință şi le-a redat libertatea. 

Vulson de la Colombiére povesteşte o întâmplare si mai nästrusnicä. 
Respectivul cavaler s-ajurat ca va obţine pentru doamna sa portretele a 
treizeci de femei pe ai căror cavaleri îi va învinge. Emeritul înaintaş al lui 
Don Quijote şi-a pictat pe scut portretul doamnei sale şi a pornit în lumea 
larga. De câte ori se întâlnea cu vreun cavaler care nu era dispus să consimtă 
că propria sa doamnă este mai puţin frumoasă decât cea pictată pe scut, 
voinicul nostru îl provoca la luptă. Cavalerul învins trebuia să permită 


învingătorului să-şi picteze pe scut, sub portretul îngerului său şi portretul 
doamnei cavalerului învins. 

Este imposibil să treci aceste înspăimântătoare ineptii doar pe 
socoteala cavalerilor. Oricât ar fi fost ei de ametiti de amor, tot nu s-ar fi 
scrântit în aşa hal dacă n-ar fi fost încurajați de femei, cărora le plăcea 
adorarea ce risipea plictisul. 

Rene I, conte de Provence, rege al Neapolului şi Siciliei, care era, de 
asemenea, un mare amator de turniruri organizate în cinstea doamnelor, şi-a 
ales drept emblemă o tipsie plină cu jeratic, vrând să simbolizeze cu aceasta 
dorul aprins faţă de doamna inimii sale. De acord, comparatia este drăguță, 
dar care era oare mobilul care menținea incandescent jeraticul din inima 
cavalerilor ? 

Nu putea să fie dragostea adevărată, fiindcă femeia îndrăgostită se 
teme pentru viata iubitului ei, si de vreme ce tot trebuie să-l lase să plece la 
război, n-o să-şi mărească îngrijorarea numai de dragul modei, îndemnându-l 
să alerge după nişte aventuri în care şi-ar putea frânge gâtul. 

Mobilul n-a fost altul decât flirtul. 


DON QUIJOTE-UL DRAGOSTEI CAVALERESTI 


Din secolul al XIII-lea ne-a rămas un manuscris nemaipomenit de 
interesant. În el îşi povesteşte viata cavalerul Ulrich von Lichtenstein. 
Bineînţeles, întâmplările n-au fost scrise cu propria sa mână, fiindcă bravul 
cavaler, care a compus preafrumoase cântece de dragoste, făcând parte din 
elita minnesdnger-ilor din vremea sa, nu ştia să scrie. Biografia şi-a dictat-o, 
la fel ca şi poeziile, secretarului său. 

Istoria culturală oficială trece pe lângă memoriile cavalerului Ulrich 
cu un fel de desconsiderare; de-abia daca le invredniceste cu nitica atenţie. 
De ce ? Deoarece cavalerul Ulrich fusese cel mai perfect sau mai bine zis cel 
mai netot adorator care a rătăcit vreodată pe pământ. El a fost inaintasul real 
al imaginarului Don Quijote. Ştiinţa demnă şi serioasă se jenează să se ocupe 
de turbatul erou al aventurilor de dragoste. Dar n-are dreptate, fiindcă, 
indiferent de exagerările la care s-a dedat cavalerul cu creierii infierbantati 
de amor, exagerările au fost provocate de moda vremii de atunci; or, aceasta 
nu poate fi neglijată când vrei să caracterizezi o epocă. 

În ceea ce priveşte însă istoria flirtului, aventurile domnului Ulrich 
au o nepreţuită valoare. În ciudata si putin cunoscuta sa operă întâlnim 


descrierea completa şi amănunțită a unui flirt care a ţinut un an de zile. 
Aceasta descriere reprezinta flirtul evului mediu in actiune. 

Manuscrisul este păstrat la biblioteca de stat din München. Ce 
înseamnă titlul lui, Frauedienst, stim ™. 

Ulrich von Lichtenstein a fost un nobil bogat din Stiria. El a murit in 
1246. Piatra funerară 1 se păstrează şi astăzi, şi este vestită, fiindcă pe ea se 
află cea mai veche inscripţie în limba germană. 

De obicei, biografii încep caracterizarea eroului lor cu următoarea 
banalitate: „Încă din fragedă tinereţe, s-au ivit la el semne care marcau 
direcția dezvoltării lui ulterioare etc.“. Această frază s-ar putea aplica 
splendid cavalerului Ulrich, fiind de foarte tânăr îndrăgostit de o doamnă din 
marea nobilime. Veşnic se învârtea în jurul ei. în calitate de paj, putea intra 
oricând în apartamentul doamnei. Această favoare o folosea ca să bea apa cu 
care nobila doamnă se clătea pe mâini. 

Nu se poate stabili precis cine a fost doamna. Din biografie reiese 
doar că era de rang foarte înalt; din câteva date s-ar putea deduce că a fost 
soția prinţului austriac Leopold. 

Când, la Viena fiind, domnul Ulrich a fost ridicat la rangul de 
cavaler, el socoti că a sosit timpul să-şi ofere, conform tuturor regulilor, 
serviciile stăpânei sale. însă cavalerul nu putea ajunge tot atât de uşor în 
apropierea ei, cum reuşise pajul. Trebuia căutat un intermediar. O matusa de- 
a lui, prietenă cu doamna, şi-a asumat acest rol. Tinerii au început să-şi 
trimită unul altuia vorbă. Cavalerul Ulrich trimitea doamnei versurile sale; 
aceasta le primea, Ie lăuda, ca apoi să-i răspundă, mereu, că nu are nevoie de 
cavaler, iar domnul Ulrich să nu-şi facă nici o iluzie că dânsa i-ar lua în 
considerare serviciile... 

O dată, îngâmfata doamnă a declarat mătuşii următoarele : „Chiar 
dacă nepotul tău ar fi demn de mine ca rang, tot nu mi-ar trebui, fiindcă buza 
de sus îi iese tare urât în afară". Natura îl năpăstuise pe domnul Ulrich cu 
nişte buze foarte groase şi umflate, cea de sus părând aproape dublă. 

Când mătuşa îi transmise cele spuse, domnul Ulrich n-a stat mult pe 
gânduri. A pus să i se înşeueze calul şi a plecat Ia Graz, la cel mai dibaci 
chirurg, promitändu-i bani grei dacă-l va scăpa de cea de-a treia „buză“, 
inutilă. Chirurgul i-a făcut intervenția, care a reuşit pe deplin. Aceasta 
trebuie că a fost prima intervenţie de chirurgie estetică despre care amintesc 
cronicile. Pe vremea aceea anestezia încă nu era cunoscută, deci chirurgul 
vru să-l lege pe cavaler ca nu cumva, mişcându-se din pricina durerii, să-l 


facă să-i alunece bisturiul şi astfel să compromită rezultatul operaţiei. 
Bineînţeles, blajinul filistin habar n-avea ce înseamnă cavalerism si 
Frauendienst. Un adevărat cavaler nu scapă un prilej atât de splendid, să 
poată arăta că e în stare să suporte, pentru doamna lui, o durere cât de mare 
fără să scoată un geamät. Domnul Ulrich nu s-a lăsat legat; aşa cum se găsea, 
s-a aşezat pe o bancă şi n-a scos nici măcar un suspin când felcerul i-a 
retezat buza de prisos. 

Rezultatul : după cum am spus, operaţia a reuşit, iar cea de-a treia 
buză dizgratioasä dispăru fără urmă. În schimb, nefericitul pacient a zăcut la 
Graz timp de o jumătate de an până i s-a cicatrizat rana complet. Între timp, 
a ajuns doar piele şi os. Nu putea nici să mănânce, nici să bea; i s-a uns buza 
cu o alifie îngrozitor de rău mirositoare, din care cauză vărsa pe loc orice lua 
în gură. „Trupul îmi suferea—scria incorigibilul îndrăgostit —, însă inima- 
mi era fericita". 

Vestea intervenţiei plastice i-a parvenit şi doamnei, care i-a scris 
mătuşii că-şi va părăsi pentru scurta vreme reşedinţa spre a se duce într-un 
anumit oraş, unde i-ar face plăcere s-o vadă şi pe ea. „Poţi să-l aduci cu tine 
si pe nepotul tău, dar numai ca să văd cum 1 s-a aranjat gura, nu pentru 
altceva“. 

lată deci că se apropia clipa în care cavalerul Ulrich isi va putea 
împărtăşi în sfârşit şi prin viu grai sentimentele pe care le nutrea fata de 
femeia adorată, care în scrisorile lui apărea întotdeauna ca Buna, Curata, 
Dulcea. Se apropia clipa, se apropia şi doamna călare, ba chiar singură, 
lăsându-și în urmă suita. Cavalerul Ulrich s-a apropiat de ea, însă, 
bineînţeles, doamna a întors calul de parcă tânărul ar fi deranjat-o. 
Nenorocitul nu bănuia că şi această şicană era făcută conform prescriptiilor 
flirtului. Cavalerul s-a zăpăcit în aşa hal, încât limba i s-a lipit de cerul gurii, 
neputând să articuleze nici un cuvânt. De ruşine, a rămas puţin în urmă, apoi 
se apropie din nou, dar nici de data aceasta nu fu în stare să deschidă gura. 
De cinci ori a făcut această manevră şi, de fiecare dată, cu acelaşi rezultat. 
Cavalcada a luat sfârşit, iar ocazia a rămas neexploatată. La sfârşitul 
drumului, cavalerul Ulrich a îndrăznit să-i ajute doamnei să coboare din şa. 

Si atunci s-a întâmplat un lucru surprinzător. 

Buna, Curata şi Dulcea, care i-a primit plină de bunăvoință ajutorul, a 
sărit de pe cal, însă, în timp ce ateriza, 1-a smuls lui Ulrich, care ţinea scara, 
un smoc mărişor de păr, soptindu-i la ureche: „Pentru lasitatea ta !“ 


În timp ce-l ustura pielea capului, cavalerul neexperimentat stătea şi 
judeca evenimentul de neînțeles. Cum nu mai avea încredere în puterea 
viului grai, a recurs din nou la scris. Şi-a expus sentimentele într-o poezie 
lungă, iar mătuşa serviabilă a făcut-o să parvină destinatarei. Din nou a 
intervenit o întorsătură neașteptată. Domnul Ulrich primi răspuns. însă 
ghinionul nu-l părăseşte pe cel asupra căruia s-a abătut o dată. Domnul 
Ulrich nu ştia să citească, iar secretarul său era plecat într-un alt oraş. Zece 
zile în şir a păstrat la sân scrisoarea necitită, zece zile a tropăit de nerăbdare 
pe pragul mântuirii, până cand, în sfârşit, sosi secretarul. Si atunci a ieşit la 
iveală că bietul cavaler încălzea un şarpe la sân. În scrisoare se afla o poezie 
scurtă, însă fiecare silabă era ca o cupă cu otravă pentru îndrăgostitul plin de 
speranţă. Era evident că poezia era făcută chiar de nobila doamnă si exprima 
ideea că cine doreşte un lucru oprit singur şi-l refuză: 


„Wer wünscht, was er nicht soll, 
Der hat sich selbst versaget wohl“ 


(Cel care doreste ce nu trebuie, Acela tocmai singur se lipseste.) 

Pentru a le da mai multä greutate, poeta a transcis cele douä versuri 
de trei ori. 

Nici de data aceasta incäpätänatul indrägostit nu se dädu bätut. In 
fata îi flutura lozinca, de obârşie evident mistică, după care trebuia sa 
primeşti şi răul cu umilință, dacă acesta vine din partea Bunei, Curatei, 
Dulcei. Drept urmare, continuă să-şi iubească doamna cu dragoste 
nestrămutată. Cum vorbele însă nu i-au adus nici o mulțumire, încercă să 
dovedească, prin fapte, că e demn de ea. 

Oriunde în ţară s-ar fi ţinut turniruri, era prezent şi domnul Ulrich, 
luptând în cinstea stăpânei sale. A rupt pe adversarii săi 100 de lănci; 
totdeauna ieşea învingător. Numele lui era amintit în rândul celor mai buni 
cavaleri. Însă steaua-i nenorocoasä apäru din nou : într-o zi, lancea 
adversarului său l-a izbit cu atâta putere în mâna dreaptă, încât i-a smuls 
degetul cel mic. El părăsi turnirul plecând în galop la felcerul din oraş, care 
constată că degetul cel mic se mai ţine de mână prin câteva fâşii de piele şi 
poate mai sunt speranţe să-l salveze. Luni de zile l-a tot pansat şi tratat pe 
viteazul rănit, până când, în sfârşit, deşi strâmb, degetul cel mic s-a prins la 
loc. 

Acum începe adevăratul rol al degetului mic. 


Între timp, domnul Ulrich făcu rost, in locul mătuşii, de un alt 
intermediar. Un camarad de-al său avea acces la castelul unde trăia doamna 
lui. Acesta s-a angajat să poarte vestile. El a anuntat-o pe stăpână prin ce 
fapte vitejeşti şi-a dovedit Ulrich dragostea : iată, ultima dată era să-şi piardă 
degetul cel mic. Faptul a constituit pentru femeie o adevărată găse/niță 
(iertare, pentru expresia argotică pe care o intrebuintez). Pe loc a fost gata cu 
răspunsul: ,,Nu-i adevărat, e minciună! Ştiu din sursă sigură că degetul mic 
există şi că n-are nimic“. 

Auzind acestea, viteazul Ulrich s-a întristat, din nou a sărit pe cal, dar 
de data aceasta nu l-a mai căutat pe chirurg, ci pe un amic intim. Făcând apel 
la prietenia lui, i-a pretins să-i taie degetul cel mic care se vindecase! 
Prietenul n-a vrut să-i facă acest serviciu, drept care Ulrich şi-a potrivit 
singur cuțitul pe degetul care urma să fie sacrificat şi-şi ameninţă prietenul 
că dacă nu-l ajută o să şi-l taie singur, aşa cum va putea. Atunci amicul a pus 
mâna pe un ciocan, a tras una cu el pe cuţit şi degetul cel mic a zburat. Au 
pansat rana şi, zice mai departe domnul Ulrich, pe loc s-a apucat să compună 
poezii. Când a terminat kilometricul poem, îl dicta şi îl dădu să fie legat in 
catifea verde; a comandat apoi pentru carte, la un aurar, o incuietoare de aur 
ce reprezenta un deget mic. în această încuietoare şi-a ascuns degetul cel 
mic, amputat. 

Emisarul conştiincios i-a înmânat doamnei cartea şi aştepta efectul, 
care. de altfel, nici n-a întârziat, fiindcä aceasta, observând degetul cel mic a 
exclamat: „O, vai! N-aş fi crezut niciodată ca un om cu judecata întreagă să 
fie în stare de o astfel de neghiobie!" 

Răspunsul primit de domnul Ulrich drept recompensă pentru 
temerara lui faptă glăsuia conform retetei vechi: „Spune aceluia ce te-a 
trimis că voi păstra cartea în sertarul meu, iar degetul mic îl voi privi în 
fiecare zi ; dar să nu-şi închipuie că prin aceasta a ajuns cu un fir de păr mai 
aproape de ţintă, fiindcă poate să mă servească şi o mie de ani, tot degeaba“. 

Totuşi, cavalerul Ulrich înota în fericire, fiindcă în sertarul doamnei 
degetul lui cel mic stătea într-un loc mai demn decât dacă i-ar fi atârnat prins 
de mână. În marea sa insufletire, Ulrich s-a angajat la o ispravă menită să 
încoroneze toate faptele cavalereşti săvârşite în cinstea femeii alese. 

Această ispravă era cea mai smintitä dintre toate nebuniile a căror 
descriere autentică ni s-a păstrat din perioada cavalerească. Era o grotescă 
aventură cavalerească, exagerată până la absurd, pe care nici n-o poţi 


intelege cu mintea de astazi. Faptul ca totusi s-a intamplat dovedeste cat de 
aiurit era câteodată mult läudatul romantism cavaleresc. 

Într-o bună zi domnul Ulrich von Lichtenstein şi-a părăsit castelul, 
pretextând că pleacă în pelerinaj la Roma. Însă nu s-a dus la Roma, ci s-a 
oprit la Venetia, unde a rămas ascuns toată iarna. Şi-a petrecut timpul 
comandând croitorilor de acolo haine de ceremonie. Da ! Însă nu haine de 
gală cavalerești, ci rochii de damă ! Si pe acestea nu pentru doamna adorată, 
ci pentru el personal. Şi-a comandat douăsprezece fuste, treizeci de corsaje, 
trei mantii de catifea albă şi o mulțime de alte obiecte de îmbrăcăminte 
femeiascä. Ca încheiere, şi-a comandat două cozi lungi împletite cu perie. 

Când şi-a adunat laolaltă toată garnitura şi s-a desprimavarat, domnul 
Ulrich şi-a alcătuit un itinerar foarte amănunţit, care începea de la Mestre, 
trecea prin Friul, Carinthia, Stiria şi Viena, şi ajungea până în Cehia. Drumul 
era proiectat să tina 29 de zile, specificându-se în care zi anume soseşte în 
fiecare oraş şi ajuns acolo unde trage. Acest itinerar l-a trimis printr-un curier 
călare în toate oraşele în care urma să poposească. Curierul făcea cunoscut în 
oraşul respectiv itinerarul şi dădea citire unei scrisori din care reieşea că 
domnul Ulrich dorea să facă incognito o lungă călătorie pe care vrea să şi-o 
condimenteze cu lupte cavalerești : nu ca stăpân al Lichtensteinului, nici ca 
vreun cavaler anonim, ci îmbrăcat în haine femeieşti după chipul şi 
asemănarea zeiței Venus. 

(O nebunie asemănătoare n-a scornit decât trubadurul Pierre Vidal 
care, de dragul iubitei sale, s-a îmbrăcat cu o piele de lup, alergând apoi 
peste câmpuri în patru labe. Aceasta, fiindcă numele de botez al femeii 
adorate era Loba, adică lupoaică. însă el a pätit-o urât, fiindcă duläii, care 
păzeau turmele, l-au luat drept lup adevărat şi erau cât pe ce să-l rupă în 
bucăţi.) 

Revenim la nemaipomenita scrisoare ; aceasta suna în felul următor: 

„Zeița dragostei, regina Venus, salută pe toţi cavalerii şi-i vesteste că- 
1 va vizita personal spre a-i instrui pe fiecare în parte în ce fel trebuie slujite 
femeile şi câştigată dragostea lor. Îi anunţă că porneşte în ziua de Sf. 
Gheorghe din oraşul Mestre spre Boemia ; cavalerului care se va lupta cu ca, 
în timpul călătoriei sale, îi va dărui drept recompensă un inel de aur. Acest 
inel cavalerul să-l dăruiască doamnei lui ; inelul are puterea vrăjită de a face 
pe doamna care îl primeşte să se îndrăgostească de trimitatorul inelului. 
Dacă în timpul luptei va fi învins de zeiţa Venus, atunci cavalerul va avea 
obligaţia să se închine în direcţia celor patru parti ale zării în onoarea unei 


anumite doamne. Tot timpul drumului, zeiţa Venus isi va păstra fata 
acoperită. Pe cavalerii care, deşi instiintati de sosirea ei, nu se vor prezenta la 
luptă, zeiţa îi consideră în afara legilor dragostei şi îi va face de batjocură în 
faţa tuturor doamnelor“. 

Faptul că nu l-au legat şi nu l-au închis pe cavalerul Ulrich în turnul 
nebunilor, ci, dimpotrivă, au primit noua aventură cu aclamații, este 
caracteristic pentru sucita mentalitate a timpului. Din felul cum a decurs 
turul Venus reiese că pozna a plăcut tuturor, „zeiţa“ fund primită peste tot în 
mod festiv. Nici un cavaler care se afla în raza drumului său nu s-a sustras de 
la luptă. Rezultatul final îl anunţ de la început: îmbrăcat în costumul zeiţei 
Venus, domnul Ulrich a rupt trei sute şapte sulițe şi a împărțit adversarilor 
săi cavaleri două sute şaptezeci de inele de aur. Lui, personal, nu 1 s-a 
întâmplat, în decursul numeroaselor lupte, nici un rău ; în schimb, a reuşit să 
doboare de pe cal 4 cavaleri. 

Persoana cavalerului Ulrich n-a devenit deloc ridicolă din pricina 
ciudatei aventuri. Cea mai veche culegere de cântece ale minnesânger-ilor 
germani este cuprinsă în Codex Manasse, din Zirich, care provine din 
secolul al XIII-lea ; în această culegere se pot vedea si barzii, reprezentaţi in 
frumoase miniaturi. Cavalerul Ulrich a ajuns într-o foarte bună companie : 
între Hartmann von Aue şi Wolfram von Eschenbach. Ulrich este reprezentat 
în echipament cavaleresc de gală, călare pe un cal dichisit, iar pe viziera 
lăsată a coifului său se află zeiţa Venus îngenuncheată. Aşadar, dupa 
mentalitatea timpului, turul Venus nu putea fi socotit ridicol. 

Pentru a reda şi aspectul exterior al turului, iată cum şi-a făcut eroul 
nostru intrarea în oraşul Mestre: 

În față mergeau cinci slujitori călare, iar după ei un stegar, purtând un 
drapel alb. De ambele parti ale acestuia, doi trompeti suflau, dând alarma. 
Urmau apoi trei armăsari complet echipați şi alti trei cai pe de lături ; in 
spatele lor, veneau pajii care duceau coiful şi scutul argintiu al cavalerului. 
După aceştia urma un alt trompet, în spatele căruia înaintau patru scutieri cu 
snopi de sulițe argintii, două fete călare, îmbrăcate în alb, şi doi violonisti de 
asemenea călare. În sfârşit, venea însăşi zeiţa Venus, în mantie de catifea 
albă, cu gluga trasă peste ochi, iar sub mantie avea o rochie de mătase si 
batist, albă ca zăpada, pe cap cu o pălărie împodobită cu perle. De sub 
pălărie ieşeau două cozi lungi, împletite şi ele cu perle, care-i ajungeau 
până la brâu. 


„Venus" a parcurs tot itinerarul in mijlocul acestui alai. Cavalerii 
făceau pe dracu-n patru, numai să se poată lupta cu ea. Pentru luptă, sub 
rochia de femeie, Venus îmbrăca zale, îşi punea coif în loc de pălărie, însă 
cozile şi le păstra şi când avea coiful pe cap. Descrierea întrecerilor este 
lipsită de interes, deşi cavalerul Ulrich le redă cu lux de amănunte. Într-un 
rând a dat peste un nebun demn de el : un cavaler vend s-a îmbrăcat de 
asemenea, în onoarea doamnei sale, în femeie, potrivindu-şi sub coif nişte 
cozi. În această costumatie, cei doi netoti s-au luptat cu atâta înverşunare, 
încât şi-au sfărâmat până şi scuturile. 

Campionul femeilor era întâmpinat de către doamne, peste tot, cu 
insufletire nemărginită. La Tarvisio, dimineaţa, s-au adunat in fata hanului la 
care trăsese două sute de femei ca să-l petreacă la biserică. Însuşi mersul la 
biserică este un element caracteristic al turului Venus. Ulterior, s-ar fi 
considerat drept blasfemie ca un bărbat costumat în femeie să-şi facă intrarea 
cu alai într-o biserică, păşind mărunt, maimutärindu-se ca o femeie, şi să 
asiste la slujbă şi împărtăşanie aşezat în locul rezervat femeilor ! 

Inimile femeilor au fost impresionate puternic de pribeagul amorez, 
însă el a rămas până la urmă credincios alesei sale, cu toate că uneori fusese 
expus la mari ispite. O dată servitorii unei doamne au năvălit asupra lui într- 
un han, au presărat peste el trandafiri şi i-au înmânat, drept dar din partea 
doamnei care voia să rămână anonimă, un inel cu o prețioasă piatră de rubin. 

Însă cel mai bizar episod al ciudatului tur urmează de-abia acum. 

Acesta este atât de straniu, încât de dragul autenticităţii o să-i dau 
cuvântul chiar cavalerului Ulrich. Într-o comună din Stiria, din preajma 
propriului său castel, după un turnir s-a încuiat în han, dar a fugit de acolo 
pe o uşă din dos. Zeița Venus se transformase în bărbat. Scurta întâmplare a 
stării lui de bărbat o povesteşte în felul următor: 

„Atunci, întovărăşit de un servitor de-al meu, ma-am furişat şi mi-am 
vizitat scumpa soţie, care mă primi cu drag şi se bucură mult că am vizitat-o. 
Aici am petrecut două zile frumoase ; în dimineaţa celei de-a treia zile, m-am 
dus la slujba religioasă şi l-am rugat pe Dumnezeu să-mi ocrotească şi pe 
mai departe onoarea. Mi-am luat rămas-bun cu dragoste de la soție şi, cu 
inima plină de curaj, m-am reîntors călare la suita mea“. 

Din aceste câteva rânduri, cititorul află că, zău, între timp domnul 
Ulrich se însurase, ba mai mult, după cum ne informează mai departe 
biografia lui, a devenit tatăl a patru copii. Numeroasa familie şi calitatea de 
sot iubitor nu l-au stanjenit defel în serviciile amoroase hărăzite unei alte 


persoane. Din timp in timp, in special iarna, se intorcea la castelul sau, unde 
stătea o vreme împreună cu soţia sa, ducând o viata de căsnicie reală. Cum 
începea însă inmugurirea de primăvară, îşi lua din nou zborul, päräsindu-si 
cuibul în goană după visuri romantice. Soţia lui nu găsea nimic de obiectat. 
Poate că o şi măgulea faptul că soţul său dobândeşte renume prin 
Frauendienst sau poate că şi ea la rândul său a avut vreun astfel de cavaler 
ce fugea dupa himere. 

Minunatul incognito din perioada turului Venus fusese doar formal, 
fiindcă toată lumea ştia că sub cămaşa de femeie bate inima de bărbat a 
cavalerului Ulrich von Lichtenstein. A aflat-o şi doamna aleasă. Într-o bună 
zi, apäru la domnul Ulrich un sol confidential cu o veste neasteptatä. i 
aducea un inel de la o doamnă. „ţi transmite că se bucură, împreună cu tine, 
de gloria ta, iti primeşte serviciile si ca semn iti trimite inelul“. Pribeagul 
amorului s-a prăbuşit în genunchi şi astfel a preluat zălogul. 

Sărmanul, de-ar fi cunoscut regulile flirtului ar fi putut prezice cu o 
exactitate matematică următoarea mişcare a doamnei. A venit din nou o zi şi 
din nou s-a prezentat solul, însă de data aceasta cu o mutră tare acră. 
„Doamna a aflat că ai trădat-o cu alte femei, este îngrozitor de supărată şi-ţi 
trimite vorbă să-i inapoiezi imediat inelul, fiindcă nu eşti demn să-l porți“ 

Din nou un amănunt caracteristic pentru sentimentalismul cavaleresc 
: la auzul vestii fatale, cavalerul Ulrich von Lichtenstein începu să bocească 
amarnic. Plângea ca un copil, îşi frângea mâinile şi voia să moară. Atras de 
bocete, intră în cameră guvernatorul cetăţii şi, văzând starea de nefericire în 
care se găsea domnul Ulrich, i se făcu milă de el şi începu să plângă, ba mai 
mult, să hohotească împreună cu el, „de parcă i-ar fi murit propriu! sau 
tată“. Cei doi viteji în zale au tras un bocet atât de zgomotos, încât au fost 
auziti şi de cumnatul lui Ulrich, care, intrând peste ei, i-a făcut de două 
parale şi i-a redat întrucâtva eroului, pe jumătate mort, curajul. 

Pentru incäpätänatul îndrăgostit au început zile sumbre. De tristeţe, 
începu să facă poezii pe care le trimitea Neîndurătoarei. lată cum relatează 
cele ce au urmat: „M-am despărţit de sol plin de tristeţe, apoi am vizitat-o pe 
scumpa mea soţie, pe care o iubesc mai presus decât orice pe lume, deşi ca 
stăpână mi-am ales o altă femeie. Am petrecut la ea zece zile fericite, după 
care am plecat mai departe cu tristeţea mea“. 

E greu de înţeles din depărtarea a şapte secole o astfel de alternare a 
preferințelor, însă aceasta constituia tocmai una dintre curiozitätile 
caracteristice epocii cavalerismului. 


Romanul cavalerului Ulrich se apropie de deznodământ. Versurile au 
înmuiat inima frumoasei neîndurătoare şi, după cum putem bănui din nou, a 
urmat o zi cu o nouă înştiinţare : doamna îl iartă pe cavalerul Ulrich şi-l 
aşteaptă la o întâlnire. Însă pentru a ocoli orice pericol, cavalerul să se 
îmbrace în straie de cerşetor, să se amestece printre leproşii din jurul 
castelului care pândesc vreo pomană şi să aştepte acolo semnalul tainic prin 
care va fi chemat la întâlnire. 

Don Quijote-ul dragostei s-a îmbrăcat în veşminte de cerşetor, 
învârtindu-se zile întregi printre leproşi şi îmbolnăvindu-se aproape de 
greață. Între timp, de câteva ori a fost udat până la piele si a dârdâit de frigul 
nopţii. În sfârşit, apăru o fată cu mult aşteptata veste ; la noapte, la ora 
cutare, să fie la peretele meterezului sub geamul la care se va vedea lumină. 
Domnul .Uirich şi-a azvarlit zdrentele de cerşetor şi s-a postat sub geam doar 
în cămaşă. La timpul fixat, într-adevăr, i-au lăsat în jos un fel de legătură 
făcută din cearsafuri. Cavalerul s-a aşezat în latul format de cearşafuri şi 
mâini de femei l-au ridicat la geam. Cum a păşit în cameră i-au aruncat pe 
umeri o mantie de mătase tesuta cu aur si l-au condus în fata doamnei. Da, s- 
a săvârşit cu adevărat întâlnirea dorită cu atâta ardoare de-a lungul anilor. 

Doamna şi-a primit cavalerul plină de bunăvoință, l-a lăudat pentru 
credință, şi, in general, i-a adresat cuvinte foarte frumoase. Din domnul 
Ulrich însă a izbucnit patima încătuşată ani de-a rândul, a devenit 
revendicativ şi a pretins unele dovezi de dragoste. Fireşte, de aşa ceva nu 
prea putea fi vorba, deoarece stăpâna era înconjurată de opt doamne de 
onoare. Însă nebunul îndrăgostit nu vedea şi n-auzea nimic, devenind din ce 
în ce mai cutezător. În sfârşit, a început să se jure că nu-i pasă de nimic. 
orice s-ar întâmpla el nu va pleca până nu va primi favorul Beiliegen ™. N- 
au putut să-l liniştească până ce doamna nu i-a pus o condiție: Bine, i se va 
face pe plac, însă, pentru ca să facă dovada ascultării sale. să se urce din nou 
între cearşafuri; o să fie coborât puţin, şi, prin aceasta dovada fiind făcută, o 
să fie din nou ridicat. De data aceasta însă domnul Ulrich a fost viclean : a 
acceptat proba, dar numai cu condiţia ca între timp să ţină între mâinile sale, 
mâna doamnei. Aşa s-a şi întâmplat : s-a aşezat între cearşafuri şi, în timp ce- 
1 coborau încet. Buna, Curata şi Dulcea i-a grăit astfel: „Văd ca meriti 
favorul, sărută-mă deci“. Leşinat de fericire, cavalerul Ulrich şi-a întins spre 
ea buzele chinuite de operaţie şi arse de setea mult doritului sărut, dând 
drumul, între timp, micutei mâini albe. În momentul acela a fost prăvălit, cu 
cearsaf cu tot, la poalele zidului. Nu putea fi vorba de nici o greşeală, 


fiindcă, până să se adune de pe jos cu membrele zdrelite, cearsaful a fost tras 
înapoi. 

Nici acest lucru nu l-a dezamăgit pe Ulrich, cel cu dragoste 
inepuizabila! Doamna s-a explicat, în vreun fel, iar el îi scria şi pe mai 
departe poezii, până în clipa în care s-a abătut asupra lui ultima şi cea mai 
mare catastrofă. Ce a putut face maestra flirtului cavaleresc nu reiese din 
jurnal, însă trebuie să fi fost vreo răutate nemaipomenită, de vreme ce 
domnul Ulrich scrie că acel lucru nu s-a mai putut ierta şi s-a retras definitiv 
de la slujire, „fiindcă numai un nebun slujeşte la infinit pe cineva de la care 
nu se poate aştepta la vreo recompensă“. 

Ca alte cuvinte, pribeagul cavaler al dragostei s-a considerat tot 
timpul drept un om înţelept ™. 


APUSUL MINNE-ULUI ȘI GALANTERIA 


Era frumoasă, ideal de frumoasă, nefireasca adorare a femeii din 
timpul cavalerismului, însă indragostitii topiti de dor au întins cu exagerärile 
lor atât de mult coarda, că până la urmă a plesnit. Până la urmă, copiilor 
bărboşi, îmbrăcaţi în zale şi cântăreți din liră, li s-a întărit moalele capului. 

Tannhäuser, nu legendarul, ci cel adevărat, care a trăit' între anii 1240 
si 1270, se revoltă împotriva jugului slujirii femeilor şi în poeziile sale 
satirizează cu mult curaj idealul cavaleresc. 


„Ireuer Dienst der ist gut, 
Den man schonen Frauen thut“. 

„Acea slujire fidelă este bunä,/Pe care o faci unei femei frumoase“, 
spune el, după care enumera condiţiile de care se leagă recompensa doamnei 
idolatrizate : să-i clădească un palat de fildeş; să-i aducă din Galilea muntele 
pe care a stat cândva Adam; să-i aducă potirul Graalului şi mărul pe care 
Paris l-a dăruit cândva lui Venus, după care va avea imediat parte de cea mai 
dulce recompensă. În schimb, se va supăra pentru totdeauna daca nu-i va 
găsi repede arca lui Noe. Frumoasa, Curata şi Buna se prezintă cu totul altfel 
în viziunea lui Tannhauser. 

Printre tovarășii săi barzi, orbiti de iubire, Tannhäuser umbla cu ochii 
deschişi. El a văzut limpede că tot ceea ce părea o dragoste nemărginită nu 
era altceva decât un joc de-a dragostea, pe numele lui de azi : un flirt. 


„Sprech'ich ein Ja sie saget Nein, 

So stimmen stets wir uberein“ 

(Eu spun Da, ea spune Nu, / Asa cädem 
noi de acord). 


Incet, incet a apus epoca minne-ului. Omul pasionat al Renasterii 
radea de oftaturile lipsite de temperament si cäuta in dragoste bucurii mai 
reale. Insusi cuväntul minne si-a pierdut vechea semnificatie. O serioasä 
lucrare stiintificä germanä scrie despre el, plinä de tristete: „Incepänd din 
secolul al XV-lea vechiul şi nobilul înţeles al cuvântului minne se 
vulgarizează din ce în ce mai mult, ca astăzi să nu fie întrebuințat decât 
pentru a desemna pocitele bucurii trupesti“. 

Cât sunt de pocite aceste bucurii, nu discutăm ; un lucru este cert, şi 
anume că în istoria furtului ele au făcut o spărtură care a ţinut timp de 
secole. Omul Renaşterii şi-a evidenţiat în toate domeniile activul său simţ 
practic, iar flirtul, ca instituţie, a ajuns, deocamdată, în cămară cu vechituri. 
N-a dispărut însă de tot, deoarece în fiecare epoca se găsesc fiinţe care nu 
sunt în stare de o dragoste deplină şi îşi angajează sentimentele într-un joc 
iresponsabil. Drept pildă stau datele furnizate de Brantôme ; ele aparţin 
secolului al XVI-lea, când rămăşiţele întârziate ale moravurilor cavalerești 
îşi mai scoteau capul pe ici, pe colo. 

În secolul al XVII-lea ne întâlnim din nou cu flirtul, însă sub un alt 
nume. Pe atunci îi spuneau ` galanterie. 

Conform definiţiei seriosului Montesquieu, galanteria nu-i dragoste, 
ci doar un simulacru facil şi drägälas al ei. Cu alte cuvinte, flirt. 

Scena : Palatul Rambouillet. Actorii : pretioasele. În aceste saloane 
cu o atmosferă artificioasă a reînviat slujirea femeii din timpul 
cavalerismului. Femeia s-a urcat din nou pe piedestal. De data aceasta, însă, 
nu cavalerul a suit-o acolo, ci ea singură s-a cocotat. Instalându-se, ea a 
pretins slujirea cavalerească în aceeaşi măsură ca şi predecesoarea sa 
medievală. Bineînţeles, de data aceasta nu prin ruperi de lance sau alte fapte 
războinice, ci cu ajutorul paşnicelor arme spirituale. Bunavointa iubitei 
trebuia câştigată prin conversații spirituale, prin complimente abile şi prin 
declaraţii de dragoste înmănuncheate în versuri. Acestui joc 1 se spunea 
galanterie. Este cunoscut raportul lumii prețioase fata de literatură ; este de 
ajuns să ne referim la ucigătoarea satiră a lui Molière. Galanteria care se 


practica prin saloane, în fond nu era altceva decât flirtul in înţelesul actual al 
cuvântului, adaptat, in manifestările Iui exterioare, la moda timpului. 

După concepţia pretioaselor, „femeile sunt podoabele creaţiei ; sunt 
făcute spre a fi adorate şi înconjurate de simtäminte patimase, ele oferind, în 
schimb, prietenia şi stima lor“. Cavalerii, cel puţin cei din salonul doamnei 
de Rambouillet, se multumeau cu această hrană săracă. Cum să nu se fi 
mulțumit cu ea dacă doamnele lor erau atât de diafane, încât, de exemplu, 
Julie d'Angennes leşina, în înţelesul strict al cuvântului, daca se pronunţa în 
fata ei vreun cuvânt mai grosolan ? Se ştie că ele au surghiunit din 
conversaţia lor cuvintele uzuale şi în locul lor au fabricat altele mai fine, 
stâlcite atât de tare. încât un om din exterior nici nu le înţelegea vorba. 
Saumaise a alcătuit chiar un dicţionar special al limbajului lor (Dictionnaire 
des Precieuses). De exemplu, cuvântul mână suna foarte burghez, deoarece 
oamenii de rand obişnuiau s-o intrebuinteze şi pentru munca, de aceea a 
primit o altă denumire: .,frumoasa flexibilă" (la belle mouvante). A fost 
eliminat cuvântul oglindă şi înlocuit cu splendida expresie : „sfätuitorul 
graţiilor“ (le conseiller des graces). Si cuvântul fotoliu a fost găsit că 
miroase prea tare a tâmplărie. În locul lui deci trebuia spus : „comoditatea 
conversatiei (la commodité de la conversation). În aceste saloane nu se 
vorbea decât despre superioritatea femeilor, despre minunatele lor virtuţi şi 
despre desăvârşirea lor. Era preamărită fericirea desăvârşită pe care o 
provoacă bărbaţilor faptul că pot adora, prabusiti la picioarele doamnelor, 
aceste virtuți. 

Dintr-o scrisoare, pe care Guez de Balzac, unul dintre scriitorii cei 
mai apreciaţi ai epocii, a trimis-o doamnei de Rambouillet, multumindu-1 că 
l-a onorat dăruindu-i o sticlutä de parfum, citim: 

„Poeţii Romei au cântat parfumurile zeiţei Venus. Însă darul meu este 
oferit de o mână mai presus decât mâna acelei vulgare zeițe : el este oferit de 
zeiţa adevăratului paradis al iubirii, de virtutea personificata, care, iată, s-a 
arătat oamenilor în deplina sa desăvârşire, aşa cum s-a pogorât din înălțimea 
cerului pe pământ. Nu contenesc să mă laud cu darul primit. Toate lucrurile 
omeneşti, toate bunätätile pământului s-au şters din fata mea. Si, după cum 
nu poate exista o cinstire mai mare decât aceea pe care mi-a adus-o darul 
primit, tot aşa nu există pe pământ vreo recunoştinţă care să se poată 
asemăna cu a mea. Nu pot exprima prin cuvinte decât o parte infimă a 
sentimentelor mele, partea precumpănitoare rămânându-mi în inimă“. 


Ceea ce faceau doamnele saloanelor pretioase era un anemic joc de-a 
dragostea, subtiat cu o literaturizare aeriană, care se auto-consuma în 
hiperbole bombastice. Însă cu toate acestea, a reuşit să înnebunească 
tineretul lipsit de experienţă si înclinat spre romantism. lată cum descrie 
Bussy de Rabutin — care, ajungând bărbat în toată firea, s-a îndepărtat 
binişor de sfera sentimentelor platonice — o dragoste din tinereţea sa, nutrită 
pentru o frumoasă văduvă : 

„Aveam o concepţie atât de ridicolă despre respectul pe care îl 
datorez femeilor, încât frumoasa văduvă, de n-ar fi observat neghiobia mea 
si nu m-ar fi încurajat, putea muri de sfârşeală. Mult timp n-am îndrăznit nici 
măcar să-l observ încurajările şi avansurile. Aveam o credinţă oarbă că nu 
poţi obține dragostea unei femei dacă n-ai petrecut în prealabil un timp 
corespunzător oftând, bocind, implorând şi compunând scrisori de dragoste. 
După credinţa mea, până nu îndeplineam acest preambul nu aveam dreptul 
să aspir nici la cel mai mărunt favor“. 

În schimb, din scrisoare reiese clar că frumoasa văduvă prețioasă, de 
ocazie, nu se dădea în lături de la unele concesii care nu se potriveau cu o 
eterică ființă coborâtă parcă din tările cerului. Cu alte cuvinte, comedia care 
imita cavalerismul în fond nu era altceva decât flirt. Pe vremea aceea se 
numea galanterie, deoarece noţiunea de flirt nu se născuse încă. 


CAVALERUL OFICIAL SPANIOL 


Ca urmare a multisecularei influenţe maure, femeia spaniolă trăia sub 
povara unei paze de harem. Nu numai opinia publică îi interzicea societatea 
bărbaților străini, dar şi bărbatul, turbat de gelozie, avea grijă să facă 
imposibilă orice apropiere suspectă. Când ceva îl împiedica să-şi exercite 
personal supravegherea, el era Înlocuit de duenna, bine cunoscută din 
romanele spaniole, care îşi păzea prizoniera cu ochi de Argus. Este adevărat 
că şiretenia femeiascä este în stare să dejoace şi cea mai rafinată 
supraveghere, însă aceste cazuri n-au nimic comun cu flirtul, deoarece tin de 
istoria iubirilor patimase. 

În această ţară ne întâlnim cu o variantă blândă, gen secolul al XVII- 
lea, a flirtului cavaleresc. Si o găsim tocmai acolo unde omul s-ar aştepta 
mai puţin : la curtea regală. Viaţa mondenă a curții spaniole a fost 


încremenită de una dintre cele mai curioase invenţii ale spiritului uman : 
eticheta spaniolă. Aceasta a fost lăsată drept moştenire urmaşilor de către 
Filip al II-lea, împreună cu un imperiu pe cale de descompunere. 

Eticheta spaniolă preamărea persoana regelui şi a reginei de parca ar 
fi fost zei pământeni ; si este ştiut că zeii nu râd. Vesela şi surâsul au fost 
surghiunite de la curte. Despre Filip al IV-lea s-a consemnat că de-a lungul 
vieţii sale a râs de trei ori. Rolul de camerara mayor, adică de prim-maestră 
de ceremonie pe lângă regină, era îndeplinit de către o doamnă bătrână, şi 
funcția ei consta în aceea că de dimineaţă până seara era pe urmele reginei şi 
păzea cu străşnicie ca regulile etichetei să fie respectate. „Regina spaniolă nu 
are voie să râdă“ —suna avertismentul, când tânăra regina izbucnea în râs la 
glumele bufonului. „Regina spaniolă n-are voie să privească pe geam“ deşi 
geamul se deschidea spre grădina pustie a unei mănăstiri. Cu altă ocazie, 
pentru că regina era amuzată de pălăvrăgeala prostească a papagalilor săi, 
camerara mayor a sucit cu propria ei mână gâtul bietelor păsări. Această 
camerara mayor era domnişoară bătrână şi se numea prinţesa Terranova. În 
numele etichetei, putea să-şi facă de cap, nepedepsita, şi n-a patit-o decât o 
singură dată, când regina a fost însărcinată. În primele luni sacre ale 
maternității, conform obiceiului spaniol, tinerei mame trebuia să 1 se 
îngăduie orice pofteşte. Regina a făcut uz de acest privilegiu, şi când mult 
urâta zgripturoaica s-a prezentat în fata ei pentru obişnuitul sărut de mână, a 
pălmuit-o, cu toată puterea, pe amândoi obrajii. „Mi s-a făcut poftă“, s-a 
scuzat ea candidă, iar onorabila domnişoară n-a avut ce să spună. 

În această atmosferă, doamnele de la curte se ofileau de plictiseală, 
cu atât mai mult, cu cât şi supravegherea lor se concentra în mâna unei 
doamne în vârstă, guardadama, care, ajutată de forte corespunzătoare, 
veghea asupra moravurilor lor. Femeia căsătorită nu putea îndeplini vreo 
funcţie la curte ; numai fecioarele sau văduvele aveau acest drept şi trebuia 
să locuiască la palat. Pentru ca viaţa sa le fie mai suportabilă, eticheta de la 
curte îngăduia doamnelor să-şi ţină unul sau mai multi adoratori oficiali. 
Aceştia erau denumiți galanteos de palacio, ceea ce ar însemna cavaler de 
curte. Aceşti cavaleri puteau fi, după gust, oameni căsătoriţi, tineri sau 
bătrâni ; în fond era totuna, pentru că nu putea fi vorba de vreo recompensă 
amoroasă concretă. Drepturile lor se epuizau prin adorarea şi slujirea 
doamnelor. 

Satira lui Cervantes a suierat pe deasupra palatului regal spaniol fara 
să lase urme : n-au luat cunoştinţă de ea. Cavalerul de la curte a rămas strâns 


înrudit sufleteste cu Don Quijote si înaintaşii sai. Din tot anul, cavalerului 
nu-i reveneau decât vreo câteva zile, in care se putea bucura de apropierea 
doamnei adorate. Doamnele de la palat se arătau în public numai la ocazii 
excepționale : cu prilejul marilor serbări de la curte, la parăzi. la recepții, 
eventual la vreun ritual public de autodafé, unde ochii şi urechile lor se 
puteau reconforta la vederea vâlvătăilor rugurilor şi la auzul tipetelor 
„vrăjitoarelor“ care se präjeau în flăcări. Cu aceste ocazii, cavalerul oficial 
putea să stea lângă doamna lui şi o putea curta, bineînţeles în limitele bunei- 
cuviinte şi ale moralității. Dreptul cavalerului de a-și păstra pălăria pe cap 
în prezența regelui, la fel ca şi granzii, dădea curtärii un ciudat aer oficial. 
Cică eticheta de la curte le acorda această favoare fiindcă, în conformitate cu 
ipoteza oficială, se presupunea că din cauza prezenţei iubitei cavalerul 
ameteste atât de tare, încât nu mai este în stare să se controleze, şi dacă şi-ar 
scoate pălăria, ar scăpa-o din mână. 

În celelalte zile ale anului, galanteo-ul n-avea decât să se învârtească 
în jurul palatului şi să pândească momentul când, eventual, doamna o să 
apară pentru o clipă la geam. Dacă avea fericirea să o vadă la vreo fereastră 
el putea să facă cu ajutorul semnelor declaraţii de dragoste, care, după 
obiceiul spaniol, decurgeau astfel : respectivul îndrăgostit îşi ducea batista 
întâi la gură, apoi la frunte şi în sfârşit se atingea cu ea în dreptul inimii. 
Conform memoriilor contesei d'Aulnoy, un astfel de galanteo, topit de 
dragoste, gemea şi ofta atât de zgomotos, încât putea fi auzit de departe. Ca 
să aibă totuşi parte şi de plăceri fizice, cavalerul mituia chirurgul care lua 
sânge doamnelor de la palat ca să-i aducă o basma sau un pansament 
imbibat cu sângele doamnei adorate. 

Acest serviciu cavaleresc oficial reprezenta o mare favoare. Se şi 
străduiau să obţină acest favor nu numai tinerii, ci şi bătrânii. De bucurie, cel 
pe care cădeau sorții alegerii isi copleşea doamna cu daruri alese ` contesa 
d'Aulnoy povesteşte că atunci când a fost în Spania a văzut o mulțime de 
galanteos ruinati de această manie. 


CICISBEO 


Această splendidă instituţie a apărut la începutul secolului al XVII- 
lea, în Genova. Ea consta în aceea că distinsa nobilă genoveză putea să țină 
în preajma ei nu unul, ci mai multi cavaleri însărcinaţi cu slujirea persoanei 
sale. Dacă avea mai multi cavaleri, aceştia îşi împărțeau între ei sarcina. 


Unul o ajuta dimineaţa la îmbrăcat, altul o conducea la biserică, un al treilea 
o însoțea la plimbări, al patrulea o întovărăşea când era în societate, al 
cincilea se îngrijea de mesele ei, al şaselea îi orânduia treburile pecuniare. 
Aceste obligaţii erau acceptate de către cavaleri ca nişte îndeletniciri plăcute. 
Până la urmă, moda a degenerat în aşa hal, încât era o ruşine ca o doamnă 
din societate să nu aibă cicisbeo. 

În ceea ce îl priveşte pe sot, situaţia lui era asemănătoare cu aceea a 
soţului din evul mediu, care era nevoit sa accepte ca soția să-şi angajeze, in 
cadru festiv, un adorator. Diferenţa consta doar în aceea că pe câtă vreme 
cavalier servant-ul din perioada cavalerească îşi întâlnea rar adorata, 
cicisbeo se tinea de dimineaţa până seara de fustele ei. Tocmai de aceea, în 
condiții normale, soţului nici nu-i prea păsa de veşnicul alai, deoarece 
cicisbeii erau mai geloşi unul pe altul decât era soţul pe ei, şi astfel adoratorii 
se transformau în paznici de încredere. Doar unde funcţiona numai un singur 
cicisbeo, se puteau ivi unele neplăceri, însă în nici o epocă nu s-a găsit vreun 
mijloc de apărare împotriva valurilor furtului care rup zăgazurile. Si aici 
situaţia soţului era asemănătoare cu cea din Frauendienst-ul medieval : şi 
bărbatul se angaja în calitate de cicisbeo în altă parte. 

Cicisbeatul se deosebea de flirt, care este mai mult sau mai puţin 
public şi mai mult sau mai puţin acceptat, prin faptul că era organizat 
instituţional. În înţelesul propriu al cuvântului instituţional, întrucât în 
contractele de căsătorie o clauză specială stipula câți cicisbei are dreptul să- 
ŞI ţină tânăra soţie! A nesocoti acest obicei legalizat era la fel de revoltätor 
cum ar fi fost, în perioada modei rochiilor cu trenă, ca să se plimbe cineva pe 
stradă în rochie scurtă. Cronica nu consemnează decât numele unui singur 
bărbat curajos, marchizul Spinola, care-şi iubea logodnica într-un mod atât 
de asemănător oamenilor de rând, încât a inclus în contractul de căsătorie un 
alineat care contravenea obiceiului. Hotărât şi deschis, el a pus condiția ca în 
decursul căsătoriei lor nici nevasta să nu aibă dreptul să-şi tina cicisbeo şi 
NICI ei să se angajeze într-un astfel de rol pe lângă vreo altă femeie. 

Din Genova, moda denaturată a fost preluată şi de alte oraşe italiene. 
Scriitorii italieni au constatat răspândirea flagelului şi nu i-au găsit altă scuză 
decât aceea că în fond cicisbeatul dă dovadă de o îmbunătățire a 
moravurilor, întrucât îi împiedică pe tinerii nobili de la alte distracții mai 
urâte. 


Aici se termină epoca eroică a istoriei flirtului. Epoca actuală a 
flirtului începe cu evantaiul lui Lady Frances Shirley. Cum însă această 
perioadă nu s-a încheiat încă, sarcina de a investiga cu ajutorul mijloacelor 
ştiinţifice tendinţa de dezvoltare, apogeul şi declinul flirtului modern — 
declin faţă de care nutrim unele speranțe — revine cronicarilor timpului ce 
va să vină. 

Observaţii 


[<1] 

De exemplu, ilustreaza lipsa de judecata care apare la oamenii talentati 
cu o nuvelă de Anzengruber. În nuvela este vorba despre tragedia soţilor 
Trendel. Soții se iubesc, însă neglijenta soţiei duce la ruptură. Odată 
domnul Trendel se pregăteşte să se ducă în audienţă la şeful său, însă 
constată că-i atârnă nasturi de la pantaloni. „Nu-i nimic — spune soţia - 
„cu câteva împunsături ti-1 voi întări." Femeia a şi împuns de câteva ori 
însă atât de neglijent, că la prima plecăciune nasturii au zburat de pe 
pantaloni şi etc. Urmează divorţul. 

Doctorul Loewenfeld analizează astfel motivele care au provocat 
divorțul: Si o femeie tâmpită ştie că nu poţi, cu câteva împunsături, să 
întăreşti nişte nasturi ce stau să cadă. Or, aşa cum este prezentată în 
nuvelă, femeia nu este tâmpită, ci numai neglijentă. Dacă totuşi 
scriitorul prezintă lucrurile in aşa fel încât pune o femeie normală în 
situația de a-şi face, din neglijenţă, de ruşine bărbatul, înseamnă că 
scriitorul a descris un lucru imposibil din punct de vedere psihologic. 
Acest lucru dă dovada de o totală lipsă de judecată, nedemnă pentru 
marele scriitor austriac. 


Aşa pateste scriitorul dacă pică pe mâna unui psihiatru! 


[<2] 


Picior — unitate de măsură = 30,48 cm. 


[<3] 
Tanta pernicitas feritasque est cum amore auri (Hist. nat. XI, 
XXXVI). 


[<4] 
Li livres dou Tresor. Prima traducere italiana a manuscrisului a fost 


tipărită la Treviso, in 1474. Originalul a fost editat şi de P Chabaille 
(Paris, 1863). 


[5] 
Inter quae erat formica indica canis mediocris magnitudine, animal 
mordax et saevum. 


[<6] 
Materialul a fost prelucrat in amanuntime de catre Béla Toth, in cartea 
sa, Magyar ritkasagok (Raritati unguresti), Budapesta, 1899. De aceea, 
îl redăm numai pe scurt, împrospătat cu câteva date. 


[<7] 


Unitate de măsură = 2/3 m. 


[<8] 


De aureo dente maxillari pueri Silesii, primum, utrum eius generatio 
naturalis fuerit, nec ne ; deinde an digna eius interpretatio dari quaeat 


(Lipsiae, 1595). Această carte rară se găseşte Ia Biblioteca Universităţii 
din Budapesta. 


[<9] 


Aceasta a fost teoria aşa-numitei minunări. Luminatul doctor Joubert, 
în ediţia din 1601 a curții sale despre superstitiile medicale, recomandă 
mamelor începătoare ca in astfel de împrejurări să se ferească să-şi 
atingă fata, ducând mâna repede la spate ; o şi spune unde! Acolo 
semnul din naştere n-o să supere ochii nimănui. 


[10] 
Hist. nat, XXXIII, 25. 


[—11] 


În lucrarea Iui din 1489, De triplici vita (Viaţa intreitä). 


[—12] 
0 Unitate de măsură = 28,349 g. 


[—13] 


Amänunte despre medicamentele preparate din aur se pot gäsi in revista 
ştiinţifică „Breslauer Sammlungen", numerele din iulie-octombrie 
1722, precum şi în cartea doctorului Cabanes, intitulată Remèdes 
d'autrefois, Paris, 1910. 


[—14] 
Von ratselhaften Landern (München, 1925). Da si o lista cuprinzätoare 
a literaturii despre Ophir. 


[—15] 
Paris 1801. La bätrânete, autorul ei, Cousin d'Avallon, a ajuns intr-o 
neagra mizerie. Mai mult. s-a prăpădit la fel cum obişnuiau să-şi 
sfârşească zilele eroii lui care răbdau de foame. Într-o dimineaţă a fost 
găsit mort în fata catedralei Notre-Dame; murise de inanitie. 


[—16] 
Titlul întreg al volumului italian, fără specificarea locului şi anului, este 
: Capitoli de osservarsi inviolabilmente da tutti i confratelli dell’ 
onorevole compagnia della Lesina. Prima traducere în Jimba franceză 
se intitulează : La fameuse Compagnie de la Lesine, Paris, 1604. 


[—17] 


Itinerarium, Gennaniae, Galliae, Angliae etc, Nürnberg. 1612. 


[—18] 


Faimoasä colectie de figuri de ceafä, reprezentand oameni celebri. 


= 
Asa-numitul scaun gäurit (chaise percée) merita onoarea ce 1 se dädea, 
pentru ca era ornat cu podoabe scumpe. Caterina de Medicis avea doua 
scaune găurite : unul îmbrăcat în catifea albastră, celalalt în catifea 
roşie. După moartea bărbatului ei, şi-a comandat şi un al treilea scaun, 
îmbrăcat, din pricina doliului, în negru. 

Când regele napolitan Ferdinand al IV-lea mergea la teatru, un 
detaşament special al gărzii, condus de un ofiţer, ducea după el amintita 
mobilă. În fiecare seară de reprezentaţie, se repeta interesantul 
spectacol - de la castel pornea un fastuos cortegiu militar cu torte, 
având la mijloc scaunul destinat înaltelor scopuri. Pe unde trecea 
cortegiul, militarii dădeau onorul iar ofițerii salutau cu sabia scoasă. 


[20] 


Acestea cel putin au mâncat împreună. Nu ca acel conic german despre 
care C. Meiners scrie că, fiind căsătorii din dragoste cu o prinţesă 
austriacă, se plângea amarnic din cauza marii diferenţe de rang: „Era 
îngăduit să dormim în acelaşi pat, însă mi mă puteam aseza la aceeasi 
masa cu ea" (Geschichte des weiblichen Geschlecht, Hanovra, 1788). 


[=21] 
HenriBrochet, Le rang et l'étiquette sous l'ancien régime, Paris, 
1934, p. 48. 


[22] 


Acestea sunt lucruri binecunoscute. Pentru cei care se interesează de 
amănunte vor fi de folos următoarele cărți: Sau v a l, Galanteries des 
rois de France; Chateauneuf, Les favorites des rois de France; S 
aint-Edme, Amours et galanteries des rois de France ; Jean Her 
v e z, seria de sase volume: La Régence galante; Les maitresses de 
Louis XV etc. În cartea baronului Pollnitz, care a avui o sumedenie 
de editii, este vorba de legäturile lui August cel Puternic: La Saxe 
galante etc. etc. 


[—23] 
Cazul e relatat de T ain e, Histoire de la littérature anglaise, cartea a 
III-a, cap. IV. 


[24] 
O povesteşte Samuel Baur, Denkwiirdigkeiten etc., VIII, Ulm 
1819, p. 339 


[—25] 
Cuvântul tămâiere este o moştenire lăsată de epoca feudală. În timpul 
serviciului religios, preotul oficiant trebuia să meargă la suzeran şi să 
miste de trei ori cädelnita in fata lui. Aceasta constituia o parte 
importantă a drepturilor suzeranului. La francezi era în vigoare sub 
denumirea de droit de l'encens. 


[26] 
Pentru autenticitate, däm in original ultimele douä versuri : 
"Jupiter et Henri le monde partiront, 
L'un Empereur du Ciel, et l'autre de la Terre". 


[27] 
"De tant d'Avocats que nous sommes, 
Je ne sçaurais plaider qu'avec un bon succès; 
Je soutiens que LOUIS est le plus grand des hommes, 
Et je suis asseuré de gagner mon proces". 


[<= 28] 
Din punct de vedere medical, istoricul operaţiei este comunicat de către 


dr. Cabanès, Le cabinet secret de l'histoire. f.a., I-e série. Paris, p. 
163. 


[—29] 
S. Baur. Historische Memorabilien etc. Augsburg. 1934. 


[30] 
Satira a V-a: 
"Mais qui m'assurera qu'en ce long cercle d'ans 
A leurs fameux époux vos Ayeules fidelles 
Aux douceurs des galans furent toujours rebelles?" 


[—31] 
Peignot Predicatoriana, Dijon, 1841, p. 181. 


[—32] 


Albert Cim, Nouvelles recreations littéraires, Paris. 1921,p. 159 


[331 
S. Baur. Denkwurdigkeiten, vol. VIII, Ulm, 1819, p. 324. 
1... ce que contribue beaucoup à persuader l'opinion publique, gue 
cette race tient en quelque façon à cette grande race de Jessé, la plus 
noble, la plus glorieuse et la plus connue du monde". 


[34] 
Referatul este publicat integraldeGourdon de Genouillac, 


Les mysteres du blason, Paris, 1868, p. 73 şiurm., M Bermann, 
Alt und neu Wien, Viena, 1880, p. 628. 


[<35] 
Legendes et archives de la Bastille, cap. IV. Paris. fa 


[36] 
In francezä, brume — ceatä; brumaire = denumirea unei luni in 
calendarul revolutionar; 18 brumar al anului VII (9 noiembrie 1799) — 
data loviturii de stat a lui Napoleon Bonaparte. — N. trad. 


[—37] 


In Dictionnaire, la numele Pinet. 


[—38] 


Acest blazon, impreuna cu cel cu mäseaua sunt prezentate amänuntit, 
cu ilustrațiile cuvenite, în volumul III al lucrării, deosebit de bine 
documentată a doctorului Gyula Magyary-Kossa: Magyar 
orvosi emlékek (Amintiri din viata medicală maghiară), la poziţiile 299, 
1038. 


[—39] 


Schurtzfleisch — sort de carne sau cingätoare. 


[40] 


Lämmerschwanz — coadă de miel. 


[—41] 


Schreckefuchs — vulpe-sperietoare. — N. trad. 


[—42] 
Quidam ex illis furore percitus truci, MARHA. MARHA. quod est 
signum apud eos bellicum. exclamavit. In textul maghiar, joc de cuvinte 
; în ungureşte, marhaa — vita — N. trad. 


[—43] 
Dr. Ernst Horn, profesor la universitatea din Iowa, a calculat in cate 
feluri se poate pronunţa cuvântul englez : Circumference. Chiar şi 
prima vocală a cuvântului se poate pronunţa în 21 de feluri. La fel şi 
celelalte silabe. Făcând toate combinaţiile posibile ies 396.000.000 de 
variante. Să fie oare exactă cifra ? Profesorul nu ne-o mai spune. 


[44] 
Calculele şi întâmplarea cu Macaulay se află în cartea lui W. Jones, 
Credulities Past and Present, Londra, 1380, pp. 283—284. 


[45] 


Nu stiu daca si acele scrieri oculte pe care nu le cunosc decat dupa titlu 
sunt pline tot de intelepciuni asemănătoare. Nu le cunosc conţinutul, 
însă titlurile sunt edificatoare: 
Cazeneuve. Les hommes célèbres caracterisès par leurs noms, 
Paris, 1880. 
Mouesan de la Villiroüet, Recherches sur les fonctions 
providentielles des dates et des noms dans les annales de tous les 
peuples Paris. 1852. 
A. Rochetal. Une science nouvelle : l'Onomatologie. Le caractère 
par le prénom, suivi de la liste des prénoms usuels avec l'explication 
des qualités et défauts que chacun d'eux impose 4 celui qui la porte, 
Paris, 1908, 
Dintre lucrärile mai vechi: 

D. G. Moller, De nominum fatalitate, Altdorf, 1684. 

J. H. Stass, De omine in nomine, Gotha, 1735. 


[—46] 


Desi matricolele engleze sunt destul de răbdătoare şi încăpătoare. La 
parohia din Old Swineford am găsit această transcriere, care 
mărturiseşte o nobilă obârşie : Dancell Dallphebo Marc Antony Dallery 
Gallery Caesar — fiul domnului Dancell Dalphebo Marc Antony 
Dallery Gallery William. 


[47] 


Nume dat argoului in Anglia. 


[48] 
In legäturä cu numele puritanilor, a se vedea cartea reverendului C. W. 
Bardsley, Curiosities of Puritan Nomenclature, Londra, 1882 


[—49] 

Turistul poate găsi şi astăzi rămăşiţele unei rezolväri asemănătoare în 
partea de nord-est a Scoției, la o mila şi jumătate de Duncasby Head. 
Clădirea se cheamă : John o'Groats's House. Acum e un hotel 
ademenitor pentru străini. Constructorul ei a fost un anume John 
o'Groat. capul unei familii numeroase. O dată pe an se adunau la el toți 
membrii familiei, însă niciodată nu încetau discuţiile in legătură cu 
prioritatea. Bătrânul John a clădit o casă octogonală, cu o singură 
cameră, având opt uşi şi în mijloc o masă octogonală. Fiecare intra în 
sală pe propria sa uşă; se aşeza pe propriul său scaun; înțeleptul bătrân a 
exclus, astfel, problema locului de frunte. 


[50] 
Some choice observations of Sir John Finett, Knight and Master of the 
ceremonies etc., 1565. 


[<51] 
De dragul simplificärii, intrebuintez aici, şi in cele ce urmează, 
denumirea de „medieval", chiar daca relatez cazuri din secolele XVI 
— XVII, socotindu-le răbufniri întârziate ale dreptului medieval. 


[+—52] 
Publicat de Charles Desmazes în excelenta sa colecţie; Trésor 


judiciaire de la France, curiosités des anciennes justices, Paris 1867. p. 
376. 


[53] 
Collection des meilleurs dissertations etc, parC. Leber, J. B, Salg 
uesetJ Cohen, Paris, 1826; întâmplarea este descrisă in vol. XVIII. 


[—54] 
F. N ork, Die Sitten, und Gebräuchen der Deutschen etc.,. Stuttgart, 
1849, p. 946. 


[55] 
În ceea ce priveşte cazurile următoare, in locul unei bibliografii 
detaliate trimit la cea precisă şi adecvată, întocmită de E. P. E v a n s. În 
cartea sa The Criminal Prosecution and Capital Punishment of 
Animate, London, 1906, pp. 362—371, el enumera aproape toate cartile 
si Studiile cunoscute, consacrate proceselor animalelor. 


[56] 


In latinä (formulä uzualä) = asta-i ; s-a sfärsit, s-a terminat. 


[=>] 
* Am dat de un exemplar in Biblioteca nationalä din Viena. Se gäseste 
la cota: *44/.B.5. 


[<58] 
* În mod deosebit sunt recomandate următoarele versuri: 
Ut lupus imbellis violentos territet agnos, 
Ut timidus faevos exhorret Dama Molossos, 
Sic haec incutiant mortalibus arma timorem. 
Sunt rânduri cu o cadență destul de războinică si pentru cine nu le 
pricepe. 


[59] 
" Aceste paloşe-minune aveau numele lor proprii: Balmung (Siegfried), 
Durandal (Roland), Excalibur (regele Arthur), Joyeuse (Caro! cel 
Mare). Courtin (Ogier Danezul). Haute Clere (Olivier) etc. 


[60] 


Sanguis menstnius primus virginis. 


[—61] 
“Vezi Pharmacopoea nova in qua reposita sunt stercora etc, din !644, 
a celebrului medic Ioan David Ruland din Bratislava. Intre altele, 
pentru creşterea părului şi a mustatilor el recomandă fecale de şoareci. 


Loi 
" În această afirmaţie există un sâmbure de adevăr. Se pare că şi 
americanii îşi dau seama de carente şi caută să le elimine prin cursuri cu 
termen redus. Un reporter al ziarului „Wiking Press“ a vizitat câteva 
cursuri de acest fel şi şi-a notat răspunsurile cursanților. De exemplu : 
— Epistola este soția apostolului (în engleză se înţelege mai bine: 
epistle, apostle). 
— Văduvă de paie se numeşte văduva vegetarianului. 
— În Nil se găsesc crocodili şi piramide. 
— Martin Luther a murit de o moarte groaznică : l-a excomunicat o 
bulă. 
— Zebra a dispărut astăzi complet şi se întrebuinţează doar pentru 
ilustrarea literei Z. 
— Apa este compusă din două feluri de gin: oxigin şi hidrogin. 
Si acum o experienţă proprie: la hotelul „Britania“ din Venetia soseşte 
un grup de excursionişti americani. După vizitarea palatului Dogilor, o 
doamnă se duce la director şi îl întreabă : pentru care câine s-a clădit 
acest frumos palat ! 
— 7! 
— Da, câine, fiindca aşa scrie în prospect: „Palatul câinelui“. 
Directorul s-a plesnit peste frunte. în englezeşte era specificat Doge's 
Palace. Însă din faţa ochilor cucoanei americane, mereu grăbite, a 
dispărut litera e şi a citit Dog's Palace, adică palatul câinelui. Ea 
vizitase palatul de a un capăt la altul şi s-a împăcat cu gândul că în 
Europa custile câinilor se clădesc atât de mari, se împodobesc cu aur şi 
picturi. 


[63] 
" Autorul are in vedere presa anului 1938, când apare prima ediţie a 
cărții — N. trad. 


[—64] 
" În limba maghiară : hirlapi kacsa (rätoi gazetäresc). Expresie 
intraductibila ; ea se intalneste si in germanä: Die Ente (rata), precum si 
in franceza: le canard (ratoiul), pentru a desemna zvonurile, stiri 
mincinoase, scornite. 


[65] 
" Oratio super fatalibus hoc tempore Academiarum periculis, publice 
recitata in Academia Rintelensi 1631, ibidemque impressa eodem anno. 


[+—66] 
* „Puisse-t-il, avoué du dieu de l'Hélicon, 
Près de toi reposer au temple de Mémoire ! 
Un sort aussi flatteur suffiroit 4 ma gloire“. 


[—67] 
" Menu détail, baisers donnés et pris 
La petite-oie enfin ce qu'on appelle 
En bon français les préludes d'amour.“ 
La Fontaine 


[68] 


" Am întrebuințat ediţia Tieck, apărută în 1812 la Stuttgart, sub titlul : 
Frauendienst, oder Geschichte und Liebe des Ritters und Sangers 
Ulrich von Lichtenstein, von ihm selbst beschrieben (Slujirea femeilor, 


sau istoria şi dragostea cavalerului şi poetului Ulrich von Lichtenstein, 
descrise de el însuşi). 


[69] 


" Acest favor era o instituţie a cavalerismului, de asemenea de neînțeles 
pentru noi. Se numeşte Beiliegen auf Glauben şi consta in aceea că, 
obţinând acest favor, cavalerul avea dreptul să se culce lângă doamna sa 
si să-şi petreacă noaptea cu ea, însă „numai în cadrul onoarei şi cinstei“. 
Trebuia să jure că n-o să atenteze la virtutea ei. Cu alte cuvinte, era 
vorba de soiul cel mai denaturat al flirtului. 


[—70] 
“ Pentru a da o mostra din opera poetică a lui Ulrich von Lichtenstein 
transcriu un mic fragment sfasietor din acea poezie pe care cavalerul 
poet a compus-o cu trista ocazie a rupturii. Textul vechi german a fost 
modernizat de Tieck : 


„Mich reut, dass ich meine Jahr Da ihr Leib 

Habe verdummet also gar Und ihr Muth 

Um ein Weib, Nun nicht ist wie erst so gut, 
Die mir nummer eine Tag Da sie mich 
Völliglich vergelten mag Bracht'an sich“ 


(Ma cäiesc ca mi-am risipit, asadar, in mod prostesc timpul pentru o 
femeie care nici o zi nu mi-a răsplătit-o pe deplin, căci trupul si 
sentimentele e' nu sunt asa de bune ca la început, când am fost atras de 
ea.) 

